
VERGILIU 


INTRODUCERE 


Aşa cum arată titlul acestei cărți, vom face o incursiune 
în istoria concepțiilor pe care „învățații“ le-au elaborat 
timp de patru sute de mii de ani (ani de investigații, medi- 
tări şi speculații) privind existenţa unui organ sau unui 
sistem de organe din corpul nostru, care să fie suportul 
material al vieții psihice. 

Cel care abordează raportul dintre suflet și corp 'în 
perspectiva istoriei gîndirii şi cercetării descoperă o aven- 
tură fascinantă a intuiţiei, logicii, erorilor acumulate și 
treptat eliminate, în neliniștea omului de a se apropia cit 
mai mult de cunoaşterea exactă a ceea ce numim astăzi 
„psihic uman“. 


Povestea locului unde s-ar afla „plasat“ sufletul în- 
cepe cu mii și mii de ani în urmă şi am putea spune că, 
intr-un fel, continuă şi astăzi. 

Nu avem pretenția de a realiza aici un capitol de isto- 
rie a culturii, nici o cronică a unor descoperiri succesive 
anatamice şi funcţionale şi nici o dizertaţie filosofică. Vom 
încerca însă să așternem povestea acestei aventuri a spi- 
ritului uman, în cursul căreia gînditorii au căutat să gă- 
sească, uneori să fundamenteze, existența unui suport ma- 
terial pentru cea mai extraordinară clasă de manifestări 
de pe planeta noastră, aceea a fenomenelor psihice. 

O problemă ca aceasta nu a fost și nu a putut fi tra- 
tată, în decursul timpurilor, ca o temă de meditație sau de 
cercetare izolată. Ea s-a dezvoltat și a fost soluționată in 

cadrul oferit de cultura și cunoștințele fiecărei epoci, a 
ceea ce am putea numi „epistemul“ respectiv, 

De aceea, am urmărit evoluţia concepțiilor despre su- 
portul anatomic al sufletului epocă după epocă, în cele 
nouă capitole care urmează. Deşi materialul se referă 
aproape exclusiv la tema propusă, am căutat — la înce- 
putul fiecărui capitol — să dau citeva date care să su- 
gereze, să amintească atmosfera cultural-ştiințifică, uneori 
şi cea politico-economică a etapei istorice respective. Unii 
vor privi aceste date drept incomplete. Scopul lor nu este 
să ofere o informaţie exhaustivă, deoarece aceasta se poate 
găsi în cărțile şi tratatele de specialitate. Ele trebuie 
considerate doa” ca niște simple spicuiri ce constitui: un 
„decor al scenei“ pe care urmărim tema pusă în dezbatere. 
Sint ca acele fragmente de peisaj care se zăresc printr-o 
spărtură în zid sau printr-o fereastră in picturile lui Mem- 
ling sau poate ca acele tonalități cromatice ce completează 
atmosfera tablourilor lui Turner, sînt ca acele strălucitoare 
egrete ale flautului sau acele grave umbre ale contraba- 
sului dintr-o orchestră care nuanţează materia sonoră în 
care evoluează tema sau temele propriu-zise. Cum este 
vorba doar de cîteva elemente sugestive, desigur că unii 
le vor găsi insuficiente, căci fiecare om de cultură are 
predilecţiile şi prioritățile sale. În acest sens, cu multă 
vreme în urmă. Terentiu a spus „Quod homines, tot sen- 
tentiae“ l 

Veacuri de-a rîndul, din antichitate pînă la începutu- 
rile barocului, gîndirea umană a fost stăpînită de princi- 
piul asemănării, din care s-a dezvoltat metodologia proprie 
acestor vremuri, bazată pe respectul celor patru simi- 
litudini (convenientia, emulatia, simpatia şi mai ales ana- 
logia). „Natura a fost prinsă în stratul subţire care 
cuprinde semiologia și hermeneutica“ (M. Foucault). În ca- 
drul acestui epistem s-a constituit modelul pneumatic al 
suportului anatomic al sufletului, cu toate variantele şi in- 
terpretările care i s-au dat, începînd cu presocraticii greci, 
trecînd prin patrismul şi scolastica medievală și terminînd 
cu Renașterea. 


Începînd cu barocul (sec. XVI, XVII şi XVIII), gîndi- 
rea europeană adoptă principiul ordonării şi analizează 


realitatea prin rațiune, matematică (analiză și taxinomie) 
și prin observație directă. Interpretarea și comentariul 
sînt înlăturate. Universul este eliberat de structura sa 
magică. Învăţatul începe să construiască o cosmologie ba- 
zată pe legi : legile naturii. În cadrul acestui epistem, mo- 
delul precedent este erodat, demontat, pînă la anihilarea 
lui și se încep tatonările pentru edificarea unuia nou. 

În lupta lor împotriva ignoranței, a obscurantismului 
clerical, superstițiilor, iluminiștii au adus o contribuţie de 
seamă la dezvoltarea științei. 

Secolul luminilor — dezvoltind ideea de progres, ca şi 
cea de sistem funcţional — permite conturarea mai sub- 
stanţială a noului model. De acum înainte știința se se- 
pară de restul culturii. Rolul conducător în elaborarea 
noului model trece din cadrul filosofiei în cele ale știin- 
(elor naturii. 


Începînd cu secolul al XIX-lea, dezvoltarea modelului 
structurilor biologice care suportă viața psihică depinde 
de progresul tehnico-științific care evoluează exponen- 
tial, schimbînd înfățișarea lumii. În cadrul acestui epistem 
aportul filosofiei materialist-dialectice este important pen- 
tru a situa întreaga problemă ce ne preocupă în cadrul 
unui monism materialist, care consideră că la baza tutu- 
ror lucrurilor se află materia, iar gîndirea, conștiința nu 
sînt o substanță aparte, ci derivă din materie, fiind o în- 
sușire sau o funcţie a acesteia. 

Secolul dl XX-lea  perfecteuză modelul început în 
timpul barocului și-l pune în concordanță ci cosmologia 
relativistă, dar mai ales probabilistă a epocii noastre, pro- 
iectînd la nivelul lui toate certitudinile şi incertitudinile 
gîndirii contemporane. 

Putem urmări deci, pe parcursul acestui itinerar, cum 
gindirea umană a realizat, succesiv, două modele pe care 
le-a cizelat, le-a completat și le-a complicat in diferitele 
epoci, conform consensului (,,zeitgeist“-ului) epocii res- 
pective. 


Se va vedea că această realizare, insuficient studiată 
in istoria culturii, este — în cea mai mare parte — rezul- 
tatul gîndirii ştiinţifice (enciclopedice, filosofice, ştiin- 

țifice proprio-sensu), dar și al gîndirii magice care s-a in- 
sinuat, deseori creator, în toate etapele cunoașterii umane. 
Am axat acest periplu al căutării „sufletului“ de 
către anatomiști (în sensul cel mai larg posibil ce se poate 
da acestui cuvînt) cu precădere în sînul civilizațiilor me- 
diteraneene și europene. Această poziție pe care unii o 
vor considera poate drept un provincialism planetar sau 
drept un europocentrism, nu corespunde unei concepții 
personale asupra istoriei culturii, ci este numai rezultatul 
faptului că aceste civilizaţii îmi sînt familiare, iar datele 
care mi-au fost accesibile sau inteligibile se referă numai 
la istoria acestei zone. „Non omnia possumus omnes“ 
(Nu toți putem toate), Vergiliu, „,„Bucolice“, VIII, 63. 
Scopul acestei cărți este să prezinte, într-o formă acce- 
sibilă, citeva aspecte, cîteva momente ale modului cum 
oam-nii au căutat să rezolve una din cele mai pasionante 
probleme ale existenței umane, problemă care poate fi 
gi ifrată pe frontonul templului lui Apolo din Delfi : „CU- 
o«ște-le pe tine însuți“ (gnothi seauton). 
În nădejdea că cititorii vor fi cuprinși de curiozitatea 
de a cunoaște mai mult despre această mare aventură a 
cunoașterii omului, am semănat aici doar reperele care 
să-i inițieze și să îmbie pe alții să le completeze prin con- 
sultarea altor materiale existente, referitoare la PSIHI- 
CUL UMAN. 


-Gindim cu singele, cu aerul sau cu 
focul, sau cu nici unul din acestea, 
ci doar creierul este cel ce asigură 
simțurile, memoria şi opiniile, iar 
din memorie şi opinie in liniște se 
dezvoltă cunoaşterea. 


PLATON 


ANTICHITATEA 
GRECO-ROMANĂ 


Antichitatea greco-romană se întinde pe o vastă du- 
rată a istoriei, care începe să se contureze estompat odată 
cu primele documente scrise (c. mileniul 3 î.e.n.) şi se pre- 
lungeşte pînă la 476 e.n. cînd se continuă, fără o delimi- 
tare precisă, cu evul mediu bizantin și occidental. 


PERIOADA ARHAICĂ (MISTICĂ) GRECO-ROMANĂ 


Grecia antică 


Datele de care dispune istoria privind începuturile 
Greciei antice sînt insuficiente pentru a ne face o idee 
clară asupra cunoştinţelor teoretice, în general, și a celor 
antropologice ale acestor vremi îndepărtate. Originile 
cunoașterii (şi culturii) se pierd în adincurile paleoliticu- 
lui. Desigur că de îndată ce au apărut ființe înzestrate cu 
un creier atît de complex ca cel uman, ele și-au pus în- 
trebări (şi au încercat să le rezolve) privind realităţile din 
jur (cu care erau confruntate) privind natura lor însăși 
ca şi rolul (sau semnificația) lor în lume. 

Tradițiile iudeo-creștine au promovat mitul primului 
om care face grandioasa opţiune în cursul căreia renunță 
la o existență eternă şi lipsită de griji în Eden, numai 
şi numai pentru a ajunge la cunoaștere. Cu toate că teo- 
logiile respective au condamnat această opțiune, pe care 


11 


au etichetat-o drept păcat original, ea reprezintă gestul 
cel mai impresionant al omului, gest care situează con- 
diția umană într-o poziţie plină de demnitate și marchează, 
simbolic, originile cunoașterii ca un act deliberativ. im- 
plicînd sacrificarea nemuririi și fericirii. 

Tot ceea ce știm privind modul cum a atacat și rezol- 

vat paleoantroposul problemele lumii și ale omului nu 
ne-a ajuns decît prin canalul foarte puţin transparent 
al arheologiei ca și prin perpetuarea în lungul mileniilor 
a unor mituri și ritualuri care mai dăinuiesc parţial, mo- 
dificate însă, pînă în zilele noastre. 
__ Omul pietrei cioplite s-a aplecat asupra misterelor 
care-l înconjurau cu spaimă, curiozitate, dar și cu interes, 
căci latura pragmatică (aplicativă) a cunoașterii stătea la 
baza existenţei. 

Incontestabil că descoperirile făcute în cursul paleoli- 
ticului dovedesc că omul acelor vremuri a început edifi- 
ciul ştiinţei, dar gîndirea științifică era  cufundată în 
cea magică. 

Este pasionant să urmărești cum, ulterior, în decursul 
istoriei, gîndirea „realistă“ a încercat, uneori cu eforturi 
dramatice, să se elibereze de cea magică. 

De asemenea este impresionant că constaţi cum di- 
ferite domenii ale cunoașterii au fost și sînt încă atacate 
în paralel atît de gîndirea științifică, cît şi de cea magică. 
Acest aspect este, în special, evident în cazul abordării 
problemelor implicate de tema acestei cărți. 


Esenţial pentru lucrarea noastră ar fi să putem sur- 
prinde momentul cînd s-a conturat conceptul de suflet. 
Desigur că acesta stă la baza riturilor funerare (bine ana- 
lizate de Maringer — 1960), care apar cu certitudine în 
Mousterian (circa acum 70000 de ani). Dovada cea mai 
sigură a convingerii omului paleolitic cu privire la exis- 
tența unui suflet care supraviețuiește corpului o repre- 
zintă ritualul de colorare în roșu (cu ocru) a cadavrelor 
umane (sau „tehnică magică“), răspîndit pe toate conti- 
nentele (pretutindeni unde a trăit omul pietrei cioplite). 

De colorarea în roşu a cadavrelor este corelată exploa- 
tarea minelor de ocru (hematită) ca de exemplu a acelora 
de la lacul Balaton de circa acum 24 000 ani, din Swazi- 

land acum circa 29 000 ani sau din Zimbabwe acum circa 
43 000 ani (R. A. Dart — 1967). Dacă luăm însă în couside- 
rare faptul că în cultura de la Sukutian se  conservau 
cranii cu scop ritual, rezultă că noţiunea de suflet se înjghe- 
bează circa acum 400 000 de ani. 

Una din descoperirile fundamentale ale omului pa- 
leolitic este modelul dualist al ființei umane, formată din- 
tr-un corp perisabil și un suflet care-i supraviețuiește. 
Acest model realizat poate acum jumătate de milion de 
ani a persistat pînă în secolul al XVIll-lea și mai ales in 
secolul al XIX-lea, cînd știința a promovat și demonstrat 
valabilitatea modelelor monist-materialiste. Modelul pa- 
leolitic persistă încă în gindirea magică contemporană și 
este placa turnantă a tuturor sistemelor teologice din tre- 
cut și de astăzi. 

Tot omul din timpul pietrei cioplite a realizat şi prima 
cosmologie. E greu să ne facem o idee clară despre struc- 
tura şi coerenţa ei. Oricum, din acele vremuri ne-a rămas 
modelul dualist cu o lume materială (văzută şi simțită) şi 
o lume spirituală (nevăzută, dar revelată sau cunoscută 
prin vis şi extaz mistic) care a fost plasată în spaţiile side- 
rale (de unde sacralizarea cerului și a obiectelor cerești). 
Universul omului paleolitic era deci populat de fiinţe ira- 
tionale, fabuloase, de aceeași esenţă transcendentală față 
de materie ca şi sufletul uman. 


Fundamental pentru evoluţia gîndirii umane este că 
în modelul cosmologic dualist paleolitic toate fenomenele 
din lumea reală nu se desfăşoară conform unor legi obi- 
cctive, ci datorită deciziilor luate de entităţile spirituale 
amintite care prezidează la desfășurarea existenţei lumii. 
Acest model, pe fundalul căruia omul a încercat să rezolve 
problema sufletului şi a raporturilor „,suflet-corp“, a per- 
sistat în gindirea magică multă vreme. Nu e mai puţin 
adevărat că a persistat și în gîndirea științifică pînă ce 
Newton a edificat modelul său, în care intervin legi rigu- 
roase ce pot fi exprimate în limbaj matematic. De-abia 
atunci sînt detronate diferitele entităţi spirituale (demoni, 
spirite) pe care încă îi mai întilnim la Paracelsus și ur- 
masii săi. şi care fac parte din moştenirea  paleolitică. 

Cele două mari realizări ale  paleantroposului  (mo- 
delele dualiste ale omului şi cosmosului) au fost preluate de 
omul neolitic de la care ne-au rămas pină astăzi unele 
rituri funerare (ca de ex. cel al colivei). Ele au fost per- 
fectate în culturile megalitice pe care le găsim în cursul 
celui de-al treilea mileniu î.e.n. în bazinul mediteranean, 
în vestul Europei (Anglia și Țările Scandinave). În cadrul 
lor găsim rituri funerare legate de construirea dolmenilor 
(ce implică simbolismul de eternitate al sufletului repre- 
zentat de piatră) şi concepții cosmologice solare de- 
monstrate de marile ansambluri de la Carnac, Ashdown și 
mai ales de la Stonehenge. 

Din preistorie modelele paleolitice au fost moştenite 
de culturile istorice care le-au utilizat, aşa cum am mai 
spus, pînă în zilele noastre cu diferite modificări care insă 
nu le-au schimbat esenţial. După aproape jumătaie de mi- 
lion de ani gindirea ştiinţifică, eliberată de cea magică (și 
de constringerile teologice izvorite din ea) a putut substi- 
tui ambele modele cu un singur model sintetic care înglo- 
bează omul în structura universului privit ca un sistem 
material guvernat de legi obiective. 

Debuturile a ceea ce astăzi numim ştiinţele omului, 
în care se integrează şi începuturile medicinii, au fost, 
așadar, în toate colţurile lumii, realizate în cadrul unei 
gindiri magice şi incluse în concepţii mistice privind 
lumea și manifestările ei. Această constatare este vala- 
bilă şi pentru Grecia arhaică. 

Cunoașterea teoretică în Grecia, chiar dacă-şi are 
originile în tradițiile locale străvechi, coborînd tocmai din 
neoliticul balcanic şi mediteranean a suferit desigur şi 
puternice influenţe exterioare. 

Palidele informaţii, care ne-au ajuns din negura pe- 
rioadei arhaice a  Eladei ca şi „decriptarea“ miturilor 
Greciei clasice, ne îngăduiesc să luăm în considerare în 
primul rînd influențele popoarelor minoice din Creta şi 
a celor din Asia Mică (huriţi, hițiți, semiţi etc.), care, încă 
din secolul al XVII-lea î.e.n., au impus un sistem cosmo- 
logic magic, centrat pe cultul Marii Zeițe (Stăpina mun- 
ților sau a fiarelor) şi al taurului, şi dominat de o „teolo- 

gie“ lunară care includea simbolismul labirintului și al 
dublei securi (labris). 


De asemenea trebuie luate în considerare și influen- 
tele egiptene, de care, de pildă, se leagă mitul lui Harpo- 
crate privind originile medicinii, relatat de Herodot și de 
Pausanias și citat în imnurile orfice. , 

Începînd din veacul al XVI-lea î.e.n. s-a adăugat în- 
rîurirea exercitată de popoarele din nordul Balcanilor (hi- 
perboreeni, traci, sciți etc.), care au „exportat“ în Grecia 
un alt sistem cosmologic inclus într-o „teologie“ solară. 
Mitul lui Orfeu (de origină tracică), a lui Toxaris (de ori- 
gină scitică), a lui Olen (de origine hiperboreeană) nu fac 
decit să confirme această influență. 


Nu trebuie uitat și rolul lui Zamolxis-Tracul, des- 
cris printre fondatorii mistici (theoi megaloi) ai medicinii 
Greciei arhaice. 

Din cauza unei tradiții pe care o găsim și la celți, tra- 
cii nu consemnau în scris credințele și doctrinele lor 
filosofico-religioase. De aceea cunoștințele noastre despre 
modul cum interpretau ei sufletul și raportul suflet-corp 
ne sînt foarte puţin cunoscute. Datele de care dispunem 
ne-au provenit îndeosebi de la greci (în special prin cele- 
brul pasaj al lui Herodot, în care vorbește de Zamolxis și 
Gebeleizis) și mai tîrziu prin romani (Posidonius și 
Strabon). 

Este cert; că tracii (şi printre ei getozdacii) au avut o 
concepție dualistă. Pe de o parte era corpul, pe de alta 
sufletul. Din analiza miturilor geto-dacice rezultă că 
sufletul era considerat de esenţă diferită față de corp. 


Acest suflet (încătușat în corp) putea deveni nemuritor 
(athanatizein) prin anumite practici inițiatice. Existența 
acestor practici situează cultul lor printre religiile ,mis- 
terice“ de tip orfic. Posibilitatea eliberării sufletului de 
corp şi credința în nemurirea lui justifică lipsa de frică 
de moarte a geto-dacilor cărora Martianus Capella le 


atribuia un „appetitus maximus mortis“. 

Panteonul tracic este destul de puţin cunoscut, deoa- 
rece informaţiile despre el ne-au provenit indirect și dis- 
torsionat. 

Printre personajele mistice ale acestei culturi se în- 
scrie şi Zamolxis care apare cînd ca o divinitate (daimon), 
cînd ca un mare preot. Important pentru problema noastră 
este că Zamolxis nu și-a desfășurat activitatea numai în 
cadrul gîndirii magice, ci și în cadrul unei forme primor- 
diale de gîndire științifică. M. Eliade citează în acest sens 
pe Jordanes, care a descris în termeni extravaganţi in- 
teresul dacilor pentru astronomie și științele naturii. 

În același sens, Sprengel subliniază că Zamolxis este 
primul „medic“ care, printre altele, a recomandat și psi- 
hoterapia ca metodă de tratament pentru bolile somatice 
Și în felul acesta, implicit, a admis o corelaţie operaţională 
între psihic şi corp. 

Nu putem preciza mai mult în ceea ce privește modul 
cum, în timpurile protoistorice ale meleagurilor noastre, 
strămoşii noștri priveau tema raporturilor suflet-corp. 

În orice caz punctul lor de vedere se apropia de cel 
atribuit lui Orfeu (personaj milic de origine tracică), 
creatorul așa-numitelor religii „misterice“ ale Eladei. 

Orfismul, prin prestigiul de care s-a bucurat, a con- 
tribuit la instaurarea în lumea greacă a concepţiei dualiste 
privind cuplul suflet-corp. Acest curent teologic, populari- 
zat mai tirziu de orfeotelești, a susținut existenţa unui 
principiu distinct (sufletul-anima) care animează corpul. 
Sufletul era privit ca o substanţă reală eternă și inco- 
ruptibilă întemniţată (înmormiîntată) în corp. Concep- 
tiile orfice privind nemurirea sufletului și  cescatologia 
respectivă, bazată pe  reîncarnaţii succesive, atribuiau 
sufletului o realitate oarecum matcrială, deoarece el cra 
încadrat în lumea reală. Orfeu, ca si Zamolxis, nu a fost 
preocupat însă de existenţa unui suport specializat din 
corp in care să fie găzduit și în care să opereze sufletul. 

Modelul orfic, profund cufundat într-un misticism ma- 
gic, s-a extins atit în spaţiu (pătrunzînd în toată lumea 
mediteraneană și Asia Mică), cît și în timp, deoarece, cum 
remarcă M. Eliade, influenţele sale se regăsesc pînă la 
Rilke și P. Emmanuel. 

Atît sistemul lui Zamolxis cît și orfismul au asemă- 
nări, cum vom vedea, cu doctrinele lui Pitagora. Toate au 
un mod comun de a pune problema sufletului. 

Din ansamblul cunoștințelor teoretice ale Greciei ar- 
haice, ne sînt mai bine cunoscute cele ale medicinii, pre- 
dominant magică (instituţionalizată sub forma unei me- 
dicini sacerdotale) în care multă vreme găsim o confrun- 
tare (cu concesii reciproce) între formele solare, axate. pe 
cultul lui Apolo, şi formele lunare, grupate în jurul Arte- 
misei şi Persefonei sau Hecatei. Din formele solare, care 
implicau practici taumaturgice diurne, înconjurate de 
pompa ceremoniilor religioase în plină zi, s-a dezvoltat, 
alături de medicina sacră, o medicină exoterică cu ele- 
mente pragmatice și științifice din ce în ce mai evidente. 

Din formele lunare, .care făceau apel la practici do- 
minant nocturne, înconjurate de mistere mai mult sau mai 
puţin terifiante, s-au dezvoltat cu timpul formele magice 
oculte ale medicinii și unele aspecte de șarlatanism le-“ 
gate de ele. 


Cea mai influentă formă în care s-a cristalizat tau- 
maturgia solară apoloniană a fost — începînd din veacul 
al Xlll-lea î.e.n. — cea asclepiană. Concepţiile lui Escu- 
lap, care au stat la baza medicinii sacerdotale greco-ro- 
mane, piofesată inițial în templele de la Tuia, Epidaur, 
Cos. Pergam, Titan etc. nu conţin nici un fel de ele- 
mente de ordin anatomic şi fiziologic ce pot fi luate în 
considerație. 

Conform tradiției, Asclepios sau Esculap este fiul lui 
Apoio şi al lui Coronis, ceea ce stabileşte filiațiunea so- 
lară a fondatorului mitic al medicinii” grecești. Semnifi- 
cativ pentru gîndirea greacă este faptul că în momentul 
in care „tehnica“ medicală a lui Asclepios reuşeşte să 
învingă moartea (prin învierea lui Hipolit) el este (cu 
toată originea sa divină) trăsnit de Zeus, deoarece a răs- 
turnat ordinea lucrurilor în lume (themis). Ştiinţa oameni- 
lor nu avea voie să se opună legilor divine (dike) care gu- 
vernau cosmosul. 

Umanitatea, chiar dacă este ajutată de personaje mi- 
tice de origină divină, nu poate depăși, fără a fi pedep- 
sită, o anumită limită a cunoașterii. Această concepție 
pesimistă situează condiția umană într-o poziție tragică, 
dependentă de destin (moira, aisa). Această dependență 
stă la baza mitului lui Prometeu, titanul care a încercat 

să lărgească domeniul cunoașterii umane, dincolo de limi- 
tele admise de ordinea cosmică. 


Din analiza miturilor, curentelor religioase, cit și a 
aspectelor medicale din perioada primelor licăriri ale cul- 
turii grecești, așa cum reiese din textele avute la dispozi- 
ție, se constată o ignorare completă în ceea ce privește 
creierul și funcțiunile sale, sau a vreunui dispozitiv ana- 
tomo-funcţional care să suporte funcţiile psihice. Se des- 
prinde însă un dualism net care schițează o separare a sis- 
temului om (sănătos sau bolnav) în două nivele do ex's- 
tență — unul „somatic“ și unul „spiritual“, ultimul refe- 
rindu-se dominant la activitatea psihică umană. Cele două 
nivele nu sint considerate izolate, ci întrepătrunse și in- 
fluențindu-se reciproc, fără a se preciza totuși existența 
unui șediu al acestei întrepătrunderi, care este privită di- 
namic și nu static. Cum era și de așteptat, în acest cadru 
al medicinii teologizante, rolul dominant îl are nivelul 
„Spiritual“ sau psihologic, ceea ce in planul pragmatic àl 
medicinii implică folosirea unor strategii și practici cu 
impact asupra psihicului, de tip psihoterapie, chiar în ca- 
zul bolilor somatice, precum şi acordarea unui rol însem- 
nat viselor în „semeiologia“ acelor vremuri (oneiropoloi). 


Roma antică 


În ceea ce privește debuturile cunoașterii teoretice ro- 
mane, datele sint și mai sărace decit cele privind originea 
gîndirii științifice în Grecia. 

Ca și în Peninsula balcanică, în cea italică nașterea cul- 
turii romane, ca și a unor preocupări de tip științific (în 
sensul unei cunoașteri mai obiective a realității), este re- 
zultatul suprapunerii unor evoluţii locale cu influențe din 
Mediterana orientală și din culturile primitive din nordul 
Alpilor și al Dunării. 

Concepţiile despre suflet și despre interrelaţiile suflet- 
corp s-au dezvoltat în contextul religiei romane arhaice 
care deriva din ideologia religioasă indo-europeană. Ele au 
drept trăsătură specifică un pronunţat caracter pragmatic 
și o orientare netă ametafizică. 

Panteonul lor este dominat de triada arhaică Jupiter- 
Marte-Quirinus, care, ulterior, sub influența etruscă, se 
transformă în triada capitoliană: Jupiler-Junona-Minerva. 
Se știe importanţa pe care conceptul de triadă divină îl va 
căpăta în alte religii. Existenţa acestor zeități atestă cre- 
dința într-o lume spirituală (din care fac parte zeii) dife- 
rită de cea materială. Esenţial pentru problema noastră 
este existența unui cult particular (în familie) închinat 
Penaţilor, Larilor şi Manilor. E vorba de o divinizare mi- 
tico-rituală a sufletului strămoșilor şi al părinţilor morți, 
ceea ce confirmă credința vechilor romani, în existența 
unui suflet, nemuritor, ce se separă de corp odată cu 
moartea şi se integrează în lumea spirituală a zeilor. 

Din analiza practicilor haruspiciilor (care constau în 
a stabili caracterul fast sau nefast al unui eveniment sau 
unei decizii pe baza examenului organelor interne ale unei 
victime sacrificate), rezultă că se cercetau toate viscerele, 
în special cordul și ficatul, dar nu se lua în considerare 
creierul. Prin urmare în acele vremi acest organ era com- 
plet neglijat. Dacă a existat cumva o doctrină privind lo- 
calizarea sufletului în corp aceasta nu ar fi putut implica 
decit cordul și ficatul. 

Regăsim, deci, același amestec de concepte și teorii de 
tip ştiinţific şi de tip magic grupate în cele două direcții 
mistice dominante : cea solară sau apolonică și cea lunară 
ca şi în Peninsula balcanică, influenţele greceşti fiind pre- 
ponderente și în „știința“ perioadei arhaice a Peninsulei 
italice. Ca şi în Grecia, vechii teoreticteni din Italia au 
ajuns la aceleaşi concluzii în ceea ce privește cele două 
nivele de existenţă ale ființei umane (cel somatic şi cel 
psihic), precum și al modului Ior de interrelaţie, fără să se - 
preocupe de existența unei structuri (organ, sistem de or- 
gane etc.) care să realizeze această interrelaţie. 


PERIOADA GREACĂ CLASICĂ. 
ROLUL FILOSOFIEI 
Una din contribuţiile cele mai de seamă ale culturii 


grecești este progresul pe care ea l-a imprimat cunoașterii 
în general. 

Graţie gînditorilor ei (sofoi), datele de observaţie au 
început să fie ordonate in sisteme coerente, logic expli- 
cative ale realității universale. In felul acesta filosofia 
greacă chiar de la începuturi (Școala ionică) a avut un ca- 
racter enciclopedic și a stimulat abordarea științifică a 
problemelor existenței. De aceea o istorie a concepțiilor 
despre relațiile psihic-corp nu poate face abstracţie de 
contribuția primelor scoli filosofice eline. în această pro- 
blemă. ca și de rolul lor pentru geneza unei antropologii și 
a unei medicini științifice. 

Principalul merit al Școlii ionice (sec. al VII-lea și al 
V-lea î.e.n.) a fost că ea a constituit începutul unei orien- 
tări materialiste a gîndirii, orientare care avea să desa- 
cralizeze știința, în general, și odată cu ea și științele des- 
pre om (inclusiv medicina). (Termenul de „stiință“ este 
luat, aici, într-o accepțiune foarte largă. E vorba deo 
orientare a gîndirii către cunoașterea naturii în ansamblul 
preocupărilor enciclopedice ale  „învățaţilor“ acelor 
vremuri.) 

În cadrul acestei școli concepțiile filosofice formează 
un tot unitar, nediferențiat.. Au loc primele încercări de 
explicare științifică a fenomenelor naturii. Şcoala ioniană 
consideră că întreaga diversitate calitativă a lumii derivă 
dintr-un principiu material unic : după Tales (apa), după 
Anaximene (aerul), după Heraclit (focul). 

Pentru subiectul ce ne preocupă de o importanță de- 
osebită este contribuția Școlii pitagoreice (sec. al VI-lea 
î.e.n.). l 

Se ştie că Pitagora este primul gînditor grec care caută 
in structurile corporale suportul material al fenomenelor 
psihice, realizînd un model teoretic apt să explice — în 
“contextul cunoștințelor epocii și în cadrul concepției cos- 
mologice pitagoreice interrelația suflet-corp. El consideră 
„Sufletul“ (pneuma) sub o formă materială, mişcătoare 
prin corp, și-l priveşte ca fiind constituit de un principiu 
din cosmos: eterul. (Pitagoreicii au adăugat eterul celor 
patru principii fundamentale care, după ionieni, structu- 
rec.ză cosmosul : aerul, focul, apa și pămîntul.) 

Pitagora a fost primul gînditor grec care a făcut o sin- 
teză unitară, enciclopedică. integrată a cunoștințelor reli- 

giouse, metafizice, etice și științifice ale epocii sale, con- 
cepînd astfel o știință totală multidisciplinară. Tot el a re- 
luat modelul orfic privitor la suflet, însă i-a extins aspec- 
tele escatologice susținind că sufletul este de natură cos- 
mică, localizat în spaţiile siderale, în corpurile cerești de 
unde vine și unde se reîntoarce după moartea corpului 
(moarte prin care sufletul se eliberează). 


Metempsihoza pitagoreică se bazează pe acest dute- 
vino al sufletelor între locaşurile lor astrale și „temnițele“ 
lor corporale terestre. 

Redăm schematic în fig. 1 concepţia pitagoreică pri- 
vind dispozitivul anatomic care găzduiește sufletul 
(pneuma). 


Fenomenele psihice generate de „mișcarea“. pneumei 
sint împărțite de pitagoreici în ; stări afective (thimos), 
stări de motivaţie ( frenes), gîndire sau cunoaștere propriu- 
zisă (nous), gîndirea Sau- cunoașterea fiind specifică omu- 
lui. La acestea sînt adăugate senzațiile care sînt „adevă- 
rate picături sufletești“. Este prima clasificare relativ şti- 
ințifică a funcţiilor psihice. Ea a fost reluată și dezvoltată 
de către Xenocrat mai tirziu. l 

Pitagoreicii localizau stările afective dominant în 
inimă, motivațiile şi gîndirea dominant în creier, corela- 
tia dintre ele fiind mijlocită de o ..circulație” permanentă 


Tig. 1 
Schema modelului lui 
Pitagora 


a pneumei (suportul material al activităţii psihice) între 
cord și encefal, mijlocită de artere. Contactul cu realita- 
tea se face prin intermediul organelor de simț. Modul cum 
se realizează legătura dintre organele de simţ și pneumă 
nu este explicată clar. Este de remarcat că, pentru prima 
dată, ne apare drept suport al relaţiei psihic-corp, cuplul 
inimă-creier. Lăsînd de o parte faptul că la  pitagoreici 
mistica numerelor s-a împletit cu credința în nemurirea 
și transmigraţia sufletelor, deci în ciuda concepţiei lor 
idealiste, ei au contribuit la formarea concepţiei despre 
legitatea obiectivă a naturii și la ridicarea gîndirii filoso- 
fice în planul abstracţiei. 

Ulterior antichitatea greco-romană va acorda un rol 
crescînd inimii, și rolul inimii de a fi locul de manifestare 
al unor funcţii psihice va fi luat în considerare veacuri 
de-a rîndul. În limbajul curent se spune și astăzi, cu sem- 
nificaţii aproape echivalente, „din suflet“ sau „din inimă“. 
În schimb creierul, sau mai exact masa encefalică, va 
rămîne pe un plan secundar. Unii îl vor socoti doar drept 
organul ce „fabrică“ mucusul nazal. Alţii, printre care 
Pitagora și mai tîrziu Platon (citați de Plutarh și Diogene), 
folosind probabil un raționament bazat pe analogii de as- 
pect și de culoare, au emis ipoteza potrivit căreia encefa- 
lul „fabrică“ un produs cu importante însușiri vitale care 
constituie pe de o parte măduva oaselor, pe de alta sperma 
(după Cornford ; Clarke și O'Malley). Relaţia dintre en- 
cefal și spermă ține și de necesitatea de a explica trans- 
miterea ereditară a trăsăturilor psihice. Sperma conţine 
nu numai germenii somatici dar și pe cei ai psihismului. 

Această idee nu este proprie culturii grecești. În China 
antică a fost dezvoltată — în mod independent — o teorie 
similară citată de Morse și Hubotter. Conform acestei 
teorii funcţiile psihice sînt localizate în inimă, inima fiind 
„marele monarh al organismului“, în timp ce creierul este 
„oceanul măduvei osoase“. Această măduvă osoasă este 
„fabricată“ de rinichi și de testicole, depozitată în creier 
şi emisă sub formă de spermă. 

Într-o gravură publicată de A. Cleyer, în lucrarea sa 
erudită Specimen medicinae sinicae, publicată în 1682, 

este redat modul în care își imaginau chinezii „anatomia 
sufletului“ (fig. 2). 

În timp ce grecii au părăsit curind această teorie, chi- 
nezii au conservat-o pînă tirziu. O regăsim in 1622, în- 
tr-o lucrare taoistă (Sing ming-kwei-che). Pe baza ei cre- 
ierul este corelat cu unele comportamente primare legate 
de instinctul de reproducere. 

Rolul cordului însă ca receptacol al „sufletului“ nu 
apare numai în cultura greacă și cea chineză, ci și în cea 
indiană. Astfel, în textele vedice se spune despre Varuna 
(zeul suveran) că ,,...a dat laptele vacilor, a pus inteligenţa 
în inimă, soarele pe cer...“ 

În Cartea Morților, vechii egipteni au descris judecarea 
sufletului, după moarte, sub forma unei cintăriri efectu- 
ată în fața unui tribunal format din 42 de judecători. Pe 


Fig. 2 
Modelul chinezesc (1682) 


cîntar se afla inima mortului. Pe o piatră gravată, din tim- 
pul faraonului Shabaka, datînd din jurul anului 700 î.e.n., 
dar continuînd tradiții cu 20 de veacuri mai vechi, este 
redată una din cele mai sistematizate teogonii ale Egiptu- 
lui potrivit căreia zeul Ptah a creat lumea cu cuvintul 
izvorit din inimă. 

Dacă materia cerebrală și masa emisferelor au fost des- 
considerate în antichitate, în schimb rolul ventriculilor 
encefalici a fost supraestimat. P 


În cadrul cuplului inimă-creier, școala pitagoreică (Pi- 
tagora, Filolaus, Arhitas, Alcmeon și alții) au luat în consi- 
derare numai ventriculii cerebrali. În felul acesta antichi- 
tatea greacă, încă din secolul al VI-lea a pus bazele teoriei 
ventriculare a sediului funcțiilor psihice, teorie care va 
persista pînă in secolul al XVIII-lea. Sömmering (în Über 
das Organ der Seele, 1796) va fi ultimul autor care va mai 
susține această concepţie. 

Rolul capului, ca sediu al unora din funcțiunile psi- 
hice s-a impus pe două căi. ` 

O cale-era pur teoretică, proprie gîndirii analogice a 
antichității : forma sferică fiind considerată drept expre- 
sia geometrică a perfecțiunii iar capul avind o formă sfe- 
rică, prin analogie, i se atribuie o funcție de ordin superior. 
Alcmeon localizează la nivelul capului „componenta con- 
ducătoare (egemonikon) a psihicului“. În felul acesta gîn- 
direa şi cunoașterea (nous), forme superioare ale psihis- 
mului ajung să fie „localizate“ în cap. Deoarece suportul 
activităţii psihice este fluid (eter) numai cavitățile cere- 
brale ofereau condiţia anatomică pentru o localizare“,.mai 
precisă“. 

A doua câle era determinată de observaţia că majori- 
tatea organelor de simţ sînt dispuse la nivelul capului. Ele 
trebuie deci să „comunice“ într-un fel oarecare cu cavită- 
tile ventriculare unde se realizează percepția. 

Nu este exclus fireşte să fi intervenit și constatări de 
ordin clinic : traumatismele capului se însoțesc adesea de 
dezorganizări ale psihismului. 

Întreaga teorie pitagoreică a relaţiei suflet-corp se ba- 
zează pe un model hidrodinamic, în care sufletul este 

„suportat“: de un fluid sau gaz care circulă între cavită- 
ție cardiace şi cele cerebrale și se răspindeşte în corp, 
folosind canalele arteriale. Modelul are un aspect mate- 
rialist, deoarece pneuma face parte din structura mate- 
rială a cosmosului. „Materia“ sufletului se completează 
cu aerul la nivelul cordului. Aerul ajunge la cord prin le- 
găturile pe care acesta le are cu plămînul (fig. 1), astfel 
încît respiraţia aprovizionează „dispozitivul pneumatic“ 
cord-artere-ventriculi cerebrali cu aerul necesar pentru 
menţinerea unei cantităţi suficiente de pneumă. 

Compromisul cu o atitudine spiritualistă este realizat, 
după cum am mai spus, admiţindu-se că eterul pneumatic 
ca şi cel cosmic este de origină divină și indestructibil, el 
întorcindu-se în sînul eterului cosmic după distrugerea 
recepticulului corporal, format din celelalte patru ele- 
mente universale (focul, aerul, apa şi pămîntul). 

Corelaţia dintre „suflet“, respiraţie și aer nu este pro- 
prie Şcolii pitagoreice. Astfel radicalul indo-european 
dwesiu înseamnă a „respira“ dar și „sufletul mortului“ sau 
„Sufletul“. Din acelaşi radical provine şi cuvîntul grec 
theos = divinitate, ca și cuvintele din slava veche duch = 
respiraţie, și duša = suflet. Trebuie să fie o corelaţie care 
vine cel puţin din neolitic şi căreia filosofia greacă i-a dat 
o semnificaţie mai complexă. 

Din păcate nu ne-a rămas nici o reprezentare grafică a 
modului cum pitagoreicii considerau organizarea spaţială 
a acestui sitem, încît schema noastră o reconstituie pe baza 
doar a interpretării textelor, așa cum au ajuns ele pînă 
la noi. 


Interesant este faptul că alături de sistemul circuiator 
„pneumatic“ amintit, se admite un al doilea sistem care 
asigură nutriția sau energizarea primului și care e repre- 
zentat de sistemul circulator sanguin, format de ansam- 
blul venelor, redat de asemenea în schema din fig. 1. Ad- 
miterea unui sistem de conducte pentru pneuma (artere), 
distinct de cele pentru sînge (vene) se explică prin faptul 
că la disecţie arterele se găsesc goale (pline de aer), în 


timp ce venele sînt pline de singe. Cele două sisteme con- 
vergla nivelul inimii şi realizează. într-o formă foarte 

rudimentară şi nebuloasă, primul biomodel care cuprinde 
o componență  operaţional-spirituală (,„,software“ — am 
zice astăzi) şi una care-i asigură baza energetică pentru 
funcționarea sa („hardware“). 

Școala eleată, şcoală filosofică din Grecia antică, de la 
sfirşitul secolului al VI-lea și din secolul al V-lea î.e.n. 
(Empedocle, Parmenide din Eleea, Xenofan, Zenon din 
Eleea și Melissos din Samos) ca şi cei mai străluciți repre- 
zentanți ai Școlii atomiste — Leucip, Democrit şi Hera- 
clit — nu au admis acest model. Ei au postulat un suflet 
difuz răspîndit în tot organismul (fără localizări determi- 
nate). Este vorba de un alt model, elaborat de antichitatea 
greacă, care va avea o evoluţie şi un destin paralel cu cel 
pitagoreic. 

Meritul Școlii eleate este acela de a fi încercat o rațio- 
nalizare a existenţei pe baza principiului identității. Ab- 
solutizîndu-l însă, eleaţii au formulat concepţia metafizică 
după care diversitatea și mișcarea lumii sînt iluzii 
senzoriale. 

Platon a aderat la modelul pitagoreic admiţind în plus 
și ficatul, ca' sediu al motivaţiilor primare (epithimia). 
Acest model inimă-creier-ficat a fost finalizat mult mai 
tîrziu de către Galen. 

Se pare totuși că unii pitagoreici de mai tirziu au su- 
gerat că ficatul ar avea un rol ca sediu al motivaţiilor 
primare. 

Modelul morfo-funcţional pitagoreic a fost adaptat sis- 
temului idealist platonician. 

Platon adoptind modelul orfico-pitagoreic l-a dezvoltat 
dîndu-i o semnificaţie mai profundă, creînd o adevărată 
mitologie a sufletului. În Gorgias el dezvoltă tema după 
care sufletul este „înmormîntat“ în corp. În Menon şi Fe- 
don reia tema transmigraţiei sufletului din spaţiile side- 
rale în corpul uman și apoi — după moartea acestuia — 
reîntoarcerea lui în lumea astrelor. Escatologia platonică 
precizează în plus un element fundamental : între două 
existențe succesive sufletul contemplă lumea ideilor (ceea 
ce este esenţial pentru explicarea procesului de cunoastere 
operat apoi de suflet pe pămînt). În fine în Fedra dez- 
voltă tema apartenenței sufletului la lumea astrelor. 

Această idee nu este nouă, căci o regăsim la unii filozofi 
ionieni (Heraclit, Anaxagora), dar ea capătă o semnificație 
mai vastă dat fiind că este asociată cu o idee veche babilo- 
niană privind caracterul divin al astrelor. Sufletul este o 
substanță cosmică (deci are o realitate materială), dar este 
de natură divină pentru că își are originea în stele. 

În Timeu afirmă chiar că numărul sufletelor disponi- 
bile este egal cu cel al stelelor. 

Modelul platonic a avut o mare influenţă in istoria cul- 
turii. El a avut un rol însemnat în formarea gîndirii me- 
dievale tardive, dar mai ales a celei din Renaștere. 


Modelul propus de filosofia greacă capătă la Aristotel 
(384—322 î.e.n.) o formă mai științifică, deoarece Stagiri- 
tul nu s-a mulțumit să-l interpreteze şi să-l prelucreze 
teoretic, ci a căutat să-l urmărească şi să-l descrie, prin 
observaţii directe. Se ştie astăzi că Aristotel a făcut disec- 
ție pe animale (şi poate chiar pe cadavre umane) la Mieza, 
Nymphaeum (după Plutarh) sau Chalcis (după Diogene). 

El a descris minuţios cordul (atribuindu-i însă numai 
trei cavităţi) şi sistemul vascular, putînd fi considerat fon- 
datorul angiologiei (studiul arterelor şi venelor). De ase- 
menea a descris masa encefalică şi este primul care a de- 
scris nervii, pe care i-a numit canale (poroi), termenul de 
nervi (neura) fiind folosit pentru tendoane şi ligamente. 

Este de reținut că odată cu Aristotel „Ştiinţa totală“ 
integrală se diluează și începe să-şi arate mugurii un de- 
mers nou, acela al cercetării științifice ca atare, care se va 
cmancipa de teologie şi filosofie de abia în Europa apu- 
seană, în epoca barocului. 


În fig. 3 este schematizat modelul lui Aristotel. Pentru 
prima oară sînt luaţi în considerare nervii, care formează 
un sistem de conducte tubulare, ce distribuie pneuma din 
ventricul în restul organismului. După cum se vede (în 
fig. 3) pneuma este extrasă, printr-un proces necunoscut, 
din aer, la nivelul inimii, la care aerul ajunge printr-un 
sistem de conducte complicate. 

Aristotel a rămas fidel modelului pitagoreic, însă a 
arătat că „piesa“ principală a acestui model este cordul, 
care se impune atît prin mișcarea sa ritmică, cit mai ales, 
prin căldura sa mare. Spațiile ventriculare continuă să fie 

Fig. 3 
Schema modelului lui Aristotel 

privite drept receptacole complexe pentru pneuma care-și 
desfășoară o parte din dinamica ei aici. Masa cerebrală 
este interpretată ca un dispozitiv de răcire pentru , pne- 
uma“ ce vine-încălzită de la inimă. În acest model creierul 
se impune prin răceala și umiditatea sa. Este prima oară 
cînd se ia în considerare, explicit și sistematic, parametrii 
temperatură și grad de umiditate. 

Manifestările sufleteşti de ordin emoțional sînt posibile 
numai la temperaturile ridicate din cavitățile cardiace, în 
timp ce acelea de ordin cognitiv apar numai dacă pneuma 
este răcită la nivelul ventriculilor cerebrali. 

În modelul aristotelian, datorită procesului de răcire 
din creier, acesta acumulează umezeală printr-o adevărată 
condensare şi scapă de ea prin „secretarea“ de „flegme — 
zemuri“ şi mucozităţi care, printre altele, se scurg prin 
mucoasa nazală. 

Aristotel a negat vascularizaţia creierului, pe care l-a 
considerat ca fiind o masă de substanţă organică, mai mult 
sau mai puţin amorfă, şi de categorie inferioară. În schimb 
a subliniat vascularizaţia bogată a meningelor. Cu privire 

la fiziologia sistemului nervos, observaţiile şi deducţiile 
lui sînt nule. 

Aristotel considera pneuma drept materia imediată, su- 
portul material al funcţiilor psihice (sufletul în înţeles de 
activitate psihică). El însă nu consideră pneuma drept 
principiul care asigură viața organismului (sufletului în 
înțeles de principiu vital). Acest principiu vital, Stagiritul 
îl numeşte entelechie şi îi atribuie o natură transcenden- 
tală considerîndu-l difuz, prezent în tot organismul. 

În ceea ce privește funcţiile psihice, realizate prin „miş- 
carea“ pneumei în dispozitivul anatomic deja menţionat, 
Aristotel consideră, ca și Pitagora, că funcţiile emoțional- 
afective și motivaţionale sint localizate în cord iar func- 
tiile cognitive sînt localizate în ventriculii cerebrali. În ca- 
drul acestora distinge: funcţiile perceptive (sensorium 
communis), imaginaţia și memoria, care toate sînt proprii 
animalelor și oamenilor şi în plus giîndirea și cunoașterea 
(nous) care este proprie omului, dar din care se găsesc unele 
rudimente și la animale. În cadrul nous-ului deosebește o 
treaptă inferioară (nous pathitikos) un fel de cunoaştere 
senzorială și intuitivă și o treaptă superioară (nous theori- 
tikos) ce corespunde cunoașterii raționale. Aristotel nu 
atribuie nici o localizare specială diferitelor funcţii cogni- 
tive in sistemul ventricular. Această localizare va fi reali- 
zată mult mai tirziu (in evul mediu) şi va conduce la 
teoria celulară. 

Contactul cu realitatea este, după Aristotel, realizat prin 
organele de simț. Detectarea fenomenelor reale implică 
producerea unor modificări specifice la nivelul lor. Aceste 
modificări sint „comunicate“ inimii care este şi sediul sen- 
zaţiilor. Modul cum se realizează această comunicare nu 
este explicat de Aristotel deși în modelul său se precizează 
clar că inima este sediul către care converg informaţiile de 
la receptori. 

Datorită prestigiului și popularizării de care s-a bucu- 
rat Aristotel, modelul analizat mai sus a stát la baza inter- 
pretării relaţiilor suflet-corp și a rolului creierului, aproape 
2000 de ani. Este una din teoriile morfofiziologice care s-a 
menţinut cel mai mult timp în scurgerea istoriei. 

Nu trebuie să uităm că în evul mediu Aristotel a fost 
autoritatea ştiinţifică cea mai prestigioasă. Despre el „.doc- 

torii“ bisericii catolice spuneau că este „Precursor Christi 
in rebus naturalibus“. Contributia -celorlalți filozofi, in- 
clusiv a Şcolii stoice, nu a modificat modelul aristotelian, 
ci doar l-a adaptat sistemului lor filosofic fără să-i schimbe 
structura (organizarea), încit nu vom insista asupra mode- 
lelor pe care le-au propus. 


ROLUL MEDICINII EXOTERICE GRECEŞTI 


Am văzut că alături de medicina sacerdotală, în Grecia 
antică au început să se dezvolte școli de medicină desacra- 
lizate pe lingă gimnazii, ba chiar și pe lingă temple. Istoria 
a conservat amintirea a două dintre cele mai importante : 
Școala de la Cnidos de la care nu ne-au rămas decît foarte 
puține elemente și Școala din Cos, celebră datorită celui 
mai de seamă reprezentant al ei : Hipocrat (Hippokrates). 

Contribuţia originală a acestor şcoli la realizarea şi per- 
fecționarea unui model al mecanismului care asigură inter- 
relația psihic-somă nu este prea semnificativă. În acest 
domeniu s-au mulţumit să adopte concluziile la care ajun- 
seseră pînă atunci diferitele şcoli filosofice. Este folosit 
modelul elaborat în secolele VI şi V î.e.n. pe care l-am 
descris mai sus. 

O excepție extrem de semnificativă întîlnim în tratatul 
hipocratic Despre boala sfîntă, consacrat patogeniei epilep- 
siei. Autorul acestei scrieri de alură iluministă afirmă cate- 
goric că pricina acestei boli se află în creier şi adaugă: 
„Trebuie știut că, pe de-o parte, plăcerile şi bucuriile, rîsul 
şi gluma, iar pe de alta, tristeţea şi supărările, nemulţumi- 
rile şi jeluirea își au obirșia acolo. Cu acest organ, mai întîi 
noi judecăm şi cugetăm, vedem, auzim și cunoaștem ce e 
urit și ce e frumos, ce e rău şi ce e bun, ce e plăcut și ce e 
neplăcut, fie că deosebim aceste lucruri prin obișnuinţă, fie 
că le recunoaştem după folosul lor. Tot cu ajutorul lui de- 
osebim plăcerile de neplăceri, după împrejurări, întrucît 
nu ne plac mereu aceleaşi lucruri. Prin creier pierdem ra- 
țiunea, delirăm, ne împresoară temerile și spaima (uneori 
noaptea, alteori și ziua), insomnia şi confuzia neașteptată, 
grijile nefirești, ignorarea realităţii şi lipsa de experienţă. 
Toate acestea le suferim din pricina creierului, cînd nu 

este sănătos, ci devine mai cald sau mai rece, mai umed 
sau mai uscat ca de obicei, ori cînd suferă vreo prefacere 
cu care nu este obișnuit. Din cauza umidității lui pierdem 
rațiunea... Cît timp însă creierul nu este tulburat, omul 
este capabil să raționeze“ (traducere de C. Săndulescu). 

Neașteptată este și demonstrația de  morfopatologie 
comparativă pe care o face autorul scrierii Despre boala 
sfîntă : pentru a ne convinge că accesele epileptice se dato- 
resc unor alterări ale creierului este de ajuns să examinăm 
conținutul craniului unor animale care prezintă asemenea 
manifestări patologice, ca de pildă, caprele ; vom putea 
constata atunci că aceste animale au creierul „umed și plin 
de un lichid rău mirositor“. | 

În același tratat hipocratic este combătută și opinia, 
care avea destui susținători la acea vreme, cum că sediul 
gîndirii și sensibilităţii s-ar afla în mușchiul diafragm (nu- 
mit în grecește „phren“, ceea ce înseamnă și „înțelegere“). 
Tocmai faptul că mișcările diafragmului au un rol însem- 
nat în actul respirației părea să sprijine teza fantezistă că 
la nivelul acestei formații musculare ar fi sediul 
sufletului... e 


Dar, cum arătam, medicii hipocratici atribuiau înde- 
obște creierului doar un rol secundar, legat de prezența 
umedului și a recelui în organism. 


Aceste concepții se mențin și la continuatorii lui Hipo- 
crat şi se regăsesc în tot lungul așa-zisei perioade dogma- 
tice a medicinii din Grecia antică. g 

Astfel se demonstrează caracterul pragmatic al medi- 
cinii grecești exoterice și subordonarea ei față de filosofie 
atunci cînd este vorba de aspectele teoretice, mai ales cînd 
acestea se referă la psihism. 

Nu trebuie să uităm că Școala hipocratică are meritul 
de a fi promovat ideea unui substrat „chimic“ pentru unele 
aspecte ale psihismului. Modelul umoral, pe care l-a intro- 
dus în teoria medicinii, l-a extinis pentru a explica și tem- 
peramentele. Reamintim-în acest sens că urmașii lui Hipo- 
crate au descris patru temperamente pe care le-au corelat 
cu cele patru umori ale organismului : coleric, sanguin, 
flegmatic și melancolic. Evident că modelul umoral reflectă 
modul cum putea fi concepută o teorie chimică în acele 

timpuri. Este un model chimico-psihologic a cărui viabi- 
litate a fost foarte mare. Chiar dacă baza umorală nu mai 
este admisă, clasificarea hipocratică a temperamentelor cu 
numele pe care li le-ă atribuit s-a păstrat pînă astăzi și a 
intrat în limbajul uzual. 


PERIOADA ALEX ANDRINĂ 


După campaniile lui Alexandru cel Mare, ponderea 
științifico-culturală din lumea greacă s-a mutat in Asia 
Mică (Siria, Pergam), dar mai ales în Egipt unde datorită 
grijii primilor trei Ptolemei, Alexandria a devenit o ade- 
vărată metropolă a culturii și științei. Aici in cursul veacu- 
lui al III-lea î.e.n. s-a dezvoltat celebra Școală alexandrină 
de medicină la Museum și la Serapion de care se leagă nu- 
mele strălucite ale lui Herofil din Calcedonia și Ei asistra- 
tos din Kos, care a introdus în medicină studiul anatomiei 
venelor și arterelor. 

Împortanţa acestora constă în faptul că s-au dedicat 
cercetării fundamentale în medicină, folosind disecţia și 
chiar vivisecţia pe animale și pe oameni. Aportul lor este 
considerabil deoarece nu s-au mulțumit cu speculaţia ştiin- 
țifică, ci au reunit datele teoretice preluate de la filosofii 
greci și de la Școala dogmatică cu observaţiile directe. 

Ambii au făcut descrieri detaliate ale meningelcr masei 
cerebrale (cu circumvoluţiunile respective), ale nervilor 
(pe care continuă să le numească și să le considere ca- 
nale — .,poroi“), şi mai ales ale sistemului ventricular. Hero- 
fil descrie atent plexurile coroide şi sistemul venos endocra- 
nian. Erasistratos este primul, după cum afirmă Rufus din 
Efes, care face distincţia dintre nervii aferenţi și cei efe- 
renti, și precizează — fără dubii posibile — originea lor 
în substanța cerebrală. 

În felul acesta, spre deosebire de Aristotel, Erasistra- 
tos precizează că informaţiile de la receptori ajung la 
creier și nu la inimă, prin nervii-aferenţi. Erasistratos con- 
sideră creierul omului drept mai mare și mai complicat 
deciţ cel ar restului animalelor (ceea ce fusese sugerat și 
de Aristotel), fapt care reprezintă primele concluzii de neu- 
rologie comparată. 

Atit Herofil cît şi Erasistratos admit modelul aristote- 
lian al „dispozitivului“ ce asigură interrelația psihic-somă. 
Ei nu mai acceptă, însă, hegemonia cordului. Fondatorii 
școlii alexandrine, in special Erasistratos (citat amplu de 
Galen), au introdus, în plus, o nuanţare plină de consecințe 
privind modelul grec. Ei au postulat existența a două tipuri 
de pneumă : una vitală (pneuma zootikon) şi una psihică 
(pneuma psihikon) şi au precizat că prima operează la ni- 
velul inimii, iar a doua la nivelul ventriculilor cerebrali, în 
special al ventriculului IV. Modelul alexandrin este, deci, 
evident, mai subtil și mai echilibrat. De asemenea Erasis- 
tratos stabileşte o distribuție funcțională între creierul 
mare, pe care-l consideră legat de nervii aferenți (deci cu 
funcţii receptive) şi creierul mic legat de nervii eferenți 
sau motori (deci cu funcţii efectorii). Este vorba de primele 
interpretări neurofiziologice. 

Este totuși surprinzător cum anatomiști atît de renumiți 
au continuat să nu acorde encefalului nici un rol şi au per- 
sistat în marea eroare a antichităţii, care situa unele funcţii 
psihice la nivelul cavităţilor ventriculare. Cauza rezidă în 
necesitatea dogmatică de a admite ca suport al vieţii psi- 
hice un model hidrodinamic bazat pe circulația unui fluid 
material. Evident că, luînd în considerare acest adevărat 
postulat al psihofiziologiei antichităţii, masa țesutului cere- 
bral nu putea juca nici un rol, ci numai cavitățile ventri- 
culare. Tot de aici rezultă persistenţa cu care nervii au fost 
consideraţi drept canale, cu un lumen care să asigure — ca 
și arterele — scurgerea pneumei. 

Inovația cea mai de seamă a Școlii alexandrine constă 
în postularea existenței a două tipuri de fluide (pneuma 
vitală şi pneuma psihică) spre deosebire de modelul aristo- 
telian care admitea doar o singură pneumă, ce prezenta 
proprietăți și regimuri funcţionale diferite, în funcţie de 
tratarea termică la care era supusă. 

Sistemul se aprovizionează cu pneumă nouă, tot prin 
extragerea ei din aer. Acesta ajunge la cord din plămiîni, 
prin vasele pulmonare. 

Disecţiile lui Herofil au dus la o completare a modelu- 
lui greco altă mare eroare anatomofiziologică a antichi- 
tății. Majoritatea disecţiilor sale fiind făcute pe porci şi 

3 — Anatomiştil în căutarea sufletului 


bovidee au pus in evidenţă un aspect vascular propriu cre- 
ierului acestor animale. Într-adevăr, la baza creierului lor, 
intre cele patru artere magistrale ale creierului (cele două 
artere carotide și cele două artere vertebrale) se află o re- 
tea anastomatică foarte bogată așa cum se vede în fig. 4 
bazată pe disecţia unui creier de vacă. Această rețea este 
înlocuită la om prin trei artere anastomatice (două comu- 
niaante posterioare şi o comunicantă anterioară) realizind 
împreună cu cerebralele posterioare, carotidele şi cerebraâ- 
lele anterioare un hexagon (poligonul lui Willis). În fig. 5 
se vede acest hexagon așa cum a fost desenat de Willis în 
lucrarea Cerebri anatomae (1664). Herofil a extrapolat la 
om reţeaua respectivă (deşi din compararea celor două 
figuri se vede că o confuzie nu era posibilă) sub numele 
de rețea minunată rete mirabile şi i-a atribuit un rol im- 
portant în hidrodinamica pneumei. Această „reţea minu- 
nată“ se află interpusă pe dispozitivul arterial ce asigură 
comunicarea dintre cavitățile inimii şi cele ale creierului. 


Fig. 4 
Rete mirabile (la bovidee) 


i Fig. 5 
Poligonul lui Willis 


Reunind toate datele și interpretările Școlii sea e 
drine se ajunge la o reprezentare schematică de tipul cele 
redate în fig. 6. - 

Această concepție avea să subziste in gîndiren stiinți- 
fică pînă la 'Renaştere. Un Leonardo da Vinci și un Vesa- 
lius vor admite încă realitatea ei. 

Ceilalți reprezentanți ai Şcolii medicale alexandrine 
— şi mai tîrziu ai Școlii empirice din Alexandria — nu 
vor mai aduce nimie nou sub aspectul gîndirii ştiinţifice 
in domeniul ce ne preocupă. 

Nu toți alexandrinii au adoptat însă o poziţie 
ştiinţifică. 

În capitala Egiptului ptolemeic, încetul cu încetul, s-au 
dezvoltat o serie de comunități sau şcoli mistice. Ele- pro- 
pagau un amestec de idei religioase aparținînd Egiptului, 
popoarelor din Asia Mică, din peninsula Italică şi Grecia, 
amestec din care a rezultat un sincretism religios caracte- 
vistic care a dus la formarea unor organizații religioase, 
inconjurate de mister (cu rituri liturgice și mai ales iniția- 
tice, tainice) şi cu o pronunțată orientare soteriologică 
(deci oferind promisiunea  unei-salvări a individului). 

Fig. 6 
Schema modelului 
alexandrin 


Aceste romunități mistice erau centrate cind in jurul cul- 
tului lui Dionysos, cind in jurul celui al Cibelei (marea 
zeiță and'ogină), cînd în jurul celui al lui Isis. 

Cel mai important sistem s-a dezvoltat in jurul lui Her- 
mes Trismegistul. sistem care ne este cunoscut prin cele 
17 tratate din Corpus Hermeticum. Din anaiiza hermelis- 
mului. făcută în special de A. J. Festugiere nu vom reţine 
decit aspectele privind tema noastră. Se știe că există două 
sisteme teologice hermetice : unul pozitiv și altul negativ. 

În varianta pozitivă cosmosul este creat de Dumnezeu 
și este perfect (ca universul lui Leibniz), iar sufletul uman 
are o natură divină ce conferă omului poziția a treia în 
triada universală : Dumnezeu — Cosmos — Om. Datorită 
caracterului divin al sufletului său, omul poate să-și exer- 
cite cele două misiuni ale sale : de a admira şi adora lu- 
crurile cerești și de a îngriji și guverna pe cele pămînteşti. 

În varianta negativă, cosmosul nu este creațiunea lui 
Dumnezeu, ci a unui demiurg răuvoitor (de unde caracte- 
rul fundamental rău al creaţiunii). Demiurgul creează omul 
ceresc care coboară în sfera inferioară (a lumii materiale) 
unde se uneşte cu natura (Physis) şi zămisleşte astfel omul 
terestru. Omul ceresc (Anthropos) se dizolvă, dispare ca 

entitate. El se distribuie tuturor oamenilor tereștri sub 
forma. sufletului. Lumina care sălășluiește în omul ceresc 
devine în cadrul fiecărui om terestru principiul care ope- 
rează cunoașterea (nous). 

Se vede că aceste concepţii, care au dominat lumea an- 
tică din seeolul al III-lea î.e.n. pînă în sec. II e.n. și care au 
generat gnoza păgînă, iudaică sau creștină, au conferit pro- 
blemei raportului suflet-corp o altă dimensiune valabilă 
insă numai în contextul gîndirii magice. 


Aceste orientări mistice nu s-au preocupat de localiza- 
rea sufletului în corp. Ele însă au creat pentru prima oară 
in gindirea europeană frica de a manipula conceptul de su- 
flet în afara unui context magic. Această frică, va împinge 
problema sufletului și a vieţii psihice în domeniul gîndirii 
magice, și religioase timp de aproape 18 veacuri. Această 
radicală sacralizare a problemei psihismului uman repre- 
zintă o intervenţie evident negativă a elenismului pentru 
abordarea științifică a temei noastre. 


Gîndirea magică a elenismului a mai adus și o altă con- 
tribuţie care ne interesează (în afară ge realizarea marilor 
construcţii teologice esoterice și soteriologice). 

Așa cum reiese din lucrările lui F. S. Taylor, elenismul 
alexandrin a realizat și marea sinteză magică cunoscută 
sub numele de alchimie. Autori printre care Bolos din 
Mendes (sec. IV—III î.e.n.) sau Zosim (sec. V e.n.) și lu- 
crări cum ar fi Physika kai Mystika sau ca Kore Kosmon 
au stabilit cadrul teoretic și rețelele magice ale alchimiei. 
Trebuie să specificăm că obiectivul alchimiei nu a con- 
stat în cunoașterea modului de alcătuire a obiectelor din 
natură, ci că el a urmărit stabilirea unor practici magice 
pentru influențarea forțelor destinului sau voinței dife- 
ritelor divinităţi. 

Alchimia însă, vrînd-nevrind, a dus la un nou mod de 
a privi natura și forțele ce o animă, care pînă la urmă a im- 
pus un model structural din care se va dezvolta atît chimia 
anorganică cît și cea organică. Vom vedea cum, în timpul 
Renașterii, Paracelsus pornind de la alchimie, va iniția un 
nou punct de vedere cu privire la organizarea materie! vii, 
şi a raportului suflet-corp, ceea ce a dus apoi la interpre- 
tările iatrochimice ale barocului european. 

MEDICINA ROMANĂ 


Medicina teoretică a avut o dezvoltare mult mai puțin 
strălucită in lumea romană, decît în cea greacă. La baza 
acesteia a existat o medicină populară lipsită de un sche- 
let teoretic coerent, net empirică și cu elemente magice 
obscure, neștiinţifice, aşa cum reiese dîn prezentarea lui 
Pliniu cel Bătrîn. În cadrul ei nu găsim date privitoare la 
problema noastră. 

Medicina teoretică romană se datorește activităţii, in 
Imperiul roman, a medicilor din lumea greacă și din 
Orient. În sec. al II-lea î.e.n., Asclepiade din Bitinia fon- 
dează o Școală (sau sectă medicală) metodistă, care res- 
pinge, în teoretizările ei, orice model bazat pe o localizare 
anatomică sau bazat pe fluide, fie-că e vorba de modelul 
umoral al Școlii hipocratice, fie că e vorba de cel pneuma- 
tic al filosofilor greci, al Școlii dogmatice de medicină si al 
Școlii din Alexandria. O astfel de abordare dîn punct de 
vedere al „solidismului“ era bazată pe utilizarea con:ep- 
ţiilor corpusculare ale lui Democrit și Heraclit. 

Făcînd apel la dinamica unor corpusculi fundamentali 
(leptomeres), metodismul nu a fost preocupat de o anato- 
mie a psihicului, sau a unor „forțe spirituale“. Așa cum 
reiese din scrierile lui Aurelianus şi ale lui Sextus Empiri- 
cus, Asclepiade şi şcoala sa nu au admis nici un „organ al 
sufletului“, ceea ce i-a atras criticile lui Galen și ironiile 
lui Tertulian. 

Din această şcoală reținem doar pe Rufus din Efes, din 
timpul lui Traian, și pe Marinus care prin disecţiile pe care 
le-au făcut au îmbogăţit cunoștințele existente privind ana- 
tomia nervilor cranieni. 

Tradiția medicinii alexandrine a fost continuată în 
Imperiul roman de Școala (numită) pneumatistă, fondată 
de Ateneu din Atala. Această școală s-a raliat modelului 
pitagoreic — în varianta sa alexandrină — şi s-a integrat 
din punct de vedere filosofic, în cadrul Școlii stoice. Ea nu 
a adus nimic nou, dar a importat în lumea romană Primul 
sistem anatomofuncţional al psihismului, așa cum a fost el 
elaborat în lumea greacă. Această școală, ce continua dog- 
matismul grec din secolele IV—III î.e.n., s-a opus doztrine- 
lor metodismului și a pregătit terenul pentru cercetările lui 


38 


Galen, graţie căruia modelul pneumatic avea să capete o 
generalizare în toată lumea europeană și mediteraneană, 
timp de aproape un mileniu și jumătate. 

Galen (130—200 sau 210 e.n.) din Pergam este și ră- 
mîne cel mai strălucit reprezentant al medicinii știinţi- 
fice romane și cu el se încheie seria marilor „biologi și 
medici“ ai antichităţii greco-romane. El este marele con- 
tinuator și emul al lui Hipocrat, al ideilor şcolii pneuma- 
tice și, în acest sens, a preluat modelul greco-alexandrin 
al .„anatomiei sufletului“, pe care l-a perfectat. 


„„ Modelul galenic, așa cum se vede în schema redată în 
fig. 7, se bazează și el pe circulaţia unui fluid particular 
(pneuma) printr-un sistem tripolar formăt din cord, ven- 
triculii cerebrali și ficat. Pneuma (sau spiritele) continuă 
să fie suportul psihismului uman. 

Spiritele vitale, care suportă stările afective și unele 
motivații, operează în ventriculul stîng al cordului. De aici 
sînt distribuite, în tot corpul, prin sistemul canalelor ar- 
teriale. 

La nivelul reţelei minunate (rete mirabile) de la baza 
creierului, printr-un proces obscur, spiritele vitale sînt 


WH 

Fig. 1 
Schema modelului 
galenic 


„distilate“ și transformate în spirite animale (adjectivul 
animal provenind de la animus — suflet) şi sînt depozitate 
în ventriculii cerebrali. Dinamica lor aici stă la baza for- 
melor superioare ale activităţii psihice. Din ventriculii ce- 
rebrali, „spiritele animale“ circulă în tot organismul prin 
sistemul canalicular reprezentat de nervii efectori şi de cei 
receptori de la organele de simţ. Din activitatea lor în ven- 
triculi rezultă o umezeală care se scurge în nas prin lama 
circuită a osului etmoidal. 

Galen a imaginat existenţa unui dispozitiv de reglaj al 
circulaţiei (scurgerii) pneumei din ventriculii cerebrali îi 
ventriculul IV, dispozitiv localizat în epifiză. Este prima 
oară cînd această glandă intră în discuţie, în legătură cu 
activitatea psihică umană. Se ştie ce importanţă va căpăta 
această glandă mult mai tirziu — în epoca barocă — în 
modelul lui Descartes. Circulaţia pneumei prin ventriculi 
ar [i posibilă datorită mişcărilor (contracţiilor) ritmice ale 
creierului. 

La nivelul ficatului îşi au originea spiritele care su- 
por tă instinctele primare. Ele sînt distribuite în tot corpul 
prin sistemul venelor. Galen lasă să se înțeleagă că toate 
trei sistemele circulatorii (venos, arterial și nervos) for- 
meuză un tot dinamic unitar care asigură viata psihică și 
interrelaţia dintre psihic şi corp, interrelaţie care se face 
în mod generalizat la nivelul tuturor componentelor soma- 
tice prin distribuţia celor trei sisteme canaliculare. 

În modelul galenic, deși nu se vorbește despre o circu- 
laţie a siîngelui propriu-zisă, se găsește pentru prima oară 
consemnată prezenţa singelui (e drept in cantitate mică) 
și în artere, bineînţeles, alături de spiritele vitale care 
ocupă cea mai mare parte a spaţiului disponibil. 

În ceea ce privește structura însăşi a spiritelor (diferi- 
telor tipuri de pneumă) nu aduce preciziuni. Totuşi Galen 
se înscrie, cu unele ezitări însă, pe linia interpretărilor pi- 
tagoriciene, admiţind natura eterică a spiritelor. El nu re- 
vendică nici o originalitate şi recunoaște filiațiunea mode- 
lului său din cel aristotelian şi cel al Şcolii alexandrine. 

Ca și modelul aristotelian, Galen admite că spiritele 
vitale rezultă din „distilarea“ aerului cules din plămîni de 
către vasele pulmonare şi care este a” adus la nivelul 


inimii, 

Nu ne-a rămas nici un fel de reprezentare grafică a mo- 
delului galenic — așa cum nu ne-au rămas nici ale celor- 
lalte modele analizate pînă aici — dar s-au păstrat indi- 
caţii privind existența unei iconografii anatomice din anti- 
chitate, începînd din secolul al III-lea î.e.n. fapt citat de 
R. Herrlinger. 

Opera lui Galen, din care s-au păstrat 83 de lucrări me- 
dicale autentice (45 au fost pierdute), a dominat toată me- 
dicina teoretică a evului mediu. Alături de modelul anali- 
zat. el a contribuit, prin cercetări anatomice dar și prin 
adevărate experienţe, la o mai bună cunoaștere a sistemu- 
lui nervos central, a nervilor rahidieni motori și senzitivi, 
a nervilor cranieni și a nervilor vegetativi (a căror plexuri 
le-a descris). Cu toată importanța contribuţiilor sale la cu- 
noasterea neuroanatomiei, el nu a acordat sistemului ner- 
vos central (cu excepția ventriculilor) nici o importanţă. 
Această atitudine negativă va persista pînă aproape de se- 
colul al XIX-lea. Galen a respins chiar observaţia lui Era- 
sistratos cu privire la existența unei corelaţii intre numărul 
si complexitatea circumvoluțiunilor cerebrale și gradul de 
inteligență. În acest sens, opoziția lui Galen a fost dezas- 
lruoasă, deoarece a ținut în loc, peste 15060 de ani, orice in- 
teres față de substanța cerebrală şi eventualul ei rol ca 
suport al funcţiunilor psihice. 

Cu Galen se încheie contribuția antichității greco-ro- 
mane, la identificarea și descrierea unui substrat morfo- 
funcțional al psihismului uman. Esenţial a fost însă faptul 
că existența acestui substrat a fost admisă, ceea ce subli- 
niază orientarea gîndirii antichității spre o teorie mai mult 
sau mai puțin materialistă. Într-adevăr, toate modelele 
pneumatice pe care le-am găsit prezintă un dispozitiv cavi- 
tar și canalicular care străbate tot organismul și care are 
două żone strategice (cordul și ventriculii cerebrali) la ni- 
velul cărora viața psihică este realizată printr-o mişcare 
specială (obscură, în general necunoscută) a unei forme de 
existență a realității cosmice (pneuma) care se prezintă ca 
un fluid ce umple dispozitivul amintit. Fireste că școlile cu 
o orientare mai pragmatică sau cu o concepţie mai apro- 
piată de cea materialistă despre lume au atribuit pneumei 
un Caracter de materialitate evidentă, spre deosebire de 
ultele care, mai ales sub influenţa platonismului și mai 

tîrziu a neoplatonismului, au susţinut caracterul nemate- 
rial, transcendent al pneumei. 

Rolul cordului în „anatomia vieţii psihice“ se explică 
ușor, prin misterioasa lui mișcare, prin corelaţia dintre puls 
şi stările emoţionale, ca și prin trăirea existenţială a aces- 
tora, care adesea este centrată pe o anumită percepţie la 
nivelul inimii. 

Am văzut mai sus cum s-a ajuns la eroarea de bază a 
antichităţii privind rolul ventriculilor. 'Toate erorile mode- 
lelor expuse se explică atît prin necesitatea de a corela 
teoretic viaţa psihică cu un fluid, cit și din cauza restric- 
țiilor care existau în lumea greco-romană cu privire la 
disecţii şi, în mod evident, cu privire la experimentul direct 
ce implică vivisecţia. 


Teologii instruiesc discipolii aplecaţi 
pe pupitre şi poporul la răscruci; 
logicienii cizelează recruţii lui Aris- 
totel;  decretaliștii  proslăvesc pe 
Iustinian și lingă ei medicii îl laudă 
pe Galen. 


> Manifestul Universităţii din Tonle w:e 


EVUL MEDIU 


EVUL MEDIU EUROPEAN ȘI MEDITERANEAN 


Evul mediu începe vag în secolul al IV-lea e.n. și se 
continuă teoretic pînă la prăbuşirea definitivă a Imperiu- 
lui bizantin, la mijlocul veacului al XV-lea. Este o vastă 
perioadă, foarte frămîntată, din istoria culturii umane, în 
decursul căreia preocupările cu caracter științific au fost 
mult neglijate. De aceea, aportul evului mediu la cunoaş- 
terea substratului vieții psihice, în organismele umane, este 
relativ modest. 


PERIOADA DECADERII IMPERIULUI ROMAN 
ȘI ÎNCEPUTUL LUMII BIZANTINE 


Caracteristica dominantă a acestei perioade este repre- 
zentată de o continuă și dramatică prăbușire a gîndirii filo-, 
sofice şi științifice.în general. Aceasta a determinat o 
decădere a științelor naturii și a celor medicale, față de ni- 
velul la care acestea ajunseseră în antichitatea greco-ro- 
mană și o impresionantă reactualizare a concepţiilor și 
practicilor magice, bazate pe modele mistice și pe proce- 
duri în care găsim elemente de superstiție împletite cu 
șarlatanisme. 

Una din cauzele principale ale acestei decadenţe este 
invadarea lumii greco-romane de sistemele mistice orien- 
tale, care au înecat filosofia greacă, au rarupt-o, au alterat 

gîndirea ei logică și spiritul științific, înlocuindu-le cu'con- 
cepții despre lume și viață străine culturii grecești. 

Direct de pe podişurile Iranului, gîndirea magică zoro- 
astrică, cu cosmologia ei solară și cu demonologia ei sum- 
bră (spiritele bune luminoase şi cele rele întunecoase) a 
pătruns în lumea greco-romană, în special sub forma 
mithraismului, care a subminat încrederea în sistemele 
filosofice și teologice, dar și în cuceririle conceptual-teore- 
tice şi practic-aplicative ale gîndirii teoretice, înlocuindu-le 
cu un ,,Weltanschatung“ nou care avea ceva din parfumul 
îndepărtat al orfismului și al misterelor Eleusine, dar și 
din terifianta rezonanţă a intercesiunii infernale a Hecatei. 

Iudaismul biblic primordial, în timpul exilului babilo- 
nian, s-a îmbogăţit și el cu o serie de concepte cosmologice 
orientale și și-a restructurat întreaga sa concepţie despre 
lume în sensul mistic, care avea să genereze mai tirziu în 
lumea mediteraneană gnoza (Plotin, Iamblichos, Porfir, 
Proclus, etc.) şi teoria emanațţiilor, ca și modelul metafizic 
din Zohar (Akiba, Simeon Ben Jochai etc.) și din cubală 
(doctrină mistică iudaică din evul mediu, care invocă un 
pretins sens ocult al Bibliei). 


Acest iudaism orientalizat (al cărui reprezentant prin- 
cipal este Filon), transplantat prin vicisitudinile istoriei la 
Alexandria, s-a suprapus resturilor filosofiei grecești şi, 
din contopirea lor, a rezultat o filosofie nouă, neoplatonică 
și orientală, așa-numitul sincretism alexandrin tardiv, care 
a jucat rolul hotăriîtor în dizolvarea gîndirii științifice și 
înlocuirea ei cu o gindire magică nouă. 

Noua gîndire din bazinul mediteranean s-a extins asu- 
pra întregii lumi romane și a impus o antropologie și o me- 
dicină în cadrul căreia o „anatomie a.sufletului“ nu numai 
că nu era necesară, dar apărea ca o aberaţie. De aceea la 
reprezentanţii filosofiei, gîndirii teoretice și medicinii 
veacurilor III şi IV nu găsim nimic care să merite să fie 
luat în considerare în ceea ce privește tema cărţii de faţă. 


Un Simon Magul, Apollonius din Tyana, Damascius ș.a. 
au manipulat o medicină demonologică, teurgică, teocrasică, 
împletită cu astrologia și alchimia, dar fără preocupări ana- 
tomofiziologice. 

Este epoca în care înfloresc concepţiile gnostice. 

Acestea au dat un sens profund mislic interrelaţiei su- 
flet-corp. În teologiile lui Simon Magul. Valentin, Mani 
(ca să luăm pe cele mai importante) se susține că în urma 
unei drame în însăși structura lumii divine, o părticică din 
această lume luminoasă a pătruns fărimiţată in lumea ob- 
scură a materiei. Aceste fărime, încătuşate în corpul mate- 
vial (sub o formă difuză), reprezintă sufletul. Unii subiecţi 
dispun de un suflet cu un puternic atribut de divinitate ; 
sint persoanele cu o mare spiritualitate (pneumatikos). Alţii 
au suflete cu un atribut de divinitate mai slab şi un grad 
de materialitate mai pronunțat ; e vorba de persoane cu o 
spiritualitate mai redusă (psihici). În fine sînt subiecți al 
căror suflet este dezbărat de orice caracter de divinitate, 
oameni integrați total în lumea materială (somatici sau 
hilici). Evident că în acest context nu se poate vorbi despre 
o relaţie „suflet-corp“ în sensul unei corelaţii „funcție-or- 
gan specializat“. > 

Aceleasi idei le regăsim in gnoza creştină așa cum reiese 
din papirusurile de la Oxyrinch şi din Evanghelia (apo- 
crifă) a lui Toma regăsită la Nag Hammâdi, în 1945, şi care 
se referă la Logiile atribuite lui Iisus. 

Important. din analiza doctrinei despre suflet a gnosti- 
cilor, este faptul că există oameni fără suflet divin şi care-și 
duc existenţa în lume. De aici reiese că nu se poate stabili, 
în cadrul acestor doctrine, o identitate între suflet. con:eput 
ca element al divinității încorporat în om, şi sufletul con- 
ceput ca sumă integrată a manifestărilor psihice. 

Această distincţie vom vedea va fi reluată, bineînţeles 
in alt cadru dogmatic, de către Toma d Aquino, care va 
face deosebirea dintre sufletul divin sau raţional și sufletul 
vegetativ de esenţă materială (viitoarea anima brutorum). 

Apariţia creştinismului, şi difuzarea sa sub forma pau- 
linică în Imperiul roman, a adus cea mai importantă re- 
structurare a antichităţii. Cosmologia şi antropologia au 
fost, după cum se vede, complet revăzute, omul a fost ana- 
lizat în cadrul unui alt sistem de referinţă, dindu-i-se o di- 
mensiune nouă. Medicina şi antropologia au căpătat o sem- 
nificație nouă în contextul reprezentării despre lume şi 
etică, statuat de filosofia prepatristică. În cadrul creștinis- 
mului. iniţial și paulinic, cercetarea ştiinţifică nu mai avea 

sens, adevărul rezultînd exclusiv din revelaţie. O discuţie 
despre suflet și eventuala sa localizare în corp începea să 
capete iz de erezie. Este sigur că în primele veacuri ale 
creștinismului „anatomia vieţii psihice“ trebuie să fi fost 
privită ca o problemă sugerată de forțele întunericului ca 
să aducă „.pieirea“ celor ce se vor ocupa de ea. 

De altfel doctrina paulinică despre suflet, așa cum re- 
iese ea din scrisoarea către Corinteni, este foarte aproape 
de modelele magice. Modelul admite două suflete : unul de 
esență superioară care defineşte corpul spiritual (pneuma- 
tikos) singurul care supraviețuiește (sau reînvie) după 
moarte, și unul de o natură inferioară (în sensul unei ma- 
terialități mai opace) care structurează corpul fizic. Nici 
unul din aceste „suflete“ nu pune problema unei localizări 
somatice, întrepătrunderea lor cu corpul material fiind di- 
fuză. Acest model se găsește în toate tradiţiile genzrate de 
gîndirea magică. Ceea ce este propriu teoriei paulinice este 
fenomenul de reînviere asociat cu corpul pneumati:. 

De la aceste consideraţii ale apostolului Pavel, evul me- 
diu a acordat pneumei un caracter de esenţă divină. 


După victoria de la podul de pe Milvus a lui Constantin 
cel Mare şi instaurarea creștinismului ca sistem religios de 
stat, influenţa clerului creștin a crescut considerabil per- 
mițînd apariţia filozofiei patriste. Dar totodată creștinis- 
mul ajuns ,la putere“ a suferit influenţele sincretismului 
filosofic existent și, din această întrepătrundere, s-a plă- 
mădit giîndirea bizantină. Procesul acesta, început în 
sec. al IV-lea s-a continuat pînă în sec. al VII-lea cînd, 
odată cu venirea dinastiei lui Heraclius, Bizanțul roman 
devine Bizanţ grecesc, găsindu-și astfel identitatea sa pe 
care o va păstra pînă tîrziu, mult după căderea Constanti- 
nopolului (N. Iorga). 


Începuturile Bizanțului şi ale gîndirii sale filosofice 
creștine, patrismu! propriu-zis, au fost dominate de in- 
terminabilele dispute teologice, în centrul cărora a stat 
marea problemă a cristologiei. 

Constituirea dogmaticii creștine ecumenice, așa cum 
rezultă din actele primelor cinci sinoade, precum și tot ccea 
ce știm despre viața politică și culturală a primelor secole 
de existență a Bizanțului, nu fac decît să reflecte formarea 

marii sinteze medievale dintre gîndirile creștine greco- 
romană și orientală (mesopotamo-irano-iudaică). 

În acest context, filosofia patristică, care exprima punc- 
tul de vedere al ortodoxiei, dar și al imperatorului, a luat 
poziţie şi în ceea ce privește anatomia funcţiilor „psihice“ 
creînd, în cursul veacului al IV-lea, doctrina celulară, fon- 
dată în Orient de Nemesius, episcop de Emesia (circa 
390 e.n.) și în Occident de Augustin, episcop de Hipona 
(354—430). 

Modelul aristotelic original, dar mai ales cel galenic, s-a 
menţinut. El aveasă fie preluat de gîndirea și de iconogra- 
fia medievală. 

Conceputul de pneumă a fost adaptat teologiei creștine 
admițindu-se că este vorba de un fluid de origină divină. 
Acest fluid a fost identificat cu suflarea divină din geneză. 


Inovația patrismului creștin constă, în primul rînd. în 
faptul că în biosistemul anatomic ce găzduiește pneuma, 
cavitățile cerebrale au rol dominant faţă de inimă. 


A doua inovaţie, și cea mai de seamă, constă în aceea 
că se descriu mai multe compartimente sau celule în creier. 


Aici se cuvine să facem o paranteză și să dăm cîteva 
date privind anatomia cavităţilor cerebrale ale așa-numi- 
tului sistem ventricular. Ne vom referi la fig. 8 care re- 
prezintă ventriculii cerebrali umani. 


După cum se vede este vorba de un ansamblu de patru 
cavități ce comunică între ele. Două se află în cuprinsul 
cmisferelor cerebrale ; sînt ventriculii laterali (unul în 
dreapta și altul în stînga). Ei comunică prin cîte un orificiu 
(găurile lui Monro) cu al treilea ventricul situat pe linia 
mediană. Acesta comunică printr-un canal (apeductul lui 
Sylvius) cu un ultim ventricul (al patrulea) situat tot pe 
linia mediană între cerebel și trunchiul cerebral. În inte- 
riorul ventriculilor cerebrali se află un lichid apos, nu- 
mit lichidul cefalo-rahidian. 

Sistemul ventricuiar este foarte ușor de pus in evidenţă 
in cursul examinării en:efalului, așa că a fost cunoscut 
(cum am văzut) încă din antichitate. 

Revenind la modelul iniţial al lui Nemesius și Augus- 
tin remarcăm că el cuprindea trei celule : 

Cornu anteriias venteiculi iatgrahs Fig. 8 
Par; centralis ventricabi latarahi 


Cornu inferius Ventriculii cerebrali 


ae SR i  veniricabi tereralit 


kenra uius ieri, 


IP À Se Cornu posterin“ 
ti ' j 7 pentr ule ate: 
ă ni mi Pe s Rece tateroh 

Rece pi - wA T. venteu Uli y 
Ventriculus juriu: 


— cea anterioară (care corespunde ventriculilor late- 
rali) adăpostește funcțiile perceptive („sensus communis“) 
și imaginative (,imaginativa“, „fantasia“) ; 

— cea mijlocie (care corespunde celui de-al treilea 
ventricul) adăpostește gîndirea și raționamentul (,aestima- 
tiva“, și „cogitativa“ sau „ratio“) ; 

— cea posterioară (care corespunde ventriculului pa- 
tru) adăposteşte memoria (,,memorativa“). 

Putem considera această localizare diferențiată a func- 
ţiilor psihice, în ventriculii (celulele) cerebrali, drept pri- 
mul model psihomorfologic. Evident că ea se bazează pe 
psihologia aristoteliană. 

Împărţirea în trei celule nu este întimplătoare dar nici 
nu poate corespunde unei „ipoteze“ sau viziuni științifice. 
Aici intervine după părerea mea, simbolismul ternar atît 
de important în teologia creștină. El își avea originea în 
religiile mesopotamiene (sumero-akkadiene) unde găsim 
triada marilor zei (Anu, Enlil și Ea). Acest simbolism 

ternar îl mai regăsim și în „ideologia tripartită“ proprie 
popoarelor indo-europene asupra căreia a insistat A. Du- 
mezil. El apare in cele trei clase ale vechii Indii (brahmanii, 
kșatriya și vaisya), ale vechiului Iran (athra-van ; ratha- 
star și văstryă fsuyant) şi ale celților (druizi, flaith și bo 
airing). Îl regăsim în triada romană (Jupiter, Marte şi Qui- 
rinus) sau în cea scandinavă (Othin;, Thor și Freyr). Apare 
în miturile lui Indra (în India) și a lui Thrăetoana (din 
Iran) citate de M. Eliade, în care aceste personaje omoară 
fiecare cîte un monstru cu trei capete. Se pot oferi multe 
exemple care arată importanţa simbolică a triadei pentru 
gîndirea mistică (magică). Într-o epocă dominată de auto- 
ritatea clerului, este normal ca triada să fie considerată 
drept esenţială pentru structura suportului material al su- 
fletului, mai ales cînd aceasta e propusă de doi membri 
ai episcopatului creștin ! 

Cu timpul — așa cum reiese din textele şi iconografia 
medievală — aceste celule și-au pierdut accepțiunea lor 
concretă (ventriculi proprio-sensu) și s-au redus la nişte 
reprezentări abstracte conceptuale (celule). 

Această desprindere de realitatea obiectivă — tipică 
pentru gîndirea medievală — rezultă din caracterul pur 
speculativ al științei evului mediu. Incontestabil este și re- 
zultatul interdicției examinării cadavrelor. 

Menţionăm că Nemesius, în lucrarea sa De Natura ho- 
minis, reeditată la Oxford în 1676, a adus o perfecționare - 
fiziologică modelului lui Galen, admițînd existența unor le- 
gături între terminaţiile arterelor și venelor .și postulînd o 
circulaţie a sîngelui între aceste două tipuri de conducte, 
ceea ce l-a determinat pe Almeloveen (în 1684) să-l consi- 
dere pe Nemesius drept un precursor al teoriei circulației 
sanguine cu aproape 1200 de ani înainte de Harvey. 

Trebuie să recunoaștem că în afară de această comple- 
tare a modelului galenic, realizată în timpul lui Teodosie 
cel Mare, evul mediu din timpul perioadei protobizantine 
(pînă la Justinian I) și al perioadei'romane a imperiului bi- 
zantin (pînă la înlăturarea împăratului Focas, 602—610) nu 
a mai adus nici o contribuţie privind localizarea funcţiilor 
psihice în organismul uman. 

Medicii propriu-ziși (Oribasiu din Pergam, Hesichius 
din Damasc, Aetius. Alexandru din Tralles, Asclepiodot din 

Alexandria ș.a.m.d.) nu s-au preocupat de probleme teo- 
retice și nu au abordat aspecte anatomo-fiziologice, deși 
unii din ei (Oribasiu) au publicat adevărate enciclopedii 
medicale. Toţi, mai mult sau mai puţin, fac aluzii la mo- 
delul aristotelian sau la cel galenic. 


O altă cauză ce trebuie luată în considerare pentru de- 
căderea cunoașterii teoretice — în epoca ce ne preocupă — 
este poziţia antiintelectualistă pe care au avut-o în general 
împărații de la sfîrşitul Imperiului roman și de la începu- 
tul celui bizantin. Într-o monarhie absolută, dezvoltarea 
culturii şi a ştiinţei depindea de înţelegerea și de capri- 
ciile monarhului. Dio Cassius a arătat de mult acest lucru, 
cu privire la istorie, dar faptul este adevărat pentru toate 
formele de activitate culturală sau științifică. 

Ultimii împărați romani — în general militari lipsiţi de 
cultură — alergînd tot timpul cu legiunile lor de la o fron- 
tieră la alta, ca să apere „limen-ul“ imperiului, preocupaţi 
de rezolvarea unor probleme financiare și administrative 
complicate şi înecate într-o birocație, parazitantă și co- 
ruptă, au fost plini de suspiciuni față de intelectualii epo- 
cii, pe care nu i-au agreat, ba chiar i-au persecutat. Din 
lunga serie a ultimilor imperatori, doar Antoninus Pius 
şi Marc Aureliu au manifestat înțelegere pentru dezvolta- 
rea culturii și ştiinţei, iar Traian a schiţat o discretă încu- 
rajare pentru intelectuali. În schimb, toţi au încurajat prac- 
ticile medicale ale școlilor mistice și magice, care însă erau 
complet sterile din punct de vedere al progresului științific. 

Aceeași situaţie se constată și în Bizanţ unde împărații 
(bazileii) primele trei dinastii au fost confruntați cu ace- 
leași probleme, ca și ultimii împărați romani. Ei şi-au luat 
în plus și sarcina de a face ordine în cadrul concepțiilor re- 
ligioase. Regăsim același despotism antiintelectual care, 
dacă a favorizat dezvoltarea unei arte religioase și monu- 
mentale, precum și constituirea unei teologii stabile, a frî- 
nat orice avint pentru cunoaşterea obiectivă a realităţii. 

Împărații bizantini, dar mai ales clerul din Constanti- 
nopol şi din marile centre provinciale (Roma, Antiochia, 
Niceea, Cesareea, Alexandria, Damasc etc.) au încurajat o 
„știință“ şi o medicină magică, dar mai ales una teurgică, 
bazată pe ceremoniale și ritualuri religioase ca și pe efec- 

tele miraculoase ale relicvelor. Nu s-au interesat de nici o 
orientare de tip ştiinţific propriu-zis. În acest context tema 
care ne preocupă în această lucrare nu a fost abordată. 


LUMEA ARABĂ 


În cursul veacului al VII-lea lumea veche este restruc- 
turată de o forță care pînă atunci nu se manifestase. Din 
deșerturile peninsulei arabice se ridică o populaţie, un sis- 
tem politic nou și o religie care, în mare parte, din cauza 
nemulțumirilor profunde create de administraţia imperială 
din Constantinopol în provinciile orientale și africane (o 
fiscalitate brutală, o discriminare inechitabilă, ca și o into- 
leranță religioasă violentă, mai ales față de creștinismul 
monofizit) şi-a extins influenţa și dominația pe cele mai 
bogate componente ale Imperiului romano-bizantin. 

Contrar unor păreri clasice privind gradul de incultură 
ai arabilor premahomedani, nu trebuie să uităm că aceștia 
au fost puternic influențați de vecinătatea Alexandriei și a 
marilor centre bizantine din Siria (cu care aveau legături 
comerciale), de emigranții nestorieni (după sinodul din 
Efes) ca și de ultimii filosofi greci necreștini, izgoniți din 
Imperiu de către împăratul Iustinian I. 

Arabii primitivi dețineau o medicină proprie bazată pe 
un empirism terapeutic destul de rudimentar, peste care 
s-au suprapus influențele școlilor medicale greco-romane. 
În acest sens un rol de seamă l-au avut nestorienii. Se știe 
că aceştia au fondat — încă din vremea lui Sapor I — o 
şcoală medicală la Djondisabur, în Kurdistan (Persia), unde 
au dezvoltat începînd din sec. al V-lea concepțiile și prac- 
ticile medicinii elenistice și ale școlii lui Galen. 

Tot în această adevărată universitate, în special în se- 
colul al VI-lea (sub domnia lui Kosroes I), au venit să pro- 
feseze și reprezentanți ai școlilor medicale din India. Cu- 
noștințele medicinii indiene — așa cum reiese din cele două 
lucrări de bază : Samhita lui Charaka şi mai ales Ayur- 
veda lui Sucruta, conţin date numeroase de anatomie pri- 
vind arterele, venele, nervii, tendoanele, viscerele, sche- 
letul și mușchii, care dovedesc indiscutabil că se practica 
disecția pe cadavre umane. Nu am găsit pusă niciodată, 

însă. problema unui substrat anatomic al activităţii psi- 
hice. De altfel, concepţia vedică despre psihic, despre com- 
ponenţa spirituală a omului, nu admite postularea unui 
dispozitiv anatomic care să-l suporte și care să-i asigure 
capacitatea operaţională. 

În mod cert, medicina arabă, încă de la originile ei a 
mai fost influenţată şi de conceptele și metodele medicinii 
zoroastrice (iraniene), pe care le-am analizat mai sus, și ale 
celei iudaice. Nici una însă nu au avut nimic de spuș în 
domeniul abordat în cartea de faţă. 

Odată cu organizarea Imperiului (califatului) arab, prin 
cucerirsa Siriei, Egiptului, apoi a întreg nordului Africii, 
şi in cele din urmă a unei vaste porţiuni a peninsulei ibe- 
vice. lumea arabă sub Omeiazi, dar mai ales sub Abasizi 
şi-a dezvoltat o cultură proprie a cărei axă spirituală a con- 
stituit-o islamismul coranic, dar care a inclus în structura 
lui importante elemente aparținînd culturii și civilizaţiei 
greco-romane și romano-bizantine. 

In cadrul acestei elenizări a arabilor, nu poate fi negli- 
jat rolul medicilor nestorieni, care au ajuns să ocupe si- 
tuații importante pe lingă califii omeiazi.și abasizi.. 

Începînd din sec. al VIII-lea găsim o adevărată dinastie 
de medici-filosofi. aparţinînd familiei Baktişu. 

În veacul al IX-lea, întîlnim numele lui Mesue cel bă- 
trîn, Jahiah ibn-Masavaih. Honein ibn-Isac, Jahiah ibn 
Serapion și Jakob ibn Isac Al-Kindi. Toţi aceștia au lăsat 
lucrări scrise în care contribuţia originală se observă, ex- 
clusiv în domeniul practicii medicale (în special cu privire 
la substanțele folosite cu scop terapeutic). Aspectele tgo- 
retice sînt însă compilaţii bazate pe texte medicale grecești, 
alexandrine și romane. Rolul cel mai de seamă al învățați- 
lor nestorieni, a fost însă munca de traducere a principale- 
lor opere ale culturii și științelor antichităţii greco-romane, 
pe care le-au transpus fie în limba siriacă sau armeană. fie 
chiar în limba.arabă. 

Operele lui Aristotel și ale lui Galen ocupă — în cadrul 
acestor traduceri — o poziție hotăritoare. 

Odată cu constituirea islamului problema relaţiei su- 
flet-corp devine la arabi o problemă coranică. Dacă luăm 
drept sistem de referință Coranul, constatăm că, potrivit 


acestuia, sediul sufletului este inima. Memoria, atenţia, in- 
teligenţa și înţelepciunea sînt situate exclusiv in inimă. 
Lucrul apare evident chiar din Sura II (a vacii) unde, în 
verseturile 6 şi 9, inima este prezentată ca sediul aspecte- 
lor noetice și de discernămînt etic ale psihicului uman. Ci- 
tind Coranul am găsit 27 versete care indică inima drept 
lăcaşul vieţii sufleteşti și alte 25 versete în care se arată 
că Allah intervine asupra psihicului uman acţionînd asupra 
cordului. În modelul coranic întreaga activitate psihică, 
contactul prin simțuri cu realitatea exterioară și contactul 
cu divinitatea se realizează prin inimă. 

Într-un verset (XXXIX, 23) în loc de inimă este folosit 
termenul de piept (cadr) „...căruia i-a deschis Allah, pieptul 
Nău pentru islam...“). 

În ceea ce priveşte natura sufletului, Mahomed se si- 
lucază pe o poziţie nat dualistă. Sufletul este un principiu 
ce lranscende materia şi care este insuflat de divinitate în 
corpul material. Lucrul este clar exprimat în trei versete 
ule Coranului (XV, 29; XXXII, 8; și XXXVIII, 72). Cel 
mai semnificativ din ele este versetul 8 din Sura XXXII 
(u prosternării) : „Apoi l-a plăsmuit şi a suflat în el duhul 
Nău şi v-a dat vouă auz, văz și inimi“ 

De îndată ce islamul s-a îndepărtat de la „puritatea“ 
voronică primitivă, gînditorii arabi au început să înveţe, 
Nă comenteze şi să dezvolte filosofia și cunoașterea teore- 
tică greco-romană, în special aspectele mai orientalizate, 
de la Alexandria și din Siria. Ei au ajuns la un sincretism, 
În care se împleteau elemente neoplatonice, gnostice, is- 
lumice şi aristotelice. În felul acesta s-a produs unul din 
cele mai paradoxale fenomene di istoria culturii. O civi- 
lizaţie care s-a ridicat și a proclamat o ideologie prin care 
nega orice valoare culturii greco-romane, care și-a propus 
chiar să o distrugă, a contribuit în realitate, prin traduce- 
rile făcute, la conservarea de-a lungul veacurilor — a ce- 
lor mai importante producţii tocmai acelora aparținînd 
culturii pe care a avut intenţia să o anihileze. Opera des- 
tructivă a lui Mahomed și a primilor califi a fost cu priso- 
wn(ă compensată în școlile de la Cordoba, Sevilla, Toledo, 
Murcia și Almeria în Spania, Kufa, Basra și Bagdad în 
Irak, Damasc în Siria, Fimzabad în Kurdistan sau Buhara. 
În acest context medicina teoretică arabă, în tot evul mediu, 

s-a bazat pe conceptele medicale greco-romane și ale celei 
bizantine. 

Într-un manuscris arab, datînd din secolul al XIV-lea, 
aflat la Biblioteca națională franceză, este redat fidel un 
text din lucrarea Al Mansuri, a lui Mahomed Abu Bekr Ar- 
rasi, cunoscut sub numele de Rhazes (c. 850—932), care a 
trăit și a scris la Bagdad, fiind considerat drept unul din cei 
mai străluciți autori medicali arabi. În acest text, redat în 
fig. 9, se vede că însuși în cadrul rîndurilor scrise se află 
inclusă cea mai elementară schemă (indicată de o săgeată 
adăugată de .mine).a sistemului ventricular intracerebral și 
a modelului celular. Se vede că modelul este figurat ex- 
trem de abstract prin patru cerculeţe : cei doi ventriculi 
laterali (în care se situează percepțiile și imaginaţia) : ven- 
triculul trei (în care se așează gîndirea) și ventriculul pa- 
tru (în care se localizează memoria). Acest text unic ex- 
primă influenţa filosofiei teologice patristice asupra gîn- 
dirii arabe, încă din sec. al IX-lea. În lucrarea respectivă, 
Rhazes atribuie însă modelul celular lui Galen, ceea ce nu 
corespunde cum am văzut adevărului istoric. 

Trebuie să subliniem că in modelele teoretice arabe 
timpurii se face explicit distincţia dintre principiul opera- 
tional al pneumei şi cel al sîngelui. Astfel Hunain ibs-ls- 
hac (Johannitius) încă din secolul al IX-lea distinge pro- 
prietăţile informative (,,virtutes informativa“) ale primei, 
de cele nutritive și energetice („virtutes nutritiva“) ale 
sînselui, aşa cum reiese dintr-o traducere latină din 1534 
(Johannitis isagoge in artem parvam Galeni), aflată în Bi- 
blioteca bodleiană de la Oxford. 

Fig. 9 
Modelul lui Rhazes (900) 


Ideile lui Rhazes au fost preluate și prelucrate de cel 
mai important reprezentant al şcoiii arabe orientale : Avi- 
cenna Ibn Sina (Al-Hussein Abu-Ali Ben Abdallah — 
c. 9880—1037), adevăratul „despot“ al gîndirii filosofice și 
medicale a evului mediu musulman și creştin. În imensa 
sa operă (peste o sută de lucrări) a susținut o cosmologie 
neoplatonică de tip gnostic și s-a raliat teoriei emanațţiilor, 
susținînd o erarhizare de principii din ce in ce mai puțin 
spirituale, de la divinitate pînă la suportul material al 
Iuncțiilor psihologice (echivalentul pneumei). 

Acest suport a fost interpretat în sensul aristotelian și 
substratul său anatomic este bazat pe un model similar 
celui al lui Aristotel, in cadrul căruia cordul (care are nu- 
mai trei cavităţi) ocupă poziţia centrală.' El a cunoscut și 
folosit însă și achizițiile școlii alexandrine și galenice. Prin 
cele două opere de bază ale sale: Canonul și Ach-Chafa 
a contribuit, alături de Averroes, la păstrarea și propa- 
parea cunoștințelor greco-romane în tot lungul evului me- 
diu tardiv. 


Aportul său cel mai important, pentru tema ce ne pre- 
ocupă, a fost dezvoltarea pe care a dat-o teoriei celulare 
patristice, pe care am văzut-o deja la Rhazes. 


Într-un manuscris latin aflat in Biblioteca de Stat din 
Munchen, datînd din 1347, în care este tradusă o lucrare 
a lui Avicenna (De generatione embryonis) este reprezen- 
tată concepția acestuia privind teoria celulară. După cum 
se vede în fig. 10, luată din această traducere, el admite 
cinci celule : în prima este localizat sensul communis, în 
a doua fantezia (ambele corespund ventriculilor laterali), 
în a treia este situată imaginația, în a patra gîndirea și 
raționamentul (ambele corespund ventriculului trei), iar în 
a cincea memoria (corespunzînd ventriculului patru). Între 
cele cinci celule există canale de comunicare care permit 
circulația pneumei. De asemenea, se vede că sistemul celu- 
lar (ventricular) primește canale (poroi) de legătură de la 
cele cinci tipuri de .organe receptoare. Aceste canale care 
corespund nervilor aferenți converg toate către prima 
cululă. : : 

Schema reprezentată în fig. 10 — nu are legendă ci 
doar indicația : „Aceasta este anatomia corpului pentru 

Fig. 10 
Modelul Li 2 -enna 
0347) * i. 


medici“. Ea a influențat foarte mult concepţiile şi icono- 
grafia medievală vest-europeană. 

Mudelul este extrem de instructiv pentru că admite 
un psihomortologism definit pe un ansamblu de cinci ven-. 
triculi şi pentru că precizează că legătura funcțională (in- 
formaţională am zice astăzi) dintre „organul cunoașterii“ 
şi lume se face numai prin organele de simț. Deşi autorii 
antici nu au precizat acest ultim punct de vedere în mod: 
explicit, ei au dat a înţelege că procesul de cunoaștere se 
bazează pe un fel de prelucrare de date recoltate la nivelul 
organelor de simț, care influențează pneuma ventriculară. 

Legătura dintre organele de simţ și sistemul ventricular 
cerebral a fost analizată mai înainte şi de alți cercetători 
arabi : Astfel in Biblioteca Moscheii Noi din Istanbul, 
într-un tratat de oftamologie din sec. al XIII-lea al lui 
Haiifa, este reprodusă o schemă datind din anul 1000. În 
această schemă, (fig. 11), se vede că există o legătură (sub 
formă de canale) între globii oculari și encefal. De aseme- 
nea se observă că la nivelul encefalului sînt reprezeatate 
patru celule : una triunghiulară neagră, sediul rațiunii), 
două ovale negre corespunzînd sensului comun şi fanteziei 

Tig. 11 
Modelul arab (1000) 

(către care ajung „canalele optice“) şi una triunghiulară 
albă (sediul memoriei). Întreg encefalul este protejat de 
trei învelişuri care sînt (din afară către interior) „epicraniul, 
craniul osos şi dura mater. 

Teoria celulară patristică a fost preluată și de învă- 
țaţii din vestul lumii arabe. Se ştie că Omeiazii au pus 
bazele unui important focar de cultură musulmană în 
Spania (pe care o numeau El Andaluz) în special pe valea 
Guadalquivir-ului (Sevilla, Cordoba, Carmona ș.a.). 

Aici apare în sec. al XII-lea Abubacer (Abu Bekr) cu- 
noscut în special sub numele de Ibn-Tufail. Acesta a pro- 
pus un model similar celui aristotelian și alexandrin. După 
modelul său viaţa psihică (funcțiunile psihologice) este ex- 
presia unei forme de mișcare proprii pneumei. Pneuma este 
constituită din al cincilea element al cosmosului eterul. 
Eterul este o emanaţie a divinității și structurează nu nu- 
mai pneuma umană, dar și demonii panteonului musulman, 
conform celei mai autentice tradiţii a gnosticilor. Mişcarea 
pneumei dirijează întreaga activitate umană și asigură 

„viaţa“ la nivelul întregului organism. Deși de origină di- 
vină, pneuma are nevoie de suportul energetic și nutritiv 
pe care i-l asigură sîngele. 

Sediul principal al activității pneumei se află la nivelul 
inimii, unde se găseşte căldura necesară. Sediul secundar 
se află în ventriculii cerebrali, unde se desfăşoară funcțiile 
perceptive şi cognitive. Activitatea pneumei nu poate fi 
concepută fără de sistemul arterial care stabilește legătura 
dintre inimă și ventriculii cerebrali și dintre aceste organe 
și restul corpului. Ibn-Tufail susține că sîngele își are 
originea în ficat şi de acolo este distribuit inimii, creierului 
şi restului organismului prin sistemul venos. 

Descrierea anatomică, propriu-zisă, a structurilor impli- 
cate, este o compilare bazată — în mod dominant — pe 
lucrările lui Galen. 

Ideile lui Ibn-Tufail au fost dezvoltate şi perfectate de 
ultimul: mare reprezentant al medicinii arabe occidentale 
(iberice) Averroes (Ibn-Roșd Abu-Walid Mohameâ) care 
a trăit în Andaluzia și Maroc sub ultimii Almoravizi şi pri- 
mii Almohazi : 1126—1198. Sistemul lui filosofic repre- 
zintă o sinteză între teologia musulmană și un aristote- 
lism orientalizat, pe care l-a cunoscut numai din traducerile 
şi comentariile Siriene (în special nestoriene). Din cauza 
lipsei lui de ortodoxie musulmană, influența sa s-a exer- 
citat mai puţin asupra lumii arabe și mai mult asupra 
medicinii medievale creştine și iudaice (în special asupra 
lui M. Maimonide). De altfel, lucrările lui Averroes sînt 
cunoscute din traducerile în ebraică şi latină. Cele arabe 
s-au pierdut sau au fost distruse fiind considerate eretice. 

Modelul său este cel al maiestrului său Ibn-Tufail. Ana- 
tomia sa este cea a lui Aristotel, cu o oarecare coloratură 
alexandrină și galenică aşa cum se desprinde din Tratatul 
despre, suflet. Semnificativ este faptul că a comparat teo- 
riile aristoteliene cu cele galenice şi a combătut tot ceea 
ce în operele lui Galen nu concorda cu învățătura Stagiri- 
tului, susținînd în special „cardiocentrismul“ aristotelian. 

In vasta operă a lui Averroes apare foarte clară dis- 
tincţia aristoteliană dintre suflet, in sensul de principiu 
vital (entelechia) şi suflet în sensul de suport al -manifestă- 

rilor psihice (pneumă). Influențat de neoplatonism și de 
teoria emanațiilor, medicul-filozof arab a precizat o erar- 
hie cosmică a caracterului divîn sau. a spiritualităţii, care 
se diluează de la divinitate la demiurg, apoi la demoni 
(îngeri), ca să ajungă la principiul vital și în final la prin- 
cipiul constitutiv al pneumei (profund încărcat de materia- 
litate). 


CONTRIBUŢIA MONAHISMULUI MEDIEVAL 


Viaţa culturală a evului mediu occidental a fost. domi- 
nată de monahism. În perioada sumbră a primelor veacuri 
medievale călugării, în liniștea relativă a miînăstirilor, au 
fost singurii intelectuali. Fanatismul lor religios însă nu a 
permis nici un progres științific, dimpotrivă, el a înlocuit 
spiritul științific cu un misticism magic destul de primitiv, 
iar gîndirea filosofică cu un. dogmatism intolerant. Deși 
istoria conservă numeroase nume de medici-călugări și de 
ordine călugărești cu profil medical (Lolarzii, Alexianii, 
Celitii, Beguinii, Surorile negre etc.), nu se poate vorbi 
de o ştiinţă a medicinii călugărești și nici de vreo încercare 
a ordinelor de a formula o teorie medicală oarecare ; dom- 
nea o medicină teurgică, bazată pe concepţii mistico-su- 
perstițioase și pe practici taumaturgice, în centrul cărora 
stătea totdeauna o intervenţie miraculoasă. 

O oarecare lumină a- apărut în timpul lui Carol cel 
Mare, sub impulsul căruia s-au constituit"primele școli de 
pe lîngă miînăstirile de la Fulda, Hirschau, Reichenau, 
Osnabruck, Metz şi Lyon. Deși prin „capitularele“ de la 
Thioniville (805) Carol cel Mare a inclus și medicina prin- 
tre materiile de studiat în școlile monahale respective, 
deși medicina a fost incorporată fizicii (care făcea parte 
din programul numit Quadrivium) totuși nu se înregistrează 
nici un progres real, în special în domeniul teoretic. Nu 
trebuie să uităm că unele concilii — chiar mai tardive — 
ca ce'e de la Reims (1191) sau de la Montpellier (1162) au 
impus restricţii în culturalizarea și orientarea ştiinţifică 
a clerului, indiferent de rang. 

Ţi nînd seama de acest context, nu se poate admite nici 
o contribuţie a monahismului catolic în domeniul pe care 

l-am abordat în această carte, deoarece acesta a fost, deli- 
berat, ignorat în toate textele ce ne-au parvenit (direct sau 
prin relatări mai tardive) din această epocă. | 

Totuși, în unele centre minăstirești, ca cele de la Can- 
terbury, in Anglia, St. Gall, în Elveţia de azi și la Monte 
Cassino, în regatul Neapole (leagănul benedictinilor), o 
oarecare activitate de conservare, copiere și studiere a tex- 
telor greceşti a început să genereze o filosofie și o știință 
de compilaţie, înecată în teologia catolică. 

În acest sens nu trebuie uitat rolul lui Constantin Afri- 
canul (care a introdus la Monte Cassino preocupările pen- 
tru textele grecești, alexandrine, dar mai ales arabe) și a 
elevului său Hetto, capelanul împărătesei Agnes (care a 
tradus în versuri latine texte grecești și arabe). 

Călugării benedictini au fondat mai tîrziu (sec. al IX-lea) 
la Salerno, unica școală medicală medievală occidentală. 
Școala a avut un caracter predominant laic. 

Din analiza textelor salernitane rezultă că la baza știin- 
țifică a acestei școli stăteau texte galenice și bizantine 
(Oribasiu ; Teofi Protospatarios etc.). Această școală a im- 
pus modelul galenic şi a făcut din Galen, marea autoritate 
a medicinii medievale. 


S-a vorbit mult de importanţa cruciadelor pentru evo- 
luţia cultural-știinţifică a evului mediu și pentru transfor- 
marea școlilor miînăstireşti în viitoare universităţi, prin 
faptul că au mijlocit reluarea în considerare a culturii și. 
gîndirii teoretice grecești, datorită recuperării textelor res- 
pective de la arabi. 


Dar din analiza componenţei expedițiilor celor șapte 
cruciade, rezultă că este puțin probabil că tipul de oameni 
care au luat parte la ele, să fi putut realiza un transfer 
de opere și de influențe culturale. 


Cruciadele au dus, însă, la o mișcare de oameni, în afară 
de componența armatelor respective, care poate a favorizat 
pătrunderea filosofiei și cunoașterii grecești arabizate, în 
rindurile clericilor învățați ai occidentului. 

De asemenea, prin ocuparea Bizanțului de către cru- 
ciații cruciadei a IV-a și de către venețieni (1204) s-a creat 
o hază nouă pentru pătrunderea influenței orientale 
(greco-bizantine) îr. occident. 

Desigur că un anumit rol l-au jucat.și ordinele călugă- 
resti militare care au luat ființă în Palestina. Cel mai im- 
portant, in acest sens, a fost Ordinul Cavalerilor Ospita- 
lieri ai Sf. loan de la Ierusalim (viitorul Ordin de Rhodos 
și apoi de Malta) înființat de Gerard (1113) pe resturile 
unui spital călugăresc amalfitan. Acest ordin a avut și a 
păstrat — pînă în zilele noastre — un profil medical. Îm- 
preună cu Ordinul Cavalerilor Templieri, înființat de Hu- 
gues de Payns (1119) a contribuit la organizarea unei 
„rețele medicale“ in cadrul căreia toleranța marilor maeștri 
ai ordinelor respective a permis dezvoltarea unor concepții 
și practici bazate pe ştiinţa epocii, împrumutată in special 
de la arabi. 

În fine, deplasarea aristocrației provocată de expedițiile 
in orient, ca și dezvoltarea unor noi legături comerciale, a 
modificat structura social-economică a Europei Occiden- 
tale, fapt care a dus la diminuarea influenței clerului și la 
o nouă mentalitate în cadrul „intelectualității“ medievale. 

În felul acesta cruciadele au contribuit indirect la for- 
marea spiritului cultural științific din a doua parte a evu- 
lui mediu. 

Nu trebuie neglijat — pentru subiectul pe care l-am 
abordat — nici rolul monahismului oriental care, după 
lichidarea iconoclasmului (786) a luat o mare dezvoltare, 
realizîind un adevărat stat în Imperiul bizantin. Monahis- 
mul bizantin a pus bazele unei cosmologii „mistice“ creș- 
tin-ortodoxe, inspirată în parte din teoria emanațţiilor, care 
a fost susținută atît de călugării zeloţi de la mănăstirea 
Studionului (din Constantinopol) cit și de cei contemplativi 
de la .mînăstirea Muntelui Athos. 

Această cosmologie cuprinde două lumi: lumea reală, 
materială sau a văzutelor (conform Crezului creștin de la 
Niceea) și lumea divină, transcedentală, a nevăzutelor, care 
cuprinde : divinitatea (cu cele trei ipostaze ale ei); cele 
nouă clase erarhizate de îngeri, conform lui Pseudo-Dioni- 
sie Areopagitul (serafinii, heruvimii, tronurile, stăpînirile, 
puterile, virtuțile, începătorii, arhanghelii și îngerii simpli) 
și sufletele umane. | 

Antichitatea greco-romană și școlile arabe au precizat 
că activitatea psihică de cunoaștere (nous) desfășurată în 
veniriculii cerebrali, ia contact exclusiv cu lumea reală 

prin organele de simț. Pe acest principiu sînt elaborate 
toate modelele pe care le-am prezentat, de la Pitagora pînă 
la Avicenna. 

Monahismul bizantin adoptase, încă din epoca patristică, 
modelul greco-roman (în care conceptul de pneuma este 
adaptat teologiei creștine) și modelul celular. Raportul 
dintre suflet (principiu spiritual) și corp (principiu mate- 
rial) este privit ca şi raportul dintre „prototip“ și imagine 
în fundamentarea cultului icoanelor, așa cum a fost for- 
mulată de Sf. Vasile cel Mare, de conciliul ecumenic 
„in trullo“ şi mai ales de loan Damaschinul. 

Cosmologia ortodoxă punea însă și problema modului 
cum celula gîndirii şi rațiunii ajunge la cunoașterea lumii 
nevăzute. 

Soluţia iniţială a fost simplă căci postula exclusiv re- 
velația divină şi lipsa oricărui contact direct posibil între 
intelectul uman şi lumea divină (spirituală). Sub influenţa 
lui Simeon Noul Teolog (sec. al XI-lea) și a lui Grigore 
Sinaitul (sec. al XIV-lea) în cadrul monahismului bizan- 
tin a apărut curentul hesicastic (en isihia) cu o orientare 
mistico-ascetică. curent care a postulat posibilitatea cu- 
noașterii directe. prin extaz mistic, a lumii nevăzute (lu- 
mina Taborului). Această lume ar fi cognoscibilă indirect 
prin energiile (energeia, dinameis) cu care operează, așa 
cum a susținut, în special „campionul misticii hesicastice“ 
Grigore Palamas, in epoca Paleologilor, provocind un ade- 
vărat scandal in lumea creştină, care a fost lichidat in fa- 
voarea hesicasmului de către Sinodul de la Constantinopol 
(1341) convocat de loan VI Cantacuzino. Apărea astfel ne- 
cesitatea completării modelului celular cu un nou canal 
de comunicare direct interpus între celula cunoașterii ra- 
ționale și lumea divină (mundus intetectualis). Nu avem o 
reprezentare grafică bizantină a acestui model, dar există 
în iconografia occidentală două imagini extrem de inte- 
resante. 

Una a fost publicată de Augustinus Darius Vicentinus 
(1543) și alta, mult mai clară, de Robert Fludd (1574—1637) 
un alchimist, cu o vădită gindire magică, din școala lui 
Paracelsus. 

În fig. 12 am reprodus modelul lui Fludd așa cum se 
găseşte în Tractatus publicat în 1619. 

Se vede că modelul celular este respectat sub forma: 
sa tricelulară. De asemenea se observă că sistemul celu- 
lelor cerebrale vine in contact cu lumea reală sau mundus 
sensibilis (a văzutelor) cît și cu cea spirituală sau mundus 


Fig. 12 
Modelul lui 
Fludd (1619) 


intelectualis (a nevăzutelor). Ambele lumi sînt redate con- 
form cosmologiei mistice medievale. 

Importanța figurii constă în faptul că redă existența 
unui canal de comunicare între lumea spirituală (mundus 
intelectualis) şi celula unde se realizează funcțiile cogni- 
tive. Pe acest canal nu se află interpus nici un organ de 
recepție (de simţ) ceea ce implică un contact direct nemij- 
locit între sufletul gînditor și lumea transcendentală. 


Din punct de vedere anatomic acest canal străbate 
craniul la nivelul vertexului (creștetului). 


La un model similar a ajuns, în mod independent, și 
mistica indiană. Și în contextul acestei culturi s-a admis 
posibilitatea unui contact mistic nemijlocit care s-ar rea- 
liza între sufletul uman şi lumea spirituală, printr-o cale 
de comunicare ce străbate craniul în creștet. Pri această 
„gaură“ în creștet, numită „brahma — randhra“* zboară 
sufletul din corp (A. Coomaraswamy). De acerw la moartea 
yoghinilor subzistă un vechi ritual în cursul căruia li se 
sparge craniul în dreptul vertexului. Tot pe aici zboară 
arhaţii în cursul extazului mistic. 

După cum remarcă M. Eliade, orificiul din creştetul 
craniului este locul unde se realizează o ruptură ontolo- 
gică. Prin el se trece dintr-o lume în alta. 

Rasmussen descrie o tradiţie similară la eschimoşi. În 
cursul extazului (quamaneq) șamanii lor comunică cu lu- 
mea spirituală printr-un orificiu (canal) ce se află în creș- 
tetul capului. 

Nu trebuie să uităm nici mitul nașterii zeiței Atena. 
Teogonia lui Hesiod descrie acest proces mitic. Zeus după 
ce a fecundat-o pe Metis (zeița înțelepciunii practice şi a 
providenţei) a înghiţi-o realizind o sinteză nouă, care se 
reflectă în schimbarea personalității marelui zeu. Atena 
care a rezultat din unirea (hierogamică) lui Zeus cu Metis 
nu se poate naște decît printr-un procedeu care amintește 
de ritualul de la nașterea yoghinilor și atrage atenţia 
asupra poziţiei mistice privilegiate a creștetului capului. 
Într-adevăr, Atena țîșneşte, cu toate atributele ei, din ver- 
textul lui Zeus, după ce acesta a fost crăpat de Hefaistos 
cu o secure special confecţionată. i 

Monahismul  creștin-ortodox. medieval hesicastic a 
adoptat şi un alt model, care trebuie considerat drept cel 
mai important. 

În Filocalia greacă, în textul lui Simeon Noul Teolog 
(sec. al XI-lea), privind tehnica rugăciunii, este exprimată 
în mod clar vechea ide? aristoteliană potrivit căreia inima 
este suportul principâl al sufletului. Această idee este 
susținută pe baza unor citate din Vechiul (Ps. 35, 9; 
Eccl. 11,9) şi din Noul Testament (Matei 15, 19—20) ca și 
din literatura patristică. 

Sf. loan Gură de Aur de multă vreme afirmase, în 
epistola sa către monahi, că inima joacă un rol de bază în 
cunoașterea divinității și în realizarea contactului mistic 
Om-Dumnezeu. 

În secolul al XIV-lea, modelul acesta este susținut cu 
argumente multiple de către patriarhul Calist II al 
Constantinopolului și de Ignatie Xanthopol, într-o vastă 
lucrare normativă pentru călugării din Athos și discipolii 
lor. După ei, sediul principal al sufletului este inima. În 
cursul meditaţiei și rugăciunii mintea (cu alte cuvinte 
activitatea noetică) trebuie adusă in inimă. Această de- 
plasare voluntară implică o pregătire prealabilă și un efort 
a cărei metodologie este: descrisă și în cadrul căreia „res- 
piraţia pe nări“ are un rol. 

La nivelul inimii temperatura este ridicată (ca în mo- 
delul aristotelic). Această căldură a inimii nu este spri- 
jinită însă de referiri la modele grecești sau alvxandrine 
şi nici la examene directe, ci este justifitată pe relatări 
din Psalmi (Ps. 38,4), Evanghelii (Luca, 12.49) sau din li- 
teratura teologică (loan Damschinul lo:m Scăraru, Sf. Isaac, 
Sf. Ilie Eccdicul ș.a.m.d.). 

Raportul dintre respiraţia pe nări şi activitatea psihică 
este şi el justificat pe texte religioose din loan Scăraru, 
Sf. Isichie şi alții, Calist II face însă și o incursiune anato- 
mofiziologică interesantă. Aerul răcoros este absorbit prin 
nări și prin mijlocirea plămînului ajunge la inimă, alun- 
gînd pe cel cald de aici (care este expirat) „pentru a păstra 
rînduiala pentru care inima a fost zidită“. În textele res- 
pective nu am găsit nici o referire la conceptul de pneumă 
şi nici la prezenţa unui principiu material (într-un anume 
fel) care să fie extras din aer și care ajuns în inimă să fie 

g ---- Anatomiştii în căutarea sufletului 


- 


suportul activităţii psihice. În schimb analogia anatomică 
cu modelul aristotelic al sistemului aer-plămîn-inimă-suflet 
este evidentă. = 

Activitatea psihică de ordin superior (gîndire, medi- 
taţie etc.) impune, în cadrul metodologiei prescrise, izo- 
larea printr-un efort de voinţă față de mediul ambiant 
prin blocarea funcţională a tuturor canalelor aferente de 
la organele de simţ. Ideea este foarte veche. Ea a fost clar 
formulată de Sf. Vasile cel Mare în scrisoarea sa către 
Grigore „Despre singurătate“ și preluată de tot monarhis- 
mul ortodox. 

Cunoașterea și contactul extatic cu divinitatea implică 
în plus „o deschidere a inimii spre infinitul dumnezeesc“. 
Nu am găsit nici o reprezentare grafică sau un text din 
care să rezulte însă localizarea anatomică a acestei des- 
chideri. 

Modelul hesicastic bizantin a pătruns repede în Ţările 
române. D. Stăniloae face o cuprinzătoare analiză a istoriei 
hesicasmului (isihasmului) în ortodoxia română și insistă 

_chiar asupra aportului original al monahismului nostru. În 
Filocalia română se găsesc numeroase texte care atestă 
adoptarea în mînăstirile din Muntenia și Moldova a mo- 
delului hesicastic descris, model care a ajuns la noi mai ales 
prin discipolii direcţi și îndirecţi ai lui Grigore Sinaitul. 
Astfel le găsim la schimonahul Vasile de la Poiana Mă- 
rului; la stareţul Gheorghe de la Cernica, la ieroschimo-_ 
nahul Iosif de la Văratec, la Sf. Calinic și mulţi alţii. 

În metodologia extazului mistic, monahul Ghervase re- 
comandă „punerea a două degete de la mîna dreaptă în 
stînga deasupra inimii“ și fixarea privirii în același loc in 
timpul rugăciunii. Această tehnică, justificată de modelul 
hesicastic este interesantă, deoarece adversarii catolicizanţi 
ai acestei orientări acuzaseră adepţii hesicasmului că în 
timpul rugăciunii și extazului își privesc ombilicul (de 
unde numele de ombilicari pe care li le-a dat Barlaam). 
Acuzaţia nu este metaforică și corespunde unui psihomorfo- 
logism sacru. Într-adevăr in „Cuvîntul înainte“ al cărţii 
Sf. Grigore Sinaitul găsim această frază surprinzătoare : 
„căci așa sint aşezate cele trei părţi ale sufletului : partea 
rațională (cuvîntătoare) în piept, partea mîniei sau a rîv- 

nirei în inimă, iar- partea poftitoare în buric“. O serie de 
texte din Filocalia greacă şi cea românească subliniază lo- 
calizarea la nivelul mijlocului abdomenului a instinctelor 
primare. 

Am insistat asupra acestor modele, pentru că ele au fost 
adoptate de „,intelectualitatea“ bizantină și apoi de cea de 
la noi, persistînd pînă în secolul al XIX-lea. 

Iată cum dintr-o cunoaștere speculativă, lipsită de su- 
portul -obcervaţiei și al experimentului se nasc modele 
cosmologice (privind structura sistemului lume-macrocos- 
mos) și se determină modele anatomofiziologice (privind 
structura sistemului om-microcosmos) arbitrare. 


ROLUL SCOLASTICII 


Cînd Carol cel Mare și mai apoi Ordinul benedictinilor 
au dat impulsul lor, pentru reluarea contactului cu gîn= 
direa greco-romană și alexandrină, s-a declanșat, fără in- 
tenție, un lung proces, care avea să ducă încetul cu încetul 
la dizolvarea misticismului și a superstiţiilor și la renaş- 
terea.unei mentalități noi care, în decursul veacurilor, va 
desacraliza știința, va emancipa cultura de sub tutela teo- 
logiei și va conduce treptat către progresul tehnico-știin- 
tific de astăzi. 

Într-o primă etapă, însă, asistăm doar la raționalizarea, 
sau ,.filosofizarea“ religiei, realizare majoră a scolasticii 
medievale catolice. 

intr-adevăr, din veacul al VIII-lea și pînă în al XIII-lea 
se desfășoară o perioadă de preparare, în cursul căreia 
primii doctori ai teologiei catolice fac să pătrundă filosofia 
antichităţii în cadrul explicării religiei, raliindu-se peripa- 
te.ismului aristotelian și unui neoplatonism cu un profund 
parfum oriental arabo-iudaic. În acest cadru a fost acceptat 
şi comentat modelul aristotelian și uneori cel galenic, re- 
unit cu modelul tricelular ventricular de origină patristică 
(în special augustiniană, realizat în secolul al IV-lea). 

În fig. 13 reproducem o schemă medievală din secolul 
al XI-lea care se află într-un manuscris păstrat la Cam- 
bridge. Grafica acestei scheme este reprezentativă pentru 
o anumită concepție proprie gîndirii anglo-saxone așa cum 

Modelul anglo-saxon (sec. XI) 


ea se reflectă în textul semipăgîn Lac miga (analizat de 
Grattan şi Singer, în 1952). Ea reamintește de crucea de 
piatră celtică pe care o găsim în numeroase diagrame an- 
glo-saxone, ca de exemplu în cercul de la Columcille. 

Din figură se poate observa că organele ce „suportă“ 
psihismul sînt creierul (rece și umed), testiculele (reci şi 
umede), ficatul (rece și umed) și cordul (cald și uscat) con- 
form concepției peripateticiene. Putem considera acest mo~ 
del drept prima luare în considerare a sistemului endo- 
crin, într-o interpretare a suportului material (somatic) al 
vieţii psihice. 

Creierul (cerebrum) este inclus în craniu, care este re- 
prezentat cu suturile sale. În creier sînt indicate trei -com- 
partimente (fantasia, intellectus și memoria) conform con- 
cepției patristice. 

Această fază -de pregătire a scolasticii propriu-zise s-a 
desfășurat, în special, după stingerea marii terori provo- 
cate de așteptarea anului 1000 (teroare generată, cum se 
știe, de o interpretare simplistă a chiliasmului biblic). 

Ka corespunde cu reforma clunisiană a monahismului 
occidghtal și cu „izbucnirea“ artei romanice care a acope- 
rit țările Europei cu mantaua albă a bisericiior („candida 
eclesiarum vestis“, R. Glabe:). 

În această epocă apare Maimonide (1135—1204), filo- 
sof și medic evreu din Andaluzia almohazilor, care a în- 
cercat, în special în Movreh-Nebusim, o sinteză între textele 
biblice „revelate“ și interpretarea lor tălmudică pe de o 
parte și filosofia greacă aristoteliană pe de altă parte. 
Dintre lucrări menţionăm : Comentarii asupra operei lui 
Hipocrat și Galen, Aforisme, Glosar etc. 

Contribuţia lui directă (originală) în ceea ce privește 
anatomia sufletului este nesemnificativă. El rămîne fidel 
modelului Stagiritului, dar rolul lui — recunoscut și de 
Albert cel Mare și de Toma d'Aquino — a fost considerabil 
pentru formarea gîndirii scolastice propriu-zise și pentru 
orientarea filozofiei medivale vest-europene spre Aristotel. 

Începînd din veucul al XIII-lea scolastica atinge — sub 
conducerea marilor „doctori“ ai catolicismului — etapa «i 
culminantă. Este perioada catedralelor gotice și a marilor 
universități (Paris, Oxford, Padova, Salamanca, Montpel- 
lier, Cracovia etc.). 

Abordarea problemei sufletului se face, în această pe- 
rioadă, exclusiv speculativ, fără cea mai mică încercare de 
verificare dir ectă, avînd ca imagine dominantă modelul lui 
Aristotel și cel al lui Augustin. 

Albert de Boilstădt (1193 sau 1207—1280), cunoscut sub 
numele de Albert cel Mare, „doctor universalis“, care a 
trăit și murit la Colonia, a fost una din figurile proeminente 
ale scolasticii. În lucrarea sa Philosophia pauperum sive 
philosophia naturalis prezintă explicit modelul tricelular 
cu: ventriculul I (sensus communis și fantasia), ventriculul 
II (estimativa și cogitativa) și ventriculul III (memorativa 
și motiva) așa cum se vedea în fig. 14. 

Jean Yperman, tatăi chirurgiei flamande, într-un ma- 
nuscris de la sfîrșitul secolului al XIII-lea, conservat în 
Biblioteca universitară de la Gand, redă, într-o formă me- 
dievală, o reproducere schematică a teoriei tricelulare, cu 
o grafică tipic gotică, dar care reamintește de unele com- 

poziţii ale picturii bizantine (pantocrator) așa cum se vede 
în fig. 15 reprodusă după acest manuscris. 

În centru se află creierul cu cele trei celule : de jur îm- 
prejur se află trei învelișuri (pia mater, dura mater şi cra- 
niul) ; totul este suportat de patru personaje (Galen, 
Avicenna. Lanfranc și Meester Bruun) considerate „evan- 
gheliștii“ acestei concepții. 

Ca și fig. 13, grafica din fig. 15 este influențată de ha- 
giografie. Nu numai că regăsim strutcura unui pantocra- 
tor suportat de tetramorf (proprie naosului bisericilor bi- 
zantine), dar se impune și un simbolism trînitar evident 
asupra căruia am mai insistat. 

Ambele figuri demonstrează că iconografia suportului 
material (biologic) al sufletului era pătrunsă de pictografia 
religioasă. Aceasta se datorește faptului că problema era 
rezolvată în contextul gîndirii religioase sau magice a 
epocii. 


Fig. 14 
` Modehil ‘lui : Atbert: cel 
: Mare. Sec. XIII. 


Fig. 15 
Modelul lui Yper- 
man (1328) 


Aceste modele, cu trei celule, au fost reluate apoi de 
Martin Gudeln de la Viena, pe la 1435, A. Achillini 
(1463—1512) Berengario da Carpi (1470—1530). Manus 
Hundt (1449—1519), Dryander (1500—1560), Fludd (1574— 
1637 şi mulți alții, menţinindu-se-pină în epoca lui Des- 
cartes. 

Modelul tricelular a durat astfel circa "1300 de ani (din 
sec. al IV-lea pînă în sec. al XVII-lea). 

Cordul era însă şi el integrat în cadrul modelor respec- 
tive, conform celei mai pure tradiţii aristoteliene. Lucrul 
acesta apare evident într-o serie de lucrări şi desene mai 
tardive ca de ex in Epitomatele lui Gerard de Harder- 
wick (1456) intr-o ediţie ilustrată din 1494 a operelor co- 
meniaie ale lui Aristotel ; în Codexul Latin din 1441, aflat 
la Biblioteca din München ş.a.m.d. 

Iată ca exemplificare fig. 16 în care se vede schema lui 
Harderwick. 

În partea superioară, stînga, găsim un model cu patru 
celule, atribuit de autor lui Galen şi Avicenna, iar in 
dreapta un model cu cinci celule, atribuit lui Toma 

Fig. 16 
Modele medievale (144) 


d'Aquino și Albert cel Mare. În partea inferioară, care este 
mult mai interesantă, este reprezentat un model tricelular 
pe care sint redate legăturile organelor de simţ cu celula 
anterioară, fără nici o legătură extrasenzorială a celulelor 
cerebrale cu mediul. 

Nici o reprezentare scolastică sau influențată de sco- 
lastica medievală nu admite canalul de comunicare dintre 
ventriculi (celule) şi lumea spirituală. Această „omisiune“ 
corespunde modului de abordare al relaţiei om-divinitate, 
de către teologia catolică, spre deosebire de cel al monahis- 
mului bizantin. Figura mai este interesantă și pentru că 
arată conexiunile cordului cu celula anterioară (sensus 
communis). De asemenea ea respectă modelul aristotelic, 
căci cuprinde şi o conexiune ce leagă organele de simț cu 
inima. di 

Un alt personaj remartabil al acestei epoci a fost Rai- 
mori” Lully (1235—1315) „doctor illuminatus“. franciscan 
excentric, teolog, alchimist şi filosof, considerat de unii 
drept 'şarlantan, de alţii drept eretic, dar cu contribuţii re- 
marcabile pentru istoria gîndirii umane. 

Lui i se datorește perfecţionarea modelului tricelular, 
căruia i-a dat o interpretare dinamică extrem de intere- 
santă, după cum reiese din lucrarea sa Practica compen- 
diosa artis, reeditată în 1523. Aceasta conţine o redare gra- 
fică a concepţiei sale. Contrar celorlalte modele medievale 
canonice, care considerau celulele static, drept rezultatul 
unei compartimentări abstracte şi riguroase la nivelul en- 
cefalului. R. Lully admite că cele trei celule comunică între 
cle. Între primele două celule ar exista un dispozitiv de 
control, un fel de robinet biologic reprezentat de plexurile 
coroide, pe care-l numeşte vermis. Conceptul este preluat 
de la Galen, numai că acesta îl situa între penultima și 
ultima cavitate ventriculară, fiind reprezentat de epifiză. 


Fig. 17 
Medelul lui Lully (1612) 


În fig. 17 reproducem o gravură tipărită la Golonia în 
1612, în Opera omnia quibus traditit artis Raymundi Lulli 
Compendiosam, editată de Bernhardi de Lavinheta, care 
redă concepţia lui Lully. Imagini similare (cu mici modifi- 
cări) se găsesc și în lucrarea lui Reish (confesorul lui Maxi- 
milian I) intitulată Margarita Pi:ilosophica, tipărită în 1503, 
la Freiburg, precum și în ediția din 1523 a lucrării lui 
R. Lully Practica compendiosa artis. Aceste scheme au fost 
de foarte multe ori reproduse din secolul al XIV-lea pînă 
în secolul al XIX-lea (Clarke și Dewhurst). 

Le regăsim la Gulielmus Leporeus (circa 1520), H. Brun- 
schwig (1450—1512), L. Dolce (1508—1568), Cosimo Ros- 
selli (circa 1507), G. Cortes din Valencia (circa 1615) şi la 
Fludd (v. fig. 12) ceea ce dovedește răsunetul operei in- 
geniosului mallorcan. 

În lucrările lui se resimte clar influența lui Averroes. 

Ideea unui control al legăturii dintre etajul perceptual 

(sensus communis) și cel cognitiv a fost reluată și perfec- 
tată operaţional (dar cu un alt suport morfofuncţional) de 
neuropsihologia modernă. Ea nu este singura intuiţie re- 
marcabilă a acestui turbulent, dar genial scolastic. Tot el a 
dezvoltat, in Ars magna (1275), o analiză algoritmică a' pro- 
ceselor raționale care se desfășoară în ventriculul (ce- 
lula) IÎ (cogitativa și estimativa) și a realizat prima mode- 
lare a acestor procese, fiind incontestabil cel dintii care s-a 
gîndit la posibilitatea unui dispozitiv automat de gindit (o 
inteligenţă artificială). 
___ Contemporan cu el, Roger Bacon (circa 1214 — circa 
1294), „doctor mirabilis“, care, sub cerul ceţos al Angliei, 
în liniștea unei minăstiri de franciscani care nu l-au înţe- 
les, a fost primul mare scolastic care prin scrierile sale a 
clătinat edificiul catolicismului medieval, punind la în- 
doială valabilitatea exclusivă a teoretizărilor (oricît de sub- 
tile ar fi fost ele) și reactualizind (într-o formă timidă, e 
drept) observaţia, și, eventual, experimentul. El a contri- 
buit, intr-o mare măsură, la diminuarea influenţei lui Aris- 
totel, contestindu-i infailibilitatea pe care i-o conferiseră 
doctorii de pînă atunci ai bisericii occidentale. 

În ceea ce privește problema pe care o urmărim, Bacon 
se situează sub influența lui Avicenna. El descrie un dis- 
pozitiv anatomic pe care-l reproducem (fig. 18) după o 

Fig. 18 ” 
Modelul lui Bacon (1428) 


copie manuscris din 1428 a lucrării De scientia perspectiva, 
similar celui al lui Avicenna din De generatione embryonis 
(v. fig. 10). Din examinarea figurii se vede că Bacon ad- 
mite cinci celule, interconectate 1) senșus communis, 
umedă și care nu-și păstrează conținutul multă vreme ; 
2) imaginativa, uscată și aptă să conserve ,„materia.men- 
tală“ mai mult timp ; 3) fantasia, și ea uscată ; 4) estima- 
tiva (cogitativa) umedă, în care procesele mentale se des- 
fășoară relativ repede ; 5) memorativa din nou uscată și cu 
o posibilitate de conservare foarte lungă. El introduce o 
concepție dinamică, făcînd să intervină factorul durată 
pentru activitatea procesuală a fiecărei celule și gradul ei 
de umiditate. 

Împărţirea în cinci celule folosită de Bacon rezultă din 
cea în trei celule, prin dedublarea primelor două (care 
aveau cîte două atribuţii). Cu acest model se ajunge, deci, 
la cîte o atribuţie sau funcţie pentru eîte o celulă. Nu este 
exclus însă că la baza acestui model cu cinci celule să fi 

stat şi valoarea simbolică a cifrei cinci. M. Ghika în Le 
nombre d'or a atras atenţia asupra semnificației mistice 
a acestei cifre, semnificaţie pe care o regăsim de la pita- 
goreici şi pînă la lojele masonice (pentagramul mistic, 
steaua cu cinci colţuri etc.). Şi în alte culturi, cifra cinci 
are semnificaţia unui simbol mistic. Astfel, în cultura chi- 
neză antică (sub dinastia Chang) s-a atribuit acestei cifre 
sensul unui simbol cosmologic sacru ; cele patru orizonturi 
sau direcţii ale spațiului terestru şi centrul acestui spa- 
tiu (M. Granet). 

Dar modelul lui Bacon, singurul de acest fel, găseşte 
şi o utilizare a concepției umorale de origină hipocratică. 
Organele de simț sînt conectate — cum se vede și în fi- 
gură — cu celula anterioară (sensus communis). Fiecare 
din organele de simț secretă cîte una din cele patru umori : 
singele prin organul gustului, flegma prin cel al mirosu- 
lui, bila galbenă prin urechi, și bila neagră prin ochi. Nu 
este clar descris rolul acestor umori pentru realizarea sen- 
zațiilor şi nici interrelația dintre conținutul celulelor cere- 
brale și cele patru umori respective. 

În sfîrșit, să amintim că evul mediu scolastica mai 
elaborat în afară de modelele cu trei și cu cinci celule și 
modele cu patru celule 1) sensus communis ; 2) imagina- 
tiva ; 3) estimativa și cogitativa ; 4) memorativa. 

Cifra patru are și ea o semnificație mistică. Se știe că 
în inconografia ortodoxă cupola pantocratorului este sus- 
ținută de patru suporţi, pe care sînt reprezentaţi cei patru 
evangheliști sau simbolurile lor. Tetramorful (cum mai este 
numită această structură) exprimă sprijinul echilibrat al 
învăţăturii despre divinitate. Cifra patru corespunde şi ea 
unui simbolism cosmic legat de cele patru puncte car- 
dinale. 


Cele patru celule am văzut că rezultă din subîmpărți- 
rea primei celule în cîte o celulă pentru „sensus commu- 
nis“ şi „imaginativa“ sau pentru percepții și reprezentări 
(care sînt cele două mari clase ale „materiei prime“ ce 
urmează să fie prelucrate în celula următoare). Un proce- 
deu similar îl regăsim și în cadrul gîndirii magice ori de 
cîte ori se trece de la un simbol ternar la unul cuaternar. 
Această trecere se face totdeauna prin dedublarea primu- 

lui element al triadei în două aspecte ce se completează 
reciproc. 

Astfel triada sacră indiană trece într-o tetradă prin de- 
dublarea primului element în două divinități : Mithra și 
Varuna. De asemenea triada romană ajunge tetradă prin 
dedublarea lui . Jupiter“ in două aspecte : unul violent și 
războinic, altul calm şi legislator. 

Cînd cercetezi gîndirea medievală, nu poți elimina sim- 
bolismele mistice (cifrice sau de altă natură) atunci cînd 
vrei să înţelegi anumite concepţii teoretice:sau modele 
ale epocii respective privind probleme. atît de subtile și 
complexe. ca aceea a suportului material al vieţii psihice. 
Aceasta se impune cu atit mai mult cu cit soluţiile medie- 
vale nu sînt legate de observaţie sau experimentat, ci pe 
interpretare speculativă şi gîndire analogică. 

Nu putem parcurge rolul scolasticii pentru „anatomia 
sufletului“, fără să nu luăm în discuţie și pe cel mai im- 
porlant reprezentant al teologiei medievale catolice, do- 
minicanul Toma d'Aquino, „doctor angelicus“ sau „doctor 
universalis“ (1225—1274), canonizat în 1323 de către papa 
loan al XXII-lea, sub motiv că toate scrierile sale sînt mi- 
raculoase („Quot scripsit articulos, tot miracula fecit“). 
Operele sale sînt o sinteză enciclopedică a teologiei, filo- 
sofiei şi cunoștințelor teoretice medievale. Conciliul de la 
Trenta le-a considerat drept baza învăţămîntului catolic, 
considerare reluată de papa Leon al XIII-lea in bula Ae- 
terni Patris din 1979. Ca orice scolastic adevărat, concep-: 
iile și concluziile sale nu se bazează pe observarea fapte- 
lor ci se deduc din texte. Tomismul este bazat, în acest 
sens, pe cele două Testamente, pe operele patristice, pe 
Aristotel şi comentatorii săi greci, arabi și evrei cu nuanţă 
neoplatonică și pe „scrierile doctorilor scolastici“ care l-au 
precedat. De aceea el a admis modelul aristotelic pentru 
sediul activităţii psihice. 

Cordul este motorul întregului sistem (conform cu Aris- 
totel), dar informaţiile recepționate prin organele de simţ 
ajung numai în ventriculii encefalici (conform modelului 
lui Avicenna). Toma d'Aquino nu admite nici un contact 
«xtrasenzorial cu lumea văzută sau nevăzută, ceea ce opune 
concepţia sa (devenită doctrina de bază a catolicismului) 
misticismului hesicastic bizantino-oriental. 

Conform tomismului, activitatea psihică are un caracter 
procesual şi se desfășoară în cavitățile encefalice. El ad- 
mite — conform patrismului — teoria celulară, dar adoptă 
modelul lui Avicenna (cel cu cinci celule). El introduce ca 
un principiu important faptul că activitatea psihică im- 
plică posibilitatea de a lua decizii, ceea ce anihilează total 
determinismul fatalist divin, demiurgic sau astrologic. 
Aceste decizii sînt luate evident pe baza cunoașterii feno- 
menelor reale din lume (secundum esse naturale) detectate 
de organele de simţ. Ele devin, în celula a Îl-a, percepții 
(species intelligibilis impressa), iar în celula a IV-a con- 
cepte (secundum esse in intellectu-species intelligibilis ex- 
pressa). 

Problema posibilităţii omului de a lua decizii este esenţa 
a ceea ce a fost numit liber arbitru. Se știe că antichitatea 
greacă (cu excepția lui Aristotel şi mai ales a lui Epicur) 
a adoptat o poziție negativă (pesimistă) negind existența 
liberului arbitru la oameni și chiar la zei, care, toţi, erau 
supuși îngrădirii redutabile impusă de destin. 

Liberul arbitru a apărut sub „formă pozitivă“ în con- 
textul civilizaţiilor mediteraneene sub influența vechiului 
Iran. Doctrina zoroastrică admite posibilitatea de opțiune a 
omului între bine şi rău. Elenismul alexandrin şi, în spe- 
cial, creștinismul au luat în considerare liberul arbitru. 
Însă aspectul decizional al funcţiilor psihice, va fi dezvol- 
tat mult mai tirziu în modelele veacului al XX-lea ba- 
zate, cum vom vedea pe teoria jocurilor. 

Activitatea psihică după Toma d'Aquino este formată de 
manifestările sufletului prezent în dispozitivul : cavități 
cardiace-artere-celule cerebrale-canale nervoase. Sufletul 
însă nu e considerat ca o formă specifică de existenţă sau 
de mișcare a materiei (eter, pneuma). Natura lui este spi- 
rituală, transcendentă, de origină divină-eternă, temporar 
găzduită în învelișul corporal, cu care se unește și se ames- 
tecă. Neoplatonismul aici înlocuiește aristotelismul. Vedem 
deci că Toma d'Aquino împacă anatomofiziologia aristote- 
lică şi galenică cu concepţia iudeo-creștină a sufletului pri- 
vit drept emanaţie (sau suflare) divină. 

Se poate spune că cea mai importantă „contribuţie“ a 
evului mediu scolastic este negarea ,„pneumei“ ca un prin- 
cipiu material și afirmarea cu toată autoritatea teologică a 

caracterului transcendent al suportului activităţii psihice. 

Deci, în actul procreaţiei, sufletul nu se transmite. De 
fiecare dată se generează un suflet nou. De aceea nu e 
nevoie de nici o legătură operaţională între encefal (recep- 
taculul psihismului) și testicule (receptaculul spermei) așa 
cum era preconizat în unele modele anterioare. 

Influența lui Toma d'Aguino dăinuiește pînă astăzi și 
modelul pe care l-a preconizat a fost mult timp un obsta- 
col relativ în dezvoltarea științei. 

El a deschis însă fără să vrea posibilitatea studiului 
științific (ne-teologic) al activităţii psihice admiţind un su- 
flet rațional (de originea divină) și un suflet vegetativ 
(viitoarea anima brutorum) abordabil de către științele 
naturii. 

Înainte de a încheia acest capitol, trebuie să reamintim 
că influența lui Galen a persistat în tot lungul evului 


Fig. 19 
Modelul Galenic 
(var. medievală) 
sec. al XIII-lea 


mediu. Ea s-a manifestat, în special, prin persistenţa 'con- 
ceptului de „rete mirabile“, | 

Într-un manuscris anonim de la începutul secolului al 
XIII-lea, aflat la Universitatea din Cambridge, „rete mi- 
rabile“ este reprezentată, așa cum se vede în fig 19 foarte 
explicit. Mai există încă trei manuscrise din secolul al 
XIV-lea cu scheme similare. 


Dacă după noaptea întunecaiă a 
evului mediu renasc într-adevăr din 
nou, cu o putere neașteptată, ştiin- 
jele care încep să se dezvolte cu o 
rapiditate miraculoasă, apoi această 
minune o datorăm tot producției. 


ENGELS 


RENAȘTEREA 


Renaşterea este epoca. din istoria Europei (sec. XIV— 
XVI) care cuprinde perioada începutului destrămării feu- 
dalismului și a apariţiei relaţiilor capitaliste. 

Renaşterea s-a caracterizat prin laicizarea concepţiei 
despre lume, prin interesul pentru om și natură, prin re- 
învierea tradiţiilor filosofiei clasice a antichităţii, prin com- 
baterea scolasticii (Pomponazzi, Montaigne). A fost promo- 
vată o nouă concepție despre demnitatea și măreția omu- 
lui (M. Ficino, Pico della Mirandola), puterea omului de a-i 
construi propriul destin (L.B. Alberti, Machiavelli). Se pun 
bazele științelor moderne, experimentale, în cercetarea na- 
turii Leonardo da Vinci. Engels a caracterizat Renașterea 
ca „cea mai mare răsturnare progresistă din cîte cunoscuse 
pînă atunci omenirea“. 

Renașterea apare în istoria culturii ca o „.rebeliune“ 
conștientă (C. Brinton) împotriva gîndirii medievale, rebc- 
liune împotriva bisericii catolice (protestantismul) și a cos- 
mologiei scolastice (umanismul). Aceasta își are rădăcinila 
în adîncurile evului mediu, nu a ajuns în cursul secolelor 
XV—XVI la o victorie deplină, ci a dus doar la o situație 
de tranziţie între o interpretare-supranaturală-religioasă a 
lumii şi una scientistă-materialistă. 

Sub influenţa Bizanțului —: după prima sa cădere 
(1204) — dar mai ales după a doua cucerire a sa (1453) 
cultura occidentului s-a elenizat. 

Textele antice (scrise în limba greacă) devin accesibile 
gînditorilor vest-europeni. Aristotel este răsturnat de pe 
piedestalul său şi înlocuit cu Platon. Autoritatea papei este 
pusă în discuţie. 

Imaginea pămîntului este schimbată de marile desco- 
periri geografice transoceanice. Universul ptolemeic, pe 
care-l mai regăsim în Divina Comedie, este înlocuit de cel 
al lui Copernic. 

Arta gotică, deja decadentă (goticul „flamboiant“), este 
înlocuită, fiind considerată barbară. Limba latină vulgară, 
a doctorilor bisericii și a universităţilor, este părăsită pen- 
tru latina „ciceroniană“. (Cardinalul Bembo refuză să slu- 
jească în limba latină liturgică, pentru ca să nu-și „strice“ 
latina lui clasică.) 

Descoperirea tiparului introduce o nouă dimensiune în 
universul culturii. Producţia capitalistă începe (e drept 
sporadic) în unele orașe mediteraneene. 

Pentru tema lucrării noastre, esențiale sînt trei carac- 
teristici ale gîndirii renascentiste : reapariţia interesului 
de cercetare a naturii (după peste zece veacuri de negare a 
lui), prioritatea preocupărilor estetice și dizolvarea parțială 
a rigurozității teologice. 

Reactualizarea spiritului de observare a naturii a fost 
începută încă din veacul al XII-lea. Printre iniţiatorii nu 
trebuie să uităm pe împăratul Frederic II (1194—1250), pri- 
mul monarh renascentist (cu două veacuri prea devreme) 
care a scandalizat — prin gîndirea sa neconfonnistă — ie- 
rarhia catolică (de unde excomunicarea sa și epitetul de 
„Stupor mundi“ ce i s-a dat), dar care a făcut un pas hotă- 
rîtor pentru înlocuirea cunoașterii speculative cu o cunoaș- 
tere bazată pe observaţie, prin studiile sale minuţioase de 
anatomie şi de biologie a păsărilor, așa cum reiese din 
Reliqua librarum Friderici II imperatoris de arte venandi 
cum avibus, editată de Schneider în 1788. 

În secolul al XIV-lea, Mundinus (Mondino dei Luzzi, 
c. 1270—1326) reia firul întrerupt cu peste 1 500 de ani mai 
înainte al disecției cadavrelor umane, publicînd in 1315 
primul Compendiu de Anatomie european, bazaț pe obser- 
vație. Din analiza acestui compendium, făcută de Sprengel 
(1766—1833), reiese că el rămîne fidel modelului celu- 
lar medieval, ca suport anatomic al vieții psihice, 

Acest fenomen va persista și în cursul Renaşterii. Vom 
vedea cum fiziologia şi doctrinele psihomortologice medie- 
vale se menţin, dar se suprapun unei anatomii realiste, 
bazată pe disecţie. 

Tradiţia studiilor de anatomie începută de Mundinus 
a fost reluată de Zerbis din Verona (1445—1505), Alessandro 
Achillini din Bologna (1463—1512), J. Winther v. Ander- 
nach (1505—1574), Andreas Laguno din Segovia (1499— 
1560) şi mai ales de Jacopo Berengario da Carpi, profesor 
la Bologna între anii 1502—1527. 

Figura dominantă a fost, însă, aceea a lui Andreas Ve- 
salius (1514—1564), considerat drept creatorul anatomiei 
umane moderne. 

Trebuie să mai amintim și de B. Eustachio (1500—1574) 
din Salerno, de F. Ingrassia (1510—1580) din Neapole și 
C. Varoli (1543—1575) din Bologna, de Fabricio din 
d'Aquapendente (1537—1619) de V. Kayter's din Groenin- 
gen (1534—1600) și de cei mai de seamă dintre toţi, G. Fal- 
loppio (1523—1562), profesor la Ferrara, Pisa şi Padova. 


Anatomiștii renascentiști nu numai că au făcut studii 
„de anatomie, nu numai că au predat această disciplină și 
au redactat compendii, dar au realizat și planșe care sînt 
adevărate opere de artă. Unii au angajat artiști să le rea- 
lizeze. Astfel, Marc Antonio de la Torre, profesor la 
Padova şi Pavia, l-a solicitat pe Leonardo da Vinci. De 
asemenea, Giorgio Vasari (pictor şi scriitor italian, în 
Vite dei pittori aminteşte de gravuri anatomice realizate 
de Michelangelo Buonarroti. 


Lucrările acestor anatomiști au perfectat descrierea 
morfologică a arborelui arterial, inclusiv a vaselor magis- 
trale (carotide şi vertebrele) care ajung în encefal. Arte- 
rele continuă să fie considerate drept conducte care trans- 
portă sînge, dar mai ales un principiu activ ce generează 
o parte a activităţii psihice (spiritele vitale) potrivit mode- 
lului galenic. 

"A. Vesalius a constatat că ligatura arterelor produce o 
distensie a acestora deasupra obliterării create. Deoarece 
astfel de distensii nu le-a observat după ligatura venelor 
in care circulă sîngele, rezultă — conchide Vesalius — că 
distensia este produsă nu de acumularea de singe, ci de 


83 


accea de „spirite vitale“ oprite în progresiunea lor cardio- 
fugă. Este exemplul unui experiment condus corect, dar 
interpretat greşit, deoarece a fost analizat în contextul 
modelului galenic. 


Acestei erori de ordin „funcţional“ i se adaugă una de 
ordin strict morfologic. E vorba de persistența conceptului 
de „rete mirabile“ introdus de Școala alexandirnă, la ana- 
tomiștii care au efectuat disecții pe cadavre umane. 


Este un exemplu impresionant al forței cu care se mai 
impune încă, autoritatea lui Galen. De altfel o serie de 
anatomiști ai acestei epoci ca Pruteus din Vercelli, J. Eich- 
mann (Dryander, 1500—1560), Magnus Hundt, Ch. Etienne 
(Stephanus) din Paris şi L. Levasseur (Vasseus) din Châlons- 
sur-Marne, și-au făcut un titlu de glorie din apărarea 
concepţiilor lui Galen, chiâr și atunci cînd acestea nu erau 
conforme cu realitatea. 


În fig. 20 se vede cum cu grafica. proprie Renașterii, 
este redată teoria celulară şi „rete mirabile“ în lucrarea 


SIHCIevT i ” m 
AMTERIOR, AL 


Fig. 20 
Modelul lui Dryander 
(1537) 


Anatomiae hoe est corporis hmani dissectiunis. publicată 
de Dryunder, la Marburg, în 1537. 

Există, de asemenea, un desen al lui Leonardo da Vinci 
care arată corect baza unui creier uman avînd însă în 
centrul ei reprezentată „rete mirabile“ (în forma în care 
se găseşte numai la bovidee). 

Nu trebuie să neglijăm faptul că „rete mirabile“ 
— pentru cercetătorii epocii — nu era numai o structură 
anatomică, ci un dispozitiv care operă în mod misterios 
transformarea spiritelor vitale în spirite animale. 

Berengario da Carpi, într-o lucrare din 1522 (Isagoges 
breves), a fost primul anatomist „postgalenic*, care a 
îndrăznit să afirme inexistența rețelei admirabile la om. 

Vesalius însuși, în Tabulae anatomicae sex, din 1538, 
mai admitea (din respect față de Galen) rețeaua admira- 
bilă. așa cum se vede în fig. 21, împrumutată acestei 
lucrări figură care a avut o influenţă nefastă, contribuind 
la conservarea erorii galenice. 

Cinci ani de zile mai tîrziu, însă, marele anatomist al 
Renașterii, în lucrarea De humani corporis fabrica se miră 
de propria lui naivitate, care îl determinase să admită o 
structură pe care nu a putut să o găsească. În locul rețelei, 
a amintit de anastomoze între sistemul carotidian și cel 
vertebral. | 

G. Falloppio este însă primul care a publicat o descriere 
amănunțită a anastomozelor dintre carotide și sistemul 
vertebrobazilar (cu peste 100 de ani înainte de Willis), 
considerîndu-le drept echivalentul la om al reţelei admira- 
bile de la animale. 

Triumful datelor de observație obținute de renascen- 
tiști asupra autorității maeștrilor consacraţi ai antichităţii 
şi evului mediu nu a fost uşor. 

Conceptul de „rete mirabile“ a mai persistat și îl întil- 
nim încă în secolul al XVII-lea la Fludd (1629) și la Riolan 
cel Tinăr, 1650 (în Opera anatomică vetera). De-abia în 
1664 Thomas Willis va reuşi să impună definitiv abando- 
narea mitului privind „rete mirabile“. 

Anatomiștii renascentiști au îmbunătățit și descrierea 
inimii, considerată în continuare (potrivit concepţiei aris- 
toteliene) drept sediul unde se desfășoară dinamica spiri- 
telor vitale, Nu au reușit însă încă să descrie corect oavită- 

Jae Fig. 21 
Modelul lui Vesalius (1538) 


țile înimii şi în special septul interventricular, pe care 
l-au privit ca discontinuu pînă la M. Servet (citat de Vesal) 
şi la Columbus (considerat drept descoperitorul micii 
circulații). 

Sîngele continuă să fie privit drept un produs ener- 
getic şi nutritiv, care se mișcă intr-un anume fel prin 
vene, fiind antrenat cînd într-o direcţie, cînd în alta de 
mișcările respiratorii. Ficatul este insă detronat de pe 
poziţia sa de organ de origină al sîngelui. Anatomiștii Re- 

Fif. 22 
Modelul lui Dürer (1498) 


naşterii au plasat in centrul circulației nervoase inima, 
fără să-i atribuie însă rolul de pompă ci doar de activator. 
Sistemul venos îşi păstrează prioritatea față de cel arte- 
rial şi al „canalelor nervoase“ in ceea ce priveşte distribu- 
ţia singelui în organism. A 

Doctrina celulară medievală se menţine şi ea. Există 
o serie de lucrări din secolele XV, XVI în care textele şi 
figurile reproduc una din variantele doctrinei celulare cu 
trei, patru sau cinci celule 1. În figuri, celulele sînt repre- 
zentate schematic (de obicei sub formă de cercuri), ceea ce 
subliniază caracterul lor abstract. Ele sînt plasate pe ima- 


1 Martin Gudeln din Viena (în jur de 1435); J. Ketham în 
Fasciculus medicinae (1491) ; Hageman în Parvula philosophiae 
naturalis cum comment (1513); F. Suarez de Rivera (1548—1617); 
Peyligk în Philosophiae naturalis compendium (1199) ; Gregor Reisch 
în Margarita philosophica (1503), Cosma Ravelli în Thesaurus 
(1579), P. Tezler în Tractatus de potentis animae (1500) și mulți 
alții. 


87 


gini minuţios desenate, cu toate. curacterule -grafice ale 
esteticii Renaşterii. a 

Fig. 22 redă o planşă gravată de A. Dürer (1471—1528) 
şi publicată în Trilogium animae (1498) lucrarea lui 
Ludovic de Prusia. Celulele sînt reprezentate pe portretul 
marelui umanist W. Pirckheimer. 

Fig. 23 reproduce un desen al lui Leonardo da Vinci 
(1452—1519) în care sistemul celular (O.M.N.) este repre- 
zentat ceva mai aproape de realitatea concretă (1490). În 
acest desen se vede că textul este scris inversat (în oglindă) 
conform unui cunoscut obicei al lui Leonardo da Vinci. 

Aceste imagini sînt demonstrative pentru modul cum 
erau redate observațiile „științifice“ în cursul Renasterii. 
Calitatea desenului reflectă preocuparea de frumos, elibe- 
rarea de constringerile gotice și dezvoltarea simțului de 
observaţie, iar schematismul discordant al sistemului ven- 
tricular (care contrastează cu restul figurii) subliniază 


P 
Fig. 23 

Modelul Iui Leonardo da Vinci 
(1490) 


er 


Fig. 24 
Sistem ventricular (da Car- 
pi 1522) 3 


subordonarea față de o doctrină anacronică, impusă de 
tradiție și de severitatea ierarhiei catolice. 

Nu trebuie să uităm că Inchiziția (instituită de Grigore 
al IX-lea în 1241) este în plină acțiune şi că Galilei, chiar 
în secolul al XVII-lea, a trebuit să se încline în faţa deci- 
ziilor tribunalelor ecleziastice. 

Contribuția cea mai însemnată a anatomiștilor. din 
secolele al XV-lea și al XVI-lea este reprezentată de o 
descriere mînuţioasă și foarte aproape de realitate a ma- 
cromorfologiei sistemului nervos. 

Cum era de așteptat accentul a fost pus — în primul 
rind — asupra ventriculilor cerebrali. Anatomia lor este 
corect descrisă. Se utilizează mulaje în ceară. Se urmăresc 
plexurile coroide (care ar avea rolul unor regulatori ai 
spiritelor animale). 

Se gravează planșe realiste. Berengario da Carpi este 
primul care redă o astfel de. reprezentare grafică în Isago- 
ges breves (1522) (v. fig: 24). Din exăminarea reproducerii 
se vede că nomenclatura: medievală este înlocuită cu una 
anatomică. Este. prima oară că figurile schematice, geo- 
metrice, ale iconografiei scolastice sînt înlocuite cu o 
reprezentare picturală. Desene de același fel apar în De 
humani corporis: fabrica; cartea lui Vesal (1543), în De 
dissectione a lui Charles. Étienne (1545), ca şi in planşele 
lui Leonardo da Vinci, publicate de Morsier. 

Un suflu nou.apare în cunoașterea structurilor corpu- 
lui uman. Dar... conceptele medievale persistă! Toţi 
acești anatomiști acceptă, fără comentarii, doctrina gale- 
nică  ventriculii sint receptaculul spiritelor animale din a 
căror activitate rezultă manifestările perceptive şi cognitive 
ale psihismului, memorarea şi decizia comportamentală 
(inclusiv comanda: motorie). 

Miguel Servet a susținut că apeductul lui Sylvius 
are un rol-cheie pentru dinamica spiritelor animale din 
cavitățile cerebrale. Este interesant cum această regiune a 
suscitat curiozitatea diferiților cercetători în decursul 
istoriei. Deja Galen subliniase rolul regulator al epifizei 
(care se găseşte la nivelul orificiului superior al apeductu- 
lui lui Sylvius). Mai tirziu vom vedea importanţa pe care 
Descartes a atribuit-o aceleiași structuri. Știința contem- 
porană a pus și ea în evidenţă rolul substanţei nervoase 
din jurul apeductului care ar interveni în reglarea nive- 
lelor de conştienţă, .mai ales în determinarea stărilor de 
veghe, somn sau vis. 

După Servet transformarea spiritelor vitale (din inimă 
şi artere) in spirite animale (în ventriculi și nervi) se 
face fie în „rete mirabile“, fie in vasele de la bază (viito- 
rul poligon al lui Willis), fie la nivelul rețelelor vasculare 
din pia mater. 

Nu'trebuie să minimalizăm acest aspect. În contextul 
cunoștințelor epocii respective transformarea aceasta de 
spirite reprezenta o problemă tot așa de importantă ca 
aceea a transformării materiei în energie (ori viceversa) 
în epoca noastră. 

Să mai amintim că în cursul Renașterii se realizează o 
inventariere aproape completă a nervilor cranieni și rahi- 
dieni, cu erori în ceea ce privește distribuirea lor perife- 
vică, dar destul de corectă în ceea ce privește originea lor. 
Menționăm că a trebuit să se depună un efort foarte mare 
ca să se renunţe la ideea aristoteliană după care nervii 
îsi au originea m inimă. Abandonarea definitivă a acestei 
interpretări este unul din marile -succese -ale Renașterii. 
Amintim, însă, că A. Cesalpino (1519—1603) — unul din 
descoperitorii micii circulații — considera că arterele, 
care ar transporta din inimă principiul activității psihice, 
ajunse la creier, se transformă într-o rețea tubulară ce 
s-ar prelungi cu tuburile nervoase (sau nervii). Era un 
model de compromis care încerca:să împace originea nevra- 
xială a nervilor cu doctrina aristoteliană. Este inutil să 
mai insistăm și asupra treptăâtelor aporturi descriptive, 
aduse în secolele al XIV-lea și al XV-lea de diferiți autori. 

În fig. 25 reproducem o planșă compusă în 1532 de 
Bartholomeo Eustachio, reediată în 1714 în Tabulae anato- 
micae și suficient de corectă ca -să fie utilizată în ediția 
din 1817 a Enciclopediei Britanice. 

Cu toate progresele făcute, subzistă. 'ideea potrivit 
căreia nervii sînt conducte prin lumenul cărora (sau prin 
porozitățile interne ce le conțin) se scurg spiritele animale. 


Anatomiștii Renașterii au descris și reprezentat grafic 
și configuraţia encefalului și măduvei. Foarte multe din 
detaliile anatomiei macroscopice a sistemului nervos sînt 
cunoscute și denumite din acea epocă. ` 


Relevant este faptul că dacă baza creierului s-a bucurat 
de atenție, convexitatea sa a fost complet neglijată. În 
general, circumvoluțiunile nu sînt reproduse în desene pînă 
la Renaștere nici chiar de Leonardo da Vinci, Dryander, 
Eustachio, Varolio etc., cu excepția unui desen (conservat 
la Biblioteca castelului Chantilly) realizat de Guido da 
Vigenavo (1280—1349), medic al reginei.Jeanne de Bour- 
gogne. Chiar și atunci cînd sînt redate circumvoluțiunile 
nu se face nici un efort spre a se stabili o ordîne în rîndul 
circumvoluțiunilor și a şanțurilor ce le :separă. Ele sînt 
reprezentate aleator (ca-:o grămadă:de macaroane. sau de 
intestine). Aceasta reflectă, în mod explicit, faptul că 

| Fig. 25 
Sistem nervos (Eustachio 1552) 
datorită modelului greco-roman, încă în vigoare, masa 
cerebrală, şi mai ales suprafaţa ei, nu aveau nici un rol. 
În ceea ce priveşte natura însăşi a „principiilor“ ce se 
mişcă în sistemul cord-creier, Renaşterea nu a putut lua 
nici o poziţie clară. 

Academia din Florenţa. mai ales, prin Marsilio Fieinu 
(1433—1499), Pico della Mirandola (1463—1494), N. Cusa- 
nus (1401—1464), G. Bruno (1548—1600) a promovat o 
concepţie neoplatonică, bazată pe teoria emanaţiilor şi pe 
o formă nouă de panteism. În vechea pneumă se menţin 
două principii ierarhizate, înserate într-o ierarhie cosmică : 
spiritele vitale şi animale care ocupă, în ansamblu, o 


poziţie intermediară între materialitatea corpului şi spiri- 
tualitatea lumii divine. 

Școala din Padovu,. în special prin P. Pomponazzi 
(1462—1525), de inspiraţie aristoteliană, ia o poziţie in- 
tevesantă care reprezintă cel mai hotăritor pas spre ştien- 
tizarea cunoașterii vieţii psihice, pas care aveu să ducă 
peste secole la constituirea psihologiei ştiinţifice. Pompo- 
nazzi, mai ales în lucrarea De immortalitatae animae a 
susținut — pa. baza argumentelor aristoteliene și proprii — 
natura materială și perisabilă a „sufletului“ uman. Și el 
inseră psihismul uman într-o ierarhie. E vorba, însă, de 
rezultatul unei evoluții în trepte. Omul ocupă o treaptă 
superioară în evoluţia naturală. Mai mult însă, în lucra- 
rea De fato, libero arbitro et praedestinatione insistă asupra 
posibilităţii psihicului uman de a lua singur, independent, 
decizii, aspect fundamental în toate teoriile moderne ale 
psihologiei, afirmaţie care reprezintă o luare de poziţie în 
domeniul teologiei ce depășește în amploare dimensiunile 
obisnuite ale rebeliunii „umaniste“. 

Steagul revoluţiei împotriva gîndirii scolastice și a 
rigorilor catolicismului medieval a fost ridicat însă şi de 
medicina magică, al cărui principal reprezentant a fost, 
incontestabil, Paracelsus (Theophrastus Bombastus Hohen- 
heim, 1493—1541). Concepţiile sale aparţin gîndirii post- 
medievale. Modelul său cosmic este cel al teoriei emanaţiei, 
in forma pe care i-au dat-o gnoza creştină și cabala-iudaică. 
În acest context el admite — ca și neoplatonicienii sau 
nosticii — existenţa unor structuri. din ce în ce mai puțin 
spirituale de la divinitatea supremă (en-Sof-ul“ cabalei) 
pînă la corpurile materiale, 

Paracelsus a preconizat studiul direct al naturii și al 
organismului omenesc, considerat de el un microcosm in 
care se petrec aceleași procese ca și în macrocosm. 

După el, omul dispune de un corp material la care se 
adaugă un principiu vital (Spiritus vitae) care conferă sub- 
stanţei anorganice calitatea de organică. Acest spirit vital 
determină și coordonează ceea ce astăzi am numi activi- 
tatea digestivă și cea metabolică. Spiritul vital „manipu- 
lează“ reacţiile chimice din organism prin intermediul 
unor principii obscur definite pe care le numește fermenți. 
În concepţia sa, spiritul vital este prezentat, însă, ca un 
principiu dotat cu cunoștințele și inteligența unui alchi- 
mist (!). În dosul acestui concept Paracelsus a intuit două 
mari idei ale biologiei moderne : rolul reacţiilor chimice 
în organismele vii și existența unui „dispozitiv automat“ 
care-l dirijează și-l optimizează. 

Acest principiu vital — după unele lucrări ale lui Para- 
celsus — se organizează sub forma unui adevărat demon. pe 
care-l numește archeus (un fel de homunculus antien- 
tropic de tipul demonului lui Maxwell, din fizica mo- 
dernă). În unele manuscrise l-a localizat în stomac, unde 
se realizează — după el — primele importante transfor- 
mări alchimiste ale organismului care extrag din alimente 
produsele nutritive. 

În istoria gîndirii științifice, Paracelsus și urmașii săi 
(Adam von Bodenstein, P. Severini, Andreas Ellinger, Bar- 
thelemy Carrichter ș.a.) au meritul de a fi atras atenţia 
asupra rolului combinațiilor și reacţiilor chimice în orga- 
nismele vii, fiind astfel precursorii modelelor chimice ale 
activității mentale. Ei au insistat asupra rolului unor 
substanțe chimice elementare : mercurul și sulful pentru 
toate manifestările biologice și psihice. De asemenea ei au 
fost precursorii îndepărtați ai noţiunii de automat homeo- 
static, imaginind în acest sens o structură oarecum 
transcendentală, dar totuși foarte aproape de materie. 

Peste spiritele vitale Paracelsus a admis existența unui 
alt principiu și mai puțin material (mai aproape de divi- 
nitate) pe care l-a numit „Anima“ și care ar fi suportul ac- 
tivităţii psihice propriu-zise. Ca toţi adepţii teoriei ema- 
națţiilor, el nu a căutat să localizeze acest principiu. 

Modelul lui Paracelsus se deosebește anatomic funda- 
mental de tradiția greco-romană, deoarece admite stomacul 
drept sediul principal al principiului vital. Este prima oară 
cînd acest organ este considerat drept sediul unei funcţii 
de coordonare, sediul unei „inteligenţțe“ a organismului. 
Acest model va fi dezvoltat în secolul următor de Școala 
iatrochimică. 

Concepţia lui Paracelsus se mai bazează și pe existenţa 
unor corespondențe astrologice între structurile siderale 
(macrocosm) și cele ale organismului uman (microcosm). 


În fig. 26 este reprodusă o gravură datînd din Renaş- 
tere, in care este reprezentată această corelație între unele 
astre și unele organe. Această idee vine din adîncurile an- 
tichității sumero-caldeene, de unde a fost transportată și 
modificată în decursul veacurilor de către gîndirea magică, 
despre care am mai spus că a avut istoria și evoluţia ei, 
paralel cu gîndirea științifică. În cadrul acestei interpre- 
tări adoptată de Paracelsus, soarele (cald) este corelat cu 
inima, iar luna (rece) cu creierul. Regăsim ca în modelul 
aristotelian — căldura, drept atributul termic al inimii, și 
răceala, drept cel al creierului. Din textele avute la dispo- 
ziție reiese că — după Paracelsus — activitatea psihică este 
suportată dominant de creier. De aceea el consideră că 
tulburările psihice sînt determinate de lună (de unde nu- 
mele de „lunatici“ pe care l-a dat bolnavilor psihici) care 
„îngroașă apa și răcește creierul“. Dincolo de această țe- 

sătură de fantezii „bombastice“ (proprio-sensu) se intreză- 
reşte conturul vag al modelului aristoto-galenic. 

Simbolul cel mai tipic al acestei forme renascentiste de 
gîndire antiscolastică, magică, demonologică, uşor eleni- 
„antă şi parţial științifică este reprezentat de celebrul doc- 
tor Johannes Faust. Bineînţeles nu este: vorba de interpre- 
tarea lui Goethe, ci de cea din operele vremii, ca cele ale 
lui Spies (1587), G. R. Widmann (1598), P. Coget (1603) sau 
J. N. Pfitzer (1695) şi chiar din drama lui Marlowe (1593). 

-Există urme, destul de timide, cum că refluxul concep- 
țiilor renascentiste, care tulburau ordinea apusului catolic, 
încerca să se infiltreze și în lumea culturală românească a 
secolului al XV-lea și al XVI-lea fără să reușească să 
zdruncine însă concepţiile „ortodoxe“ privitoare la relaţia 
trup-suflet. Faptul că între cultura apuseană și cea de la noi 
se produceau întrepătrunderi nu trebuie să ne mire. In ceea 
ce privește subiectul nostru, în tot cursul evului mediu, în 
Țările Române a domnit epistemul bizantin. Spărtura mo- 
dului de gîndire medieval s-a produs mai tîrziu decit în ţă- 
rile vest-europene. Orientarea umanistă a început în Tran- 
silvania odată cu N. Olahus (1493—1568), I. Honterus 
(1498—1549) și G. Heltai, deoarece Transilvania, prin legă- 
turile sale cu Austria, Ungaria și Boemia a intrat mai de- 
vreme în circuitul culturii occidentale. 


In Moldova primul mare umanist este incontestabil 
Iacob Eraclid Despotul care a domnit între 1561—1563. El 
a încercat să creeze un sistem de legătură între cultura mol- 
dovenească şi cea vest-europeană, a creat Şcoala de la 
Cotnari (Schola latina) și a dorit să pună bazele unei Aca- 
demii. Totuși, umanismul începe să pătrundă cu adevărat 
în gîndirea Moldovei odată cu Movileștii și, mai ales, cu 
Vasile Lupu (1634—1653). Acesta a strîns în jurul său o 
serie de oameni de mare cultură, greci (Ligaridis, 
Kerameos, Teodor din Trapezunt) și a înfiinţat la Iași o 
școală superioară (Academia Vasiliană) pusă sub conducerea 
lui Pociatki din Kiev, a permis organizarea a trei școli 
iezuite (la Iași, Cotnari şi Galaţi) şi a creat 20 de școli (Ban- 
dini) în restul Moldovei. 

Concomitent, Matei din Brîncoveni, cunoscut sub nu- 
mele de Matei Basarab (1632—1654) inițiază mișcarea uma- 

nistă din Ţara Românească, înfiinţind, printre altele, Şcoala 
de la Tîrgovişte. 

Sub acești doi domnitori, de mare cultură, limba sla- 
vonă este treptat înlocuită cu cea română. Acum se intro- 
duce tiparul, datorită contribuţiei lor își face apariţia un 
nou tip de învăţat cărturarul, legat îndeosebi de mediul 
laic, ceea ce duce la sfîrșitul patronatului, pînă atunci ab- 
solut ecleziastic, asupra culturii românești (Dobjanschi și 
Simion). 

În această vreme unii tineri din Țara Românească și 
Moldova încep să urmeze cursurile universităţilor din Po- 
lonia, Italia și Istanbul, de unde vor „importa“ noul mod de 
gîndire umanist, care va dizolva treptat tiparele medievale. 
E drept că, într-o primă etapă, conceptele și dogmele orto-, 
doxiei vor fi substituite de elemente preluate din cultura 
clasică greacă și din cea elenistică. i 

Laicizarea gîndirii cărturarilor de la noi se va face în 
mod dominant prin luarea în considerare a lucrărilor de 
bază ale antichităţii greceşti. Este tocmai momentul cînd 
cărturarii de la noi încep să preia ideile antice în ceea ce 
priveşte suportul morfologic al sufletului și să discute mo- 
delele lui Aristotel, Platon și ale Școlii din Alexandria. 


În marea carte a naturii, filosofia 
este scrisă în limbaj matematic. 


GALILEI 


PERIOADA BAROCĂ. 


În secolul al XVII-lea gîndirea științifică europeană se 
cristalizează și îmbracă aspectul care avea să ducă la ma- 
rile progrese tehnico-știinţifice din secolele al XIX-lea și 
al XX-lea. Renașterea a deschis doar drumurile noi. Seco- 
lului al XVII-lea îi datorăm, în cea mai mare măsură, 
triumful ideii potrivit căreia „universul operează în același 
fel ca și mintea umană, cînd gîndeşte logic și obiectiv ; că, 
în consecință, omul poate înţelege orice, așa cum înțelege, 
de exemplu, o problemă simplă de aritmetică sau de me- 
canică“ (C. Brinton). De-abia din acest veac putem vorbi 
despre știință, în adevăratul înţeles al acestui termen. 


Tot în secolul al XVI-lea cultura europeană își reali- 
zează originalitatea emancipindu-se (în limite istorice po- 
sibile) de tutela moștenirii antice (greco-alexandrino-ro- 
mană) şi medievale (bizantină și arabă). Sacrosanctul 
sistem al logicii deductive este completat cu noul instru- 
ment al logicii inductive a lui Francisc Bacon de Verulam 
„divini ingeni vir“ (1561—1626), „părintele materia- 
lismului englez“, care a fundamentat metoda experimen- 
tală (Instauratio magna sau Novum organum, 1620). Ma- 
tematica devenită „Filozofia naturală“ se lansează pe ca- 
lea calcului infinitezimal (Newton și Leibniz, circa 1670) 
şi deschide drumul către analiza funcțională (Fermat) pe 
care Euler avea să o perfecteze în secolul următor. Cosmo- 
logia antică și medievală este complet transformată. Helio- 
centrismul triumfă, în ciuda procesului intentat lui Galiiei, 

iar Newton (1642—1727) pune bazele cosmologiei moderne 
(Newtonian worldmachine) și al unui model teoretic a! 
Jumii, exprimat în limbaj matematic. 

Iau naștere primele societăți științifice. Astfel, de 
exemplu, în 1603, F. Cesi fondează, la Roma, Academia dei 
Lincei, în 1657 se constituie, la Florenţa, Academia del Ci- 
mento, în 1660 Ch. Wren înființează, la Londra, Royal So- 
ciety, iar în 1666 ia fiinţă, la Paris, Academie des Sciences. 


Rolul dimensiunii timp, introdus în cultură de gindi- 
vea postgotică, devine din ce în ce mai important nu numai 
in știință, dar și în estetică. De aceea arhitectura nu mai 
ocupă primul plan în lumea frumosului ; sculptura începe 
să decadă ; pictura devine dinamică, aceea a compozițiilor 
mobile, chinuite, uneori extravagante ; începe lungul drum 
al jocurilor de lumini, de culori și de tonuri, care de la Van 
Dyck, Rubens și Rembrandt avea să ducă, în secolul ur- 
mător, la pictura muzicală a lui Watteau sau Fragonard 
si, în final, la impresionism. Primul plan in lumea frumo- 
sului îl ocupă muzica, care creează un fel de-plastică des- 
fășurată in timp. De la muzica orientală omofonă (,gre- 
goriană“) şi a trubadurilor, de la polifonia romanică a 
şcolii de la Nôtre Dame din Paris (1150—1330) și cea go- 
tică a lui Guillaume de Machaut din Champagne (c. 1300— 
1377) se ajunge la polifonia barocului, la formarea marii 
muzici europene opera (Monteverdi, Purcell, Lully), mu- 
zica de orgă (Frescobaldi), motelul „a capella“ (Palesirina), 
concertul (Torelli), sonata (Corelli, Vivaldi ş.a.m.d. 

În planul ideilor politice, sub influenţa tardivă a lui 
N. Machiavelli (1469—1527), se instaurează o nouă doctrină 
a puterii politice, care este complet desacralizată. Apare 
statul absolutist al lui Richeliu și apoi al lui Ludovic al 
XIV-lea, dar și revoluţia engleză și triumful parlamenta- 
vismului. 

Evident că toate aceste remanieri ale suprastructurii 
sint rezultatul marilor transformări social-economice, 
umorsate din perioada cruciadelor, care au dus încetul cu 
încetul la creşterea puterii burgheziei, avantajată și de 
transformările monetare apărute în urma sosirii în Europa 
a aurului și a bunurilor din colonii, mai ales în Spania, 
Portugalia și Țările de Jos. 

În această epocă cunoașterea anatomică a creierului se 
perfectează. Cele mai importante nume care participă la 
această cercetare sînt 1. Casserius din Piacenza (1561— 
1610) care ne-a lăsat splendidele sale Tabulae anatomicae 
(1637), executate de Fialetti și explicate de Adrian Spige- 
lius (1578—1625) în De humani corporis fabrica, Fr. Sylvius, 
N. Highmore care a compus prima planșă reprezertind o 
secțiune verticală prin creier (1651), R.-J. Croissant de Ga- 
rangeot (1688—1759), G. D. Santorini (1681—1737), J: Ves- 
ling (1598—1649) care ne-a lăsat o anatomie ilustrată: 
Syntagma anatomicum, editată la Padova (1641) și reedi- 
tată în Anglia de N. Culpepor (1653), în care apare clar po-. 
ligonul lui Willis. Nici N. Stenon (1638—1686) care este, 
in special, cunoscut prin criticile aduse modelului lui Des- 
cartes nu trebuie uitat. Numele cel mai reprezentativ este 
însă acela al lui R. de Vieussens din Montpellier (1644— 
1716), cunoscut mai ales prin lucrarea sa Neuronographia 
universalis (1685). 

În lucrările acestor oameni de știință se continuă a se 
pune accentul pe nervii cranieni și medulari, ventriculi, 
structurile subcorticale şi baza creierului. Încape să fie 
luaiă în considerare scoarța cerebrală şi aceasta este una 


Fig. 27 
Conwexitalea creierului (Vieussens, 1685) 

din inovațiile secolului al XVII-lea. Totuși. aşa cum se vede 
din fig. 27 (luată din Neuronographia lui Vieussens), cir- 
cumvoluţiunile sînt redate fără nici o sistematizare (din nou 
parcă ar fi niște anse intestinale). Cu toate acestea se face 
distincția între substanța cenușie şi cea albă a circumvo- 
luţiilor (Sylvius, 1614—1672) şi se descrie bine substanţa 
albă „centrul oval“ a lui Vieussens. Găsim detaliate descri- 
eri ale epifizei (formă, poziție) şi ale hipofizei. 

Noile explorări în studiul morfologiei au fost cu pu- 
tință, printre altele, datorită unui eveniment tehno.ogic de 
cea mai mare importanţă : descoperirea microscopului de 
către fraţii Hans şi Zacharia Jansen sau Zansz din Mid- 
delbourg, în 1590. (Microscoape au mai construit Galileii, 
1612, şi Eustachio Divisi.) 

Efectuînd exploatarea microscopică (micrografică, cum 
i se spunea pe vremea aceea) și la nivelul țesutului nervos, 
morfologia creierului a căpătat un nou aspect, a cărui im- 
portanță nu a fost bănuită la început. 

Astfel F. Ruysch (1638—1731) a descris țesutul nervos 
ca fiind împănat de microvase sanguine. (Să nu uităm că 
antichitatea şi evul mediu considerau creierul drept un 
organ lipsit de vase, fără circulaţie.) 

M. Malpighi (1628—1694) a constatat existenta in cor- 
textul cerebral a unor glande ovale, dotate cu canale de 
excreţie, de forma unor fibre. În ansamblu, el a comparat 
creierul cu o curmală plină de mii de sîmburi (De cerebri 
corticae). Într-o scrisoare către Fracassati, a insistat asupra 
prezenţei fibrelor in sistemul nervos, fibre-pe care le-a con- 
siderat drept componenta principală a nevraxului. Este 
prima oară că se semnalează o structură în masa encefa- 
lică, socotită odinioară drept o substanţă amorfă. 

Dar studiile cele mai interesante le-a făcut, în acest 
sens, Leeuwenhoeck (1632—1723), un negustor din Delft, 
pasionat de micrografie. Substanţa cerebrală este descrisă 
de el ca fiind formată din aglomerarea unui număr enorin 
de globule, de 64 de ori mai mici decit globulele pe care 
tot el le-a descoperit în sînge (Arcanae naturae). El stabi- 
leste că între globulele cerebrale se află o rețea tubulară 
de vase cu un diametru de 512 ori mai mic decit al velor 
mai fine artere. În fine, între aceste vase şi globule admite 

şi o rețea fibrilară. În plus descrie în cortex o reţea de 
vase sanguine. 

Toţi nervii sînt descriși de el ca mânunchiuri de fibre 
nervoase care au structura unor tuburi. Prin aceste tuburi 
ar curge o substanţă lichidă albicioasă (Vesling). 

Astfel, mitul unui creier gelatinos, fără structură, este 
complet „eradicat“ din știință, datorită acestor începuturi 
ale cercetării prin microscopie. -Pentru prima dată se intro- 
duce noţiunea de fluid nervos lichid (nu gazos de tipul 
pneumei) care e prezent în tuburile nervoase. Acest fluid 
nervos este suportul activităţii nevraxiale. Natura lui nu 
este clară. Proprietățile lui se explică prin aceea că în 
acest lichid se află cuprinse spiritele animale. Lichidul în- 
suși ar fi rezultatul unui proces de „fabricare“ a lui din 
sînge la nivelul țesutului nervos, format din microelemente 
glandulare. 


Secolul al XVII-lea ne aduce însă o descoperire epocală 
în biologie : aceea a circulaţiei sanguine, de către W. Har- 
vey (1578—1657), elev al lui Fabricio d'Acquapendente. 
Prin celebra sa lucrare De motu cordis et sanguinis în ani- 
malibus (1628), nu. numai fiziologia a făcut un pas hotărî- 
tor înainte, dar întreg modelul anatomic al suportului su- 
fletului, elaborat de antichitate și cizelat de evul mediu, 
a fost demontat. Cordului i se atribuie de aici înainte rolul 
de pompă pentru sînge. Arterele nu mai conduc spirite sau 
principii vitale, ci doar singe. 

Cum era de aşteptat, noua concepţie, deși se sprijinea 
pe date morfologice și experimentale, nu s-a impus ușor. 
Mari personalităţi științifice l-au combătut în numele tra- 
diţiei galenice. Printre adversarii săi au fost G. Primerose 
din Montpellier, E. Parisianus din Roma, Guy Patin. de- 
canul facultăţii de medicină din Paris, G. Hofmann din 
Altorf, J. Vesling și mai ales J.Riolan cel Tînăr din Paris. 
Harvey a avut'şi el însă mari susținători ca Plempius, pro- 
fesor la Louvain, Rolsink, profesor la Jena, și mai apoi 
Pecquet, Bartholin, Malpighi, Al. Mavrocordat din Con- 
stantinopol şi în special Descartes. 


Tot în timpul secolului al XVII-lea este lichidată radical 
eroarea privind existenţa lui „rete mirabile“. În Syntagma 
anatomicum (1647), J. Vesling publică o imagine clară a 

anastomozelor arteriale de la baza creierului, din care lip- 
seşte doar comunicanta anterioară. El folosește termenul 
de „rete mirabile“ pentru a denumi arborizaţiile terminale 
ale arterei cerebrale mijlocii. 


Șaptesprezece ani mai tirziu, Th. Willis (1621—1765) 
publică Cerebri anatomae la Londra, în care descrie poli- 
gonul ce-i poartă numele și în care se găsește renumitul 
desen compus cu ajutorul lui Ch. Wren (v. fig. 5), „„Rete mi- 
rabile“ este definitiv depusă în dosarul istoric al erorilor 
celebre. 


H. Ridley, in Anatomy of the brain (Londra, 1695), 
completează descrierea sistemului vascular de la baza cre- 
ierului, aceea a sinusului cavernos şi a unui inel vascular 
perihipofizar. Nu se mai găseşte nici o urmă a conceptului 
de „rete mirabile“. 

Aceste descoperiri anatomice privind sistemul nervos, 
dar mai ales cel cardiovascular, au năruit atit modelul 
aristotelic cît și cel galenic. Secolul al XVII-lea trebuia să 
realizeze sau cel puțin să pună bazel: unei noi modelări a 
suportului anatomic al vieţii psihice, ţinind seama de vec- 
lităţile biologice cunoscute, dar și de concepţiile sencrale 
proprii ,,Weltanschanungului“ epocii barocului. Gindirea 
europeană era confruntată, după ce a „dizolvat“ modelul 
antic, cu necesitatea de a găsi un nou model. Primul act al 
aventurii concepţiilor despre suportul anatomic sau ana- 
tomofiziologic al sufletului s-a încheiat după peste 2000 
c.» ani de supravieţuire. Noul act care avea să dezvolie o 
nouă modelare, de astă dată proprie gindirii moderne, eu- 
ropene, începe în secolul lui Newton şi al lui Bernini, al 
contrareformei și al lui Cromwell etc. Folosind terminolo- 
pia lui Spengler, putem spune că după etapa apolinică în- 
cepe cea faustiană.: 

Această nouă etapă este iniţial ezitantă. Ea tatonează. 
Inceputurile ei se cristalizează în jurul a trei variante dis- 
iincte care, apoi, în viitoarele secole, vor converge pentru a 
realiza splendidul model de care dispune știința de astăzi. 

Prima variantă e constituită de modelul spagiristic sau 
alchimist. El continuă modelul lui Paracelsus și va genera 
concepţiile iatrochimice, care vor duce — in final — la 

modelele biochimice de astăzi ale suportului material al 
psihismului. 


A doua variantă este reprezentată de modelele iatro- 
mecanice sau iatromatematice, care vor ajunge — în fi- 
nal — la modelele cibernetice și sistemice din a doua ju- 
mătate a secolului al XX-lea. 

A treia variantă este constituită de modelele neurofizio- 
logice, care se vor perfecționa și nuanţa din ce în ce mai 
mult, pînă la cele folosite de neuropsihologla contemporană. 

Urmașii lui Paracelsus, împrăștiați in toată Europa, 
uneori grupaţi în societăți secrete (Les Canusards, Colle- 
gium Rosianum), continuă elucubraţiile sale, dar și orien- 
tarea sa către o bază chimică atît a vieţii somatice, cît și 
(in parte cel puţin) a celei psihice. Ele se găsesc expuse în 
lucrări obscure, cu caracter magic și cu titluri sugestive 
(Arcana naturae totius secretissima, Metamorphosis mag- 
neticae, Nova medicina spiritum, Physica divina, Enciclo- 
. pedia hermetico-dogmatica s.a.m.d.). Singurele nume care 
merită să fie reținute sint cele ale lui J. B. van Helmont 
(1577—1644) și Fr. de la Böe (Sylvius) (1614—1672). 

Toţi acești autori consideră legitatea din univers ca, 
fiind determinată capricios de spirite sau demoni, care 
transcend realitatea materială și care sînt ierarhizaţi con- 
form tradiţiilor gnostice sau cabalistice. 

La nivelul microcosmului uman, Helmont distinge un 
prim spirit superior (sufletul, anima) care transcende net 
materia (corpul) şi nu vine în contact cu ea decît printr-un 
“al doilea spirit sau principiu, mai puţin transcendent. 

Acest al doilea principiu sau „spirit vital“ este consti- 
tuit de arheul-principe, un fel de demon coordonator ge- 
neral pentru tot organismul și de o serie de arhei secun- 
dari. atașați fiecărui organ în parte. Arheii energizează 
materia din corp formată din apă (ca element de bază) și 
din sulf, mercur și sare, ca principii chimice. Energizarea 
materiei este exercitată de către arhei prin intermediul 
unor principii operaționale numite fermenţi.  Fermenţii 
provoacă reacţiile chimice din materia vie. Din reacţiile 

acestea se degajă gaze !. Aceste gaze pe care le numește 
„bas“-i, interpuse între materie și spirit, constituie princi- 
piile energetice ale vieţii. Aceste concepţii — exprimate în 
limbajul epocii și făcînd apel la cunoștințele științifice de 
atunci — descriu, în fond, nivelul reacţiilor biochimice 
generatoare de bioenergie și nivelul informaţional (al pro- 
gramelor, am zice azi) reprezentat de colecţia de arhei se- 
cundari conduși de arheu-principe. 

Din punct .de vedere anatomic, fiecare arheu secundar 
se află în organul pe care-l coordonează, în timp ce arheul 
principal se află localizat — ca și la Paracelsus — în sto- 
mac, unde prezenţa sa se manifestă, în special, la nivelul 
pilorului (,„Pylorus rector“). Acest arheu este și suportul 
cunoașterii senzoriale, pe care o transferă apoi sufletului. 
Suportul actelor voliţionale este arheul inimii, iar cel al 
cunoașterii raţionale şi al memoriei este arheul creierului 
(„Blas humanum“). Aceşti arhei mijlocesc legătura din- 
tre „anima“ și formele de activitate psihică amintite. 

Acţiunea de coordonare generală a arheului principal 
„(din stomac 2) se face cu ajutorul arheului din splină, ambii 
[ormind diumviratul care guvernează toate transformările 
chimice din organism, începind cu digestia din stomac și 
terminînd cu „digestia“ care are loc în creier. (,„,Sextuplex 
digestio“). 

Din acest model, van Helmont degajă o teorie a bolilor, 
o terapeutică bazată pe produse chimice, dar şi o terapie 
care se adresează arheilor. Aceasta are toate caracterele 
psihoterapiei așa cum reiese din lucrarea +. Verbis, herbis 
et lapidibus, în care afirmă explicit „magna virtute ver- 
burum-quaedam ingenua dixi...“ 

Ideile lui van Helmont au fost reluate de Sylvius care 
le-a epurat considerabil. Conform concepţiilor acestuia, 
substanţa vie rezultă din lumea anorganică şi se menţine ca 
atare graţie unor reacţii chimice de tipul fermentaţiilor 
determinate de diferiţi fermenţi. Aceste reacţii duc la for- 
marea: unor produși chimici (un fel.de zemuri și gaze). Sin- 
vele nu mai este privit ca un amestec de lichide anorganice 


' Nu trebuia să uităm că Helmont este descoperitorul gazului 
carbonic pe câre l-a numit „gaz. sylvestre“. 
: Van Helmont a descoperit sucul gastric. à 

şi de principii transcendentale, ci ca o „mixtură subtilă“ 
de zemuri fermentate, care circulă in tot corpul. Forța ca- 
re-l face să circule rezultă din chiar reacţiile chimice fer- 
mentative. Evident că tipul de reacţii chimice şi substan- 
țele respective (acizi, baze, salpetru etc.) provin din reper- 
toriul spagiristic al alchimiei. Oricum, însă, ideea (născo- 
cită de medicina magică medievală) potrivit căreia „.secre- 
tul“ şi suportul vieții îl prezintă reacțiile chimice, începe 
să se contureze din ce în ce mai mult ca o teorie ştiinţifică. 
Pe nesimţite de la o medicină neoplatonică, bazată pe cos- 
mologia mistică a emanațiilor, se ajunge la iatrochimie. 

În ceea ce privește problema „sufletului“, Sylvius reia 
modelul bazat pe două principii suprapuse : unul mai puțin 
spiritual (principiul vital) joacă rolul „echipei de arhei“ 
din modelul lui van Helmont, iar celălalt este echivalentul 
lui „anima“, pe o treaptă superioară de spiritualitate. 

În privința acesteia din urmă, Sylvius nu-şi pune pro- 
blema unei localizări. Principiul vital, însă, este distribuit 
diferitelor organe, inclusiv creierului. 


Toate teoriile despre suflet, care se încadrează sau de? 
rivă din gîndirea magică (din antichitate și pînă la ilumi- 
nismul european), au drept trăsături comune : 1) o impre- 
cizie anatomică determinată de lipsa de preocupare pentru 
o localizare somatică a sufletului ; 2) prezența a două prin- 
cipii spirituale suprapuse (principiul vital şi anima), aspect 
asupra căruia a insistat şi Spengler (Untergang des Abend- 
lundes). 


Principiul vital realizează, în toate sistemele magice, un 
fel de dublură topologică și operațională a corpului ma- 
terial. - 

Această copie, sau acest model al corpului material, 
este interpusă între acesta și suflet pe de o parte. între 
organism privit ca un microcosm și lumea astrelor (macro- 
cosmul) pe de altă parte. În multe texte se și numește vorp 
astral şi joacă un rol in fundamentarea unei astrologii fi- 
ziologice, psihologice și chiar fizio — și psihopatologice. 

Evident că în cadrul acestor concepții generale, gîn- 
direa magică barocă s-a lansat și spre dezvoltări mistice 
foarte complicate, în care baza chimică este complet ne- 
glijată. Să reținem numele lui R. Fdd (1574—1637), ne- 


106 - 


oplatonist şi cabalist, alchimist şi astrolog care (fig. 12) 
a reynit cosmologia creștină mistică de inspiraţie hesi- 
casică cu o demonologie zoroastică și cu interpretările caba- 
listice cele mai neașteptate ale lui Simeon ben Jochai. 


Succesul răsunător pe care l-a avut aplicarea matema- 
ticii şi a legilor mecanicii în cosmologie şi în fizica corpu- 
rilor anorganice a încurajat folosirea aceleiaşi gîndiri 
metodologice în psihologie, biologie şi medicină. Leibniz 
spunea : „Dum deus calculat, fit mundus“. Spre deosebire 
de universul iatrochimiei, care continuă să fie magic, și în 
care legile naturii sînt expresia intervenţiei unor nenumă- 
rați „spiriduși“, ca să folosim o expresie aparținînd lui 
Leibniz, universul iatromatematicii și iatromecanicii este 
un sistem ştiinţific rațional, coerent, la nivelul căruia in- 
tervin legi (legile naturii) ce pot fi cunoscute şi exprimate 
în limbajul matematicii și cu ajutorul unor analogii din 
mecanică (în special din statică şi din hidraulică). Tocmai 
acest mod de abordare a problemei reprezintă aportul 
major al secolului al XVII-lea (Mathesis universalis). 

Primul mare nume legat de această metodă de abor- 
dare este LA. Borelli (1608—1679). Borelli a insistat în 
special asupra aspectelor fizico-matematice ale contracției 
musculare (De motu animale) şi a susținut că sistemul ner- 
vos „comandă“ contracția musculară prin intermediul miș- 
cărilor (vibraţiilor) lichidului care circulă prin tuburile ner- 
voase de la nevrax la fibrele musculare. Aproape în toate 
lucrările iatromecanice se regăseşte intuiţia unei transmi- 
teri de mesaje. Acestea sînt conduse prin sisteme hidrau- 
lice, iar suportul informaţiei este vibrația modulată a li- 
chidelor din tubii respectivi (G. Baglivi, J. Donizellini, 
D. Gulieminis, C. Perrault — celebru arhitect şi anato- 
mist al lui Ludovic al XIV-lea, W.'Cole ş.a.). 

În acest context O. Keill (1673—1719) introduce calculul 
diferențial și analiza matematică în biologie, deschizînd un 
drum care se va adeveri extrem de util. Totodată apar 
cărți cu titluri sugestive ca : Staticae medicinae demolitia, 
De usu mathematum în arte medica, Novum systema medi- 
comechanicum, Mechanique des animauz etc. 

Figura care domină orientarea fizico-matematică in 
gîndirea științifică a barocului european este desigur aceea 

a lui Rene Descartes sau Renatus Cartesius (1596--1650). 
Sistemul său se bazează pe o cosmologie raţională guver- 
nată de legi matematizabile. Întreg universul şi compo- 
nentele sale sînt „umplute“ cu o materie corpusculară și 
toate fenomenele lumii reale sint expresia „mișcărilor dife- 
riților corpusculi“ (Principia philosophiae — 1669). 

Materia organică nu diferă de cea -anorganică decît prin 
forma coirpusculilor elementari și aspectul mişcărilor lor. 
Chimia — după cum se vede — nu are nici un loc explicit 
în modelul cartesian. Ea apare indirect, căci Descartes 
admite că în cadrul organismului se petrec lot fclul de 
transformări fermentative care modifică tipul corpuscu- 
lilor şi natura mișcărilor sau „vîrtejurilor“ pe care ei le 
descriu. Descartes preia — sub un aspect nou — ideea di- 
gestiilor succesive a lui van Helmont și admite o cascadă 
de transformări, fizice de astă dată, care de la eter (materia 
primordială) duc la constituirea diferitelor componente ale 
organismului, pînă la forma cea mai subtilă de materie 


Fig. 28 
Schema arcului re- 
‘lex (Descartes, 1662) 


vie, reprezentată de spiritele vitale care se află în creier 
și în tuburile nervoase (De homine — 1662). 

Această concepţie i-a permis să realizeze un model ori- 
ginal al structurii și funcţionării sistemului nervos. Figura 
28 reproduce un desen al lui Descartes din lucrarea De 
homine in care este redată concepţia lui despre ceea ce 
astăzi am denumi activitatea reflexă a sistemului nervos. 
Această activitate se bazează pe o circulaţie de informaţii 
de la periferie la creier şi apoi de la creier la periferie. 

Evenimentele exterioare acționînd asupra organelor de 
simț (în special asupra ochiului) le incită să determine 
niște vibrații în lichidul cu spirite vitale, ce umple nervii 
aferenţi concepuţi ca niște tuburi. 

Aceste vibrații ajung la creier, unde declanșează un 
proces decizional, al cărui rezultat este transmis tot sub 
forma unor vibrații in lichidele cu spirite vitale din ner- 
vii eferenţi ce ajung la mușchi. În felul acesta Descartes 
a ajuns la prima reprezentare sistemică a nevraxului, a 
cărui funcţionare este bazată pe o vibraţie de ieșire (co- 
mandă motorie) provocată de o vibraţie de intrare (sen- 
zaţie, percepţie). Modelul său este de tipul 


y = [S]u 


în care y este mărimea de ieșire, u cea de intrare, iar [S] 
reprezintă intervenția sistemului nervos. Pe bună drep- 
tate se poate considera că Descartes este descoperitorul 
arcului reflex. m 

În acest model teleologia scolastică („causa per quam“) 
este definitiv părăsită în favoarea unei determinații cau- 
zale („causa ex qua“). Regăsim o idee mai veche a lui 
Bacon : ,, Vera scire est per causas scire“. 


În ceea ce priveşte procesul decizional, el este rea- 
lizat de un principiu nematerial (res cogitans), de origină 
divină. E vorba despre sufletul analizat de Descartes pe 
care el îl consideră cu toată seriozitatea teologică. Nu 
trebuie să uităm că sîntem în epoca lui Pascal și a stare- 
tei Angélique Arnauld de la Port-Royal. După Descartes 
(De homine) între suflet și restul. organismului (res ex- 
tensa) este aceeaşi diferență ca între artistul constructor 
şi maşina mecanică realizată de el. Sufletul — după el — 

se află undeva la nivelul creierului, unde se realizează, 
graţie lui, percepțiile, fantezia şi însuşi procesul de cu- 
noaștere (De passione animae). 

Descartes a „localizat“ şi mai precis sufletul şi anume 
la nivelul epifizei (conarion). Argumentele pentru această 
localizare nu sint de ordin experimental. El a „ales“ epi- 
fiza fiindcă nu este dedublată ca majoritatea structuri- 
lor cerebrale și fiindcă se află in vecinătatea tuberculilor 
cvadrigemeni și a sistemului ventricular. 

În fig. 29 este reprodus un desen original al lui Des- 
cartes in vare el îsi ilustrează concepția despre modul de 
organizare al creierului. Se știe că Descartes a incercat 
întotdeauna să-si exprime grafic ideile sale ori de cite 
ori ucast lucru era posibil. In centrul figurii se află epi- 
fiza (H). În jurul ei se află ventriculii (EEEE), în jurul 
acestma sint reprezentate tuburile nervoase (care ajung la 
veniriculi) sucționaie transversal (aria cadrilată AA). În 
fine ateastă arie este înconjurată de zona CB sau BC în 


Fia. 29 
Modelul lui Descartes 
(1662) 


care sînt figurate tuburile nervoase (in drumul lor spre 
ventriculi). Deşeurile ventriculare se scurg în nas prin 
K şi L. 

Vibraţiile aferente ajung la ventriculi prin tuburile 
nervoase centripete. Conţinutul ventricular (spiritele vi- 
tale) transmit aceste vibrații epifizei. Vibraţiile epifizei 
„informează“ sufletul. Decizia acestuia animează epifiza 
cu alte vibrații, care prin ventriculi sînt transmise la tu- 
burile nervoase centrifuge. 

Întreaga masă cerebrală nu este decit un agregat de 
tuburi care transportă vibraţiile informatoare. Trecerea 
vibraţiilor prin tuburi lasă niște urme materiale de tipul 
cutelor ce apar la locurile de îndoire ale hirtiilor, urme 
care formează suportul memoriei. l 


Descartes explică şi somnul ca rezultînd din colabo- 
rarea tuburilor nervoase, a porilor şi cavităților cere- 
brale, cînd debitul producerii de spirite vitale scade sub 
un anumit prag. Schema lui Descartes este de o simpli- 
citate deconcertantă. Ea este şi rămîne „une vue d'esprit“, 
o schemă abstractă, elaborată cu condeiul pe hîrtie, fără 
de nici-o observaţie anatomică directă. 


Este ultima încercare importantă de a menţine siste- 
mul ventricular într-o poziţie privilegiată, față de restul 
encefalului. Ea reprezintă cintecul de lebădă al teoriilor 
pneumatice şi celulalare. 


Meritul modelului cartesian constă doar in structura 
sa sistemică. Modelul se integrează admirabil în iatroma- 
tematică, dar şi in iatromecanică, el făcind apel la o bază 
hidraulică. 


Modelul lui Descartes a fost preluat de o serie de oa- 
meni de ştiinţă ca I. Cornelius din Cofenza, M. Fardella, 
abatele Bourdelot (fondatorul, în 1651, al Academiei car- 
tesianice din Paris) şi N. Malebranche. Ultimul a dat dua- 
lismului cartesian o orientare mistică (Recherches de la 
verité), el însuşi fiind călugăr. În modelul Descartes 
— Malebranche informaţiile sînt transportate sub forma 
vibraţiilor fibrelor cerebrale, a acelor fibre pe care 
Leeuwenhoeck le-a găsit in cursul. cercetărilor sale „mi- 
crografice“i. Malebranche mai face să intervină un ele- 
ment modulator : gradul de umiditate şi de uscăciune al 

fibrelor care condiționează, in special, stările emoţionale 
şi temperamentul. 

Anatomiștii însă nu au acceptat aceste modele teore- 
tice. Ei s-au grupat în jurul lui N. Stenon (1638—1686), 
marele prosector danez care, in Discours de Monsieur 
-Stenon sur l'anatomie du cerveau àù Messieurs de l'Assem- 
blée qui se fait chez Monsieur Thurenot (1669), publică 
cea mai documentată critică a modelului cartesian și, în 
special, a localizării sufletului in epifiză. 

Marea dezvoltare a anatomiei macroscopice a siste- 
mului nervos, timidele începuturi ale microscopiei cere- 
brale și falimentul modelului clasic, provocat de Harvey, 
au dus la edificarea unor modele neuropsihologice des- 
chizătoare de drumuri noi. 


În sprijinul acestor concepţii a venit indirect P. Gas- 
sendi (1592—1655), care s-a manifestat ca un violent ad- 
versar al lui Aristotel (Exercitationes paradozicas). El s-a 
raliat unei forme de epicurism și a propus în sistemul 
său (Syntagma philosophicum) ideea existenței a două 
componente în suflet: una (anima brutorum) — anima- 
lică, de natură materială (cea mai subtilă formă de exis- 
tență a materiei) şi alta specific umană, de origină divină 
și nemuritoare. Este, după cum se vede ușor, o reluare 
a ideilor lui Toma d'Agquino. La nivelul primei compo- 
nente se realizează percepțiile (sensus communis), imagi- 
naţia, memoria, cunoașterea senzorială și iniţierea acţiu- 
nilor motorii, nivelul celei de a doua mijlocește cunoașterea 
rațională și formarea conceptelor. Ambele își au sediul 
în creier. 

După cum se vede, filozoful provensal face — conștient 
sau nu — un efort disperat de a împăca, biazat pe to- 
mism, datele ştiinţifice cu exigenţele teologice. Efortul 
acesta a oferit o soluție de compromis pe care aveau să se 
angajeze oamenii de știință, fără să riște fulgerele ierar- 
hiei bisericești: Ei vor lăsa sufletul divin în seama teolo- 
giei și se vor ocupa doar de sufletul animal, putînd astfel 
să plaseze fără riscuri activitatea paica pe un substrat 
material neurofiziologic. 


Pe acest compromis s-a situat Thomas Willis în cărțile 
Disputationum medicarum (1660), Cerebri anatome (1664) 

și De anima brutorum (1672). În „epistola dedicatoria“ din 
Cerebri anatome, adresată arhiepiscopului de Canterbury, 
autorul insistă că nu vrea să transforme știința creierului 
într-o doctrină ateistă și că nu va aborda sufletul divin, 
ci doar cel animalic sau corporal (anima brutorum). 

Bazindu-se pe cuceririle anatomiei, el edifică primul 
model neurofiziologic al vieţii psihice din știința modernă, 
model în care ventriculii sint detronaţi. Toate formele de 
manifestare ale vieţii psihice sint realizate la nivelul en- 
cefalului. În modelul lui Th. Willis găsim prima încercare 
de psihomorfologism definită pe masa de substanţă a 
nevraxului. | 

El transferă atributele operaţionale ale celulelor me- 
dievale, structurilor encefalice. În acest sens, el localizează 
sensus communis în corpul striat : imaginaţia in substanța 
albă emisferică ; memoria in scoarța cerebrală şi in 
substanța albă emisferică ; procesele psihice mai com- 
plexe, chiar şi formarea ideilor, au loc (ca un fel de pro- 
iecție sau oglindire) pe sistemul corpului calos ; activita- 
tea motorie este controlată de emisferele cerebrale, dar 
se execută prin intermediul cerebelului. Aceste idei sînt 
ilustrate de planșe de o impresionantă calitate, din care 
reproducem pe cea mai reprezentativă, în fig. 30, redată 
după ediția din 1672 a lucrării De anima brutorum. 


Fig. 30 
Modelul lui Wil- 
lis (1672) 


Cu toate incozttestabilele ei calităţi grafice, se vede că 
suprafaţa creierului (scoarţa cerebrală) este redată sche- 
matic, circumvoluțiile sînt schițate în mod nerealist, ceea 
ce subliniază — fără îndoială — încă lipsa de interes sus- 
citată de cortexul cerebral. 

Epifiza (N) este corect reprezentată înaintea tubercu- 
lilor cuadrigemeni (L.P.0.0.). Pedunculii cerebeloşi supe- 
riori (Y) prelungesc arborele vieţii (Z) de pe suprafața de 
secțiune a vermisului. Corpul calos (BB) este amplu de- 
senat, ca o structură subcorticală care învăluiește corpul 
striat (D—1), talamusul (K) și substanța albă emisferică. 

Toate procesele din nevrax sînt mijlocite de eveni- 
mentele care au loc în nervii periferici şi fibrele centrale, 
care sint concepute sub forma unor tuburi ce conțin un 
suc care vehiculează spiritele animale. 

Modelul lui Th. Willis trebuie completat cu ideile lui 
Fr. Glisson, președintele Colegiului medical din Londra 
şi profesor la Cambridge. El a susținut, în primul rînd, 
că substanţa vie dispune de o energie (De natura substan- 
tiae energetica — 1672). În felul acesta a transpus, într-un 
domeniu ştiinţific şi intr-o interpretare materialistă, con- 
ceptul paracelsian de principiu vital. Conceptul de ener- 
gie va face carieră in biologie și va fi amplu dezvoltat in 
filosofia secolului al XX-lea de către Șt. Lupaşcu. 

Tot lui Glisson îi datorăm şi conceptul de iritabilitate 
(De ventriculo et intestinis, 1677). Este vorba de o pro- 
prietate generală a materiei vii (iritabilitatea naturală) 
care este proprie tuturor structurilor organismului. La ni- 
velul structurilor nervoase ea devine mai subtilă și mai 
intensă (iritabilitatea animală). Este vorba de o proprie- 
tate a nervilor şi a fibrelor nervoase a căror funcţionare 
se bazează tocmai pe această iritabilitate care, spune 
Glisson, se datorește spiritelor vitale ce se află în lumenul 
nervilor şi fibrelor nervoase sub forma unui lichid ase- 
mănător albuşului de ou, dulce, cu proprietăți nutritive 
și energizante. 

Dacă înlocuim conceptul de iritabilitate cu cel de ex- 
citabilitate, și pe cel de spirite vitale cu cel de influx ner- 
vos, modelul lui 'Glisson se apropie considerabil de cel al 
neurofiziologiei contemporane. 

După cum se vede, cele trei mari direcţii pe care au 
mers concepțiile reprezentanților barocului reprezintă 
primul pas către edificarea unei psihologii și a unui psi- 
homorfologism ştiinţific în accepțiunea modernă și mate- 
rialistă a zilelor noastre. 

Pe acest fond Th. Hobbes și J. Locke pun primele ja- 
loane ale unei psihologii materialiste mecaniciste bazată 
pe un empirism realist şi un asociaţionism ce va fi amplu 
dezvoltat în secolul următor. 

În această perioadă, pe pămintul românesc se desă- 
vîrşeşte revoluția renascentistă. începută pe vremea lui 
Matei Basarab și Vasile Lupu. 


În Moldova, figura cea mai proeminentă este aceea a 
lui Dimitrie Cantemir (1673—1723), primul mare cărtu- 
rar român, profund impresionat de cultura occidentală şi 
integrat în circuitul vest-european (a fost membru al Aca- 
demiei din Berlin etc.). 


În tinereţe, în lucrarea Sacrosanctae scientiae indepin- 
gibilis imago, D. Cantemir a adoptat într-un anume fel 
gîndirea scolastică şi a încercat să dea o interpretare creş- 
tin-ortodoxă operelor lui Aristotel, raliindu-se totodată 
concepțiilor, pe care le-am expus mai sus, ale lui van 
Helmont. Uiterior a susținut desacralizarea ştiinţei şi s-a 
indepărtat din ce în ce mai mult de doctrinele bisericii 
adoptind în domeniul filosofiei o poziție neoaristoteliană. 
Caracterul modern (baroc) al gîndirii sale se vede din 
adoptarea unui model determinist al naturii (in sens new- 
tonian). Pe acest fond: a definit omul ca o ființă raţio- 
nală și liberă a cărui demnitate nu e determinată de consi- 
deruțiuni de ordin teologic (Istoria ieroglifică, Loca obscura 
in catechisi). Umanist enciclopedic, Cantemir, prin unele 
trăsături ale gîndirii sale, este și un precursor al iluminis- 
mului din ţările noastre. 

În Țara Românească dezvoltarea umanismului și rup- 
tura cu gîndirea medievală a fost realizată în special prin 
inființarea în perioada 1678—1680 a Academiei domnești 
de la Sfintu Sava (Școala elinească de la București) de 
către Șerban Cantacuzino. Pentru crearea acestei Acade- 
mii a luptat mult stolnicul Constantin Cantacuzino, fra- 
iele lui Șerban Cantacuzino, unul din cei mai mari uma- 

niști români, format la Universitatea din Padova, și care: 
— cum o dovedește inventarul bibliotecii sale — a fost 
unul din cei mai importanți „importatori“ ai culturii occi- 
dentale renascentiste și baroce in zona noastră de cultură. 
Academia domnească de la Sf. Sava a devenit eficientă 
în special după reorganizarea ei, începînd din 1707, de 
către Constantin Brîncoveanu. Cu personalităţi ca N. da 
Porta, I. Comnen, M. Porfiropulos și mai ales stolnicul 
C. Cantacuzino, sub conducerea lui Constantin Brînco- 
veanu. și sub îndrumarea ideologică (din fericire înde- 
părtată) a patriarhului Hrisant.Notara, Academia a ajuns 
cea mai strălucită instituție de învățămint de la noi, şi 
instrumentul principal de lichidare al „zeitgeist-ului“ me- 
dieval din Muntenia (cel puţin: la nivelul elitelor inte- 
lectuale). i 
Cercetînd materiile predate, cărțile şi manualeie fo- 
losite, aşa cum au fost inventariate de E. Grigoriu, re- 
zultă că în Academia domnească de la Sf. Sava erau stu- 
diate „gnomele“ (cugetările) lui Pitagora, operele lui Pla- 
ton si în special cele ale lui Aristotel (inclusiv lucrarea 
Despre suflet in interpretarea lui Coridaleu). În general, 
este vorba de prezentări neoaristotelice (ca de ex. tratatul 
Despre suflet predat de Sevastos Kyminitis). Operele lui 
Aristotel erau predate și pe baza comentariilor lui Erasm 
din Rotterdam, Nicomach, Guillelmo de Vallio etc. (după 
E. Grigoriu). În același timp Marcos Porfiropulos a predat 
medicina bazîndu-se pe textele lui Hipocrat și Galen. Pro- 
babil că tot aceleași texte au fost folosite de I. Comnen și 
Gheorghe din Trapezunt. 
Importantă pentru subiectul cercetat de noi este o 
afirmaţie a lui Del Chiaro, din Revoluțiile Valachiei, pri- 
vind efectuarea de disecţii pe cadavre umane de către 
medicii din București, de pe vremea lui Brîncoveanu. 
Rezultă, deci, că în acea epocă s-a produs la noi atît 
laicizarea culturii, cît și restabilirea contactului direct cu 
natura (prin observaţie nemijlocită). Ori tocmai acestea 
sînt, cum am mai subliniat, cele două coordonate princi- 
pale care marchează gîndirea științifică postmedievală. 


„Sapere aude !“ A avea curajul să 
te servești de propria ta rațiune este 
deviza iluminismului. 


KANT 


HLUMINISMUL 


Odată cu secolul al XVIII-lea, urmărirea exhaustivă 
a cunoștințelor umane nu mai este posibilă. Datorită pro- 
greselor tiparului şi dezvoltării tendinței de a scrie și a 
publica, numărul lucrărilor disponibile creşte atît de mult 
încît un singur cercetător nu le mai poate lua în conside- 
rație pe toate. Explozia informaţională — de care se vor- 
bește atît de mult în zilele noastre — începe în preajma 
marii revoluţii franceze. De aceea, de âici înaînte va tre- 
bui să parcurgem selectiv — chiar foarte selectiv — ul- 
timele etape ale evoluţiei cunoștințelor umane despre 


ze o” 


ceea ce am denumit „anatomia sufletului“. 

_Veacul al XVIII-lea vede perfectată cosmologia new- 
toniană, Universul este considerat cognoscibil și domnia 
rațiunii se instalează definitiv. Toate cuceririle secolului 
precedent, pe care A. Whitehead l-a numit „secolul ge- 
niilor“, nu numai că se consolidează, dar se generalizează. 
In locul conceptelor de bază ale religiei (predestinare, sal- 
vare, har divin etc.) apar conceptele de rațiune și natură. 
Diderot a contribuit în mod special la edificarea noţiunii 
de natură. Se trece de la universul teologic la un deism 
din ce în ce mai discret și apoi la modele materialiste și 
ateiste. Universul este privit ca o mașină uriașă, guver- 
nată de legi matematizabile. Această mașină — pentru 
unii — a fost construită și pusă în mișcare de un creator 
impersonal şi abstract. Modelul — pentru alţii — este îm- 

pins pînă la limitele unui mecanicism excesiv (Holbach, La 
Mettrie). 

La Mettrie menționează un „principiu activizator şi 
impetuos pe care Hipocrat în denumește enormon (sufle- 
tul)“. De fapt nu anticul „părinte“ al medicinii a inventat 
acest „enormon“, pentru a desemna sufletul ca principiu 
al mișcării, ci vitaliştii secolului al XVIII-lea. Autorul 
Omului maşină ţine să precizeze că principiul amintit „îşi 
are sediul în creier (s.n.), la originea nervilor, prin mij- 
locirea cărora el își exercită dominaţia asupra restului 
organismului. Așa se explică tot ce se poate explica, pînă 
şi surprinzătoarele manifestări ale bolilor imaginaţiei“. 


Sîntem cumplit de departe de universul fără de legi, 
dar plin de „demoni“ al concepțiilor prerenascentiste şi 
renascentiste și de modelul cosmic bazat pe intervenția 
permanentă a divinității (teoria providenţei) promovat de 
creștinismul patristic și scolastic. Nu numai protestan- 
tismul, dar și catolicismul, cu papi luminați ca Benedict 
al XIII-lea, Clement al XIV-lea, sau Pius al VI-lea promo- 
vează o poziţie relativ tolerantă în cercetarea ştiinţifică. 
Este însă meritul unui Locke, Voltaire, Montesquieu sau 
Kant, printre alţii, de a fi dat gîndirii științifice europene 
cadrul filozofic în care să se desfășoare. 

Pe acest fond iluminismul a proiectat o noțiune nouă. 
Este vorba de posibilitatea omului de a găsi fericirea pe 
pămînt, in cursul acestei vieţi. St. Just — într-o cuvîntare 
celebră ținută în fața Convenţiei naționale — a spus : „Ce 
bonheur est une idee neuve en Europe“. Legată de această 
noțiune este ideea de progres. În Progres de Pâsprit hu- 
main, Condorcet dezvoltă această temă care, în secolul 
următor, va domina ştiinţa în general, științele naturii şi 
cele sociale în mod special. Holbach insistă şi el asupra 
acestui aspect cu totul nou din gîndirea științifică modernă. 

În secolul luminilor se realizează „asocierea istorică 
între perfecționarea tehnico-ştiinţifică și ideea de progres, 
în sens cultural și moral“ (C. Briton) și se înlocuiește mo- 
delul magic al unei degradări universale progresive (pro- 
prie oricărei orientări teosofice) cu doctrina unui progres 
continuu în toate planurile existenţei, realizîndu-se o 
adevărată escatologie materialistă a gîndirii europene mo- 

derne. Odată cu aceasta apare asociaţionismul psihologic 
englez (P. Brown, Fh. Hobbes, E. Darwin, D. Hume, 
D. Hartley). 

Evident că raţionalizarea, matematizarea, desacraliza- 
rea, ideea progresului se pot urmări în toate domeniile : 
economic (Adam Smith), juridic (Montesquieu), politic 
(democraţia parlamentară în Anglia, abolirea privilegiilor 
aristocrației în Franţa etc.), cultural (enciclopediștii) și chiar 
religios (deism, theism) ș.a.m.d. Această urmărire însă 
nu constituie obiectivul lucrării de față. Vom căuta doar 
soluțiile pe care secolul al XVIII-lea le-a dat problemei 
suportului anatomic al psihicului. 


În cadrul modelelor promovate de iluminism întîlnim 
un ultim răsunet al concepţiilor mistice medievale. Așa 
cum remarcă M. Eliade, concepţiile mistice evoluează, în 
general, în comun cu cele alchimiste ; or, alchimia persistă 
și în secolul luminilor. Nu a neglijat-o nici Newton (după 
Dobbs). Din modelele alchimiste ale veacului precedent 
(Van Helmont, R. Fludd ș.a.) se degajă singura concepţie 
psihofiziologică magică interesantă a secolului al XVIII-lea, 
aceea a lui G. E. Stahl (1660—1734). 

Ca toţi adepţii conștienți sau inconștienţi ai spagiris- 
mului, ale cărui origini paracelsiene au fost deja anali- 
zate, Stahl consideră corpul material ca un ansamblu de 
compuși chimici, realizînd un fel de maşină sau laborator 
foarte complicat, dar inert. Cînd mașina chimică corpo- 
rală începe să funcţioneze, ea se transformă într-un orga- 
nism. Prin organism Stahl înțelege orice dispozitiv care 
operează unitar în vederea realizării unor scopuri. Intro- 
ducînd acest principiu teleologic de funcţionare (,,causa 
per quam“), Stahl prezintă laboratorul somatic sau corpo- 
ral ca un sistem ce-și optimizează comportamentul in 
funcţie de anumite criterii. 

Întreaga funcţionare a mașinii corporale (deci și pro- 
cesul de optimizare) este realizată prin prezenţa unui prin- 
cipiu pe care-l numește „suflet“. Deşi îi atribuie o natură 
deosebită față de corpul material, din lucrările lui Stahl 
reiese că sufletul are o structură oarecum materială și o 
anumită spaţializare. Conform celei mai tipice tradiţii ia- 
trochimice, Stahl nu se preocupă de localizarea „„sufle- 

tului“ în corp. În schimb face o precizare extrem de sub- 
tilă, care arată diferența mentalității magice a secolului 
al XVIII-lea faţă de gîndirea magică a secolelor prece- 
derite. Sufletul, privit drept principiu energizator şi co- 
ordonator al corpului, este unic şi nu dublu, însă își des- 
fășoară activitatea în două planuri : unul se referă la toate 
mișcările, acţiunile şi deciziile conștiente (ratiocino, lo- 
gismo) ; celălalt la cele inconștiente (raţione, sine ratiocino- 
logo). Printre acestea din urmă cuprinde și reglarea pro- 
ceselor chimice din organism (de la digestie la metabo- 
lism). Sufletul are toate aceste capabilități de la sine (ge- 
netic. am spune astăzi) şi nu ca rezultat al unei învăţări. 

Modelul diferă de cel magic clasic prin aceea că admite 
doar un singur suflet. Reducerea aceasta s-a făcut urmîn- 
du-se un principiu metodologic newtonian, care postula 
reducerea la minimum a mecanismelor într-un model sau 
sistem. Ea a stîrnit însă critici vii. Însuşi Leibniz l-a atacat 
în numele existenței a două entelechii, una superioară, 
suport al activităților conştiente, şi alta inferioară, res- 
ponsabilă de toate activităţile inconștiente din organism. 

Modelul lui Stahl, deși a avut numeroși adepţi, repre- 
zintă expresia unei inerţii în desfășurarea progresului cu- 
noștințelor umane privind suportul psihismului. El a 
„alimentat“ o serie de mistici ai medicînii și gîndirii seco- 
lului al XVII-lea, printre care cel mai influent a fost 
Swedenborg (1689—1772). Acesta, în Oeconomia regni ani- 
malis (1740), a dezvoltat teoria sufletului făcută de Stahl, 
alături — însă — de observații reale, științific valabile, 
subtile, ca de ex. : „fiecare fibră musculară depinde de o 
fibră nervoasă“ sau : „vasele sanguine sînt sub controlul 
sistemului nervos“. 

Putem cita printre modelele care exprimă o inerție 
în- mersul dezvoltării istorice a concepţiilor și pe cel pro- 
movat de S. Th. Smmerring (1755—1830). Bazîndu-se pe 
ideea (pe care a susținut-o și Descartes) după care originea 
reală a nervilor se află în pereţii ventriculari (De basi en- 


cephali — 1778), el formulează în Uber das Organ den 
Secle, publicată la Königsberg, în 1796, o reluare a teoriei 
ventriculare. Activitatea psihică-— după el — se desfă- 

oară la nivelul lichidului din sistemul ventricular, lichid 
in care' localizează sufletul. 

Să reamintim, în treacăt, că modelul ventricular a fost 
imaginat în secolul VI î.e.n. şi că persistența lui pînă la 
sccolul al XVIII-lea face ca să fie cel mai „longeviv model“ 
din istoria biologiei şi a psihologiei. 

Într-o anexă a lucrării lui Smmerring, Kant i-a acor- 
dat o oarecare înțelegere, deși în general nu s-a pronunțat 
in favoarea unei localizări a psihicului. În schimb, Goethe, 
și apoi anatomişti ca Rudolphi, Werner, Harless ş.a. au 
combătut energic acest model. Pe de o parte au invocat 
faptul că un lichid nu poate opera ca substrat pentru o 
uctivitate atît de complexă ca cea psihică, iar pe de altă 
purte au demonstrat că originea nervilor nu se află la ni- 
velul ventriculilor. 


Nu trebuie să uităm că, pe plan pur morfologic, Söm- 
merring a fost unul din cei mai mari neuroanatomiști. Lui 
ii datorăm clasificarea nervilor cranieni (valabilă și as- 
lăzi). descrierea lui locus niger (care-i poartă numele), ca şi 
uncle din cele mai frumoase planșe anatomice, desenate 


Fig. 3L 
Modelul lui Sâmmerring (1796) 

împreună cu C. Koech și gravate de L. Schmidt, ca de 
exemp'u cea redată în fig. 31 din Uber das Organ der Seele. 

= Să remarcăm că este primul desen corect al feței me- 
diane a emisferelor cerebrale. Se poate observa deosebita 
grijă cu care sint redate circumvoluţiile cerebrale, însă au- 
torul s-a mulțumit numai cu reprezentarea lor, fără să le 
inventarieze şi fără să le dea vreun nume. 

Choulant a subliniat, cu bună dreptate, că prin figurile 
sale Sâmmering a inaugurat o nouă era în iconografia 
anatomică atît din punct de vedere al exactității (de tip 
fotografic) cît şi al realizării artistice. 

Contribuţia secolului al XVIII-lea privind modelarea 
activităţii psihice rezultă din combinarea concepțiilor neuro- 
fiziologice cu cele iatromatematice sau iatromecanice din 
secolul precedenţ. Toate admit că suportul activităţii psi- 
hice se află la nivelul encefalului, preponderent în stratu- 
rile sale subcorticale (substanța albă a lui Vieussens, corpul 
calos, nucleii de la bază şi cerebelul) conform ideilor lui 
Th. Willis. 

In conformitate cu aceste concepţii realizarea activității 
psihice este posibilă datorită circulației a niormadilor prin 
fibrele din encefal şi fibrele nervoase periferice 1. Creierul 
— cu toate fibrele sale şi cu ansamblul nervilor — este 
privit acum ca o maşină extrem de complicată care asigură 
coordonarea funcțiilor vegetative, realizarea activității 
motorii conștiente şi inconștiente, comportamentul şi în- 
treaga activitate psihică. 

Acest model — foarte general — a fost bine descris de 
H. Boerhaave (elev al lui Pitcarn) în lucrarea De usu ratio- 
nicii mechanici in medicina, publicată în 1703. Descrierea 
lui poate fi astăzi interpretată ca aceea a unei mașini de 
transmis și- de prelucrat informații. Această mașină, însă, 
ca să funcționeze, trebuie să fie animată de un principiu 
pe care Boerhaave. și toți cei ce au dezvoltat și modificat 
modelul original sînt de acord să-l numească „suflet“. 
Acesta este vag definit, doar ca un principiu animator. Se 


simte necesitatea de a se găsi un factor care să pună în 


1 Termenul de informație nu a fost utilizat, dar din textele 
citate rezultă că autorii epocii au intuit că se transmite ceva co- 
dificat, într-o formă oarecare. 

mișcare mașina cerebrală. De altfel, chiar și „sufletul“ des- 
cris de către Descartes päre forțat. E drept că la epoca 
acesa era greu să se imagineze cum din jocul unor sis- 
teme mecanice sau hidraulice, sau din combinarea a dife- 
rite „zemuri“ poate rezulta ceva atît de subtil ca psihismul 
uman, mai ales sub aspectele sale decizionale (problema 
Lberului arbitru era încă discutată de calviniști) și cogni- 
tive (formarea conceptelor, raționamentul etc.). 


Să amintim că uneori, pentru a explica ce pune in miş- 
care creierul, autorii secolului luminilor au recurs la niște 
mecanisme care astăzi ne par puerile. Astfel, A. Pacchioni 
a susținut că dura mater dispune de un dispozitiv contrac- 
til și că acționează asupra encefalului, ca inima asupra con- 
ținutului ventricular (De dura meningis fabrica et usu, 
1701). Eaglivi și Santorini s-au raliat acestei idei, numai 
că ultimul nu a invocat existența unor elemente contractile 
in dura mater. El a considerat că circulația sîngelui și a 
senzaţiilor (!) provoacă contracțiile meningelor (De struc- 
tura et motu fibrae, 1724). Cel mai aprig susținător al con- 
tractibilității durei mater a fost G.M. Lagcisi. El a precizat 
(De sede cogitantis anima, 1718) că mișcările durei mater se 
transmit corpului calos, sediul funcţiilor cognitive, și că 
distorsiunile mecanice, la care acesta este supus, permit 
desfășurarea activității psihice superioare. Valsalva însuși 
(în De aure 'humana) a subscris la acest punct de vedere. 

În sfîrșit mașina cerebrală a fost minuțios descrisă ma- 
croscopic de Pacchioni, Baglivi, Santorini, Lancisi, Wris- 
berg, Pourfour du Pettit, Monro (care a descoperit orifi- 
ciile ce-i poartă numele), Vicq d'Azyr (care a descris tractul 
mamilotalamic), Sămmerring Garengeot, Ch. Bell și alții. 

Caracteristic este faptul că acești anatomiști încep să 
se preocupe de suprafața creierului. În figurile lor apar 
redate circumvoluțiile. Santorini a reprezentat destul de 
corect circumvoluțţiile bazale (în Septemdecem tabulae, 
1775), Sâmmerring a redat fidel circumvoluţiile feței me- 
diale (în Uber das Organ der Seele, 1796), Ch. Bell a repro- 
dus convexitatea (în The anatomy of the brain, 1802), iar 
Vicq d'Azyr (Traité d'Anatomie, 1786) deși reproduce cir- 
cumvoluțiile ca un ansamblu. de anse intestinale (conform 
descrierii lui Erasistratos) a dat prima lor clasificare. 

__ În fig. 32 este reprezentată fața internă a emisferei ce- 
rebrale, după o gravură compusă de Vicq d'Azyr pentru 
lucrarea sa principală Traite d'anatomie et de physiologie, 
publicată în 1786. Deși din punct de vedere artistic această 
planșă este net inferioară celei a lui Sommerring, infor- 
mâţiile pe care le redă cu privire la cortexul cerebral sînt 
mult mai bogate. El dă nume descriptive circumvoluțiilor 
„pe care le grupează în cite un lob : lobul anterior (1,2), cel 
mijlociu (33,4) și cel posterior (7,7,7). Mai tirziu Haller 
va schimba numele acestor lobi în frontal, parietal și occi- 
pital, nume care se utilizează și astăzi. 

Pînă la sfîrşitul veacului, etapa cunoașterii descriptive 
a scoarței cerebrale se încheie, urmînd ca secolul următor 
să înceapă cunoașterea ei operaţională. 

Din punct de vedere microscopic, descrierile lui Malpighi 
și Leeuwenhoeck sînt încă valabile și ele conferă suportul 
morfologic absolut necesar pentru înțelegerea modului de 
funcționare a mașinii cerebrale — cum a fost ea imaginată 
în epoca de care ņẹ ocupăm. Pornind de la structura fibri- 
lară a creierului şi a nervilor periferici, autorii secolului 


Fig. 32 pi 
Modelul lui Vica d Azyvi (1786) 


luminilor au cizelat și completat modelul general al lui 
Boerhaave. 


E drept că unii autori, ca J.A. Unzer din Altona (1727— 
1799), inițiatorul teoriilor nerviste în medicină (,,vis ner- 
vosa“), se menţin foarte prudenţi și vorbesc de o forţă 
nervoasă nedefinită, care stă la baza activității maşinii ner- 
voase şi care mijloceşte — prin prezenţa ei in nervi — re- 
laţia dintre corpul material și suflet. Această idee a fost 
reluată de teoria excitabilităţii lui J. Brown, de W. Cullen 
în Sistema solidi vivi, de D. Macbride, J. Gregory, S. Mur- 
grave şi alţii. Nici unul dintre aceştia nu s-au angajat să 
explice ce înţeleg prin forţă nervoasă, lăsînd o poartă des- 
chisă pentru tot felul de interpretări. Unii dintre ei (Cullen) 
s-au gindit la posibilitatea intervenţiei eterului (nu cel pita- 
gorician, ci cel newtonian). 

Alţi autori au luăt poziţie şi faţă de acest aspect. În 
felul acesta au apărut trei variante principale. 

Într-o primă variantă se admite că toate structurile fi- 
brilare (centrale și periferice) sînt microtuburi umplute cu 
o substanţă lichidă, denumită cind fluid nervos, cînd spi- 
rite animale. Aceste tuburi formează un vast sistem hidrau- 
lic umplut prin activitatea elementelor glandulare din ne- 
vrax, care extrag din sînge „fluidul“ respectiv. Fr. Hoff- 
mann (1660—1742) este principalul arhitect al acestui 
model (De optima philosophandi ratione, 1741). Este totuși 
interesant de semnalat că sufletul, care animă și coordo- 
nează maşina hidraulică a lui Hoffmann, este considerat ca 
un principiu care-și are şi el legităţile lui. Este vorba de un 
„suflet care nu e suflet“ şi care „trebuie să funcționeze con- 
form unei mecanici mai subtile ce urmează să fie descope- 
rită de aici înainte“. Oare nu găsim aici intuiţia unui model 
matematic al psihismului pe care de abia’ teoria generală 
a sistemelor ni-l va putea oferi în a doua jumătate a seco- 
lului al XX-lea ? 

Un alt exponent al modelului hidraulic este A. von 
Haller (1708—1777), un elev al lui Albinus. El a completat 
modelul precedent cu două idei : în primul rind a arătat că 
legătura dintre diferitele tuburi nervoase (canale informa- 
tionale, am spune astăzi) este necesară pentru a realiza 
operabilitatea lor în comun (,.consensus“) promovînd — în 

felul acesta — un rudiment de idee de reţea, iar în al doi- 
lea rînd a luat de la Glisson conceptul de iritabilitate și 
l-a introdus în modelul său. 

Conform acestui concept, numai anumite structuri ale 
corpului — dacă sînt atinse de factorii din mediu — gene- 
rează o mișcare în sistemul hidraulic nevraxial, ceea ce im- 
plică o geografie anatomică a receptorilor. De asemenea, fie- 
care structură este aptă de a reacționa numai la anumite 
clase de excitante. În felul acesta se găsește schiţat princi- 
piul codificării specifice a receptorilor. 

Modelul Hoffmann-Haller a avut o mare popularitate. 
Mulţi fiziologi și filosofi l-au găsit acceptabil. S-au dus 
discuţii, însă, cu privire la natura lichidului din canale. 
Unii au socotit că e vorba de eter — un principiu cosmic 
special (Haller și alţii). Alţii au pretins că e vorba de un 
fel de limfă (CI. Nicolas le Cat), iar alţii au susţinut că este 
vorba de un lichid de tipul spermei (C.A. Miiller) ș.a.m.d. 

Într-o altă variantă se admite că fibrele nervoase, cen- 
trale şi periferice, sînt elastice și apte să transmită infor- 
maţiile sub.forma unor vibrații care sînt modulate de ten- 
siunea însăși a fibrelor. Acesta este adevăratul model iatro- 
mecanic. El face apel la mecanica solidelor în cadrul mode- 
lului cosmic newtonian. G. Cheyne in De naturae fibrae, 
publicată la Londra in 1725, este cel mai important repre- 
zentant al modelului. Nicolas și Briand Robinson, A. Monro, 
G. Martine au dezvoltat acest model, făcînd să intervină tot 
felul de consideraţii privind structura mecamică a fibrelor 
nervoase, aptă să conducă vibraţiile. Reprezentanţii acestei 
concepţii au fost viu criticați de adepţii modelului hidro- 
dinamic. Criticii s-au folosit in special de argumente pri- 
vind incapacitatea fibrelor nervoase (mai ales în nervii pe- 
riferici), de a fi un mediu propice pentru transmiterea vi- 
braţiilor mecanice. | 

În fine, o variantă timidă avea să reprezinte inceputul 
modest al celui mai prodigios progres realizat în domeniul 
cunoașterii sistemului nervos. Problema a fost pusă în 1750, 
de J.l. Du Fay, în teza sa „Au fluidum nerveum sit flui- 
dum electricum ?“. Fr. Boissier de Sauvages (1706—1767), 
profesor la Montpellier, unul din cei mai renumiţi iatro- 
matematicieni ai Franţei, a fost printre primii care a sus- 
ținut în lucrarea Physiologie medicale, 1755 (pag. 130), că 

ceea ce se petrece în lungul fibrelor nervoase sint feno- 
mene electrice. În același an apare, la Londra, lucrarea lui 
John Shebbeare, care (în voi. I, pag. 50) afirmă explicit 
rolul electricității în conducerea nervoasă. 

Aici trebuie să deschid o paranteză. În cursul secolului 
al XVIII-lea cunoștințele despre electricitate, in general, 
fac un pas înainte. Ch. Fr. du Fay (1698—1739) descrie cele 
două polarități pe care le numește electricitatea de sticlă 
şi cea de chihlimbar. Winkler construiește prima mașină 
generatoare de electricitate statică (1743) ; în 1745 a fost 
inventată butelia de Leida și B. Franklin (1706—1790) pune 
în evidenţă caracterul electric al fulgerului. Abatele J-A. 
Nollet, într-o serie de comunicări la Academia din Paris, 
între anii 1733—1737, demonstreză capacitatea organisme- 
lor vii de a produce electricitate. În 1790, A. Galvani (1737— 
1798), profesor în Bologna, pune în evidenţă electrogeneza 
biologică (De vivibus electricitatis in motu musculari) folo- 
sind mușchii de broască și descoperă astfel curentul con- 


Fig. 33 
Experiențele lui Galvani (1791) 


tinuu (de origine biochimică), ce avea să fie reprodus apoi — 
pe o bază chimică anorganică de către Volta. 

Fig. 33 reproduce o gravură de epocă în care sînt redate 
observaţiile lui Galvani asupra mușchilor de broască, ob- 
servaţii ce au dus la descoperirea electrogenezei biologice. 

Electrogeneza biologică a căpătat un sprijin însemnat 
în urma cercetărilor lui J. Walsh, Philosophical transac- 
tions, 1772, privind descărcările electrice la peștele Tor- 
pedo marmoratu, completate de cele ale lui J. Pringle 
(Discourse on the torpedo, 1775), Allamand, Gronovius și 
Schilling. 

Numai Haller, cu toată autoritatea lui, s-a pronunţat 
împotriva caracterului electric al fluidului nervos : ,„Natu- 
ram quam electri, naturam spiritum esse, non est possibile“, 
(citat după V. Voiculescu și M. Steriade). 

Electrofiziologia cerebrală se naște astfel din suprapu- 
nerea descoperirilor recente ale fizicii privind electricitatea, 
pe modelul mașinii cerebrale a lui Boerhaave. Nimeni nu a 
văzut atunci implicaţiile acestei extraordinare asociaţii ! ! 

Nu același lucru s-a întîmplat cu privire la studiile 
asupra magnetismului. Acestea au fundamentat o orientare 
deja existentă în medicina magică a lui Paracelsus, care a 
fost printre priii ce au folosit magnetul ca mijloc tera- 
peutic. În secolul al XVIII-lea, F.W. Klărich, Hollmann și 
Kästner, apoi Weber ,J.A.P. Gessner și de la Condamine 
au aplicat magnetoterapia care, din lectura textelor epocii, 
se vede că era folosită mai mult ca o psihoterapie extrem 
de sugestivă “(cu efecte doar în afecțiuni funcţionale). 

Sub influența astronomului Hell, A. Mesmer (1734— 
1815) a dezvoltat un model cosmologic biofizic general 
bazat pe magnetism. Ca și teoria emanațţiilor, universul 
era împănat cu o ierarhie de magnetisme. 

El a folosit, în mod dominant, feromagnetismul şi a 
imaginat tot felul de instalaţii (in special la Creteil şi 
apoi în hotelul Bouillon de la Paris) pentru a-l exploata 
în scopuri medicale. Totodată a atras atenția asupra unor 
forțe magnetice (conceptul de cîmp magnetic nu exista 
pe vremea aceea) generate de corpurile vii (magnetismul 
animal). Magnetismul animal la nivel uman devenea o 
forță manipulabilă prin voință. Suportul lui ar fi un fluid 
care ar emana din magnetisor și ar fi dirijat de gîndirea 


128 


și voinţa sa. Deși o comisie ştiinţifică, numită de Ludovic 
al XVI-lea, la sugestia marelui Bailly (membru al Acade- 
miei de Științe) a infirmat concluziile lui Mesmer (1784), 
ideile lui au generat un vast curent de opinii și o intensă 
activitate in cadrul magnetoterapiei, ducind la apariţia 
cunoscutelor „Societăți“ sau „Cercuri de armonie“ din 
Franţa și apoi din Prusia. 

Aplicind pe cont propriu magnetoterapia, prin magne- 
tism animal, marchizul de Puysegur, la domeniile sale de 
la Buzency, a „descoperit“ hipnoza, somnul în transă și 
somnambulismul. El a dat un nou sens „fluidului magne- 
tic” și a demonstrat (1784) posibilitatea ca activitatea psi- 
hică a unui om să influenţeze starea psihică și comporta- 
mentul altor oameni printr-un canal nou. Această 
concepție (a lui Mesmer, Puysegur, Cercurilor de armo- 
nie) derivă direct din teoriile lui R. Fludd, W. Maxwell, 
K. Digby și altor așa-ziși teosofi ai secolului precedent 
şi se situează, în mod indiscutabil, în cadrul medicinilor 
magice  (paraștiințifice). Importanţa acestor concepţii 
constă nu atît in faptul că au generat o terapeutică discu- 
tabilă (mesmerismul aplicativ), dar au dat un iz ştiin- 
tific neexperimental, numai euristic pentru un model 
vechi medieval care promova transmiterea extrasenzorială 
a gindirii și voinţei. 

Aceste idei nu au fost preluate de lumea, științifică, 
deşi au avut'un răsunet. mare în rîndul opiniei publice. 
Brentano, Schubert și Schelling au fost atraşi de ele, iar 
Goethe (in Afinităţile elective), Hoffmanñ (în povestirile 
sale), Arhim (în Contesa Dolores), Kleist (in Kätchen din 
Heilbronn) ş.a., în operele lor literare au făcut apel la 
«onceptul de magnetism animal şi cel de hipnoză. Ne- 
acceptarca lor de către lumea ştiinţifică a impiedicat rea- 
lizarea unui model științific, care ar fi fost o dezvoltare a 
celui a lui R. Fludd. Insă concepțiile magnetismului seco- 
lului al XVIII-lea au continuat să subziste și în cadrul 
gîndirii magice contemporane, și au dus la geneza para- 
psihologiei şi, în special, a telepatiei. 

Înainte de a incheia aportul iluminismului la rezolva- 
rea problemei „sufletului“, e necesar să subliniem că tot 
in veacul acesta se pun definitiv bazele chimiei, elibe- 
rată de contextul magic al alchimiei. Nu trebuie să uităm 

9 -- Anatomiştii în căutarea <utletului 


că acum trăiesc și experimentează ctitorii chimiei ştiin- 
țifice : T. Bergmann la Uppsala, Priestley la Birmingham, 
H. Cavendisch la Londra, A. L., Lavoisier la Paris, 
J. B. Richter la Berlin și Lomonosov la Petersburg. Cu 
toate succesele obținute, ei nu au influențat imediat ana- 
tomo-fiziologia „sufletului“. 

Totuși, în această perioadă (in 1719) a apărut prima 
monografie de neurochimie : Cerebri examen chemicum 
ex eodemque phospharum singularem ommnia inflamma- 
bila accedentem, disertația de profesor extraordinar a lui 
Th. Henning din Giessen. Această lucrare — ca şi cerce- 
tările lui Fourcroy, Vauquelin, John, Sass, Pfaff, Berze- 
lius și Wutzer — nu ne dă decît un inventar rudimentar 
şi parțial eronat al compoziției chimice a țesutului cere- 
bral, fără de nici o implicație funcțională, dar reprezintă 
debutul unci noi căi de abordare a neuro și psihofizio- 
logiei. 

L. Spallanzani (1729—1799), unul din cei mai mari bio- 
logi ai epocii, a orientat biochimia cerebrală pe un drum 
şi mai interesant, încercînd să surprindă aspectele ei mai 
dinamice. El a pus in evidență (1766) faptul că țesutul 
nervos consumă oxigen şi elimină bioxid de carbon (Voi- 
culescu și Steriade). 


Toate aceste cercetări vor avea — asupra temei pe 
care o cercetăm — un efect tardiv (in secolele urmă- 
toare). Acest efect va transforma profund modelarea 
neurofiziologiei şi aceea a biosistemelor psihologice. 

Modul de gîndire (epistemul) al iluminismului şi pro- 
gresele tehnico-știinţifice ale veacului al XVIII-lea vor 
ajunge — e drept, cu oarecare întirziere — și la noi. 

Am văzut rolul Academiei Domnești de la Sfîntul Sava 
în transformarea modului de gîndire de la noi. Dacă in 
perioada lui Șerban Vodă Cantacuzino şi a lui Constantin 
Vodă Brîncoveanu destrămarea epistemului medieval (or- 
todox-bizantin) s-a realizat prin adoptarea operelor an- 
tichităţii greco-alexandrine şi romane, în perioada ur- 
mătoare aceeaşi „Școala elinească“ a contribuit la 
transformarea gîndirii și culturii din Muntenia prin „im- 
portul“ achizițiilor culturii vest-europene. Datorită gri- 
jii domnitorilor fanarioți (Constantin Mavrocordat, 

Alexandru Ipsilante, Mihai Suţu, Nicolae Mavrogheni, Ion 
Caragea), „Academia s-a dezvoltat mult. Pentru a judaca 
influenţa ei, studierea inventarului bibliotecii sale este 
grăitor. Găsim opere occidentale (Fr. Bacon, Dante, Aristo, 
Machiavelli, Montaigne, Pascal, Bossuet, Voltaire, La Met- 
trie ș.a.) numeroase lucrări cu caracter enciclopedic şi 
dicționare £. 

De la acea epocă datează începutul oceidentalizării cul- 
turii noastre şi debutul iluminismului care avea să aducă 
pe meleagurile noastre noile concepţii despre suflet, corp 
şi suportul material al vieţii psihice ca și disputele din 
jurul acestor probleme. 


~ 


“a 
1 Pentru cine vrea să aprofundeze aceste probleme îi va Ď. de 

folos consultarea eruditelor lucrări ale lui A. Camariano-Cioran 

(Academiile Domnești din Bucureşti şi Iași, 1971) şi Elena Grigo- 

riu (Istoricul Academiei Domnești de la Sf. Sava, 1978). Personal 

dispun de un dicționar francez-latin, editat în 1792, cumpărat la 

Viena, în 1799. cu adnotații în limba greacă, ce atestă că a fost 

amplu folosit în epota ce ne interesează. 


` 

Romantismul, mişcare de o foarte 
elastică sensibilitate, s-a- aplecat cu 
imens interes şi cu acaparantă pa- 
siune Peste clar-obscurul vieții su- 
fleteşti. 


BLAGA 


PERIOADA ROMANTICĂ 


Începuturile secolului al XIX-lea sint dominate de o 
reacție violentă față de iluminism, față de acea „eră de 
proză şi rațiune“. Această reacție apare ca reflexul, în 
planul culturii, al răsturnării vechiului regim, şi ca atare 
a abolirii perioadei finale a barocului francez, acel post- 
clasicism voltairian, deja analizat. Se promovează — cum 
spune P. Berger — o concepţie de viaţă, un mod de gîn- 
dire, o estetică, identică celor din povestirile epice medie- 
vale ale popoarelor romanice (de unde numele de roman- 
tism). E vorba de o eliberare faţă de realitatea îngustă și 
faţă de domnia bunului simţ. 

Mişcarea îşi are originile în Germania filosofică și li- 
terară (Fichte, Schelling, Heusinger, Hegel; Arnim, Bren- 
tano, Lessing, fraţii Grimm etc.) și în Anglia (Words- 
worth, Coleridge, Wilson, Milton ş.a.) de unde este importat 
în Franţa de către Madame de Staël și Chateaubriand, 
ajungînd să domine cultura acestui popor, în special după 
bătălia pentru Hernani. 

Pe acest fond apare o mişcare de dreapta, am zice as- 
tăzi, promovată în special de contraatacul bisericii cato- 
lice. Ed. Bruke, cardinalul Newman, marele estetician 
J. Ruskin, dar mai ales contele J. de Maistre (1763—1852) 
sînt principalii susținători ai mişcării. Ultimul a desfăşu- 
rat o vie activitate, ca să demonstreze „caracterul sata- 
nic“ al Revoluţiei franceze şi să promoveze revenirea la 
un mod de gîndire religios și medieval (Du Pape, 1817, 


132 


Examen de la Philosophie de Bacon, 1836). În ultima lu- 
crare atâcă violent metodologia lui Bacon şi, printre al- 
tele, susține textual : „Aristotel este singurul adevărat 
anatomist“. Nici Alexandru 1, nici principele K. Metter- 
nich-Winneburg, promotorii principali ai politicii reacțio- 
nare postnapoleoniene in Europa (Sf. Alianţă) nu puteau 
spera o susținere teoretică atit de excesivă. Din fericire, 
nimeni — in rindul oamenilor de știință — nu a mai reve- 
nit la modelul aristotelian. E totuşi impresionant să vezi 
că a fost invocat, încă o dată, acum numai 150 de ani! 

Cu toate aceste reacţii, progresul gindirii filosofice şi 
ştiinţifice a continuat. Revoluţia industrială se 'perfec- 
tează in Anglia şi incepe să se constituie în Europa (la adă- 
postul blocadei napoleoniene). Liberalismul economic de- 
vine sistemul dominant introdus de burghezia victorioasă. 
Ideile liberale pătrund pînă .şi în imperiul otoman, unde 
Selim III — încurajat și apoi trădat de Napoleon I — 
plăteşte cu tronul și cu viața încercările sale de moderni- 
zare şi de liberalizare. 

Conceptul de naţiune capătă o dimensiune nouă. Prin- 
cipiul naţionalităţi va schimba istoria și harta Europei. 
Ecourile sale răsună și la noi, unde T. Vladimirescu plă- 
teşte cu -viața efortul său, dar pune capăt dominațiilor 
fanariote. 

Chiar dacă aportul culturii și științei româneşti este 
încă neînsemnat, se poate desluşi de pe acum formarea 
unui nou epistem, a unui nou „Zeitgeist'* a unei atmo- 
sfere culturale şi ştiinţifice efervescente, care promovează 
noile concepții şi modele care circulă in Europa, adeseori 
nu fără piedici mari — cum a fost cazul marelui ban 
C. Bălăceanu, surghiunit pentru curajul de a fi impus la 
Sf. Sava profesor pe Gh. Lazăr (1816), de a fi sprijinit pe 
Tudor Vladimirescu (1821), de a fi susținut ideile ilumi- 
nismului și românismului la București. 

Progresul tehnico-știinţific, în toate domeniile, este 
trăsătura fundamentală a acestei epoci. Nu este locul aici 
să-l urmărim în domeniul fizicii şi chimiei, al mineralo- 
giei, al botanicii și zoologiei, al tehnologiei industriale 
ş.a.m.d. Acest progres este impresionant în domeniul bio- 

logiei generale, al medicinii şi al psihologiei. În acest con~ 
text „anatomia sufletului“ se perfectează. 

Numărul anatomiștilor care se ocupă de descrierea ma- 
croscopică a encefalului este considerabil. Practic, în pri- 
mele 2—3 decenii ale acestui veac se completează de- 
scrierea sistemului nervos. De astă dată se realizează și 
descrierea şi inventarierea circumvoluțiilor cerebrale. O 
contribuţie interesantă, în acest sens, a fost adusă de 
Fr. Leuret (în Anatomie comparée du système nerveur 
considere dans ses rapports avec l'intelligence, Paris, 1838), 
J. Ch. Reil (în Die Sylvische Grube, 1803), L. P. Gratiollet 
(în Memoire sur les plis cérébraux de l'homme et des pri- 
mates, 1854), Fr. Arnold (Bemerkungen iiber dem Bau des 
Hirns und Riichenmarks, 1854). Ultixri doi au meritul de 
a fi subîmpărțit ansamblul suprafeței encefalice în cei 
patru lobi : frontal, parietal, temporal și occipital. 

Criteriile anatomiei descriptive sînt completate — mai 
ales sub influenţa lui G. Cuvier — cu cele luate din ana- 
tomia comparată și din dezvoltarea embriologică a nevra- 
xului, ca în lucrările lui J. Fr. Meckel (Handbuch der 
Anatomie, 1815), Fr. Tiedemann (Anatomie und Bildungs- 
geschichte des Gehirns, 1816), L. Dollinger (Beitrăge zur 
Entiwiclclungsgeschichte des menschlichen Gehirns, 1814) 
sau A. Desmoulins (Exposition succinte du developpement 
et des fonctions du systeme cerebrospinale, 1823). În fe- 
lul acesta abordarea morfologiei sistemului nervos capătă 
o orientare diacronică, ce se va dovedi extrem de fruc- 
tuoasă către sfîrşitul secolului al XIX-lea, pentru „.anato- 
mia sufletului“. 

Microscopia sistemului nervos nu face progrese. Pre 
zența fibrelor nervoase devine însă o realitate indiscuta- 
bilă. Conceptul de „fluid nervos“ care circulă în lumenul 
fibrelor şi al nervilor se menţine, fără precizări noi față de 
epoca precedentă, cu excepţia lui Al. Humboldt care -vor- 
beşte despre o „Atmosphera nervorum“, un fel de cîmp 
sensibil (de natură neprecizată), care mijlocește transmi- 
terea informațiilor, am zice astăzi. Acest concept a fost 
susţinut și de Rail. 

Al. von Humboldt a arătat însă rolul curentului gal- 
vanic (al bioelectricității) în determinarea contracţiei mus- 
culare (Versuche über gereitzle Muskel und Nervenfas- 

sern, 1797-—-1799) şi a studiat atent organele electrice ale 
pestilor (Versuche iber electrische Fische, 1806). In lelui 
acesta s-a apropiat foarte mult de modelul electric al 
funcţionării elementelor nervoase. 

Amintim că noţiunea de „atmosteră sensibilă a nervi- 
lor, (promovată de Humboldt și Reil), a permis să se fun- 
damenteze conceptul de fluid magnetic animal (in sensul 
lui Mesmer), prinire alţii, de către J. Heinicke (1816). 

Progresul neurochimisi continuă timid. L. N. Vauque- 
lin (1763—1829), prin lucrările sale, publicate în special 
în Annales de Chimie, se situează printre ctitorii biochi- 
miei (alături de Fourcroy). Într-o serie de lucrări publi- 
cate între 1811—1812, el prezintă prima imagine cuntita- 
Livă a structurii chimice a sistemului nervos, atrăgind in 
special atenţia asupra rolului lipidelor şi fosforului. Lu- 
crările sale au fost continuate și perfectate apoi de Las- 
saigne și J. R. Couerbe. Ultimul a subliniat rolul viitor al 
neurochimiei, nu numai pentru înțelegerea fiziologiei ce- 
ebrale, dar și pentru explicarea unor funcţii psihice ca 
inteligența umană. Pentru aceasta el a recunoscut că ne 
trebuie „o chimie animală nouă şi exactă“. În felul acesta 
putem spune că saltul de la alchimia magică la chimia 
ştiinţifică s-a realizat și că programul lui Paracelsus de a 
explica unele aspecte ale vieţii psihice, prin interacțiu- 
nea unor substanţe chimice, a intrat în faza lui finală, eli- 
beiată de toată fauna demonilor și subordoniîndu-se le- 
gilor obiective ale naturii. 

În această epocă funcţiile psihice continuă să fie loca- 
lizate în diferitele etaje ale nevraxului, conform modelu- 
lui lui Th. Wilis (Foville și Pinel în Recherches sur le 
siège special des différentes fonctions du systeme ner- 
veux, 1823). 

Psihologia începe să se constituie în fine ca o ştiinţă 
de-sine-stătătoare a funcţiilor psihice. O 'serie de autori 
ca E. Schulze (în Psychische Antropologie, 1819), J. F. 
Herbart (în Lehrbuch zur Psychologie, 1816), K. A. v. 
Eschennmayer ‘Psychologie, 1817), P. Laromiguiere (Essais 
sur les facultés de l'âme, 1815), R. H. Lotze și alții au con- 
tribuit la definitiva desacralizare a științei despre suflet şi 
la studiul operaţional şi existenţial al psihismului uman. 

Maine de Biran dezvoltă introspecţiunea. Asociaţionismul 
face un nou salt (Th. Brown, J. Mill, J. S. Mill, Al. Bain). 
Este cucerirea cea mâi importantă poate pe care a reali- 
zat-o știința despre suflet în acest început de veac, cu ade- 
vărat nou. 

Pasul fundamental care avea să ducă la realizarea mo- 
delului actual al. „anatomiei sufletului“, prin luarea în 
considerare a scoarţei cerebrale, nu s-a datorat biologiei 
sau medicinii ştiinţifice. Acest pas a fost realizat datorită 
unei pseudoștiinţe. Aceasta este cranioscopia sau frenolo- 
gia, care a fost „inventată“ în jurul anului 1790 de F. J. 
Gall (1758—1828) și de elevul său J. Ch. Spurzheim (1770— 
1832). Ca şi neurochimia, stabilirea rolului scoarței cere- 
brale (care a fost neglijat milenii de-a rindul) a fost amor- 
sat de discipline paraştiinţifice (alchimia, fiziognomo- 
nia etc.). 

Gîndirea magică — gîndirea paraştiinţifică — şi une- 
ori șarlatania au avut și ele contribuţia lor pozitivă la 
dezvoltarea științelor, fapt care l-a determinat pe Glas- 
scheib să citeze un vechi proverb brahman : „Pe cîmpurile 
naturii şi gunoiul își are folosul său“. 

Gall a fost un mare anatomist. Prin disecţiile sale mi- 
nuțioase a contribuit mult la îmbogățirea cunoștințelor 
noastre despre creier (M. Critchley). Chiar Flourens, 
adversarul său principal, spunea : „Nu voi uita niciodată 
impresia pe care am resimţit-o prima dată cînd l-am 
văzut pe Gall disecînd un creier ; mi se părea că nu am 
mai văzut vreodată acest organ“. El a folosit o metodă spe- 
cială de fixare a creierului (întrebuințată de Reil și de Bur- 
dach) care permitea punerea in evidenţă a organizării în 
fascicole a sistemelor fibrilare a substanţei albe. Gall a 
subliniat textual : „Anatomiștii, chiar cei mai versaţi în 
fiziologie. au făcut prea puţin caz de circumvoluțiunile 
cerebrale, dar au atribuit totdeauna unul din rolurile cele 
mai importante ventriculilor cerebrali“ (in Recherches sur 
le système nerveux, 1807). Cind Gall a scris această frază, 
practic, a răsturnat tot ceea ce știința stabilise pînă atunci 
și a pus bazele orientării cercetărilor pentru viitorii 150 de 
ani. Pînă la Gall se considera că „sufletul“ trebuie loca- 

Fig. 34 
Bosele lui 
(1825) 


lizat intr-o structură simplă și unitară (de ex. epifiza, 
corpul calos etc.). Gall a pulverizat acest concept și l-a 
descentralizat. El însă nu a localizat psihicul. ci diferitele 
sale funcțiuni. 

Totuși, drumul urmat de el a fost naiv și neştiinţific. 
El a pornit de la fiziognomonia „care stabilește caracte- 
rele şi dispoziţiile oamenilor, bazîndu-se. pe diferite as- 
pecte ale feţei şi corpului“. Ideea lui de bază a fost că la 
suprafaţa craniului (de unde numele de cranioscopie) prin 
palpare se găsesc anumite reliefuri sau bose. Acestea sub- 
liniază anumite facuităţii intelectuale sau anumite aptitu- 
dini morale. ale subiectului considerat. Apariţia bosei ex- 
primă o dezvoltare a facultăţii sau aptitudinii respective 
şi este determinată de hipertrofia scoarţei cerebrale sub- 
jacente. la nivelul căreia este localizată facultatea sau ap- 
titudineu corespunzătoare. Zona de localizare este 
denumită organ. În lucrarea sa Gall a descris 27 astfel de 
organe și a stabilit o adevărată hartă cranioscopică. 

În fig. 34 se pot vedea bosele craniene așa cum le-a 
reprezentat Gall în monografia sa Sur les fonctions du 
cerveau, publicată în 1925. Spurzheim a dezvoltat mo- 
delul lui Gall şi a adăugat încă opt noi organe. realizind o 
altă hartă frenologică. 

În fig. 35 reproducem „organele“ descrise de Spur- 
zheim după lucrarea lui Thore Dictionnaire de phrenologie, 

Fig. 35 
„Organuele“ lui Spurzheim (1836) 


editată in 1836. Topografia lor este arătată in raport .cu 
siprafaţa capului și cu aceea a scoarței cerebrale. 

Deoarece Gall fusese criticat pentru lipsa de ordine în 
enumerarea diferitelor „organe“, Spurzheim le-a clasifi- 
cat într-un tabel pe care-l redăm mai jos, pe de o parte 
pentru că foloseşte drept legendă a figurii 35, pe de altă 
parte pentru că arată ce fel de funcţii erau localizate de 
frenologi în organele sau bosele lor. 

Ideile legate de zonarea organelor care stabilesc ca- 
racterele şi dispoziţiile oamenilor au avut un larg răsunet 
în lumea anglosaxonă. Astfel, G. Combe din Edinburgh a 
publicat lucrarea A system of phrenology (1826), în care 
a descris 33 de organe, iar J. W: Redfield din New York a 
realizat o hartă frenologică, cuprinzind 160 de elemente 
indicate prin cifre și 26 prin litere, hartă pe care o re- 

Clasa 1 16. Conştiinciozitate 
17. Speranţă 
PERCEPŢII 18. Minunare 
Ordinul 1 19. Idealitate 
Instincte 20. Veselie, umor 
| 21. Imitaţie 
1. „Amativitate“ 
(instinct sexual) 
2. „Filogenitură“ Clasa II 
(instinct matern şi patern) 
3. „Habitativitate COMPREHENSIUNE 
(instinct de izolare) Ordinul 111 
4. „Afectionivitate“ Recunoașteri 
(instinct social) 22. Individualitate 
5. Combativitate 23. Configuraţie 
6. Destructivitate 24. întindere 
T. Secretivitate 25. Greutate 
8. „Achizivitate“. 26. Culoare 
(instinct de acaparare) 27. Localizare 
9. Constructi vitate 28. Calcul 
29. Eventualitate 
Ordinul 1I 30. Timp 
Sentimente 31. Tonalitate 
10. Stimă de sine 32. Limbaj 
11. Aprobativitate 
12. Circonspecţiune Ordinul IV 
13. Bunăvoinţă Raţionamente 
14. Religiozitate 33. Coumparaţii 
15. Fermitate 34. Caurzalitate 


dăm după figura publicată de Wells în broşura New 
physiognomony din 1866 (fig. 36). 

Lipsa de bază experimentală sau științifică explică şi 
profunda discordanţă dintre diferitele modele propuse. 
Același lucru l-am văzut şi în cazul celuilalt model ab- 
stract cunoscut, acel al teoriei celulare medievale care ad- 

Fig. 36 
„Organele“ lui Redfield 
(1866) 


mitea cînd 3, cînd 4, cînd 5 celule ; cînd celule separate, 
cînd celule comunicante. Așa se întîmplă ori de cîte ori se 
construiește un model bazat pe consideraţiuni teoretice, 
fără suportul observaţiei directe sau al experimentului. 

Nu este lipsit de umor faptul că frenologii s-au con- 
Siderat continuatorii teoriei celulare. De aceea, în lucră- 
rile lor găsim adesea publicate figurile lui R. Lull, Reisch, 
Romberch, aparţinînd iconografiei medievale. Astfel de 
figuri au apărut în Pheronological Journal (1829), în lu- 
crarea deja amîntită a lui G. Combe, în History and Pro- 
gress of phrenology (1839) a lui Haskins, în Body and 
Soul (1847) a lui Redford ș.a.m.d. J 


Härțile frenologice au fost repede transpuse la nive- 
) Jul scoarței cerebrale. Primul care a făcut transpunerea 
k fost însuși Gall (1810). Din păcate morfologia circumvo- 
Juţiilor cerebrale încă nu este redată corect in figurile 

Fig. 37 
„Organele“ lui Gall (1533) 


sale. Rolando, descoperitorul şanţului ce-i poartă numele 
(1835), distribuie printre primii la suprafaţa cortextului 
numere corespunzind „organelor“ frenologice. N. J. Ottin, 
profesor la universitatea din Paris, sau T. Thore. un obscur 
frenolog francez, au făcut acelaşi lucru. 


Redăm ca titlu, de ex., în fig. 37, desenele publicate în 
1834 de Oitin în lucrarea Precis unalyiique et raisonné du 
système du Dr. Gall. Se vede modul realist şi corect în 
care sint redate circumvoluţiil=». E drept că nu găsim o 
sistematizare n lor sau o nomenclatură oarecare care să 
le desemneze. În schimb găsim distribuiţi indicii numerici 
care desemnează „organele frenologice“ ale lui Gall. 

În felul acesta frenologia, din cranioscopie, a devenit o 
ştiinţă a localizărilor. funcţionale la nivelul circumvolu- 
țiilor. E. Clarke și K. Dewhurst subliniază cu limpezime 
că „irenologii“ au ajuns la o noţiune modernă, pe o cale 
neortodoxă și bazați pe o ipoteză „falsă“, iar E. C. Bor- 
nig a susținut că „frenologia a ajutat considerabil să de- 
plaseze ideile privind psihismul, de la conceptul sufletului 
nesubstanţial cartesian, la cel mult mai material, al func- 
țiunilor nervoase“. ` 

Desi bazată pe o eroare fundamentală, concepţia lui 
Call şi a lui Spurzheim a contribuit foarte mult la reali- 
„ea progresului ştiinţific, în domeniul cunoașterii „ana- 
tumiei sufletului“. 

Desigur, concepţia frenologică a fost violent atacată de 
««ntemporani. Ea a fost aspru criticată de J. Walter, 
E. E. Kessler, A. Moreschi, de marele anatomist Lenhos- 
sck şi mai ales de G. Verdier într-o lucrare cu un titlu 
extrem de agresiv : La craniomancie du dr. Gall anéantie 
au moyen de l'anutomie et de la physiologie de l'âme, 
Paris, 1808. 

Impactul modelului frenologic asupra opiniei publice 
a [ost foarte mare. Acest impact este explicabil în con- 
textul ,,Weltanschanung“-ului romantic care punea, în 
special, accent puternic pe analiza caracterelor. În afară 
de iaptul că elementele sale au fost subiectul conversa- 
ţiilor din reuniunile de intelectuali și din saloanele vest- 
europene și americane, ele au generat un adevărat comerţ 
al schemelor frenologice. Încă în 1916, membrii familiei 
Fowler, din S.U.A., mari susţinători ai frenologiei, vin- 
deau un bust de ceramică pe care se afla imprimată 
„harta“ frenologică, cuprinzînd 100 de organe, însoțit de 
o reclamă zgomotoasă. Astăzi, aceste busturi se mai vînd 
la Londra, New York, Geneva, dar numai ca foarte 
scumpe piese de anticariat. 

Chiar şi în limbajul nostru actual a rămas o influență 
fvenologică. Noi folosim adesea termenul de bosă pentru 
a sublinia o aptitudine a cuiva. În felul acesta jargonul 
cranioscopiei romantice s-a menţinut și se va menţine în 
limbaj peste veacuri, ca și cealaltă mare eroare a „anato- 
miei sufletului“, care plasa în inimă sediul stărilon emo- 
ționale. Este straniu cum dăinuie încă acest impact ling- 
vistic al unor modele științifice ! 


Psihologia își are rădăcinile în fi- 
ziologia sistemului nervos, iar ceea 
ce numim lucrări ale minţii repre- 
zintă funcții ale creierului. 


T. H. HUXLEY 


EPOCA VICTORIANĂ 


Epoca victoriană este epoca de glorie, avint ec-nemic 
şi cultural, din a doua jumătate a secolului al XIX-lea. 
Industrializarea este fenomenul de bază al vieții vest-cu- 
ropene. Doctrinele liberale (‚laissez faire“), domnia legii 
cererii și a ofertei, competiţia, formarea primelor mono- 
poluri sînt aspectele de bază ale vieţii economice. Este 
epoca apogeului puterii maritime şi coloniale a politicii 
expansioniste a Marii Britanii. Este epoca afirmării şi dez- 
voltării proletariatului, a primelor încercări de re ezolvare 
utopică a marilor probleme sociale (Saint-Simon, 
R. Owen, Ch. Fourier, falansterienii, Cabet, Louis Blanc, 
Proudhon), este timpul în care apare marxismul. Apar 
primele revendicări organizate ale clasei muncitoare. dar 
și primele încercări de legislaţie a muntii, ca şi primele 
naţionalizări (telegraful englez, în 1856). 

Ideea de progres capătă o fundamentare definitivă 
(materialismul istoric). În domeniul biologicului u tost 
promovată de Goethe și este susţinută de Buffon, Lamarck, 
Ch. Darwin și E. Haeckel, iar evoluționismul spencerian 
se situează pe aceeași direcție de gîndire. Aria în care pro- 
gresul se face, îndeosebi, resimțit este cea a tehnologiei. 
Paraditul mecanic al reveriilor lui E. Bellamy și mai ales 
al universului lui J. Verne devine o realitate. Viaţa se 
schimbă, apar alte criterii de existenţă și contort. Cu tot 
protestul unor esteticieni ca Morris sau Ruskin, .„masinis- 
mul“ invadează şi arta. Fermele Polonceau, turnul Eiffel, 

podul-turnului şi palatul de cristal al Londrei domină pei- 
sajul urbanistic ca nişte adevărate simboluri, în timp ce 
coșurile furnalelor, liniile- ferate, stilpii de te.egraf in- 
filtrează peisajul rural. Începe era maşinii cu aburi. Ar- 
hitectura oraşelor se dezvoltă anarhic, de la neogoticul 
extravagant victorian, la neobarocul exuberant madrilen, 
de la neoclasicismul grandilocvent parizian, la agiomera- 
țiile de „vile“ in cartierele rezidențiale ale marilor orașe, 
de la palate instituționale ca Opera din Paris, Parlamen- 
tul de la Londra, Palatul de Justiție de la Bruxelles, la 
săracele cartiere muncitoresti din centrele industriale. 

Pe această „solidă fundație“ înfloreşte faimoasa mo- 
rală și binecunoscutul stil de viäță al epocii victoriene în 
Anglia şi al celui de-al doilea imperiu al Franţei atit de 
bine disecate de Ch. Dickens. Trollope, Zola ș.a. Neliniş- 
tile sociale, războaiele coloniale, restructurarea politică şi 
geografică a Europei nu împiedică viața burgheziei să se 
desfăşoare. Intelectualitatea se dezvoltă intens. Filosofia 
atacă problemele ei de pe poziţii variate (Feuerbach. Marx, 
Engels, democrații revoluționari ruşi, Kierkegaard. Scho- 
penhauer, A. Comte, H. Spencer, Nietzsche ş.a.). Muzica 
este în plină dezvoltare (Ceaikovski, Brahms, Gounod, Bi- 
zet, Liszt. Berlioz, Verdi, R. Wagner și mulţi alţii). Pic- 
tura trece de la pictura lui Ingres la romantismul lui Dela- 
croix. Literatura postromantică capătă o amploare şi o 
semnificaţie nouă. 

În contextul efervescenţai' generale știința se separă 
oarecum de restul culturii si această separare va rămîne 
o trăsătură importantă a epocii. De aici înainte ştiinţa, 
emancipată, împreună cu tehnologia vor urma drumul 
lor. Sintem departe de -enciclopedismul antic și chiar de 
cel renascentist. Această emancipare .se poate asemui ca 
importanță cu momentul eliberării științei de sub tutela 
religiei, începută din epoca barocului şi realizată în cadrul 
iluminismului. 


De acum înainte ştiinţa — cu datele ei de observaţie 
și cu experimentele ei, cu teoriile pe care le elaborează și 
cu valorificările aplicative pe care le realizează, dar și cu 
ipotezele și nedumeririle ei — formează o lume aparte din 

care nu lipsesc şi unele aspecte mitice, ba chiar şi o oare- 
care vagă gindire magică. - 

În ceea ce privește „sufletul“ se desăviîrșeşte descrie- 
rea macroscopică a encefalului și în special a scoarţei ce- 
rebrale. Sînt inventariate toate circumvoluţiunile și sci- 
zurile, iar lobii  emisferelor * cerebrale sînt precis 
delimitați. Cele mai reprezentative lucrări, în acest sens, 
aparțin lui W. Turner din Edinburg (The convolutions of 
the human cerebrum topographically considered, 1866) şi 
lui A. Ecker din Freiburg (Die Hirnwindung des Menschen 
nach eigenen Untersuchungen, 1869) din care redăm în 
fig. 38 o hartă a circumvoluţiilor devenită clasică. 

În afară de exactitatea schemei, să mai subliniem fap- 
tul că în această reprezentare, fiecare circumvoluţiune și 
liecare scizură au cîte un nume. F și f se referă la circum- 
voluțiile și scizurile lobului frontal ; T şi t la cele ale lo- 
bului temporal ; P şi p la cele ale lobului occipital : c in- 
indică scizura centrală sau a lui Rolando. iar S scizura 
lui Sylvius. Autorul utilizează, după cum se vede, un cod, 
care desemnează fiecare circumvoluţiune și șanț prin- 
tr-o literă (care se referă la lobul căreia îi aparține) şi o 
cifră. Din acest moment datează denumirea circumvolu- 
țiunilor cu nume de tipul: prima circumvoluţiune fron- 
trală (F,), a treia circumvoluţiune occipitală (0.) etc. E 


Fig. 38 
Convexitate cere- 
bralā Ecker (1869) 

Fig. 39 
Convexitate cerebrală 
Huschke (1854) 


drept că este vorba doar de o cartografiere morfologică 
macroscopică fără substrat funcţional, dar realizarea ei 
reprezintă un pas decisiv în cunoașterea anatomică a 
creierului ; cunoastere întirziată cu cîteva secole din 
cauza lipsei de interes pentru scoarța cerebrală. Preciză- 
vile de acum se datorează efectului catalitic al frenologiei. 
Este un exemplu tipic, care arată că și descoperirile mor- 
fologice nu se datoresc numai observaţiei simple, ci şi unei 
motivații determinate. în cazul nostru, de importanța 
funcţională — corectă sau eronată — alribuilă unii or- 
gan sau unei părţi a unui organ. 

Descoperirza fotogialiei de catre N. Niepce (1816), 
Jacques Dagueve (1839) și J. Herschell (1839) a permis un 
pas înainte în realizarea iconografiei anatomice. Primele 
fotografii encefalice se datoresc lui E. Huschke din Jena 
(Schädel, Hirn und Secle des Menschen und der Thiere 
nach Alter, Geschlecht und Race, 1854), iar primul atlas 
a fost realizat de J. Luys ‘Iconographie’ photographique 
des centres nerveux, 1873). În fig. 39 se poate vedea o 
gravură reprodusă după prima fotografie cunoscută a con- 
vexității cerebrale, mulizată de Husehke. 

Un progres spectaculos are loc însă datorită microsco-= 
piei. În i842 B. Stilling realizează primele secţiuni micro- 
scopice ; in 1858 Gerlach descoperă posibilitatea colorării 
acestora cu carmin ; în 1873 Golgi realizează primele im- 
pregnări argentice („la reazzione nera“) deschizînd un 
drum extraordinar de cercetare ; în 1882 C. Weigert ima- 
zinează tehnici de colorare a fibrelor mielinice cu un lac 
de hematoxilină, iar în 1890 F. Nissl (elevul marelui 
Kraepelin) pune la punct tehnica de colorare a neuroni- 
lor cu culori bazice de anilină. 

În 1685 V. Marchi publică metoda sa de evidenţiere a 
degenerării anterograde a tecilor de mielină, din fibrele 
nervoase secționate (degenerarea walleriană), iar în 1870 
B. A. Gudden (nefericitul medic care a murit în cursul 
sinuciderii regelui Ludovic II al Bavariei, ambii înecaţi în 
lacul Starenberg) descoperă degenerarea retrogradă. 

Graţie acestor tehnici se precizează că întregul sistem 
nervos este un agregat de sute de milioane de celule spe- 
cializate (celule nervoase) interconectate în cadrul unei 
vaste rețele. 

Iniţial Gerlach și odată cu el Remak, Meynert şi Len- 
hossek au susținut că această rețea este-continuă. un fel 
de sinciţiu. 

Ulterior, Golgi nu a reușit cu metoda lui să demonstreze 
continuitatea acestei rețele, care apărea a fi formată din 
unităţi separate juxtapuse, fiecare unitate corespunzînd 
unui neuron și prelungirilor sale (dendritice și axonale). 
Discontinuitatea a fost demonstrată de W. His. A Forel 
şi de Waldeyer care. în 1891. foloseşte primu dată terme- 


Fig. 40 
Neuron (din cee 
rebel) 

nul de neuron. În acest mod s-a constituit teoria neuro- 
nală (iniţiată de Kâlliker și Schultze), stabilindu-se struc- 
tura istologică discontinuă a acelor reţele preconizate 
= relativ nebulos — cu un secol mai înainte de Haller. 

Toate cercetările și concluziile au fost posibile dato- 
rită dezvoltării teoriei celulare, care s-a constituit prin 
eforturile lui K. Bichat (1771—1802) și apoi a cercetărilor 
lui L. Oken, M. J. Schleiden. T. Schwann ș.a. 

În fig. 40 este reprezeniată o celulă nervoasă (neur on) 
din cerebel. Se văd : corpul neuronal (sau soma), preiun- 
girile dendritice, prelungirea axonală zi arborizaţiile ter- 
minale. Schema structurală a neuronilor este aceeaşi pen- 
tru toate celulele nervoase, prezeniind însă o mare 
variabiliiate de forme şi dimensiuni. Astăzi există un in- 
ventar al tuturor acestor forme și o clasificare a neuro- 
nilor în funcție de ele. 

Studiul celulelor nervoase a făcut obiectul unui nu- 
măr mare de lucrări. Ștoala românească a jucal. un rol de 
seamă in cercetarea microscopică a sistemului nervos. Ast- 
fel. monografia (în două volume) intitulată La cellule ner- 
veuse, publicată în 1909. la Paris. de Gh. Marinescu 
(1863—1938). este și astăzi o lucrare ce trebuie consultată 
de toţi cei ce vor să studieze neurobiologia sau neurologia. 

Discontinuitatea reţelelor neuronale a fost definitiv 
demonstrată de S. Ramon y Cajal, cure a pus în evidenţă, 
în 1888, morfologia microscopică a contactelor interneuro- 
nale, la nivolul reţelei neuronale. contacte pe care Foster 
şi Sherrington le vor numi sinapse, în 1897. 

In eu: Costa s-a precizat alcătuirea rețelei nevra- 
xiale ca fiind formată din neuroni (elemente operaționale), 
din prelungiriie neuronale (elemente de transmisiune) și 
din sinapse (elemente de conectare interneuronală). 

În fig. 41 se poate vedea modul în care se înfăţişează 
la microscop rețeaua neuronală. Se vede cum neuronii 
sînt interconectaţi și cum realizează un agregat extrem de 
complicat în care este foarte greu să decriptezi regula (sau 
regulile) de construcție. Importanţa acestei organizări în 
rețea va apare de-abia in secolul următor. cind se va ex- 
trapola la țesutul nervos teoria reţelelor cu contacte. Dar 
să nu anticipăm. 

Fig. 4 
Reţea de neuroni (din cortex) 


Intorcîndu-ne la cea de a doua jumătate a sec. al 
XIX-lea să amintim că este vremea cind se dezvoltă şi 
cunoștințele privind electrogeneza biologică. C. Matteueci, 
E. Du Bois-Reymond și J. Müller demonstrează existenţa 
curentului de leziune ; J. Bernstein arată rolul membra- 
nelor și al migraţiunilor ionice pentru producerea dife- 
renţei de potenţial dintre cele două feţe ale lor (cea in- 
temă şi cea.externă). Aparatura lui Du Bois-Reymond îi 
permite să pună în evidenţă potenţialul electric de ac- 
țiune şi transmisiunea lui în lungul fibrelor nervoase. 
Electrofiziologia nervoasă răstoarnă toate concepţiile des- 
pre fluidul nervos sau forţa nervoasă (Helmholtz). N. E. 
Uvedenski dezvoltă această idee şi compară fibrele ner- 
voase cu cablurile telefonice (1883). La rîndul lui, R. Ca- 
ton, V. 1. Danilevski, I. Secenov, A. Beck aduc contribu- 
ţii evidente privind evenimentele electrice din nevrax. 

În felul acesta, încetul cu încetul, modelul histologic 
se completează. Nevraxul apare ca fiind alcătuit dintr-o 
reţea de neuroni, care generează fenomene electrice ce se 
transmit de la unul la altul. De asemenea se precizează 
că reţeaua primește potenţiale de acţiune de la receptori 

(prin nervii aterenţi) şi trimite potenţiale de acţiune că- 
tre mu;chi (prin nervii eferenţi). Modelul hidraulic sau 
mecanice al secolului precedent este complet înlăturat. În 
locul lui ne apare acum modelul electrobiologic. 

Sintem departe de concepţia de structură amorfă a 
creierului antic și medieval, iar modelul iatromatematic 
a căpătat o concretizare nouă, valabilă și astăzi. 

Organizarea reţelei nervoase, situarea ei între nervii 
aferenţi şi cei eferenţi, precum şi circularea potențţialelor 
de acţiune electrică prin aceste structuri oferă, în sfîrșit, 
o bază pentru explicarea reflexelor sensitivo-motorii. 
Am văzut că noţiunea de reflex se datorește lui Descar- 
tes. El a situat însă, la articularea căii ăferente cu cea 
eferentă, un dispozitiv complicat, încluzînd și un prînci- 
piu transcendent sufletul. 

E drept că noțiunea de reflex apare schițată prima dată 
încă din antichitate, la Epicur și apoi la Lucrețiu. Datorită 
însă lui Descartes reflexul a căpătat toată semnificaţia lui 
funcţională. Lucrul acesta a izbit şi pe enciclopediști. Să 
nu uităm că Diderot a fost unul din promotorii acestei 
noţiuni. Totuși noţiunea de reflex avea atunci doar o va- 
loare euristică. Reflexul lui Descartes este un reflex foarte 
complicat, deoarece implică intervenţia decizională a psi- 
hismului (res cogitans), ceea ce-l făcea greu analizabil în 
contextul epistemului epocii respective şi cu metodologia 
disponibilă pe atunci. 

Problema s-a simplificat însă prîn studierea răspunsu- 
rilor motorii la excitanţii senzitivi, pe animate decapitate. 
S. Halles (1677—1761) este primul care atacă problema, 
cercetările sale fiind reluate de J. A. Unzer (1727—1809) şi 
de J. Prochaska (1749—1820), pentru ca apoi conceptul de 
reflex să Lie edificat și prin eforturile lui Ch. Bell (1774— 
1842). Fr. Magendie (1783—1855) și A. Walker (1779—1882). 

La început a dominat o nedumerire. Chiar marele 
fizioiog Pflüger (1829—1910) invoca un „suflet spinal“, 
Prochaska a considerat că locul unde se „închide“ reflexul 
implică un aranjament local, pe care l-a numit sensoriurm 
communis (un nume vag, cu puternice rezonanțe medie- 
vale). El a intuit clar esenţa mecanismului reflex : „„Reflec- 
tarea impresiunilor sensibile la nivelul măduvei nu este 

supusă numai legilor fizice... Ea urmează legi particulare 
care par a fi înscrise de natură în pulpa medulară a senzo- 
riului comun...” Legile respective se vor dovedi a fi cele 
ale teoriilor sistemelor informaţionale şi ale reţelelor cu 
contacte care vor fi elaborate în secolul următor. Trebuie 
să spunem însă că toți cei ce s-au ocupat în această epocă 
de reflexele medulare au fost cercetători de prestigiu. 
care și-au dat seama de implicaţiile de ordin general ale 
conceptului de reflex. Din lucrările lor se vede că au intuit 
că manipulează un mecanism de bază al sistemului nervos. 

Numai o timiditate, poate o angoasă metafizică, a îm- 
piedicat pe acești cercetători victorieni să precizeze orga- 
nizarea reflexelor simple senzitivo-motorii. Va fi meritul 
lui Sir Ch. Sc. Sherrington (1857—1952) de a realiza acest 
obiectiv la începutul veacului următor. 

Oricum, conceptele de rețea neuronală şi de reflexe 
medulare au fost bine conturate. Pe baza lor Du Bois- 
Reymond a elaborat un model de astă dată extrem de 
mecanicist, al sistemului nervos, bazat pe transmiteri de 
curenți electrici, care l-a dus însă la o rezervă agnostică 
privind sufletul. Lui i se datorește dictonul : „ignoramus 
ienorabimus“. l 

În acest timp TEE EN despre electricitate făcuseră 
un progres uluitor (Oersted, Ampere, Faraday. Ohm, Kirch- 
hoff etc.). Electricitatea începe să lămurească multe lucruri, 
în trecut inexplicabile. Se schițează prima modelare a acti- 
vității sistemului nervos sub forma unei maşini clectrice 
sau mai concret a unei anumite forme de instalaţie tele- 
grafică foarte complicată. 

Sub influența lui Du Bois-Reymond şi a filosofiei 
democraților revoluționari ruși, 1. M. Secenov (1829—1905), 
extrapolează conceptul de reflex de la măduvă la întregul 
sistem nervos şi emite, în 1863, teoria reflexelor creierului. 
Întreaga activitate psihică este, pentru prima dată, explicată 
sub forma unui reflex. Modelul cartesian este reluat. însă 
fără prezenţa sufletului la locul de închidere al reflexe- 
lor respective. 

Secenov face distincția netă dintre reflexele senzitivo- 
motorii (pe care le consideră automate) şi reflexele psihice 


151 


la nivelul cărora recunoaște existenţa unui proces decizio- 
nal („libertatea voinţei“). 

felul acesta se ajunge la un model sistematic mate- 
rialist al vieții psihice care poate fi descris prin relația : 


= [S]u (2) 


în care y reprezintă răspunsul molor (sau comportamen- 
tul) elaborat de sistemul nervos [S] pe baza unei decizii 
şi ca urmare a unei incitaţii : u. 

Formula (2) este ideniică cu cea de la pag. 109. În 
modelul lui Descartes însă operatorul [S] implică interven- 
ţia unui principiu exterior sistemului, care transcende 
structura lui materială, în timp ce la Secenov operatorul 
[S] se referă la proprietiţile înseși ale sistemului, la 
modul său de organizare funcţională. Sub aceeaşi formulă 
se vede că se „ascund“ două concepţii profund diferite, 
care reflectă însă progresul realizat de gîndirea ştiinţifică 
în intervalul de timp ce s-a scurs între Descartes şi Secenov. 
La noi în ţară V. Conta a susținut și el un model materia- 
list al psihismului bazat pe mecanisme de tipul reflexelor. 

Acum întervine creator în științele creierului influența 
elucubrațiilor frenologice. Modelul lui Secenov era definit 
pe întreaga masă encefalică, fără de nici o preocupare 
localizaționistă. Ideile lui Gall și Spurzheim însă sugera- 
seră o ipoteză de lucru tentantă și anume că: 1) scoarţa 
cerebrală ar avea un rol preponderent in activitatea 
psihică ; 2) că activitatea psihică umană nu ar avea o repre- 
zentare centralizată unică (în sensul cartesian), ci una des- 
centralizată, cu o anumită geometrie sau geografie in 
creier (pe scoarţa cerebrală). 

Aceste ipoteze și le-a însușit în special K. F. Burdach 
(Vom Bau und Leben des Gehirns, 1819), care a insistat 
însă mai mult asupra unor localizări psihomorfologice sub- 
corticale (în sensul modelului lui Th. Willis). 

Să urmărim evoluţia acestor idei : 

a) În favoarea unui rol important al scoarţei cerebrale 
şi a unor localizări multiple a pledat și descoperirea orga- 
nizării citoarhitectonice a. cortexului. Fr. Gennari descri- 
sese structura specială a scoarței din scizura calcarină, evi- 
denţiind o, strie albă (cei poartă numele); J. Baillarger 

făcuse o analiză microscopică a acestei strii (1840); 
Th. Meynert a fost însă primul (1833—1892) care a arătat 
organizarea in cinci straturi a celulelor din scoarţa cere- 
brală și care a descoperit deosebiri de structură celulară în 
diferitele regiuni ale cortexului (1867). Lui îi datorăm 
citoarhitectonica scoarței cerebrale. El a făcut marea îm- 
părțire a scoarței în arhicortex (rinencsfal, allocortex) şi 
neocortex (pallium, izocortex). Polimorfismul citologic al 
scoarței a mai fost evidenţiat și de R. Remak (1841), 
R. A. Kölliker (1852), V. A. Beț (1874), W. B. Lewis (1878) 
şi Cajal (1891). În felul acesta pshihomorfologismul fre- 
nologic găsea un suport indirect. 

Cercetările de citoarhitectonică au fost completate de 
cercetările de mielogeneză ale lui P: Flechsig (1847—1929). 
Acesta a urmărit momentul în care prelungirile neuro- 
nale se înconjoară cu o teacă de mielină şi a constutat că 
acest moment diferă de la un sistem de fibre la altul. 
Regula generglă stabilită de el era că un sistem se mieli- 
nizează cu atît mai devreme, cu cît este mai vechi din 
punct de vedere filogenetic. Pe baza acestei constatări. a 
distins — la nivelul scoarței cerebrale — 36 de regiuni 
sau arii distincte, dintre care unele le-a numit arii senzi- 
tivo-motorii primare și secundare sau de proiecție care se 
mielinizează înainte de naștere, iar altele arii de asociație 
care se mielinizează după naștere. Flechsig a situat acti- 
vitățile de ordin psihic la nivelul acestor arii de asociaţie 
(Uber das Zusammenwirken der Gehirntheile, 1891). 

b) Cam în aceeași epocă se realizează primele cerce- 
tări care dovedesc : 1) că scoarţa cerebrală are anumite 
funcţii evidenţiabile ; 2) că aceste funcții pot fi cartogra- 
fiate pe suprafaţa ei. i 

Primele experienţe se datoresc lui P. Flourens (1794— 
1867) care, extirpînd „emisferele“ cerebrale la porumbei, 
a constatat că nu le mai rămîn decît reflexele. El a con- 
chis că funcţiile nervoase superioare sînt răspîndite difuz 
in etajele superioare ale sistemului nervos 1 (1842). 

1 Menţionăm că păsările nu dispun de o scoarță cerebrală pro- 
priu-zisă ca mamiferele, ci doar de un primordium cortical și de 
un corp hiperstriat. 

Fr. L. Goltz (1834—1902), de la Strasbourg, extirpind 
scoarța cerebrală la ciine si obținind spuravieţuiri pină la 
18 luni, a constatat o dezorgunizare profundă a comporta- 
mentului acestor animale (Der Hund ohne Grosshirn, 
1892). 

Datorită acestor observații s-a demonstrat — pentru 
prima oară în istoria ştiinţelor, în mod experimental — 
rolul creierului şi în special al scoarței cerebrale pentru 
desfășurarea activității psihice (comportamentului). Datele 
respective erau însă valabile numai pentru animale. 

c) Aceste constatări au fost completate de observaţiile 
lui .]. Bouillaud, dar mai ales ale lui E. Aubertin (1861) şi 
P.P. Broca (1861) care au arătat că leziuni prin boală (nu 
prin experiment) ale scoarței cerebrale frontale (în 
stînga) la om produc tulburări ale limbajului. De astă dată 
concluziile sînt formulate pe baza confruntării simptome- 
lor organice şi psihice ale bolii cu sediul anatomic al leziu- 
nii. Metoda respectivă se numește metoda anatomoclinică. 
Originile ei trebuie căutate tocmai la Galen (De locis affec- 
tis) Adevăratul ei fondator este însă G. Morgagni 
(1682—1771) cu lucrarea De sedibus et causis morborum 
per anatomen indagatis (1761). Metoda anatomoclinică a 
fost fundamentală pentru precizarea organizării sistemu- 
lui nervos și este, incontestabil, meritul Școlii neurologice 
franceze de la Salpetriere de a fi dezvoltat-o şi transfor- 
mat-o într-unul din cele mai puternice „instrumente de 
explorare“ al nevraxului. Continuind o veche tradiție 
(Pinel, Foville, Baillarger etc.), J. M. Charcot (1825—1893) 
apare drept fondatorul și „marele pontif“ al anatomo- 
clinicii neurologice. 

Această metodă este și astăzi valabilă şi Școala neuro- 
logică românească, fondată de Gh. Marinescu, și-a adus 
contribuţia ei extrem de importantă pentru descifrarea 
modului de organizare și de funcţionare a sistemului 
nervos. Nu putem trece cu vederea contribuţiile lui 
C. I. Parhon, I. T. Niculescu, N. lonescu-Șisești, S. Dră- 
gănescu, O. Sager și mai tirziu ale lui A. Kreindler, 
Th. Horneţ ș.a. care cu metoda.anatomoclinică au îmbo- 
gățit materialul faptic necesar înțelegerii rolului sistemu- 
lui nervos-ca suport al vieţii psihice. M. Ralea și C. Botez 

au subliniat pe bună dreptate în Istoria psihologiei (1958) 
rolul Școlii neurologice româneşti pentru fundamentarea 
unei concepții materialiste în psihologie. 

d) În timpul războiului pruso-danez, G. Fritsch (1838— 
1927) a constat că execitarea unei anumite porțiuni a scoar- 
tei cerebrale la un rănit determină contracţii în membrele 
din partea opusă a corpului. Este prima relatare a unei 
explorări funcţionale în cursul unor intervenţii neurochi- 
rurgicale. Această metodă va fi amplu dezvoltată în secolul 
următor, în special de Förster în ermana şi apoi de 
Penfield în Canada. 

Ulterior, împreună cu E. Hitzig (1838—1907), Fritsch 
a realizat la ciine primele experiențe de excitare cu curent 
galvanic a scoarței cerebrale, realizînd prima hartă func- 
țională de acest fel (Uber die elektrische Erregbarheit des 
Grosshirns, 1870). Astfel se inaugurează o metodă nouă şi 


Fig. 42 
Sehema lui Fritsch şi Hitzig 
(1870) 


se pun bazele experimentale ale modelelor localizaţioniste] 
O eră nouă începe în științele creierului. 

În fig. 42 este reprodusă schema originală a lui Fritsch 
şi Hitzig. Ea reprezintă prima hartă funcțională a scoar- 
ței cerebrale bazată pe un experiment prin excitare cu 
curent galvanic. Pe schemă au fost însemnate cu cercuri 
punctele a căror excitare produce mișcări în faţă, prin + 
cele ce produc mișcări în membrele anterioare, prin puncte 
cele ce produc mișcări ale membrelor posterioare, iar prin 
triunghiuri cele ce determină mișcări ale gitului. 

Între timp, J. H. Jackson (1825—1911) a făcut obser= 
vaţiile sale clasice privind originea corticală a epilepsiei 
focale. D. Ferrier, voind să verifice concepţia lui J. H. Jack- 
son, realizează o hartă a punctelor motorii „electro exci- 
tabile“ în scoarța de maimuţă (Experimental researches 
in cerebral physiology and pathology, 1873). El a 'extra- 
polat apoi (fără bază experimentală) punctele sale — pe 
schema lui Ecker — scoarței cerebrale umane (The fonc- 
tions of the brain, 1876), vealizînd astfel prima hartă func- 
țională a cortexului cerebral uman. 

În fig. 43 este redată această prima hartă funcţională 
a scoarței cerebrale umane realizată de Ferrier pe baza 
experienţelor sale făcute pe maimuțe. 

Datele de excitație au fost completate şi cu cele ob- 
ținute prin extirpări corticale parţiale. S-au evidențiat 


Fig. 43 
Schema lui Ferrier 
(1870) 


astfel zonele (ariile) motorii piramidale (Fritsch şi Hitzig, 
Ferrier, Horsley și alţii), cele motorii extrapiramidale 
(Behterev) și cele vizuale (Hitzig. Ferrier). Sămînţa arun- 
cată de frenologi a. început să ducă la o recoltă ‘bogată. 
De astă dată cercetările se bazau pe experiment și obser- 
vați€ anatomoclinică. Trecîndu-se de la date, la speculaţii, 
s-a ajuns însă şi la exagerări care amintesc de cele ale luj 
Redfield. Datele experimentale dovediseră. localizări mı- 
mai ale unor funcţii fiziologice (funcţii motorii) şi a unor 
funcţii psihice elementare (percepțiile vizuale şi cele au- 
ditive). Printr-o extrapolare imaginativă s-a creat — fără 
suport experimental (suprapusă hărţii corticale neurofi- 
ziologice) — o hartă corticală neuropsihologică. Ca exem- 
plu, voi cita pe S. Exner, care în lucrarea sa Untersuchun- 
gen iiber Localisation der Functionen in der Grosshirn- 
rinde des Menschen, publicată la Viena, în 1881. descrie 
aproape 300 de „centri funcționali“ în scoarța cerebrală 
umană, din care nici unul nu a rezistat timpului. Aceste 
exagerări au compromis conceptul de localizare şi au dus 
la edificarea unui psihomorfologism fantezist. 

Eforturile anatomiștilor, histologilor şi fiziolugilor au 
permis, la sfîrșitul secolului al XIX-lea, obţinerea unei 
imagini noi, radical diferită de cea antică şi medievală, a 
substratului morfologic al vieţii psihice. Nu mai este vorba 
de un fluid (eter, aer, lichid) cu proprietăți speciale 
(pneuma, spiritele vitale, spirite animale) care circulă prin 
cavitățile inimii şi creierului, prin artere şi „tuburile 
nervoase“ 

Modelul sfîrşitului secolului al XIX-lea ia în conside- 
rare numai sistemul nervos cu nervii aferenţi (care pleacă 
de la receptori) şi nervii eferenţi (care ajung la efectori). 
Acest sistem e format din miliarde de neuroni a căror pre- 
lungiri formează o vastă și complexă rețea la ale cărei 
puncte de contact se găsesc sinapsele. În lungul elemen- 
telor acestei reţele circulă potenţialele electrice de acţiune. 

Pe acest suport se. desfăşoară atit. o activitate neurofi- 
ziologică (al cărei element de bază este reflexul senzitivo- 

motor), cît şi astivitatea psihică, care apare ca o formă 
evoluată si «cmpiicată to: de reflex. Aceste reflexe cere- 
brale psihice se realizează, în mod dominant, la nivelul 
scoarței cerebrale, unde există o oarecare specializare 
regională (topografică). 

Noul model permite cristalizarea psihologiei ca știință 
pozitivă, separată de filosofie şi oarecum mai aproape de 
neurofiziologie. J. F. Herbart face o separare 'netă între 
psihologie şi filozofie considerîndu-le tot atit de deosebite 
ca și teologia și cosmologia. El consideră psihologia ca un 
fel de mecanică a spiritului şi introduce ideea evaluării 
cantitative a fenomenelor psihice (Psychologie ăls Wis- 
senschaft, 1824—1825). Inspirîndu-se de aici, în cercetările 
sale, E. N. Weber ajunge la formularea primei legi psiho- 
logice cantitative, lege care a căpătat expresia ei matemă- 
tică finală la 22 octombrie. 1850, grație lui G. Th. Fechner. 
Această dată este considerată de psihologi (G. A. Miller) 
drept data de naștere a psihologiei ştiinţifice sau experi- 
mentale (deși primul experimentator în domeniul psiho- 
logiei a fost Alcmeon din Crotona, în sec. IV—V îe.n.). 
Părintele incontestabil al psihologiei ştiinţifice este însă 
W. Wundt (1832—1920), elev al lui L. von Heimholtz, care 
creează primul laborator de psihologie la Leipzig (1876). 
Concomitent, în S.U.A., W. James (1824—1910) fave pri- 
mul curs privind relațiile dintre psihologie şi fiziologie, 
iar în 1890, inspirat de fiziologul danez C. Lange, el emite 
cunoscuta sa teorie a emoțiilor, ċare implică un adevărat 
circuit reflex de tip feed-back. În Anglia, F. Galton (1822— 
1911) a abordat psihologia de pe pozițiile antropologiei şi 
a introdus psihometria (metoda testelor) şi analiza statis- 
tică în psihologie deschizind un drum fructuos pe care 
se vor angaja Binet, Simon, Pieron, Cattell, Ebbinghaus ș.a. 

Drumul nou pe care s-a angajat „știința despre suflet“ 
nu era în contradicție cu modelul morfofuncţional victo- 
rian. La baza întregii psihologii experimentale se simte 
umbra conceptului de reflex psihic (chiar dacă nu este 
formulat explicit) şi a suportului său material sistemul 
nervos central. 

Desigur că şi filosofia avea de spus un cuvint în 
această dezbatere, deși în fapt nu a contribuit cu nimic la 
realizarea modelului care ne interesează. Ea a abordat 
problema relaţiilor „,suflet-creier“ de pe două poziții dis- 
tincte : una dualistă și alta monist-materialistă. Poziţia 
dualistă implică un suflet nematerial, corelat — într-un 
anumit fel — cu evenimentele materiale ce se petrec în 
creier. În acest sens, W. James spune textual : „,...există 
două elemente : spiritul cunoscător și lucrul de cunoscut şi 
ele sînt ireductibile unul la altul“ (The Principles of Psy- 
chology, 1890). Chiar și în cadrul dualismului se constată 
două aspecte : unele forme de dualism integral sau de pa- 
ralelism, în care evenimentele psihice și cele fizice evo- 
luează independent, ca două serii de fenomene eterogene, 
şi un dualism mai conciliant, care admite o interacţiune 
între ele. Este evident că numai acesta se poate integra 
modelului analizat. 

Modelul pe care l-am prezentat este, în special, vala- 
bil în cadrul unei interpretări monist-materialiste a pro- 
blemei relației psihic-corp. Majoritatea oamenilor de şti- 
ință au adoptat o concepție materialistă, însă insuficient 
definită, așa-numitul materialism științific naturalist. De- 
sigur că această poziţie, filosofic inconsistentă, îi conferă o 
nesiguranţă, cu posibilități de alunecare fie către un mate 
rialism mecanicist, fie către un empirism banal, fie chiar 
către un idealism fizic. Tot în același sens trebuie consi- 
derată şi poziția scientistă (Taine, Le Dantec) care vrea 
să elimine orice interpretare filosofică. Rezolvarea co- 
rectă a dat-o materialismul dialectic, care a demonstrat 
clar că în problema ce ne preocupă materia este factorul 
prim, iar conștiința factorul secund. 

Evident că această concepție s-a impus cu eforturi. Nu 
era nevoie să se elimine doar teoriile idealiste sau duuliste, 
dar şi cele materialist vulgare, care considerau fenomenele 
psihice ca un produs, un fel de secreție a creierului, așa 
„cum bila este o secreție a ficatului“, ca să folosim o ex- 
presie a lui Cabanis (1756—1808), teorii care au fost la 
modă la sfîrșitul secolului al XIX-lea (K. Biicher, Karl 
Vogt, J. Moleschott). 

Conform materialismului dialectic, materia este supe 
rior organizată la nivelul sistemului nervos (ceea ce este 
în concordanță cu modelul propus de ştiinţele pozitive). 
Prin interacțiunea acestei materii superior organizate 
cu evenimentele din mediu ea generează fenomenele psi- 
bice. În felul acesta trebuie înţeleasă ideea că psihicul este 
un rezultat al activităţii materiale a creierului. 

Se vede deci că rezolvarea problemei raportului dintre 
„suflet“ și creier apare în cadrul mai larg al soluționării 
problemei fundamentale a filosofiei. Analiza acestei pro- 
bleme depășește însă cadrul lucrării noastre. 


„Sapiens nihil affirmat quod non 
probat“ (Ințeleptul nu afirmă nimic 
ce nu poate ft dovedit.) 


Dieton latin 


EPOCA CONTEMPORANĂ (1) 


Epoca pe care o abordăm acum este una din cele mai 
frămîntate ale istoriei europene. Începuturile ei se con- 
fundă cu acelea ale veacului al XX-lea, iar sfîrșitul ei cu 
terminarea celui de-al doilea război - mondial. Această pe- 
rioadă care „răsare“ odată cu retragerea lui Bismarck de 
la conducerea. Germaniei imperiale şi „apune“ odată cu 
începuturile războiului rece este dominată de procesul de 
dezvoltare industrială, de creştere continuă a forței clasei 
muncitoare, de impactul sporind al maselor in viața eco- 
nomică şi culturală (,,invaziunea maselor“ după J. Ortega 
y Gasset) şi de constituirea unui nou imperialism, mult 
mai agresiv. 

De la epoca echilibrului european se ‘trece la echili- 
brul mondial. Acest proces, care a transformat radical lu- 
mea, s-a desfășurat în două etape marcate de două 
războaie, care au vrut să fie europene, dar au fost mon- 
diale. După primul, imperiile centrale s-au prăbușit (mo- 
narhia habsburgică și cea prusacă), iar imperiul Romano- 
vilor ca urmare a Revoluţiei din octombrie s-a transfor- 
mat în primul stat socialist din lume. După cel de-al doilea 
război mondial, Franța burgheză, Italia fascistă, Germa- 
nia naţional-socialistă și Marea Britanie şi-au pierdut po- 
ziţiile lor în lume şi posesiunile coloniale. 

Cu toate aceste frămîntări şi transformări politice şi 
economice, viaţa culturală continuă. Burghezia (mai ales 
în prima decadă a secolului) îi impune ritmul şi exigen= 

tele ei. Este ceea ce francezii au numit „la belle epoque“ ! 
Este epoca baletelor rusești ale lui Deaghilev, a dadaismu- 
lui, a lui Matisse, Braque, Rodin, Picasso. Apare pictura 
nefigurativă (Kandinsky) și sculptura modernă (Brâncuși). 
Este perioada primelor mari metamorfoze ale muzicii : de 
la Richard Strauss care domină sălile de concerte, la Stra- 
vinski și Schönberg, care prin creaţiile lor surprind pu- 
blicul. M. Proust scrie În căutarea timpului pierdut, iar 
Thomas Mann termină Moartea la Veneția. 

Frobenius și apoi Spengler- promovează morfologia 
culturii cu nuanțe pesimiste. Arhitectura betonului își 
caută și își găsește estetica ei. 

Paralel cu această viață culturală, alături de muzică, 
baluri și zgomotul ceremoniilor de curte sau de liniştea 
catifelată a marilor cazinouri (Monte Carlo, Baden-Baden 
etc.), clasa muncitoare devine conștientă de drepturile, dar 
și de puterile ei. Scrierile lui Marx, Engels și Lenin se 
impun tot mai mult. Socialismul — învingător în Rusia 
țaristă — inaugurează o nouă eră în istoria politică, dar și 
în cea cultural-ştiințifică a lumii. 

“Tehnologia își continuă mersul ei triumfal în tot lun- 
gul acestei epoci. De la virsta fierului, cărbunelui și abu- 
rului, se ajunge la aceea a oțelului și electricităţii, a pe- 
trolului și chimiei. De la era căilor ferate și a bicicletei se 
ajunge la aceea a avioanelor, automobilelor și autostră- 
zilor ; de la vremea telegrafului se ajunge la aceea a tele- 
fonului și — în fine — la cea a radioteleviziunii. Evident 
că în acest cadru și științele teoretice au realizat — în 
toate domeniile — progrese impresionante. Este imposibil 
să facem aici măcar o singură enumerare a numelor celor 
mai reprezentative. 


Teoria electromagnetică, teoria atomică, relativitatea 
einsteiniană, teoria cuantică au modificat complet imagi- 
nea lumii și au permis edificarea cosmologiei secolului al 
XX-lea cu toate preciziunile ei tulburătoare, dar și cu o 
enigmatică reminiscență de misterios. 

Revenind la dezbaterea propusă în cartea de faţă, tre- 
buie să precizăm că progresul tehnologic general a permis 
o mai profundă analiză a structurii și a microfuncţionării 
sistemului nervos, 

Nearonul incepe să fie binecunoscut (Gh. Marinescu, 
S. Raymon y Cajal, L. de No și mulţi alţii). Cele două 
lucrări de bază — La cellulle nerveuse, publicată de Mari- 
nescu (1909) şiTextura del sistemo nervoso del hombre y 
de los vertebrades, tipărită de Cajal (1899—1904), preci- 
zează definitiv conceptele de neuron şi de rețea neuronală, 
Se pun în evidenţă celulele nevroglice, iar del Rio Hortega 
demonstrează existența celulelor microgliale (1909), care 
vor fi inteypretate drept reprezentanții sistemului reticulo 
endotelial în țesutul nervos de către 1. T. Niculescu şi 
I. Bazgan (1925). 

Se stabilesc principiile de organizare a rețelelor neuro- 
nale, precizîndu-se scheme care arată modul cum se inter- 
conectează neuronii. Firește că.acest- progres se datorește 
ameliorării metodologiei folosite. Se descriu tipuri de 
astfel de reţele și se identifică circuite neuronale închise, 
un fel de bucle, care au fost numite circuite reverberante 
(Cajal, L. de No, Bonin ș.a.). 

În fig. 44 sînt reproduse, cu titlul de exemplu, două 
tipuri de interconectare de neuroni, stabilite de L. de No. 
Ambele tipuri sint unități de memorizare. Cel de sus este 
un dispozitiv care reține informaţia un timp finit (ce de- 
pinde de lungimea lanțului celui mai lung). Cel de jos, 
numit şi circuit reverberant, reține (memorează) infor- 

Fig. 4 
Circuite ue memorie 


mația pe o durată infinită (cel puţin teoretic). Cajal a in- 
terpretat eronat aceste circuite reverberante considerîn- 
du-le drept dispozitive de amplificare a semnalului elec- 
tric, idee care însă nu a putut fi confirmată. 

În cadrul reţelelor neuronale se pun în evidenţă și alte 
reguli de înterconectare. Cajal — încă din 1895 — arată 
cum se stabileşte o anumită corespondenţă între geometria 
receptorilor și geometria ansamblurilor neuronale, cu care 
sînt conectaţi, elaborînd, astfel, embrionul a. ceea ce va. 
deveni ulterior codificarea spaţială în reţelele neuronale. 


Tot Cajal, în Algunas Conjeturas sopra el mecanismo 
anatomico de la ideacion, asociacion y attencion (1895), 
afirmă explict că „reţelele neuronale sînt suportul mate- 
rial al vieţii psihice“. El merge atît de departe încît con- 
sideră celulele efectoare.ale scoarței cerebrale (așa-numi- 
tele celule piramidale) drept celule psihice (!). 


Impulsul dat de Cajal a determinat cercetările lui L. de 
No (1934), care a analizat principiile de organizare ale re- 
țelelor neuronale. Lucrările lui de sinaptologie corticală 
l-au dus la concluzia că în scoarța cerebrală există o jux- 
tapunere de unități mulţineuronale, interconectate, fie- 
care avînd un plan propriu de structură. În felul acesta, 
L. de No a creat bazele morfologice pentru teoria unită- 
ților (reţelelor) paucineuronale sau modulare din sistemul 
nervos, conform căreia fiecare unitate respectivă are rolul 
unui adevărat microprocesor. i 


În fig. 45 se vede diagrama realizată de L. de No, care 
descrie principiile de interconectare a neuronilor dintr-o 
unilate corticală. Este vorba de o simplificare conceptuală 
care însă are meritul de a evidenția că legăturile inter- 
neuronale nu sînt întimplătoare, că ele corespund unui 
plan. După mine nu s-a insistat încă îndeajuns asupra 
acestui aspect, care mi se pare una din achizițiile cele mai 
de seamă pe care le-a realizat morfologia sistemului 
Nervos. 

Evenimentele electrice din nervi au putut fi analizate 
(graţie oscilografului catodic) de S. Gasser și J. Erlanger 
(1922), iar cele din membranele neuronilor şi prelungirile 
lor (grație descoperirii  microelectrozilor) de către 
A. L. Hodgkin, A. F. Huxley, A. S. Curtis și K. S. Cole (în 

Fig. 45 
„Modul“ cortical (L. de 
No) 


jurul lui 1939). În felul acesta s-a putut stabili definitiv 
că rețeaua fibrelor nervoase conduce evenimente electrice 
(potenţialele de acţiune), care se prezintă ca nişte impul- 
suri modulate în frecvenţă, ce se propagă din aproape în 
aproape (Hermann — 1879) pe fibrele fără teacă de mie- 
lină şi saltatoriu — din nod în nod! — pe nervii cu teacă 
de mielînă (Tasaki — 1939). 

În fig. 46 este redată o diagramă a lui Erlanger, Gasser 
şi Bishop în care sînt reproduse oscilograme determinate 
de curenţii de acțiune de pe un nerv periferic. 

Pe abscisă e reprezentat timpul în miimi de secundă 
(0) iar pe ordonanţă distanța in milimetri dintre punc- 
tul de înregistrare şi cel de excitare. Se vede că diferitele 
componete se propagă cu viteze deosebite, ceea ce duce 
la dispersarea lor pe măsură ce înregistrarea e mai de- 
parte de punctul de excitare. 

S-a putut preciza că la nivelul neuronilor potenţialele 
de acţiune nu se mai comportă ca niște impulsuri modu- 
late în frecvenţă, ci ca nişte variaţii de potenţial modulate 


1 Tecile de mielină sînt întrerupte regulat de nişte strangulări 
numite nodurile lui Ranvier. 

în amplitudine. Sherrington a arătat cum neuronul, dis3 
punînd de o inerție, de un fel de memorie foarte scurtă, 
permite efectuarea unor adunări simultane sau succesive 
a incitaţiilor pe care le primește, iar medicul englez Edgar 
Douglas Adrian (1889—1977) a precizat că între mărimea 
excitantului ce acționează pe neuron și frecvența impul- 
surilor pe care le emite pe prelungirea sa de ieșire (axon) 
există o relație matematică (reprezentată printr-o funcţie 
logaritmică). 

Tot acum se conturează și conceptele de excitație și in- 
hibiție. Impulsurile nervoase transportă cînd o informa- 
ție pozitivă (excitație) urmată de un efect, cînd o informaţie 
negativă (inhibiție) urmată de suprimarea unui efect. În 
felul acesta se pun bazele unei adevărate algebre logice 
a conexiunilor interneuronale și a reflexologiei elemen- 
tare (de la nivelul măduvei spinării). Exemplul cel mai 
ilustrativ al acestei algebre este inervația reciprocă a lui 
Sherrington, potrivit căreia un reflex determină o exci- 
tare pe un grup de mușchi (agoniști) și o inhibiţie pe un alt 
grup de mușchi cu acțiune contrară (antagoniști). 

Concomitent, V. V. Pravdici-Neminski din Kiev pune 
în evidenţă activitatea electrică ritmică ce poate fi recol- 
tata prin macroelectrozi la nivelul scoarței cerebrale a 
ciinelui (1925), iar H. Berger din Jena pune la punct elec- 

troencefalografia (EEG) la om (1929). La noi Marinescu, 
Sager și Kreindler se situează printre primii cercetători 
în domeniul enectroencefalografiei (1937). S-a precizat că 
EEG exprimă un aspect global, un fel de anvelopantă stâ- 
tistică a microevenimentelor electrice ce se petrec in mi- 
liardele de neuroni ai scoarței cerebrale şi in fibrele ner- 
voase ce o alcătuiesc. Ele sint unul din indicatorii activi- 
tăţii cerebrale. Există o serie de date care stabilesc o anu- 
mită corelaţie intre forma EEG și unele manifestări ale 
vieţii psihice. 

Deși EEG se referă la un aspect global al activităţii en- 
cefalice, ea este unul din „martorii“ ce atestă că psihicul 
are un suport în fenomenele electrice din creier. 

Descoperirea cea mai revoluționară a acestei =pou din 
domeniul sistemului nervos a fost faptul că la nivelul ter- 
minaţiilor eferente, nervii secretă niște produse chimice, 
biologic foarte active. În 1902 J. J. Abel descoperă epine- 
frina sau adrenalina (simpatina lui Cannon), iar, în 1914, 
H. H. Dale descoperă acetilcolina. În 1928 soţii Scharrer 
pun în evidenţă — in hipotalamus — o familie de neuroni 
(numiţi neurosecretori) care, la nivelul terminaţiilor lor, 
elimină niște produși activi (viitorii „releasing factors“) 
care controlează funcţia hipofizară. Dintr-o dată modul 
de funcţionare al reţelei nervoase capătă alt aspect. Din 
adîncurile istoriei se redeșteaptă ideea structurii tubulare 
a fibrelor nervoase, intuită de Aristotel și promovată de 
iatromecaniciști, ca și ideea scurgerii unui fluid lichid ca 
in modelul lui Hoffman, din perioada iluminismului. 

E drept că, iniţial, aceste substanţe active s-au găsit 
numai la terminaţiile fibrelor eferente vegetative, care au 
fost supuse la o riguroasă analiză, in special de către Da- 
niclopolu. Ulterior, însă, s-a găsit acetilcolină şi la nive- 
lul terminaţiilor fibrelor motorii din mușchii striați ai 
organismului (Nachmanson). În final s-au găsit atât acetil- 
colină (Feldberg, 1934) cit şi adrenalină, mai exact nar- 
adrenalină (Buhlring, 1944) și în sistemul nervos central. 
Deci modelul pur electric al rețelelor neuronale a trebuit 
să ie modificat. S-a ajuns astfel la modelul. electrochis 
mic : în lungul fibrelor nervoase se transmit potențiale 

electrice, iar la nivelul sinapselor se transmit substanţe 
chimice (neurotransmițători). 

În felul acesta modelul secolului precedent a fost per- 
fectat în ceea ce priveşte funcţionarea lui la nivel micro- 
scopic, în prima jumătate a secolului al XX-lea. 

De acum înainte, toate formele de activitate al sis- 
temului nervos, de la reflexul cel mai elementar (de exem- 
plu reflexul rotulian), pînă la comportamentul inteligent 
al omului cultivat se consideră că au un substrat mate- 
rial și anume : evenimentele electrice din membranele 
corpului neuronal, a dendritelor și axonilor și evenimen- 
tele chimice ce se desfășoară în sinapse. Problema modului 
cum se face trecerea între aceste evenimente și procesele 
psihologice nu a putut fi rezolvată în epoca ce ne pre- 
ocupă. Încercările făcute, bazate pe un mecanicism ele- 
mentar, nu au fost satisfăcătoare. Problema respectivă a 
început să fie clarificată de-abia în a doua jumătate a se- 
colului al XX-lea în cadrul ciberneticii și teoriei generale 
a sistemelor. 

Un alt aspect caracteristic cercetărilor acestei epoci 
este reprezentat de fundamentarea și dezvoltarea știinţi- 
fică a localizaţionismului cerebral. 

În acest sens trebuie luate în considerare în special cer- 

cetările de citoarhitectonie ale lui W. Campbell (1868— 
1937) și K. Brodmann (1868—1918). Acești autori au ana- 
lizat diferenţele regionale ale structurii scoarţei cerebrale, 
bazîndu-se pe morfologia neuronilor și pe modul cum sînt 
grupați. Primul într-o comunicare (prezentată de Sher- 
-rington la Royal Society în 1903) a descris 20 de zone sau 
arii diferite în scoarța cerebrală, iar al doilea a descris 
52 de arii distincte într-un articol apărut în „Journal für 
Psychologie und Neurologie“, tot în 1903. Ultima descriere, 
reluată în Vergleinchende Lokalisationslehre de Gros- 
shirnrinde“ (1909), a devenit clasică și constituie și astăzi 
sistemul de referință de bază în neurofiziologie și neuro- 
logie. Nu trebuie însă să uităm și contribuţia lui C. v. Eco- 
nomo (născut la Galaţi în 1876) și G. N. Koskinas (Die 
Cytoarchitektonik der Hirnrinde des ervachsenen Men- 
schen, 1925) care au descris 109 arii diferite. 

În fig. 47 este reprodusă suprafața emisferei cerebrale 
stîngi cu principalele circumvoluţiuni și scizuri peste care 
sînt redate ariile citoarhitectonice așa cum le-a stabilit 
Brodmann. Fiecare arie este denumită prin cîte o cifră. 
Aceasta este harta originală a lui Brodmann pe care orice 
cercetător sau clinician din domeniul neurologiei o cu- 
noaște și o folosește și astăzi (după 70 de ani). 

Cercetările de citoarhitectonie au fost completate cu 
cele de mieloarhitectonie și au dus și ele la subîmpărţirea 
scoarţei cerebrale în arii morfologice distincte (soţii Vogt). 
De astă dată, folosind alte coloraţii, autorii nu s-au mai 
bazat pe structura și aranjamentul neuronilor, ci pe forma 
și gruparea fibrelor de mielină, care și ele prezintă dife- 
renţe regionale în scoarța cerebrală. 

Rezultatele acestor cercetări au dus la recunoașterea 
structurii heteromorfe a scoarţei cerebrale și la stabilirea 
unor hărți morfologice. 

În paralel s-au întreprins și cercetări fiziologice pri- 
vind aceeași problemă. În acest sens, prin excitarea directă 
a scoarţei cerebrale s-au pus în evidenţă specializări func- 
tionale locale. 

În acest domeniu, cercetările au fost duse, în special, 
de către soţii Vogt, prin experiențe pe maimuţă cercopi- 


Fig. 47 
Cîmpurile lui Brodmann (1905) 


tecus (Allgemeine Ergebnisse unserer Hirnforschung, 
1919). Datele stabilite de ei au fost confirmate de cele ob- 
tinute de O. Förster, neurochirurg la Berlin, prin exci- 
tarea scoarței cerebrale umane, date sintetizate în capito- 
lul „Motorische Felder und Bahnen“ publicat în vol. VI 
din Handbuch der Neurologie, editat de O. Bumcke și 
O. Förster (1936). 

Soții Vogt au publicat o sinteză a datelor obținute de 
ei și ale lui Förster într-un articol: „Die vergleichend- 
arhitektonische und die vergleichend-reiz-physiologische 
Felderung des Grosshirnrinde“ (ł926), care a influențat 
pînă astăzi gîndirea neurologică. 

În fig. 48 este reprodusă schema clasică a soţilor Vogt. 
Ea redă emisfera cerebrală stîngă, cu circumvoluţiile și 
scizurile (desemnate folosind nomenclatura dată de Ecker) 
și cîmpurile sau ariile lui Brodmann. De asemenea sînt 
marcate efectele produse prin excitarea diferitelor zone 
corticale. 

'Toate aceste localizări se referă însă, exclusiv, la func- 
ţii neurologice. Ele nu ss referă la manifestări psihologice, 
însă demonstrează că heterogenitatea structurii scoarței 


Fig. 48 
Cimpurile lui Vogi (926) 


cerebrale corespunde unei specializări funcționale regio- 
nale. În felul acesta hărțile morfologice s-au completat:cu 
hărți neurofiziologice. : 

Perfecţionarea aparatelor de amplificare a biocurenţi- 
lor corticali a permis, uneori, o cartografiere detailață a 
ariilor perceptive, în special a celor auditive (Bremer şi 
Dow, 1939; Adrian, 1940 ; Woasley şi Walzi, 1942; Tun- 
turi, 1945). 

Cu alte cuvinte, alături de geografia corticală a efec- 
telor motorii produse de excitarea scoarţei cerebrale există 
şi o geografie a efectelor electrice (potenţiale evocate) 
produse la nivelul scoarței de excitarea diferitelor or- 
gane de simţ (receptori). 

Aceste cercetări au precizat exact topografia ariilor re= 
ceptive şi organizarea lor spaţială internă (somatotopie, 
tonotopie etc.). Totodată au arătat că, în afară de ariile 
receptive primare sau principale, mai există una-două 
arii secundare pentru fiecare organ de simț. 

În fig. 49 sint reprezentate atit ariile motorii (efecto- 
rii), cit şi cele senzitivo-senzoriale (receptive) pe cortexul 
cerebral al emisferei stingi. 

Datele anatomoclinice oferite de neurologie, dar mai 
ales de neurochirurgie (traumatologie cerebrală și tumori 
cerebrale) au permis completarea hărților neurofiziologice 

cu hărți neuropsihologice. Pe aceste hărți au fost trecute 
tulburările care se ivesc cînd anumite zone ale cortexului 
cerebral sînt lezate și care afectează funcții complexe ca : 
recunoașterea formelor ; organizarea spaţială și în vede- 
rea unui scop a mișcărilor ; limbajul ș.a.m.d. Astfel, în 
lobul parietal stîng a fost localizată organizarea mișcărilor 
— praxia — (Liepmann, Kleist, Morlaas), în jurul șanțului 
sylvian stîng au fost situate diferitele zone care asigură 
limbajul (P. Marie, Dejerine etc.), iar în jurul ariilor sen- 
zitivo-senzoriale au fost plasate diferitele componente 
corticale ce asigură recunoașterea senzaţiilor — gnozia. 
Concomitent s-a izolat un sindrom zis frontal (determinat 
de lezarea ariilor granulare frontale) caracterizat printr-o 
lipsă de inițiativă caracteristică, o tendință la calambur 
(„moria“), tulburări de orientare și uneori o poftă de min- 
eare nestăpînită (Bruns, Le Monier, P. Marie, Lher- 
mitte ș.a.). 

După cum se vede, aceste date permit doar localizarea 
unor funcţii care sînt mai mult neurofiziologice decît psi- 
hologice. E vorba de manifestările cele mai puţin subtile 
ale psihismului, care au fost denumite  neuropsihologice. 
În realitate nici măcar nu au fost localizate funcţiile res- 
pective, ci s-au localizat doar dereglările funcțiilor consi- 
derate. Rezultă că nu s-a localizat recunoașterea senza- 
țiilor, ci nerecunoașterea lor (agnozia), după cum nu s-au 
localizat zonele praxiei și limbajului, ci cele ale apraxiilor 
şi afaziilor. 

Din nefericire, spiritul omenesc, așa cum s-a întimplat 
şi în alte cazuri, are tendința să completeze datele de 
observație cu deducții și să complice modelele reale cu 
tot felul de exagerări fanteziste. Așa s-a întimplat și cu 
localizările funcţionale în scoarța cerebrală. S-a încercat 
să se atribuie cîte un aspect al activității psihice (ca în 
epoca frenologiei) fiecărei arii citoarhitectonice. Tendinţele 
acestea stau la baza psihomorfologismului excesiv, a cărui 
reprezentanți principali sînt Kleist (1925) şi Nielsen (1946). 

Am văzut că structura operaţională elementară a mo- 
delului victorian este reflexul, în accepțiunea de reflex 
psihic pe care i-a dat-o Secenov. 

Conceptul de reflex a fost îmbogăţit semnificativ de 
Behterev (reflexele asociative) și, în special, de I. P. Pav- 

lov: (1849—1936). Acesta din urmă a demonstrat, în pri- 
mul rind, plasticitatea reflexelor sistemului nervos și a fost 
primul care a disecat — experimental — unul din mecanis- 
mele de bază ale învăţăturii. El a arătat că în afară de re- 
flexele înnăscute (realizate prin bioconstrucția sistemului 
nervos) mai există și reflexe condiționate, care se obțin 
prin crearea unor legături noi, in cursul învăţării. În mo- 
delul pavlovian structura operaţională a nevraxului este 
intr-o continuă remaniere, determinată de interacțiunile 
lui cu mediul ambiant, fapt care permite istoricizarea lui. 
Lucrările lui 1. P. Pavlov marchează o piatră de hotar în 
istoria cunoașterii modului de funcţionare a creierului. 
Pentru prima oară învăţarea era analizată clar în cadrul 
unui „mecanism“ materialist, verificabil experimental, 
iar comportamentul și modularea lui, in funcție de expe- 
riența individuală, era înteligibil, fără de intercesiunea nici 
unui principiu transcendent. 

Conceptul de reflex, care stă — mai mult sau mai 
puțin explicit — la baza tuturor teoriilor iatromatematice 
şi a modelelor neurofiziologice din ultimele două secole, 
implică declanșarea unui efect (o contracție musculară, o 
descărcare electrică neuronală sau o secreție glandulară) 
în urma unui excitant, conform teoriei generale a iritabi- 
lităţii lui Glisson, Brown etc. Este vorba de procesul de 
excitație. 

Un pas înainte a fost marcat de definirea conceptului 
de inhibiție. Anumiți stimuli declanșează :“diminuarea, în- 
tîrzierea sau suprimarea unei contracții musculare, unei 
descărcări neuronale sau unei secreţii glandulare preexis- 
tente sau declanșate de un proces excitator oarecare. Acest 
fenomen constituie procesul de inhibiţie. Unul dintre cei 
care au contribuit mult la precizarea noțiunii de inhibiție 
a fost Herbart (1776—1841). 

Pavlov a dezvoltat conceptele de excitație și inhibiţie 
şi a. demonstrat existența a două tipuri generale de reflexe 
necondiționate şi condiționate : excitatorii sau pozitive, 
care corespund  reflexului clasic cartesian, și inhibitorii 
sau negative. În modelul pavlovian “impulsurile electrice 
şi secrețiile chimice de neurotransmiţători din encefal sînt 
suportul a două procese de bază : excitația și inhibiția, prin 

conlucrarea cărora se realizează toată dinamica sistemului 
nervos. De subliniat că la Pavlov excitaţia şi inhibiţia nu 
sînt nişte abstracţiuni, ci nişte realități concrete care pot 
fi puse în evidenţă în cadrul unor experimente demonstra- 
tive, ideile lui răspindindu-se în lumea întreagă. 

La noi în țară Gh. Marinescu şi A. Kreindler, încă din 
1925, s-au ocupat de problema reflexelor condiţionate, 
contribuind și pe această cale la fundamentarea unei psi- 
hologii materialiste. 

Modelul care, la sfîrşitul erei victoriene, era oarecum 
pus la punct, postula deci că la nivelul scoarței cere- 
brale — prin jocul evenimentelor electrice neuronale şi 
chimice interneuronale — se generează într-un anumit 
mod (încă nebulos) activitatea psihică umană. De aseme- 
nea, modelul sugera o distribuţie analitică (prin localizări 
relativ precise) a diferitelor forme de activitate psihică la 
nivelul scoarței. 

_ Am văzut mai sus că în favoarea acestei distribuții au 
venit studiile de cito — și mieloarhitectonică, cît şi inter- 
pretarea uneori exagerată a experienţelor neurofiziologice, 
ca şi a unor constatări de ordin anatomoclinic. Astfel s-a 
constituit modelul localizaţionist, care este suportul teo- 
retic al psihomorfologismului. 

Numai că, de la început, Flourens (1842) a considerat 
că funcțiile psihice au o reprezentare globală, difuză la ni- 
velul etajelor superioare ale sistemului nervos. În acest 
sens a fost influențat de Reil care, încă din 1809, nega 
orice idee de localizaționism psihic în sistemul nervos. 

Goltz (1874) s-a raliat aceleiaşi interpretări. Experien- 
țele lui pe cîine, care au servit la crearea doctrinei locali- 
zărilor senzoriale (vederea în lobul occipital, gustul în ri- 
nencefal) au demonstrat o distribuţie difuză a funcțiilor 
psihice (fără localizări) la nivelul scoarţei cerebrale. Mai 
mult încă el a arătat că alterarea funcţiilor psihice (în 
speță a comportamentului ciinelui) depinde nu de locul 
unde se  lezează scoarța, ci de cantitatea de scoarță 
distrusă. 

Cel mai vajnic apărător al acestui punct de vedere a 
fost K. Lashley (1890—1958) care, prin minuțioase expe- 
riența pe șobolani, a fundamentat modelul reprezentării 

difuze a funcţiilor psihice in contextul cerebral. El a 
arătat : 1) că tulburarea de comportament nu depinde de 
locul unde se face extirparea ; 2) că intensitatea acestor 
tulburări este o funcţie a cantităţii de scoarță lezată (Brain 
mechanisms and intelligence, 1929). 

Aşa s-a constituit modelul echipotenţialist, care, con- 
trar celui psihomorfologic, nu admite nici o localizare psi- 
hică în cortex (şi chiar în encefal). Ideea nu este nouă. Am 
văzut că a stat la baza tuturor modelelor inspirate de cos- 
mologia emanaţiilor, ca şi a celor realizate prin gindirea 
magică (Paracelsus etc.). I. Kant (in secolul luminilor) Şi 
Herder au promovat concepţii similare. Acum, însă, ele se 
bazează pe date experimentale şi pe un model nevraxial 
elaborat științific. 

Ca și în cazul modelului localizaţionist, au avut loc o 
mulţime de exagerări pe marginea modelului echipoten- 
țialist, mergindu-se pînă la negarea absolută a oricărui 
fel de localizare (chiar neurofiziologică) în cortex, fapt 
care reamintește de amorfismul encefalic aristotelian. Un 
astfel de model excesiv nu-și găseşte o justificare experi- 
mentală. El fundamentează însă concepţii care promo- 
vează un fel de metafizică a întregului, a totului, față de 
componente ; un fel de integrare a părţilor in „tot“ care 
devine o forță dominantă, un cimp. O astfel de concepţie 
a fost susținută, sub numele de holism, de J. Ch. Smuts 
(Holism and evolution, 1926). 

Calea de mijloc este cea care corespunde realității. 
Însuşi Lashley — într-o lucrare mai tardivă (Factors limi- 
ting recovery after central nervous lesions, 1938) — adoptă 
o poziţie conciliantă și nu extinde echipotenţialismul de- 
cît la funcţiile psihice, şi aici cu oarecare nuanţări, ceea 
ce l-a determinat pe McFie să spună că a trecut de la un 
echipotențialism total la unul areal (definit deci pe fiecare 
arie corticală). 

I. P. Pavlov, în prelegerile sale (1924), aduce o contri- 
buție interesantă. El susține un echipotenţialism relativ. 
Admite existenţa unor zone corticale bine conturate unde 
ajung informaţiile de la receptori şi unde aceste informaţii 
sînt supuse unui dublu proces : de analiză şi de sinteză. 

În jurul acestor zone (care formează nucleii diferiților 
analizori senzitivo-senzoriali) se găsește o zonă periferică 
care se pierde fără margini precise. şi care conţine ele- 
mente din ce în ce mai difuze ale respectivului analizor. 
Zonele. acestea periferice ale diferiților analizori se pot 
suprapune, ceea ce duce la un pluripotenţialism al multor 
porţiuni corticale, concept care va fi amplu dezvoltat mai 
tîrziu de I. N. Filimonov (1961) şi de A. R. Luria (1966). 
In schimb procesele de interacţiune ale analizorilor, locul 
de închidere a reflexelor psihice, structurile care suportă 
reflexele condiţionate au, după Pavlov, o distribuţie di- 
fuză pe cortex, ceea ce corespunde unui echipotenţialism 
psihic. De altfel, datorită formării și desfacerii continui de 
„legături“, substratul morfologic al acestei „vieţi psihice“ 
este intr-o permanentă remaniere, ceea ce conferă locali- 
vaţionismului pavlovist un caracter dinamic și, implicit, 
impune modelului respectiv același caracter dinamic. 

În paralel cu cercetările europene, trebuie luate în con- 
siderare şi cele din S.U.A. care se integrează tot în cul- 
tura și civilizația europeană. Aportul american în această 
epocă a fost, în special, în domeniul psihologiei. Autorii 
de dincolo de Atlantic au dezvoltat considerabil psiholo- 
gia experimentală. Modelul  euristic' pe care s-au bazat 
a fost, în mare, tot acela al reflexului, uneori chiar cel al 
tropismelor descrise de Loeb, von Uexküll ș.a. 

Școala americană a dezvoltat un model potgivit căruia 
comportamentul fiinţelor vii nu își are izvorul în interiorul 
lor, ci este determinat din afară, de excitanţii sau situa- 
tiile excitante din mediu. Dezvoltînd o metodologie mul- 
tilaterală bazată pe experiment în laborator, pe datele 
clinice oferite de patologia psihiatrică, neurologică şi neu- 
rochirurgicală, pe testările psihologice şi prin observații 
de ordin social, psihologia americană s-a axat. în mod do- 
minant, pe relaţia : | 


y=f (u) 
în care y reprezintă riposta comportamentală faţă de exci- 
tantul u, iar f reprezintă o funcție. 


Dat fiind complexitatea răspunsului (care implică va- 
riabile sau parametrii multipli), ca și a excitanților reali, 
expresia cea mai corectă este cea vectorială : 

y? u? 
, =f , sau y ~ f (u) 
y™ Ma 


Aceasta este esența (paradigma) behaviorismului psi- 
hologic, ale cărui rădăcini se află (ca și în cazul modelu- 
lui pavlovian) în reflexologia cartesiană. 

Orientarea se datorește în special conexionismului lui 
E. L. Thorndike (Animal intelligence, 1911) și a behavio- 
rismului lui J. Watson. El a fost urmat de N. R. Mayâr 
(Reasoning in white Rats, 1929), de W. Köhler (The Men- 
tality of Apes, 1925) şi de funcționalismul lui Dewey. 

Psihologia americană s-a menținut strict in cadrul ope- 
rațional, fără să se intereseze de substratul morfofuncțio- 
nal, care este suportul activității psihice. În acest sens a 
adoptat poziția, care mai tirziu va fi numită a „cutiei ne- 
gre“, în cadrul căreia nu interesează decit: 1) factorii 
(mărimile) din mediu care acționează asupra subiectului ; 
2) ripostele motorii sau comportamentele ale acestuia; 
3) legile care le leagă. 

Remarcăm că această orientare behavioristă a elimi- 
nat datele subiective ale vieţii psihice interioare (consti- 
ința) de unde și considerarea ei drept psihologie obiec- 
tivă“ („aut of mind“). Modelul propus de psihologia ame- 
ricană cu toată sărăcia lui nu este în contradicţie cu mo- 
delul neuro-psiho-morfologic propus de știința europeană, 
ci chiar îi susține, într-un anume fel, valabilitatea. 

Pe Ia sfîrşitul veacului al XIX-lea și în cursul primu- 
lui deceniu al celui de al XX-lea, psihologia și psihopato- 
logia au fost revoluţionate de S. Freud (1856—1939). Evi- 
dent că nu vom analiza aici teoria psihanalitică. Pentru 
problema privitoare la anatomia sufletului important este 
stratificația pe care o face în cadrul psihismului. Într-ade- 
văr, el recunoaște, într-o primă analiză, existența a două 
nivele operaționale majore : 


1) „Id“, care conţine ansamblul motivaţiilor primare, 
înnăscute ; 

2) „Ego“, care reprezintă o suprastructură decizională, 
ciștigată prin contactul cu realitatea, suprastructură care 
se impune (nu fără conflicte adeseori) nivelului subjacent 
(id). La aceste nivele Freud a mai adăugat și „Superego“ 
care reprezintă un subnivel ce se detașează din ego odată 
cu rezolvarea unor anumite situații conflictuale. 

Evident că acestor structuri operaţionale nu le cores- 
pund niște structuri anatomice distincte. De aceea ele nu 
pun probleme în legătură cu modelul morfologic (ce ne 
preocupă). 

Recunoaștem totuşi aici pattern-ul străvechi al concep- 
ților teoriei emanațiilor care distingeau două nivele ale 
sufletului, distribuite difuz (fără de nici un fel de localizare). 

Întreaga psihanaliză se apropie mai mult de modelele 
paracelsiene şi mesmeriene decît de cele cartesiene și 
iatromatematice. 

Ca și modelul iatrochimic, modelul psihanalitic este 
produsul științific a unei forme foarte evoluate de gîn- 
dire magică (în sensul spenglerian nepeiorativ al 
cuvîntului). c 

Menționăm că psihanaliza a promovat un model dina- 
mic al psihismului bazat pe o forță (libido, instinct etc.) 
dătătoare de energie, idee întrezărită de Lotze și Herbart, 
care stă la baza tuturor psihologiilor dînamice (Adler, 
Jung, McDougal, Tolman, Woodworth etc.). 

Mult mai important pentru tema cărții noastre este 
distincția pe care S. Freud o face între psihismul con= 
ştient și cel inconștient. Ideea este mai veche și o găsim 
schițată la Leibniz și Herbart. Astfel S. Freud a pus una 
din cele mai dificile probleme ale organizării nervoase. 
Găsim din nou o stratificare în două pături a psihismu- 
lui. E adevărat că Freud a mai distins o pătură: aceea a 
subconștientului (preconștientului), dar ea apare în fond 
ca o subdivizare a conștientului. Această stratificare a 
stîrnit un deosebit interes in rîndul neurofiziologilor 
psihologizanți. În felul acesta s-a născut tendința ca, în 
urma distincției freudiene dintre psihismul conștient și cel 
inconștient, să se admită — la nivelul encefalului — două 

nivele anatomice deosebite pentru aceste două forme de 
activitate psihică. Se admite că neocortexul cerebral, even- 
tual incluzînd și circuitele talamo — corticotalamioe, pro- 
prii fiecărei arii nheocorticale și fiecărui nucleu neotalamic. 
este suportul vieţii psihice conștiente, în timp ce viața 
psihică inconștientă ar fi suportată dominant de dience- 
fal şi formaţiile rinencefalice (arhicortex cerebral, hipo- 
camp, nucleu amigdalian ș.a.m.d.). 

Această tendință are “meritul de a atrage atenţia asu- 
pra faptului că nu trebuie considerată doar scoarța cere- 
brală drept suport al psihismului, ci şi anumite structuri 
subcorticale. Fără a se reveni la modelul lui Th. Willis se 
revine la principiul lui: întreaga masă encefalică parti- 
cipă la realizarea vieţii psihice. 

Aportul filosofiei, de la începutul secolului al XX-lea, 
la realizarea modelului suportului anatomic al vieții psi- 
hice, a fost foarte inegal. Sistemele mistice (Berduaev, 
Laberthonniere), ca și neotomismul bisericii catolice impu- 
nind un neomedievalism filosofic, nu contribuie cu nimic 
la realizarea sau completarea modelelor psihismului pro- 
movate de ştiinţa contemporană. 

Influențele mistice în știință nu trebuie minimalizate. 
Ele persistă pînă și astăzi cind asistăm la o neașteptată 
reluare a teoriei emanațţiilor în cadrul așa-numitei „gnoze 
de la Princeton“, termen care datează din jurul anului 
1969. Această concepţie pe care Dingle o numește cu iro- 
nie „cosmolatrie“ se opune scientismului materialist. Con- 
form ei, universul real este interpretat ca fiind o structură 
complexă in alcătuirea căreia intră o serie de structuri 
mai simple, fiecare din acestea cuprinzînd alte structuri 
şi mai simple ş.a.m.d. pînă ce se epuizează scara tuturor 
„existenților“ din cosmos. Fiecare dîn aceste structuri are 
o dublă latură : una materială care le conferă calitatea de 
obiect şi una transcendentală care le atribuie cîte o con- 
ştiinţă. Latura materială nu ar fi decît aparenţa sub care 
conștiința fiecărei structuri detectează celelalte structuri 
ale lumii. În această cosmologie neoanimistă, așa cum există 
o ierarhie de structuri din ce în ce mai complexe (de la 
particulele subatomice la univers în totalitatea lui), tot 
aşa ar oxista o ierarhie de conştiinţe sau spirite din ce în 

ce mai complexe pînă la conștiința sau spiritul universal 
care le domină şi le generează pe toate. 

În acest context relația „suflet-corp“ apare ca și în 
concepțiile magice drept o relație difuză, fără localizare 
precisă, între un aspect nematerial (dar esenţial) al reali- 
tății umane şi unul material (însă numai fenomenologic) 
al aceleiași realități (Ruyer). 

.Existenţialismul, cu originile sale la Kierkegaard și 
Maine de Biran, nu atacă problema sufletului, deși Jaspers 
a început prin a fi psihiatru. Același lucru se poate spune 
despre fenomenologia lui Husserl, care pune în paranteză 
existența reală a lucrurilor. 

Intuiționismul bergsonian intervine doar prin concep- 
tul său de „elan vital“ zare reamintește de principiul vital 
(„entelechia“) al lui Aristotel, reluat de neovitalismul lui 
Driesch. Acest principiu introduce în lume o forţă trans- 
cendentă organizatoare și creatoare care nu rezistă însă 
analizei ştiinţifice. De altfel Bergson contestă științei (şi 
gîndirii raționale) posibilitatea de a cunoaște vitalul și, 
implicit, viața spirituală. 

Cu toate progresele științei, dualismul nu a fost eli- 
minat. Binet, Driesch, Erdmann, Stumpf și alții dezvoltă 
modelul lui Descartes și susțin un paralelism între eve- 
nimentele psihice și cele somatice (fizice). Acest parale- 
lism capătă o teoretizare în concepția gestalistă a -izomor- 
fismului, promovată de Wertheimer, de Köhler, Koffa, 
Goldstein ș.a. care susțin că procesele psihice (cu caracter 
fenomenal) şi procesele fiziologice din creier nu au nimic 
comun decît un aspect formal asemănător (izomorf) al 
structurilor lor dinamice. 

Gestaltismul care se bazează pe struzturalism (Krue- 
ger, Spranger, Dilthey ş.a) a contribuit totuși și pozitiv 
la o interpretare ştiinţifică a capacității operaționale a sis- 
temului nervos și a servit, într-un anumit fel, la realizarea 
unor modele organismice. Școlile și curentele gestaltiste nu 
neagă, în mod absolut, rolul sistemului nervos ca suport 
al vieții psihice, dar nu explică acest suport. Neadmiţind 
un raport operaţional între evenimentele electrochimice 
din creier și fenomenele psihice, evident că nu pot explica 
paralelismul dintre ele și sensul ce se poate da acestui 
paralelism. Modelul „șchioapătă“ pe undeva. Pentru «a 

eluda această „șchiopătare“ a intervenit al doilea 
pozitivism. 

Acesta a exercitat o influență iri ponieiritai asupra gîn- 
dirii științifice contemporane. El se datorește lui Mach, 
Avenarius, Tichener, Petzold, Pearson, Wilby ș.a. Această 
școală a căutat să simplifice problema raportului psihic- 
corp, simplificînd, în general, problema raportului dintre 
spirit și materie. Pentru aceasta a „inventat“ un al „treilea 
ce“, neutru (monism neutru), intre fizic și psihic, care 
pulverizează toată problema de care ne-am preocupat în 
această lucrare. 


Al doilea pozitivism sau empiriocriticismul situează pe 
o poziție subiectivist idealistă (care reduce la nonsens) 
problema eventualului suport anatomic al vieţii psihice. 


Neopozitivismul cercului de la Viena, care voia să facă 
din filosofie o ştiinţă, „curățind-o de metafizică“, a înlă- 
turat problemele de bază ale filosofiei, considerîndu-le ca 
pseudoprobleme, printre care și aceea a raportului dintre 
psihic şi materie. Neopozitivismul a stat, cum se știe, la 
baza operaţionalismului psihologic și a interpretării logico- 
formale a behaviorismului (behaviorismul logic al lui Car- 
nap ; semantica derală a lui Korzybski). 


Aceste curente lichidează practic filosofia, din care fac 
un fel de „jandarm“ care trebuie să arate omului de știință 
limita pe care nu are voie s-o treacă, pentru a nu cădea 
în pseudoproblematica neștiințifică a metafizicii. Instru- 
mentul principal de lucru al neopozitivismului este ana- 
liza logică a limbajului. Este evident că în acest context, 
problema raportului suflet-corp nu se poate pune. 

Totuşi curentele idealist-subiectiviste, printre altele, 
au declanșat riposta lui V. I. Lenin (1870—1924) care, în 
Materialism şi empiriocriticism (1907), pune bazele teoriei 
reflectării. Conform acestei teorii toate sistemele materiale 
din universul real interacționează între ele. La nivelul 
anorganicului, desigur că această reflectare este simplă. 
La nivelul substanţei vii, reflectarea devine mai nuanţată. 
Este vorba de excitabilitate, considerată drept o reactivi- 
tate nediferenţiată față de stimulii exteriori. Odată cu 
apariția sistemului nervos, procesul de reflectare se com- 
plică mult și apare sensibilitatea sau facultatea de a avea 

senzaţii. În fine, odată cu apariția sistemului nervos uman 
reflectarea ajunge la maximum de complexitate. Se vor- 
beşte despre conștiința umană, care presupune existența 
unui suport material extrem de subtil și anume : creierul 
uman, la nivelul căruia materia realizează cea mai com- 
plicată și perfecționată organizare a ei, cel puțin pe planeta 
noastră. Prin aceasta, teoria reflectării consideră siste- 
mul - nervos uman — aşa cum l-a analizat și descris 
știința — drept suportul vieții psihice a omului. 

Acţiunea obiectelor, fenomenelor, situaţiilor exterioare 
asupra diferitelor organe de simț este transmisă la creier, 
unde este prelucrată in structurile cerebrale. Aici se reali- 
zează un fel de imagini asemănătoare — ca structură — 
cu realitatea detectată. Aceste imagini nu sint fotografii 
pasive, ci reconstrucții active care implică și procese de 
abstractizare. Pe baza lor o serie de fenomene decizionale 
duc la riposta comportamentală. Teoria reflectării explică 
insă geneza conștiinței, numai în contextul vieții sociale. 
Cu alte cuvinte, aparatul nervos reprezentat de creierul 
uman trebuie să interacționeze cu mediul social pentru a 
genera viața psihică umană în toata bogăţia ei. 

Teoria reflectării se vede că este coerentă cu modelul 
propus de știință. Ea-l situează într-o optică nouă, aceea 
a materialismului dialectic. 

Aportul materialismului dialectic este și mai profund, 
căci elimină — din raportul psihic-corp — raportul pus 
de dualism dintre spirit şi materie. 

Psihismul nu mai este considerat un atribut specific 
omului. El apare sub forma sensibilităţii la toate anima- 
lele. La animalele inferioare îmbracă aspectul sensibilităţii 
elementare, pentru ca la mamifere să se ajungă la un 
psihic perceptiv. De-abia la maimuțe psihicul ia un aspect 
intelectual. Psihicul uman, expresie a reflectării in creierul 
uman, nu este numai rezultatul perfecționării fi'oge- 
netice a aparatului nervos, ci este și rezultatul interrela- 
ției mai multor creiere omenești în cadrul vieţii sociale al 
procesului de muncă și al necesității sociale a comunicării 
iterumane. Psihicul este, deci, un „produs“ al activităţii 
materiale a creierului uman, el însuși fiind rezultatul unui 
lung progres de evoluţie a materiei. Activitatea psihică nu 

se manifestă decit in contextul legăturii materiale (azi am 
zice informaţionale) dintre creier și lumea externă. 

Deci splendida „maşină“ cerebrală descifrată de știință, 
în toată complexitatea ei anatomică. microscopică, biochi- 
mică și -biofizică, nu poate fi considerată drept suportul 
vieţii psihice decît privită dinamic, in cadrul interrelaţiilor 
ei cu mediul ambiant (cosmic. ecobiologic și social). 


Fără de credința de a putea cuprinde 
realitatea cu construcțiile noastre 
teoretice, fără de credința în armo- 
niile interne ale lumii noastre, nu ar 
putea exista ştiinţa. 


EINSTEIN 


EPOCA CONTEMPORANĂ (II) 


După ororile celui de-al doilea război mondial, omeni- 
rea intră in faza unor profunde și radicale transformări. 
Țările care adoptă sistemul socialist devin tot mai nume- 
roase ; popoarele din colonii luptă pentru eliberarea de 
sub dominaţia colonială ; state noi apar pe harta lumii; 
războiul cald este urmat de cel rece (cu pactele sale mili- 
tare) ; popoarele luptă pentru coexistență pașnică. Tot mai 
numeroase opinii, printre care poziția țării noastre este 
binecunoscută, se pronunţă pentru o nouă ordine politică 
şi economică internaţională, pentru promovarea principiu- 
lui de neamestec și ajutor reciproc între statele lumii, pen- 
tru folosirea in scopuri pașnice a bogățiilor și a tehnologii- 
lor de care dispun, pentru transformarea planetei intr-o 
lume a păcii și destinderii. 

Una din caracteristicile cele, mai importante ale peri- 
oadei postbelice este uriașul progres tehnico-științific reali- 
zat. Este epoca energiei atomice, a maselor plastice, a pă- 
trunderii omului in cosmos și a automatizării industriei, 
a ordinatoarelor, avioanelor supersonice și a rachetelor, a 
antibioticelor, substanţelor neurotrope și a grefelor de or- 
gane, a geneticii. 

Planeta „se micșorează relativ“, datorită dezvoltării 
fără precedent a mijloacelor de călătorie, iar perfecționa- 
rea tehnicilor de comunicare ca și dezvoltarea mijloacelor 
de difuzare a informaţiilor — „mass media“ — (presa, ra- 
dioul, televiziunea etc.) fac posibil ca orice eveniment sau 

idee să se știe imediat pretutindeni. Explozia informaţio- 
nală începută odată cu tiparul (in timpul Renașterii) ia 
niște dimensiuni greu de stăpînit. 

Un aspect particular, propriu perioadei postbelice, este 
reprezentat de faptul că cercetarea științifică — din ce în 
ce mai mult — începe să fie individuală. Am văzut că pînă 
în epoca iluminismului oamenii de ştiinţă erau enciclope- 
dici și își desfășurau activitatea în toate domeniile cunoaş- 
terii. „De omni re scibili“ (Pico de la Mirandola) nu era o 
afirmaţie a unui impostor. Din secolul al XVIII-lea omul 
de știință devine din ce în ce mai mult numai om de știință, 
pentru ca începînd din secolul al XIX-lea să apară spe- 
cialistul intr-un domeniu din ce în ce mai restrîns. In a 
doua jumătate a veacului al XX-lea apare — ca regulă 
generală — cercetarea de echipă și, din ce în ce mai mult, 
abordarea pluridisciplinară a problemelor. Aceasta da un 
caracter mai sintetic concluziilor la care ajung cercetătorii. 

Biochimișştii precizează toate transformările care le su- 
feră substanţele introduse în organism, precum și struc- 
tura multor enzime, hormoni, vitamine. 

Sînt identificaţi cei doi acizi nucleici, ribonucleic (ARN) 
și dezoxiribonucleic (ADN); s-a făcut cultura de celule vii 
şi ţesuturi in vitro, aglutinarea globulelor roșii și a altora 
a fost elucidată de către J. Bordet și K. Landsteiner. 

Iau fiinţă microbiologia, imunologia, virusologia. Fizio- 
logia și fiziopatologia înregistrează succese nemaicunoscute 
pînă acum. 

Dezvoltarea tehnicilor de laborator stimulează medicina 
internă care realizează numeroase progrese. Neurologia și 
psihiatria, endocrinologia, chirurgia, obstretica și ginecolo- 
gia, oftalmologia, radiologia, farmacologia beneficiază de 
pe urma perfecţionării tehnicilor de explorare şi cunosc 
o dezvoltare uimitoare. 

In ceea ce privește anatomia „sufletului“, modelul vic- 
torian continuă să fie cizelat. 

Microscopia electronică permite o aprofundare a cu- 
noașterii morfologice a sistemului nervos și confirmă — in 
mod. lipsit de orice echivoc — teoria neuronală. În fig. 50 
este reprodusă o fotografie efectuată la microscopul elec- 
tronic, care arată contactul dintre două prelungiri neuro- 
nale FM și DG. Se vede cum ele sint înconjurate de mem- 

hrana neuronală (cu contur dublu) și că ambele conțin 
niște structuri mari (mitocondriils, Mi). Una din prelun- 
giri conţine vezizulele (zise aposinaptice), cu un diametru 
de circa 500 A, pline cu acetilcolină. Contactul propriu-zis 
dintre cei doi neuroni se efectuează la nivelul sinapsei 
(marcată prin cele trei săgeți). - 
Electrofiziologia relevă detalii fine ale electrogenezei la 
nivelul neuronilor și prelungirilor sale, fără să adauge 
principial nimic nou. Biofizica pune în evidență mecanis- 
mul ionic al potenţialelor de repaus și de acțiune şi defi- 
neşte conceptul de „pompă ionică“. 
Electroencefalografia începe să dea informaţii mai multe 
prin analiza statistică a traseelor care se realizează auto- 
mat (Gr. Walther). Ea este completată cu electrocorticogra- 
fia (efectuată în timpul intervențiilor chirurgicale) în cursul 
căreia se recoltează activitatea electrică a scoarţei cerebrale 
prin electrozi aplicaţi direct asupra ei (Penfield si Jaspers, 
Arseni și Cincă ș.a.). La aceasta se mai adaugă stereoen- 
cefalografia (Bancaud, Talairach. Delgado etc.) care per- 

mite învestigarea activităţii electrice a diferitelor sti-ucturi 
superficiale şi profunde ale creierului. 

Acum se introduc metode extrem de sensibile de inves- 
tigare a sistemului nervos ca : metode bazate pe elemente 
radioactive, ultrasonografia, poligrafia, termografia, rheo- 
encefalografia, tomografia computerizată etc. 

Se pun la punct întervenţii neurochirurgicale, din ce 
în c2 mai fine, care permit influențarea unor anumite ma- 
nifestări patologice neurologice, dar și psihiatrice ca: extir- 
pări limitate de arii corticale (topectomii), secționarea unor 
sisteme cgnexionale importante (leucotomiile, tractoto- 
miile) și abordarea selectivă a unor formaţii profunde (in- 
tervenţiile numite stereotaxice). 

Biochimia disecă activitatea chimică ce definește viaţa 
neuronilor (anabolismul şi catabolismul neuronal). De ase- 
menea, iventariază substanțele chimice active :care servesc 
drept neurotransmiţători. Alături de acetilcolină şi nora- 
drenalină, se mai identifică dopamina, serotonina, acidul 
gamaaminobutiric (GABA) şi o serie de amine. Mecanis- 
mul transmiterii sinaptice începe să fie cunoscut. De ase- 
menea, enzimele ce sînt implicate în activitatea nervoasă, 
dezvăluie din ce în ce mai mult misterele lor. 

Neuro — și mai ales psihofarmacologia fac progrese 
impresionante, punînd la dispoziția medicului variate și 
nuanțate posibilități de modulare și corectare a vieții 
psihice normale și patologice. 

Graţie tuturor acestor cercetări cunoașterea analitică a 
suportului morfofuncţional al psihismului este mult mai 
bogată decît în prima perioadă a secolului al XX-lea. Teh- 
nicile psihologice fac şi ele progrese considerabile, adu- 
cînd un vast material faptic care permite cunoașterea ope- 
rațională mai aprofundată a funcționării şistemului nervos. 
Aceste date sint în mod fericit completate de datele de 
psihopatologie. l 

Contribuția esențială pe care a adus-o perioada postbe- 
lică în problema care face obiectul acestei lucrări, .este re- 
prezentată de ample sinteze (din diferite unghiuri) asupra 
mecanismelor  neurofiziologice ce asigură desfășurarea 
psihismului uman. 

Prima mare viziune sintetică se datorește neurofizio- 
logiei. Ea nu face decît să perfecteze modelul lui Th. Wil- 

lis și să-l pună de acord cu ultimele achiziţii ale ştiinţei. 
Această sinteză este aproape exhaustiv descrisă, cu mare 
lux de detalii, îh monografia “lui Kreindler și Apostol, 
Creierul şi activitatea mintală (1976). Conform acestei sin- 
teze viața psihică este condiționată de evenimentele care 
au loc în toată masa encefalică. i 

În cadrul ei, evident că scoarța cerebrală, cu vastele 
sale populații neuronale stratificate şi diferențiate, joacă 
rolul principal. Aici se realizează (se închid) acele com- 
plexe organizări dinamice care au ca schelet reflexul car- 
tesian. Importanţa scoarței cerebrale reiese și gin datele 
de patologie. Deteriorările elective ale scoarţei cerebrale, 
in cursul unor anumite boli degenerative (demenţele pre- 
senile și cele senile), antrenează și deteriorări ale vieţii 
psihice. Reflectarea conștientă a realităţii, cunoaşterea sen- 
zorială și cea raţională, deciziile comportamentale con- 
știente, integrarea spaţiului, limbajul, nu sînt posibile în 
absența scoarței cerebrale, în special a neocortexului (sau 
izocortexului). De asemenea s-a demonstrat rolul impor- 
tant al scoarței cerebrale pentru toate formele de învăţare 
(condiționarea clasică pavloviană, condiţionarea instru- 
mentală skinneriană, învățarea prin imprimare, învățarea 
prin experiment mental ș.a.m.d.). ` 

Toate datele obținute prin analiza activității electrice 
a scoarței (E.E.G. potențiale evocate etc.), prin exercitarea 
diferitelor arii corticale (Penfield ; Penfield și Rasmussen), 
prin analiza psihologică obiectivă a pacienților cu diferite 
tipuri de leziuni corticale (Hecaen și colaboratorii, Reitan, 
McFie, Hebb, Fitzugh şi Fitzugh, Teuber şi Siebert) au 
demonstrat că funcțiunile psihice propriu-zise nu pot fi 
localizate la nivelul scoarței decît într-o formă difuză, ge- 
neralizată (conform modelului lui Lashley). Numai anali- 
zorii senzitivo-senzoriali, recunoaşterea senzațiilor (gno- 
ziile, abilităţile perceptuale), integrarea în spațiu și limba- 
jul au putut fi localizate. 

În fig. 51 este reprodusă schema localizărilor de pe 
emisfera cerebrală stingă, aşa cum a fost propusă de 
Shaltenbrandt și modificată de Miclăuș. Se vede că dife- 
ritele părți ale corpului nu sînt reprezentate proporțional 
cu dimensiunile lor, ci cu fineţea discriminării. Figura dis- 
torsionată care rezultă a fost numită de Penfield : „ho- 

munculus“. Ea este harta (codificarea spaţială) la nivelul 
scoarței cerebrale a suprafeţei corpului. De asemenea se 
constată că ceea ce a putut fi cartografiat se referă numai 
la funcţii neuropsihologice (coordonare, recunoaștere, lim- 
baj, abilitate motorie) sau neurofiziologie (percepții, acti- 
vitate motorie). 

S-a putut pune în evidență o diferență între cele două 
emisfere : cea numită majoră (stînga la dreptaci) — fiind 
mai specializată în organizarea limbajului, în timp ce cea 
zisă minoră (dreapta la stingaci) în organizarea spațială a 

percepţiilor şi mișcărilor sau praxiilor (Poetzl, Whitty -şi 
Newcombe etc.). 

Dat fiind organizarea conexiunilor anatomice ale ariilor 
corticale (in special cu nucleii talamusului), sub forma 
unor circuite cortico-talamo-corticale numite circuite re- 
verberante, suportul morfologic al activității mentale nu 
poate fi circumscris la cortexul cerebral, ci include o serie 
de formaţii subcorticale, printre care un loc de predilecție 
îl ocupă talamusul. 

Rolul conexiunilor interemisferice (printre care corpul 
calos joacă un rol de seamă) nu poate fi neglijat, așa: cum 
o dovedesc disconexiunile interemisferice realizate de pa- 
tologia vasculară, sau de unele intervenţii neurochirurgi- 
cale, ca și experiențele pe „creiere despicate“ („split 
brains“), in special cele ale lui Gazzaniga. 

Un rol important îl joacă structurile rinencefalice (allo- 
cortexul circumvoluţiei limbice și hipocampului, nucleul 
amigdalian și zona septală) ca suport al vieții emoționale 
(Klüver şi Bucy, Bard și Mountcastle. Sager și colaborato- 
rii, Psatta şi Ungher). Lezările ca şi exzitările acestor struc- 
turi determină modificări semnificative ale comportamen- 
tului emotiv. De multă vreme Papez (1937) a intuit im- 
portanța rinencefalului pentru viața emotivă și a descris 
un circuit care și astăzi îi poartă numele. 


Fig. 52 redă faţa internă a unei emisfere pe care este 
hașurat ceza ce a fost numit creierul emoțional axat de 


` Fig 53 
X spre F retic Creierul emoțional 


„circuitul emoţional“ a lui Papez. Este vorba de rinence= 
fal, format dîn circumvoeluţia limbică (C.C.) şi a hipocam- 
pu:ui (lly); nucleul amigdalian (N.Am.), corpul mamilar 
(C.A), nucleul anterior al talamusului (N.A.) şi fasciculul 
lui Vicq d'Azyr. 

De.asemenea o serie de date experimentale (Hess, Olds 
şi Milner, Schreiner și colaboratorii, Lindsley) au demon- 
strat rolul talamusului şi mai ales acela al hipotalarcusulul 
în determinarea comportamentului emoţional, fap: asupra 
căruia Cannon a atras atenți încă din 1927. 

Tot aceste structuri (talamo- hipctalarnice) s-au dovedit 
a conţine dispozitivele neurale, absolut necesare motiva- 
ţiilor, biologice fundamentale (sete, foame, sexualitate etc.). 

Modelul neurofiziologic comportă și analiza mecanis- 
melor de bază, care asigură nivelul de conştienţă sau stare 
de vigilenţă. În mod normal această stare poate varia de 
la starea de vigilenţă în alertă la starea de somn profundi. 

Variaţiile acestea sint reglate de un aparat neural care 
determină regimul de funcţionare al corțexului cerebral 
sau al sistemului corticotalamic. 

Reamintim că despre un astfel de sistem de reglaj a 
mai pomenit şi Galen care l-a situat în epifiză, apoi R. Lull, 
care a incriminat plexurile coroide (vermisul modelelor 
pneumatice). 

De astă dată 'acest reglator este prezentat de un sis- 
tem neural care se găseşte în trunchiul cerebral, formind 
ceea ce de mult era cunoscut sub normele de formaţie re- 
ticulară (Magoun şi Rhines, Moruzzi, Gastaut). De aici por- 
nesc căi ascendente (sistemul activator ascendent) care ac- 
ţionează asupra scoarţei. I se poate alătura un al doilea 
sistem ascendent care continuă şi completează precedentul. 
Este vorba de sistemul de recrutare talamic al lui Dempsey 
şi Morrison. 

Sistemul reticulat este activat (este „pus în mişcare“) 
de impulsurile care vin de la toate organele receptorii 
(aşa-zisele căi nespecifice), ceea ce reprezintă o modali- 
tate relativ rudimentară a reflectării în sistemul nervos. 


' Se descriu următoarele trepte : vigilentă în alertă, vigilență 
sau stare trează, somnolență, somn uşor şi soma profund interca- 
lat cu somn paradoxal (sau stare de vis), 

De asemenea, sistemul reticulat este reglat — la rîndul 
său — de impulsuri care-i sosesc de la cortexul cerebral, 
astfel încît formaţia reticulată se află inclusă într-un vast 
circuit închis reticulo-cortico-reticulat. 

Fig. 53 prezină o adaptare după Starzl, Magoun și Tay- 
lor a modului cum poate fi schematizată formaţia reticu- 
lată (la pisică). Zona hașurată marchează această formație 
care se vede că se întinde din talamus, prîn axul cerebral, 
pînă la măduva spinării. 

Mai interesant este faptul că formaţia reticulară se află 
sub controlul unui dispozitiv, care operează ca un ceas 
biologic și care impune o fluctuație ritmică a activităţii 
ei. Această fluctuaţie este cadențată de ciclul de 24 de ore 
al fluctuației luminii, impus de rotația globului (așa-numi- 
tul ritm nicthemeral sau circadian). Ea asigură distribuția 
periodică a stărilor de somn și de veghe. Alături de acest 
ceas mai există un al doilea care intră în acțiune în timpul 
somnului și care asigură distribuţia succesivă a perioade- 
lor de somn prepriu-zis și de somn paradoxal (sau stările 
de vis), care se știe că apare la fiecare 90 de minute de 
somn (Dement și Kleitman, Jouvet, Popovici). 

Întreg sistemul neurofiziologic funcționează pe baza 
schemei arcului reflex : 


y= [S]u 


așa cum am văzut în capitolul precedent. 


Colaterale 
afzrerire 


Fig. 53 

Totuși cercetările de neuroiiziologie au modificat con- 
ceptul de reflex cartesian care funcţionează ca un sistem 
deschis : > stimul (excitant) — sistem nervos > răspuns 

S-a putut arăta că răspunsul produce un efect, iar acest 
efect acţionează, la rîndul lui, ca un stimul. În felul acesta 
reflexul ar funcţiona ca un sistem închis. 

— stimul (excitant) > răspuns > sistem nervos. 

Reflexul cartesian a fost completat cu aferentaţia in- 

versă numită și conexiune inversă sau feed-back. 


Relaţia care-l descrie capătă un aspect mai complicat 
căci necesită intervenţia factorului timp : 


y(t+a) = [S] ; [u (t),y(t)] 


in care t este timpul, iar oc perioada de latență. 

Cu timpul, neurofiziologia a identificat și în interiorul 
sistemului nervos astfel de conexiuni. În felul acesta ele- 
mentul operațional de bază al sistemului nervos nu mai 
poate fi considerat reflexul cartesian, ci reflexul închis, 
dispunînd de o conexiune inversă. 

Din cele de mai sus se vede cît este de complex modelul 
anatomo-fiziologic propus de neurofiziologia contempo- 
rană ca suport al vieții psihice.. Caracteristic este că mo- 
delul óperează pe baza unor mecanisme reflexe, care sînt 
distribuite difuz la nivelul întregii mase encefalice, cu o 
pondere a funcțiunilor cognitive, la nivelul cortexului ce- 
rebral şi a celor emotive la nivelul structurilor subcorti- 
cale (rinencefal-talamus-hipotalamus) şi dispunind de un 
dispozitiv de reglaj al vigilenței, situat în trunchiul 
cerebral. 

Sinteza neurofiziologică pe care am analizat-o mai sus 
își are originile ei istorice în toate cercetările de morfolo- 
gie macroscopică şi microscopică începute în Renaștere 
(Vesalius) şi continuate în perioada barocului şi ilumînis= 
mului. Ea reprezintă varianta pe care ştiinţa a pus-o în 
locul modelului pneumatic al antichităţii. 

O altă sinteză, care-şi are rădăcinile ei tocmai în spa- 
girismul alchimist medieval şi în iatrochimismul barocu- 
lui, se referă la descrierea marilor biosisteme chimice ce- 
rebrale care suportă viaţa psihică. 

13 — Anatomiștil în căutarea sufletului 


La ora actuală o serie convergentă de cercetări multi- 
disciplinare au demonstrat că viața psihică (cel puţin stă- 
rile emoţionale și nivelele de conștienţă) depind de activi- 
tatea şi echilibrul reciproc al unor subsisteme biochimice 
de neuroni. Fiecare din aceste subsisteme este caracteri- 
zat prin natura chimică a neurotransmiţătorului folosit. Ele 
sînt integrate în mod dominant în sistemul conexiunilor 
ascendente ale formaţiunii reticulate. 


Cel mai interesant subsistem biochimic intracerebral 
este reprezentat de cel noradrenergic (care acționează prin 
noradrenalina emisă de sinapsele terminale sau de ieșire 
din subsistemul respectiv). De la început subliniem că ce- 
lulele de origine sînt puțin numeroase în comparaţie cu 
numărul mare de neuroni pe care le influenţează. S-a cal- 
culat că o celulă (din locus coeruleus) acționează asupra 
circa 1 000 000 de celule din neocortex. Dispozitivul își 
are originea într-o serie de formaţii din axul cerebral (prin- 
tre care cea mai importantă este locus coeruleus) descrise 
de Dahlström și Fuxe. De aici sistemul se distribuie în 
toată scoarța cerebrală, rinencefal şi hipotalamus. Acest 
subsistem este suportul major al stărilor de vigilenţă. Ei 
asigură trezirea și menţinerea în stare de veghe a subiec- 
tului. Tot acest subsistem întreține tonusul funcţional al 
cortexului ła un nivel apt pentru procesul de învățare. El 
asigură — pe plan emoţional — starea de plăcere (even- 
tual de bucurie). În acest sens este implicat în experien- 
țele de autostimulare ale lui Olds, în cursul cărora ani- 
malele își procură singure starea de plăcere, în cadrul unui 
dispozitiv experimental. Deficiența acestui sistem atrage 
după sine o stare depresivă (Everett și Toman, Cooper și 
colaboratorii). Tot deficiența acestuia este cauza tendinței 
la depresiune a bătrînilor (Finch). Dimpotrivă excesul de 
funcţionare al subsistemului noradrenergic duce la anxie- 
tate şi chiar spaimă. 

În fig. 54 se poate vedea schema lui Ungerstedt privind 
subsistemul noradrenergic din cadrul creierului de şobo- 
lan. Distribuţia și structura subsistemului noradrenergic 
este aceeași la toate mamiferele (inclusiv omul). 

Un al doilea subsistem biochimic este cel dopaminer- 
gic (care acţionează prin dopamină). Originea lui princi- 

Fig. 54 
Sistemul noradrenergic (1975) 


pală se află în locus niger, de unde se extinde în regiunea 
nucleilor de la bază terminiîndu-se în special în globus 
pallidum. |, 

Acest subsistem are un rol dominant în mobilitate. Se 
pare totuşi că participă într-un anumit mod la viața psi- 
hică deoarece un deficit funcțional al său (de ex. în boala 
lui Parkinson) produce o lentoare a proceselor psihice, o 
mare inerție a lor (bolnavii trec greu de la o idee la alta) şi 
o masifestă tendință de depresiune. 

Fig. 55 redă tot, după Ungerstedt, distribuția sistemu- 
lui dopaminergic din creierul de şobolan. Se vede că spre 

CORTEX HIPOCAMP SISTEM DORSAL ASCENDENT 


CEREBEL 


HIPOTAL AMUS 


SISTEM VENTRAL 
ASCENDENT LOCUS CERULEUS 


Fig. 55 
Sistemul dopaminergic (1975) 


deosebire de precedentul, el apare ca un sistem subcorti- 
cal ceea ce explică importanţa sa mult mai redusă pentru 
viața psihică. 

Al treilea important subsistem biochimie este cel sero- 
toninic (care acționează prin serotonină sau substanţe 
5-HT). Acest sistem își are originile în trunchiul cerebral 
(în nucleii rafeului) și se extinde pînă în regiunea globu- 
lui pallid, aria preoptică, dar mai ales spre rinencefal și 
poate spre scoarța cerebrală (Morgane). Este principalul 
sistem care produce adormirea: şi una din „cheile care des- 
chid porţile visului“ (Jouvet). Nu se cunosc prea bine alte 
implicaţii ale subsistemului serotininic în viața psihică. 
S-a susţinut că activează unele motivații biologice (în spe- 
cial cele de ordin sexual) prin acţiune asupra rinencefalului. 

Aceste trei subsisteme compacte se află cufundate în 
sînul subsistemului colinergic (care acţionează prin acetil- 
colină) și care fără să fie sistematizat ca celelalte, repre- 
zintă totuși componenta cea mai însemnată a creierului. 

Identificarea acestor subsisteme biochimice a avut o 
consecinţă aplicativă importantă, căci a fundamentat toate 
cercetările de psihofarmacologie care au dus la spectacu- 
loasele progrese ale psihiatriei de azi. Asupra acestui „pro- 
gres faustian“ nu este locul să insistăm aici. El a fost am- 
plu analizat in perspectivă istorică de către P. Brînzei 
(Itinerar psihiatric, 1975). 

Sinteza cea mai impresionantă este cea cibernztico-sis- 
temică. Ea derivă direct din preocupările iatromatema- 
tice şi aste rezultatul atît al progresului realizat în dome- 
niul ştiinţelor creierului, cît și în cel al matematicii (în 
sensul zel mai larg al acestui termen). 

Originea acestei sinteze trebuie situată în zurentul care 
în epoca barocului începuse să matematizeze biologia şi 
psihologia. Eforturile lui Borelli și încercările lui Keill 
stau la începuturile formalizării biologiei. Școala iatro- 
matematică nu a făcut decît să dezvolte această cale de 
abordare. Ea a dus în ultimă instanţă la modelarea mate- 
matică a funcţiunilor sistemului nervos şi implicit a func- 
țiilor psihice. 

Iniţial s-a făcut apel la calculul integrodiferențial. Se 
ştie că acest calcul a dat rezultate impresionante, în spe- 
cial in fizică şi în toată cosmologia barocului şi apoi a ilu- 

minismului, și s-a bazat pe o descriere a universului in 
„limbajul“ ecuaţiilor diferențiale. 

_ În ceea ce privește modelul nostru, demersul acesta a 
fost puţin folositor. El a permis stabilirea unor ecuaţii in- 
tegrodiferenţiale pentru neuron (Blair, Harvey, Young și 
Rashewsky) admițînd ca variabile o mărime (factorul exci- 
taţie) sau două mărimi (factorii excitație și inhibiție). Alţi 
autori au folosit drept variabile mărimea potențialelor de 
acțiune a neuronilor și frecvența de descărcare a poten- 
țialelor de acțiune din lungul axonilor. Încercarea vala- 
bilă pentru un neuron, nu poate fi generalizată la toată 
structura sistemului nervos din cauza numărului uriaș de 
neuroni precum și a complexității și mai mari a interle- 
găturilor lor. Demersul nu aduce ceva în plus, din punctul 
de vedere al interpretării modelului neurofiziologie sau 
biochimic. 

Primul pas important a fost realizat de aplicarea teo- 
riei informației. Această teorie a fost pusă la punct în ju- 
rul anilor 40 de Hartley, Gabor, Kolmogorov, dar mai ales 
de către Shannon. Graţie acestei teorii obiectivul iatro- 
matematicii a putut fi atins. 


Sistemul nervos — conform teoriei informaţiei — este 
un dispozitiv care : captează informaţiile din mediul am- 
biant prin receptorii săi (care operează ca niște traductori 
de intrare); transmite informaţiile la sistemul nervos și aici 
la diferiți neuroni ai rețelei nevraxiale ; le prelucrează 
(sau tratează) ; le stochează în elementele de memorie ale 
reţelei neuronale ; emite informații (care. sint rezultatul 
prelucrărilor respective) către organele efectoare (care 
operează ca niște traductori de ieşire). 

Toate evenimentele din reţelele neuronale, fie fizice (po- 
tenţialele de acţiune), fie biochimice (fluxurile de neuro- 
transmițători sinaptici) sînt interpretate ca semnale gru- 
pate în secvenţe (mesaje), cu o structură semantică (adică 
dispunînd de o anumită semnificaţie). Reamintim că, în 
secolul al IX-lea, Iohanitius este primul care a vorbit de 
„virtutes informativa“ în legătură cu sistemul nervos ! 


Tot ceea ce părea greu de explicat în modelele prece- 
dente se limpezeşte acum dacă se admite că prin structu- 
rile sistemului nervos circulă niște semnificaţii (un fel de 

texte) exprimate în limba (codul) proprie a neuronilor și 
sinapselor. 

Graţie acestui fapt, sistemul nervos „construiește“ în- 
tr-o primă etapă, în propriile sale structuri, folosind lim- 
` baje (sau coduri) speciale temporo-spaţiale, modele dina- 
mice, ale obiectelor și fenomenelor detectate în lumea 
reală. (Aceste modele neurale amintesc de „eidola“ lui 
Epicur, de „realele“ lui Herbart sau de „imaginile“ lui 
Taine“. Modelele sînt supuse apoi unor multiple „manipu- 
lări“ (descompuneri analitice, transformări, combinări re- 
ciproce sau de elemente detașate, clasări în clase din ce în 
ce mai generale etc.). Modelele și rezultatul „manipulărilor“ 
respective sînt stocate in mod difuz în toate elementele 
reţelelor neuronale, de unde pot fi „recuperate“ la nevoie. 

Iată deci că acea necesitate intuitivă, care făcea să se 
atribuie evenimentelor fizice care circulau prin creier niște 
proprietăţi transcendentale, față de materie (conferindu-le 
calitatea de spirite vitale sau animale) dispare dacă se fo- 
losesc conceptele de semnal și mesaj structurate ca să fie 
suportul unor semnificaţii (informaţii). În felul acesta mo- 
dul de funcționare al creierului apelează numai la mișca- 
rea materiei, evident in sînul unei „structuri“ superior 
organizate. 

Un fenomen similar s-a întîmplat cu transferarea ca- 
racterelor genetice de la o generație la alta. Mecanismul 
obscur și generator de interpretări idealiste s-a clarificat 
și s-a plasat într-un domeniu strict materialist, odată cu 
introducerea conceptelor de informație și de cod genetic 
(Ochoa, Gamow, Crick etc.). 

Dacă un prim obstacol, pentru interpretarea materia- 
listă a modului cum creierul generează procesele psihice, 
a fost natura însăși a evenimentelor care circulă prin el, 
al doilea mare obstacol a fost înțelegerea felului in care; 
de la o structură atît de divizată (miliarde de neuroni și de 
conexiuni interneuronale) și atit de diversificată, se ajunge 
la acea impresionantă unitate operațională care definește 
psihicul uman. 

Acest obstacol, poate mai mult decit necesitatea de a 
se înclina în fața ierarhiei bisericești și a spiritului religios 
al epocii, l-a determinat și pe Descartes să admită un prin- 
cipiu unic unificator (sufletul) și să-l situeze într-un dis- 

pozitiv anatomic (epifiza) care, prin poziția și alcătuirea 
sa (dintr-o singură componentă) să satisfacă exigența de 
operator unic. „Sufletul“ iatromecanici:tilor și iatromate- 
maticienilor nu apare numai ca o consecință a dualismu- 
lui lor filozofic, ci și ca o necesitate de a explica unitatea 
organică și operațională a psihismului, în opoziţie cu mul- 
tiplicitatea suportului său morfologic. 

Teoria rețelelor permite însă această înțelegere. Atît 
consideraţiile teoretice, bazate pe algebra logicei (Moisil), 
cît și realizările tehnice (bionice) au arătat cum mai multe 
elemente operaționale, reunite intr-o reţea cu contacte lo- 
gice, se comportă ca un tot integrat. În felul acesta con- 
ceptul morfologic de reţea neurală (care apare încă din 
secolul luminilor) capătă un sens nou dialectic : acumula- 
rea unui număr suficient de neuroni convenabil interco- 
nectaţi realizează o structură calitativ superioară care se 
comportă ca un tot operaţional, evident mai complex și 
mai eficient decit fiecare neuron in parte, sau decît simpla 
însumare a lor. Sherrington a avut intuiţie în acest sens, 
cînd a vorbit despre procesele de integrare în sistemul ner- 
vos. Mc Culloch și Pitts însă, în articolul lor, „A logical 
calculus of the ideas immanent în nervous activity“ 1943, 
au realizat pasul hotăritor in formalizarea și modelarea 
activităţii ncrvoase folosind conceptul de reţea. 

E drept că modelul lor se baza pe o simplificare a reali- 
tăţii deoarece propunea o organizare binară a rețelei, ceea 
ce însemna că fiecare neuron nu intervine decît ca un 
releu cu două poziții posibile, excitat și inhibat. 

Ulterior însă s-a putut arăta că neuronii operează ca 
niște microcalculatori analogici (Bălăceanu și Nicolau) și 
că reţelele neuronale nu sînt integrate în baza unei logici 
aristoteliene bivalente (ce poate. fi descrisă prin algebra 
lui Boole), ci în baza unei logici polivalente, cu variabile 
multiple, ceea ce explică complexitatea funcţionării lor. 

De asemenea s-a putut arăta că în structura sistemu- 
lui nervos neuronii se grupează, într-o primă instanţă, în 
grupuri de cîteva zeci sau sute de neuroni, care formează 
microprocesorii sistemului nervos. Acestea sînt rețelele 
paucineuronale (cu neuroni puțini): sau de modulii neuro- 
nali (Nicolau și Bălăceanu). Aceștia se grupează apoi în 
ansambluri sau agregate integrate și ele ca niște reţele de 

rețele din ce in ce mai vaste, pînă se realizează rețeaua de 
ansamblu a sistemului nervos. Această organizare ierar- 
hică a fost intuită, de multă vreme de C. von Monakov şi 
mai ales de S.H. Jackson către sfîrșitul secolului precedent, 
pe considerente clinice și de ordin morfogenetic. 

În fig. 56 reproducem cîteva tipuri de reţele modulare 
care operează în sistemul nervos. Fiecare rețea este repre- 
zentată structural. De asemenea este redată relația logico- 
matematică care descrie modul ei de funcţionare. 

În A avem un modul care transferă informaţia dintr-un 
punct al spaţiului în altul ; în B avem o rețea care distri- 
buie semnificaţia în mai multe direcții; în C este redat 
un ansamblu neuronal care transformă parametrul inten- 
sitate de la intrare într-un parametru spațial la ieșire ; 
în D este redată o reţea centrată pe un neuron integrator 
(care adună, înmulțește, recunoaște sau clasifică) ; rețeaua 
din E, emite, la ieșire, funcţia de corelaţie dintre cele două 

Fig. 56 
Rejele neuronale 


semnificaţii primite la intrare, iar reţeaua din F sporește 
diferența dintre semnalele celor două canale de intrare 
(accentuează contrastele, realizează o inervație reciprocă) ; 
dispozitivul din C menţine o valoare standard a semna- 
lului de ieșire, indiferent de valorile semnalelor de intrare; 
în H este redat un circuit de memorizare, iar în I un micro- 
procesor neuronal care realizează reflexe condiționate. 

Am redat doar cîteva exemple. Desigur că în sistemul 
nervos există multe alte tipuri de astfel de rețele modu- 
lare (paucineuronale) sau de microprocesori neuronali. 

Ceea ce a frapat din toate timpurile, pe toţi cei ce s-au 
ocupat de activitatea psihică umană, este relativa impre- 
viziune a reacțiilor comportamentale. Psihologia științifică 
a precizat că legile care guvernează viața psihică au un 
caracter statistic sau probabilistic. 

Acest lucru a creat o criză în ceea ce priveşte modul 
de organizare al rețelelor neuronale și, în general, al între- 
gului model, deoarece inițial s-a considerat că sistemul 
nervos, cu reflexele lui, operează ca un dispozitiv -deter- 
minist. Este meritul lui Ross Ashby de a fi rezolvat și acest 
aspect, admiţind organizarea probabilistică a sistemului 
nervos, inaugurînd astfel ideea că acest sistem trebuie con- 
siderat drept o „mașină markoviană“. Graţie acestui fapt 
modul de funcționare al creierului poate fi aproximat 
printr-o matrice stochastică (în care variabilele sînt expri- 
mate sub formă de probabilități). Reamintim că ideea unor 
devieri aleatorii față de un determinism riguros. apare 
deja la Epicur (conceptul de „clinamen“). * 

Acest fond probabilistic a permis apoi dezvoltarea unui 
model — tot stochastic — al procesului. de învăţare (indi- 
ferent de forma de învăţare considerată) ceea ce a dus la 
o modelare a memoriei (sau mai corect spus a diferitelor 
forme de memorie), iar datele experimentale, cît și cele 
teoretice, au conferit memoriei un caracter difuz, ca ne- 
fiind atributul unei regiuni determinate din creier, ci o 
proprietate atașată fiecărui element din rețelele neuronale. 

Mai mult încă, structura probabilistică a sistemului 
nervos a permis rezolvarea a ceea ce a fost numit liberul 
arbitru adică a uneia din cele mai spinoase probleme ale 
psihologiei, filozofiei și chiar ale teologiei. Încă Aristotel 
și Epicur au abordat această problemă sub numele : „ceea 

ce depinde de noi“. Ea a fost abordată de părinţii bisericii 
(Pelagius) și mai ales de doctorii scolasticii medievale 
(Augustin, Toma d'Aquino ș.a.) şi de teoreticienii protes- 
tantismului (Luther și în special Calvin). Nu trebuie să 
uităm că Schopenhauer i-a dedicat un eseu și că filosofia 
marxistă a situat problema liberului arbitru în cadrul oo- 
relației dialectice dintre categoriile de libertate și 
necesitate. 

Extrapolarea modelelor de cibernetică economică in do- 
meniul psihologiei a permis — datorită structurii proba- 
bilistice a psihismului — folosirea teoriei jocurilor (v. Neu- 
mann și Morgenstern) şi a deciziei. În felul acesta s-a 
putut explica libertatea voinței şi pe un plan mai general, 
comportamentul, folosind un model decizional a cărui lege 
probabilistică urmăreşte optimizarea fiecărei acțiuni 
„alese“, în raport cu anumite criterii. Aceste criterii ur- 
măresc să maximalizeze anumite valori pozitive (câștiguri, 
în sensul cel mai larg al termenului) și să minimalizeze 
anumite valori negative (costuri, tot în sensul cel mai larg 
al termenului). Aceste valori sînt distribuite de anumite 
funcții de utilitate care — la rîndul lor — sint expresia 
formală a motivaţiilor biologice (instinctive), a motivațiilor 
psihologice (de ordin psihosocial) și a vieţii afectiv- 
emoționale. 

În felul acesta se ajunge la un model operaţional al 
psihismului uman (Bălăceanu și Nicolau) coerent atît în 
comportamentul omului normal, cît și al celui bolnav. 

În sfîrșit, teoria deciziei duce la interpretarea acțiuni- 
lor umane drept o programare matematică. Se ştie că o 
astfel de programare explică și perspectiva de viitor a 
deciziilor finale, adică aspectul de previziune a acţiunilor 
omului în cadrul mediului său ecologic și social. Exprima- 
rea formală a acțiunilor umane, privite în cadrul progra- 
mării matematice se poate face sub forma unor „rețete“ 
care descriu succesiunea diferitelor acţiuni (întreprinse de 
un subiect) în funcţie de situația inițială, de scopul final 
propus. şi de diferitele rezultate și condiţii ivite pe par- 
cursul desfășurării programului. Astfel de rețete poartă 
numele de algoritmi. 

Acţiunile umane nu sint aleatorii. Am văzut că ele 
caută să optimizeze anumite valori de etapă sau finale. 

| Aceste optimizări implică o secvență de procese decizio- 
nale care, în fond, constă în rezolvarea cit mai corectă (în 
raport eu anumite criterii) a unor probleme. Privite sub 
acest aspect, acțiunile umane sint rezultatul unor prelu- 
crări complexe de informații care, în ansamblu, definesc 
inteligența umană. 

Inteligența umană a făcut obiectul de studiu al filozo- 
fiei, dar și al psihologiei. Este meritul lui F. Galton de a 
fi pus această problemă în perspectivă cantitativă (Here- 
ditary genius, 1892). Ideea a fost reluată de A. Binet și 
Th. Simon (1905) şi de Ch. Spearman (1904), a fost conti- 
nuată de T. L. Kelley (1928), C. L. Huli (1928), G. Thom- 
son (1936), C. Bust (1949), D. O. Hebb (1949), J. Mc V. Hunt 
(1961) şi mulți alții. 

Cercetările operaționale o situează într-o nouă perspec- 
tivă și anume în aceea a sistemelor menite să rezolve pro- 
bleme (Newell și Simon, 1964) sau inteligenţelor artificiale. 

Descrierea algoritmică a comportamentului uman in- 
teligent s-a izbit, însă, de o dificultate de netrecut, aceea 
a zidului timpului. Admiţind că la baza acestui compor- 
tament există o optimizare perfectă, aceasta implică pen- 
tru orice rezolvare de problemă, explorarea tuturor posi- 
bilităților și căutarea soluției celei mai bune. Pentru 
aceasta, însă, creierul intră in criză de timp şi această 
criză de timp a determinat, la rîndul ei, cea mai drama- 
tică criză în cursul procesului istoric de formalizare a ac- 
tivității mentale. 

Criza s-a ivit pentru toate aspectele legate de inteli- 
genţă (de rezolvarea problemelor), de la recunoaşterea for- 
melor la deciziile de adaptare socială, de la clasificarea or- 
donată și ierarhică a datelor pînă la abstractizare, de la 
utilizarea limbajului pînă la actul creator. Evident că nu 
putem aborda aici toate aceste aspecte. Oricum amintim că 
„zidul timpului“ a pus în discuţie valabilitatea modelului 
algoritmic propus pentru activitatea mentală umană. 

„Nu trebuie să ne mirăm dacă, adesea, descoperirea 
unor fenomene noi răstoarnă cele mai frumoase teorii ca 
pe un castel de cărți de joc“, scria L. de Broglie, iar 
M. Plank sublinia : „Știința trebuie să-și îndrepte şi să-și 
menţină continuu privirea spre realitatea obiectivă pe care 
o urmărește. În acest sens știința nu s2 poate lipsi niciodată 


203 


de realitate, în accepțiunea metafizică a acestui cuvînt“. - 

Rezolvarea crizei a fost posibilă datorită progresului 
matematicilor. Logicile deterministe au fost completate cu 
logici probabilistice (infinit-valente). Conceptelor clare, 
precise, delimitate li s-au adăugat concepte vagi, fluide, 
„fuzzy“. Teoria clasică a mulțimilor a fost îmbogăţită cu 
teoria mulțimilor vagi, cu ajutorul cărora s-au construit 
propoziţii și algoritmi vagi (sau fuzzy). Este meritul lui 
Zadeh (1965) de a fi introdus și formalizat aceste noi di- 
recții în matematicile moderne. În felul acesta, cu noul 
aparat matematic, criza amintită a fost depășită. 

Sistemul nervos operează cu algoritmi vagi și aproxi- 
mează realitatea prin sondări, iar nu prin luarea în con- 
siderare exhaustivă a tuturor posibilităţilor. Nu se caută 
soluţia cea mai bună, ci o soluţie acceptabilă, în timp util. 
În felul acesta se sacrifică preciziunea și perfecțiunea pen- 
tru eficacitate. 

Acest lucru are mari consecințe și pentru a explica di- 
versitatea reacţiilor comportamentale umane, a soluţiilor 
găsite și a etapelor alese pentru soluţionarea diferitelor 
probleme. Fiecare subiect aproximează realitatea și „flui- 
difică“ algoritmii săi după „reguli sau euristici“ proprii, 
ceea ce conferă fiecărui subiect individualitatea, origina- 
litatea, personalitatea lui. Lucrul evident nu ar fi posibil 
dacă sistemul nervos ar opera pe baza unor algoritmi cla- 
sici şi exhaustivi. Toţi oamenii ar [i perfecţi şi identici din 
punct de vedere operaţional (ca niște roboţi fabricaţi în 
serie pe o bază deterministă). 

Unul din elementele structurale de bază ale modelelor 
formale ale sistemului nervos este, incontestabil, conexiu- 
nea inversă cunoscută sub numele de „feed-back“. Încă la 
sfîrşitul secolului trecut Breuer a imaginat o conexiune 
inversă pentru a explica reglarea respirației, iar la începu- 
tul secolului al XX-lea E. v. Holst și H. Mittelstaedt au 
subliniat rolul ei în comanda nervoasă (,,Reafferenzprin- 
zip“). Din 1927, D. Danielopolu a precizat rolul conexiunii 
inverse în organizarea sistemului neurovegetativ. 

Conexiunea inversă am văzut că schimbă profund re- 
flexul cartesian şi prezenţa ei transformă sistemul nervos 
dintr-un automat deschis într-un automat închis, permi- 
țînd includerea lui în clasa sistemelor cibernetice cu auto- 

reglare. P. Anghin a analizat, începînd din 1935, rolul 
conexiunii inverse (pe care a numit-o aferentaţie inversă) 
în fiziologia sistemului nervos mai ales în cadrul mecanis- 
melor de compensare. 


Încă din secolul trecut, Destutt de Tracy, M. de Biran, 
J. S. Mill, W. James, Lange au invocat mecanisme psiho- 
logice de tip feed-back. În 1938 însă Șt. Odobleja propune 
în mod sistematic, pentru prima oară, existența unor legă- 
turi circulare (de tipul conexiunii inverse) în structura 
operaţională a psihismului uman. De aceea Odobleja poate 
fi considerat un precursor al întregii modelări cibernetice 
în psihologie (Psychologie consonantiste, 1939). El însă a 
utilizat doar conexiunea inversă pozitivă în care mărimea 
de reacție se adună cu cea de intrare. 

Este meritul lui A. Wiener de a fi atras atenţia. zece 
ani mai tîrziu, asupra importanţei conexiunii inverse ne- 
gative (în care mărimea de reacție se scade din cea de in- 
trare) în organizarea sistemului nervos (Cybernetica, 1948). 
În felul acesta a deschis o eră nouă în interpretarea func- 
țiunilor nervoase. De atunci problema feed-back-ului a 
fost amplu analizată și s-a arătat importânţa lui în toate 
sistemele de reglaj, în mod special în neurofiziologie. Am 
arătat într-o serie de lucrări, împreună cu Ed. Nicolau, im- 
portanja acestui concept pentru înţelegerea majorităţii me- 
canismelor neurale ce asigură desfășurarea vieţii psihice. 
Tot la noi în ţară P. Postelnicu a subliniat — pe un plan 
foarta genzral — rolul conexiunii inverse în tehnică și bio- 
logie, bazîndu-se pe „ipoteza complexului vicios“, pe care 
a formulat-o în 1944. 

Fig. 57 redă structura unui dispozitiv dispunînd de o 
conexiune inversă. Mărimea de intrare se combină cu mă- 
rimea de reacţie r în comparatorul C, ca să dea mărime 
de comandă m. Acţiunea acesteia asupra sistemului S de- 
termină „emiterea“ mărimii de ieșire y. După cum com- 


c 
ù ; ? 
di Fig. 57 
Conexiunea 


inversă 


binaţia dintre u și r este aditivă (u-+kr) sau de scădere 
(u—r) avem un feed-back pozitiv sau unul negativ. 

Datorită luării în considerare a conexiunii inverse, s-a 
dezvoltat neurocibernetica și apoi psihocibernetica, una 
din marile sinteze formale contemporane, privind supor- 
tul material al vieţii psihice. 

Amintim că ideea de conexiune inversă a apărut in teh- 
nică încă din perioada alexandrină (Ctesibios, Filon și mai 
tirziu Heron). Ea a fost reluată sub o altă formă în secolul 
al XVI-lea de Cornelis Debbel și apoi în secolul al XVIII-lea 
de Th. Mead și J. Watt. Este un caz interesant în care 
„tehnica a precedat știința“ (A. Giuculescu). 

Am văzut că una din crizele principale ale modelării 
sistemului nervos, la sfîrșitul veacului trecut și mai ales la 
începutul veacului prezent, a fost contradicţia ce a apărut 
între interpretările localizaționiste și cele holiste. 

Rezolvarea nu a venit nici din domeniul matematicii 
nici din acela al automaticii sau electronicii, ci din cel al 
opticii. Ea se bazează pe teoria holografiei formulată de 
D. Gabor. Considerînd că reţelele neuronale operează pe o 
bază holografică se împacă atît datele experimentale loca- 
lizaţioniste (de ex. cele ale lui Penfield), cît și cele echipo- 
tenţialiste ale lui Lashley. Ideea unei analogii între inte- 
grarea Beflexelor creierului şi holografia optică a fost sus- 
ţinută de Julesy şi Pennington, Barrett, Pribram și West- 
lake. Conform acestui model activitatea corticală nu constă 
in prelucrarea mesajelor ce vin la analizorii corticali prin 
căile senzitivo-senzoriale specifice, de la diferiţii receptori, 
ci în prelucrarea interferenţei (proprio sensu) a acestor me- 
saje cu cele nespecifice care vin din formaţia reticulată și 
care funcționează ca o rază de referinţă„Bălăceanu, Dona și 
Nicolau au demonstrat că organizarea conexiunilor din cor- 
texul cerebral (de altfel ca şi cele din cortexul cerebelos) sa- 
tisfac exigenţele unui model holografic. În felul acesta se 
explică — cel puţin în parte — și modul in care intervine 
sistemul activator ascendent. 

Sinteza cea mai cuprinzătoare se datorește teoriei gene- 
rale a sistemelor, așa cum a fost iniţiată de L. Bertalanffy 
(1955). Această teorie a fost la noi amplu dezvoltată 
(M. Malița, C. Penescu, M.. Drăgănescu) și aspectele ei for- 
male reușesc să constituie cadrul celei mai generale sinteze 

a mecanismeior şi operaţiilor implicate în desfășurarea 
vieţii psihice pe fondul activităţii sistemului nervos şi al 
interreacţiei acestuia cu factorii de mediu. 

Modelul sistemic implică luarea în considerare a: 
1) factorilor de mediu (care operează ca niște mărimi de 
intrare w (t); 2) a stărilor interne ale sistemului zx(t) ; 3) a 
acțiunilor sistemului, a ripostelor sale care operează ca 
niște mărimi de ieșire y; (t). Dat fiind complexitatea mări- 
milor şi stărilor considerate, ele au o structură vectorială 
(ă, zZ, y). Interrelaţiile dintre ele sînt posibile datorită a 
două funcţii : f; sau funcţia de tranziţie și fọ sau funcţia de 
ieşire care, conform celor spuse într-un paragraf precedent, 
au o structură probabilistică. Aceste două funcţii introduc 
și un factor de latenţă (o ) între momentul cînd acţionează 
mărimile din mediu și momentul cînd sistemul nervos reac- 
ționează. Prezenţa conexiunilor inverse fac ca sistemul să 
fie și Sub influența mărimilor de ieșire (yj ) care acţionează, 
în acest caz, ca mărimi de intrare. Deoarece sistemul dis- 
pune de o memorie, evenimentele din trecut acţionează și 
ele asupra sistemului. 

În felul acesta se obţine o expresie de ansamblu în care 
sistemul S depinde de mulțimile : U a mărimilor de intrare 
(ui), X a stărilor (xx) și Y a ieșirilor (yj), de runcțiile fı și 
fa, şi de timp (t) : 


S=S (U,X,Y, fi, fa t) 
Pe acest sistem se defineşte şi o relație parametrică 
y; (t+0)=[S]: [u; (t), X» (t), y; (t), M (t)] 
în care M este memoria ce poate fi exprimată s 


t 
M(t) = | 


t— 


[Zui(t), Ziyi(t), Er xu(t)] dt 
pe 
în care 0 este intervalul de timp în cursul căruia funcţio- 
nează memoria, iar ă,ă, şi 2, sînt niște factori de pondere, 


căci nu toate evenimentele se rețin în aceeași măsură. 


Relaţiile de mai sus corespund schemei generale din 
fig. 58. În general, caracteristic pentru teoria sistemelor 

fuste) {30} 


Fig. 58 
Schema sistemică 


este interdependența stărilor interne (x. ), ceea ce poate fi 
exprimat prin ecuațiile : 
a = feln Xa ace Xa) k = 4,2 a K 

Trebuie să specificăm că sistemele psihologice evolu- 
ează într-un timp unidirecțional care se scurge de la trecut 
la viitor, fapt asupra căruia a atras atenția, în special, Berg- 
son și mult mai tîrziu N. Wiener. De aceea în expresiile 
anterioare apare şi timpul (t). 

De asemenea nu trebuie să uităm că sistemele psiholo- 
gice variază (e drept foarte lent) în timp, căci vîrsta își im- 
punc influența ei. Această variație face ca modul de 
funcționare al unui sistem psihologic oarecare (S) să di- 
fere de la epocă la epocă. De aceea e bine să se specifice 
epoca T în care se consideră un sistem (Sr). Aceasta implică 
ca el să fie observat și analizat numai în cadrul perioadei 
respective (deci t. E. T.) 

Transformarea în timp a sistemelor psihologice se face 
sub impactul a două clase de factori : 


factorii entropiei care-i sporesc entropia, deci gradul de 
degorganizare. Prîntre aceştia cei mai importanți sînt acu- 
mulările de erori (sau pane) care duc la îmbătrînire. Acești 

factori duc la o scădere treptată a eficacității sau fiabilităţii 
sistemelor psihologice ; 

factorii antientropici, care se opun creșterii entropiei 
termodinamice (sau structurale) a sistemului. Printre aceș- 
tia cei mai importanţi sînt procesul de organizare morfo- 
genetică a sistemului (în primii ani de existenţă) şi mai ales 
procesul de învăţare. Aceşti factori sporesc eficacitatea (și 
fiabilitatea) sistemelor psihologice. 

Luarea în considerare a creşterii treptate a entropiei sis- 
temelor psihologice, situează aceste sisteme în contextul 
materiei universale care și ea este supusă aceleiași legi a 
creșterii entropiei. 

Analiza ştiinţifică a mecanismelor antientropice și in- 
terpretarea lor exclusiv de pe poziţii materialiste (fără a: 
face să intervie un principiu transcendent) elimină ultimele 
aspecte dualiste din modelarea sistemelor psihologice, care 
de acum înainte se poate face exclusiv in cadrul unei în- 
terpretări monist-materialiste. 

Desigur că modelul sistemic se poate diversifica şi 
exprima în formele şi scheme din ce în ce mai complexe, 
pornind de la ipoteza generală că sistemul activităţii psi- 
hice e compus din subsisteme multiple. alăturate şi ie- 
rarhizate. 

Descompunerea sistemului vieţii psihice în subsisteme 
este binecunoscut. Se ajunge la unități operaţionale din ce 
în ce mai simple. Interesant este că pe nesimţite se trece la 
subsisteme organice (reţele neuronale, neuroni, organite 
subcelulare, agregate moleculare etc.), subdiviziunea pu- 
tînd merge teoretic pînă la constituienţii cei mai elementari 
ai materiei (așa-numitele cuarcuri). Evident că nu este 
vorba de o continuitate ci de trepte, fiecare treaptă repre- 
zentînd un salt calitativ faţă de treapta inferioară. 

Cu acest ultim model care realizează sinteza tuturor da- 
telor obţinute de fizică, chimie, neurofiziologie, şi psiholo- 
gie, şi care constituie aportul decisiv al științei din epoca 
noastră, încheiem trecerea în revistă, în perspectiva istorică 
a modelelor pe care gîndirea științifică umană, ajutată une- 
ori și de cea magică, le-a propus pentru explicarea relaţiei 
dintre suflet (activitate psihică) și corp. 


Nimic nu e nou sub soare. 


“SOLOMON 


IN LOC DE POSTFAȚA 


Pa 


Din analiza pe care am făcut-o se poate observa destul 
de clar cum gîndirea științifică, din antichitate și pînă în 
prezent, a realizat două modele distincte, pentru a se ex- 
plica interrelaţia „suflet-corp“. 

Primul model (modelul pneumatic) se datorește filoso- 
fiei grecești presocratice, în special Şcolii pitagoreice. El 
presupune un sistem anatomic format din cord, împreună 
cu sistemul arterial, și din creier, împreună cu canalelener- 
voase, organele de simţ şi cele efectoare. Funcţionalitatea 
acestui sistem se datorește unei forme particulare de miş- 
care a unui principiu material (eter, pneumă), care dispune 
de niște proprietăţi enigmatice, ce depășesc mișcarea meca- 
nică și care au făcut să se recurgă la intervenţia unor prin- 
cipii obscur definite (spirite vitale și spirite animale). 

Al doilea model se datorește, în parte, filosofiei Renaș- 
terii — celei din timpul barocului — și într-o anumită mă- 
sură laborioaselor cercetări în domeniul diferitelor ştiinţe 
(inclusiv al matematicilor) din ultime.e secole. 

Acest model în aparenţă se deosebește fundamental de 
cel pneumatic. Raportul „suflet-corp“ este realizat de un 
sistem anatomic format din creier împreună cu nervii, or- 
ganele de simț și efectorii. Funcţionalitatea lui este asigu- 
rată de o mișcare a materiei (potenţiale de acţiune, neuro- 
transmiţători) care dispune de particularităţile proprii 
sistemelor informaţionale, particularităţi ce nu mai fac ne- 

cesară intervenţia unor principii inteligibile sau care sînt 
transcendente, în raport cu lumea fizică. 

Reflectind asupra datelor de care dispunem, mă întreb 
dacă nu este eorect să alăturăm, chiar și în modelul con- 
temporan, creierului cordual cu sistemul circulator. 

Într-adevăr, de la sfîrşitul secolului al XIX-lea apare 
endocrinologia. Încetul cu încetul se descoperă diferitele 
glande endocrine, se identifică efectele lor, apoi se pun în 
evidență hormonii și chiar se. sintetizează o mare parte 
dintre ei. 


Datele clinice, dar și cele experimentale arată influența 
unor hormoni asupra activităţii psihice. Este un fapt asupra 
căruia Şcoala românească de endocrinologie a insistat 
foarte mult. Este meritul lui C.I. Parhon de a fi atras aten- 
ţia și de a fi demonstrat rolul glandelor endocrine în reali- 
zarea funcţiilor psihice. 


Astăzi nu se poate considera viața psihică detașată de 
sistemul endocrin. Acest sistem — privit în cadrul marilor 
sinteze multidisciplinare:ale epocii noastre — pâate fi de- 
finit şi el ca un sistem informațional în care semnalele și 
mesajele sînt reprezentate de concentrațiile de hormoni 
transportate de sînge. La noi Șt. Milcu a.insistat mult asu- 
pra structurii informaţionale și sistematice a aparatului 
epdocrin, elaborînd noţiunea de neuro-endocrinon și contri- 
buind la realizarea unei modelări cibernetice a sistemului 
glandelor cu secreție înternă. l 


Luînd în considerare cele de mai sus se ajunge la schema 
din fig. 59. Sistemul anatomic, care suportă viața psihică, 
este constituit din : creier — cu nervii săi, organele de simț 
şi efectorii prin care circulă informații (semnificații) pur- 
tate de semnalele neurale (chimice și electrice), dar și de 
sistemul circulator prin care curge sîngele, la care — de 
astă dată — nu se mai adaugă spirite vitale, ci semnalele 
(mesajele) endocrine cu semnificațiile lor. Chiar includerea 
ficatului în acest sistem nu mai apare atît de aberantă. 


Transformarea materiei anorganice în materie organică, 
și, apoi, dezvoltarea acesteia a dus la „bioconstrucția“ după 
zeci de milioane de ani a dispozitivului biologic amintit ce a 
permis viața psihică umană și, deci, funcţionarea unor sis- 
teme superioare decizionale și raționale ce reprezintă in- 

NIZ Fig. 59 


Modelul modern 

teligențele terestre. Ele operează pe un suport neurofizio- 
logic structurat din substanțe organice pe bază de carbon 
(în special din proteine). 

Nu avem nici un element ca să afirmăm că'aceasta este 
singura posibilitatea de realizare a unor inteligențe în uni- 
“vers. Este probabil că în alte puncte afe cosmosului să fie în 
curs de dezvoltare, să fie prezente sau să fi existat alte sis- 
teme decizionale raționale (inteligențe extraterestre) sů- 
portate de alte forme de organizare a materiei. Modelul 
propus, bazat pe proteine şi pe un sistem neuroendocrino- 
logic nu este probabil singurul universal valabil. 

Posibilitatea existenţei unor „suflete“ (sic !) extrate- 
restre nu este exclusă, dat fiind dimensiunile cosmosului. 
Probabilitatea însă ca ele să apară pe un „suport“ material 
identic (sau de acelaşi tip) ca cel al inteligenţelor terestre 
este foarte mică, deoarece biogeneza, și apoi evoluţia ma- 
teriei organice (odată constituită) e puțin plauzibil să se re- 
pete în același fel în alte planete din cosmos. E suficient de 
exemplu ca materia „organică“ să fie bazată pe siliciu în 
loc de carbon sau ca simetria dreaptă-stingă să fie înlocuită 
cu o organizare radială, pentru ca întreaga materie să se 
structureze diferit. 

De aceea, modelele suportului material al vieţii psihice 
analizate în această carte sînt valabile numai în condiţiile 

dezvoltării vieţii pe Pămînt. Ele nu exclud posibilitatea 
unor alte organizări ale materiei, în alte zone ale univer- 
sului, care să suporte manifestări psihice, în special de tip 
decizional-rațional. 

Știința contemporană, plecînd de la formalizarea activi- 
tății psihice încearcă să elaboreze un model euristic general 
(abstract, matematic) pentru viața psihică, interpretarea 
sistemică fiind elementul de bază. Acest model ar putea fi 
universal valabil, dar numai pentru descrierea operaţională. 
În ceea ce privește concretizarea lui, știința de astăzi nu 
dispune de date suficiente ca să avanseze modele materiale 
plauzibile pentru psihisme sau inteligenţe extraterestre. 

Tot știința contemporană este confruntată și cu pro- 
blema creării unor psihisme sau inteligențe artificiale. Gîn- 
direa magică a postulat de mult această posibilitate (mitul 
Homunculului faustian, al Golemului etc.). Evident că 
aceste „psihisme artificiale“ — cînd și dacă vor fi rea- 
lizate — vor avea un suport material diferit de cel pre- 
zentat aici. 

Cu acest prilej se vede încă o dată că mitul și realitatea 
şti, ațifică nu sînt chiar atît de îndepărtate, mai ales cînd 
este vorba de o problemă atît de complexă ca aceea a su- 
portului material al vieţii psihice, problemă care desigur 
nu este actuală numai sub soarele nostru, ci probabil și sub 
alți sori, din alte galaxii, rătăcind prin imensitatea spa- 
țiului cosmic. 

